
Prolog 


Askelon, Israel, 2:47 A.M. 


Ploaia cădea în noapte precum şiruri nesfârşite de cuțite de 
argint; cerul întunecat era acoperit de mase încă şi mai 
întunecate de nori negri şi învălătuciţi; valurile mării şi vântul 
şuierător se năpusteau cu ferocitate asupra celor două bărci de 
cauciuc - legate una de alta - pe măsură ce se apropiau de țărm. 

Oamenii din unitatea de comando erau muraţi până la piele, 
feţele le erau ude de ploaie, dar şi de sudoarea datorată 
încordării; ochii le clipeau continuu, încercând să zărească plaja. 
Unitatea era alcătuită din opt bărbaţi palestinieni din Valea 
Baaka şi o femeie, nu de aceeaşi nație cu ei, dar devotată cauzei 
lor, pentru că aceasta era parte integrantă a propriei ei cauze, 
inseparabilă de jurământul pe care-l făcuse cu ani în urmă: 
Muerte a toda autoridad! Era nevasta comandantului. 

— Nu mai avem mult! strigă bărbatul voinic, în timp ce 
îngenunchea lângă femeie. Armele îi erau fixate foarte strâns, 
lipite de uniforma neagră, ca şi ale celorlalţi, iar în spinare, sus, 
chiar sub umeri, avea o raniţă impermeabilă, tot neagră, în care 
erau explozivi. 

— Să nu uiţi, după ce plecăm noi arunci imediat ancora peste 
bord, între bărci. Este foarte important. 

— Am înţeles, bărbate, dar m-aş simţi mai bine dacă aş merge 
şi eu cu voi... 

— Şi să rămânem fără nici o cale de retragere, pentru a putea 
reveni în luptă? o întrebă el. Stațiile de transformatoare sunt la 
mai puţin de trei kilometri de coastă; alimentează Tel Aviv-ul şi, 
după ce le vom arunca în aer, va fi haos. O să furăm un vehicul 
oarecare şi ne vom întoarce în vreo oră, iar echipamentul nostru 
trebuie să fie aici! 

— Am înţeles! ŞI 

— Aşa să fie, nevastă? iți poţi închipui ce o să fie? Cea mai 
mare parte, dacă nu tot Tel Aviv-ul, în beznă! Ca şi Askelon-ul, de 
altfel. Va fi extraordinar, perfect... iar tu, iubita mea, tu ai fost 

cea care a găsit punctul vulnerabil, obiectivul perfect pentru 
acţiunea noastră! 

— N-am făcut decât să vă dau o idee. Mâna ei îl mângâie pe 
obraz. Să ai grijă şi să te întorci la mine, iubitule, pentru că tu 
eşti într-adevăr iubirea mea cea mare...! 

— Fără nici o îndoială, Amaya mea de foc!... Suntem destul de 
aproape... Acum! 

Comandantul semnaliză oamenilor din ambele bărci. Toţi se 
lăsară să alunece în apă, ţinându-şi armele cât mai sus şi, în timp 
ce trupurile le erau izbite de valurile care se spărgeau, începură 
să-şi croiască drum către plajă, mergând cu greutate pe nisipul 
fin şi moale. De pe țărm comandantul semnaliza scurt, cu 
lanterna, o singură dată, o străfulgerare de lumină, care însemna 
că unitatea ajunsese cu bine pe pământul duşmanului şi că era 
gata să pătrundă, ca să-şi îndeplinească misiunea. În barcă, 
nevasta lui aruncă ancora în apă, între cele două bărci, făcându- 
le să rămână pe loc, săltând pe valuri. işi apropie radioul de 
ureche şi începu să aştepte; aparatul urma să fie folosit numai în 
caz de extremă urgenţă, pentru că israelienii erau prea deştepţi 
să nu monitorizeze toate frecvențele în zona de coastă. 

Apoi, brusc şi brutal, toate visurile de glorie explodară, odată 
cu rafalele sălbatice dezlănţuite pe flancurile unităţii de 
comando. Era un masacru, soldaţii alergau pe pantele dunelor, 
cu armele trăgând continuu în trupurile încă fremătânde ale 
membrilor Brigăzii Askelon, fără nici o milă pentru duşmanii 
invadatori. fără prizonierii! Doar morţii! 

In barcă, femeia se mişcă repede, în ciuda năucelii care îi 
paraliza gândurile. Mişcările ei iuți nu reuşeau să-i uşureze 
durerea ce o cuprinsese; acţiunile imperioase dictate de 
instinctul de supravieţuire abia dacă-i potoleau uşor chinul. 
Împlântă lama lungă a pumnalului în bordurile celor două bărci, 
îşi înşfacă propria-i raniţă impermeabilă, în care avea arme şi 
acte false şi se lăsă să alunece în valuri. Luptându-se cu ele din 
toate puterile, se deplasă vreo cincizeci de metri spre sud, de-a 
lungul țărmului, după care începu să înoate în diagonală către 
plajă. Odată ajunsă în apa foarte mică, aproape orbită de ploaia 
care continua să cadă în rafale, începu să se târască spre ţărmul 
ucigaş. Deodată îi auzi pe soldaţii evrei, urlând în ebraică; fiecare 
fibră a fiinţei ei încremeni într-o furie rece. 

— Ar fi trebuit să luăm şi prizonieri. 


— De ce? Pentru ca mai încolo să ne omoare copiii, aşa cum i- 
au măcelărit pe cei doi fii ai mei, în autobuzul şcolii? 

— O să avem probleme - sunt morți cu toții! 

— Tot morţi sunt şi mama şi tata. Ticăloşii i-au împuşcat într-o 
vie, doi oameni bătrâni printre struguri. 

— Să-i ia toți dracii! Hezbollah-ul l-a omorât pe frate-meu 
torturându-l! 

— Luați-le armele şi trageţi câteva rafale cu ele... zgăriați-vă 
pe mâini şi pe picioare! 

— Jacob are dreptate! Au tras în noi; cât pe ce să ne omoare 
pe toți! 

— Atunci unul din noi ar trebui să alerge la cazarmă, să aducă 
întăriri! 

— Şi unde le sunt bărcile? 

— Intre timp s-au îndepărtat, nu se mai văd. Erau, probabil, 
câteva zeci! D-asta a trebuit să-i omorâm pe cei care ajunseseră 
deja la țărm! 

— Grăbeşte-te, Jacob! Nu trebuie să alimentăm cu subiecte noi 
blestemata aia de presă liberală! 

— Stai! Asta e încă viu! 

— Dă-l dracului, lasă-l să moară! la-le armele şi trage! 

Staccato-ul rafalelor se făcu din nou auzit în noaptea ploioasă. 
Când se opriră, soldaţii aruncară armele lângă cadavre şi apoi o 
luară la fugă înapoi, spre dunele din înălțimile cărora apăruseră. 
Câteva clipe mai târziu se văzură licăririle brichetelor şi 
chibriturilor; masacrul sălbatic se terminase, era timpul să se 
ocupe de minciunile pentru superiori. 

In tăcere, femeia începu să înainteze, târându-se în continuare 
pe burtă. Ecourile rafalelor nu reuşiseră decât să-i sporească 
aversiunea ce o cuprindea - aversiune şi durerea produsă de 
pierderea ireparabilă. II măcelăriseră pe acel unic bărbat de pe 
Pământ pe care îl iubea, singurul bărbat pe care îl considera 
egalul ei. Era mort şi niciodată nu va mai fi unul ca el, cu statura 
lui de zeu cu privire mândră şi îndrăzneață, parcă făcut din foc şi 
pară, a cărui voce putea să facă mulțimile să plângă sau să râdă, 
după cum îi era voia. Şi ea totdeauna lângă el, sfătuindu-l şi 
adorându-l. Lumea /or - o lume a violenţei - nu va mai avea 
nicicând parte de o echipă ca a /or. 

Auzi un geamăt, un țipăt înăbuşit, care străbătuse până la ea 
prin ploaie şi peste zgomotul valurilor. Pe panta dunei se 


rostogoli un om, oprindu-se la mai puţin de un metru de ea. Se 
târî repede spre trupul din faţă şi îl apucă fără şovăire; bărbatul 
rămăsese cu faţa în nisip, dar îl întoarse, iar ploaia îi spălă într-o 
clipă trăsăturile însângerate ale chipului. Era soţul ei, având o 
bună parte din gât şi din craniu transformate într-o masă de 
ţesuturi sângerânde. Îl îmbrăţişă strâns, el deschise ochii o dată 
şi apoi îi închise pentru veşnicie. 

Femeia se uită în susul dunelor, la licăririle ţigărilor ascunse în 
pumni, care se zăreau, totuşi, din când în când, prin ploaie. Cu 
banii pe care-i avea şi cu actele ei false, îşi va croi drum prin 
dispreţuitul Israel, lăsând în urma ei moarte. Se va întoarce în 
Valea Baaka şi va ajunge în faţa Marelui Consiliu. 

Ştia cu exactitate ce avea de făcut după aceea. 

Muerte a toda autoridad. 


Valea Baaka, Liban, orele 12:17 p.m. 


Soarele dogorâtor al amiezei cocea drumurile murdare ale 
taberei de refugiaţi - o enclavă de oameni dezrădăcinaţi, mulţi 
dintre ei copleșiți şi înfrânți de nişte evenimente care fuseseră 
independente de voinţa lor. Mişcările le erau încete, trudnice, 
trăsăturile chipurilor imobile, iar în ochii negri, ale căror priviri 
erau mai mult plecate, se putea citi o goliciune ce vorbea de 
durerea unor amintiri care începeau să se estompeze, de imagini 
care nu vor mai deveni în veci o realitate. Alţii, însă, erau 
sfidători şi mândri, pentru ei înfrângerea nu exista, acceptarea 
stării de fapt era de neimaginat. Aceştia erau mugquadeen-ii, 
soldaţii lui Alah, răzbunătorii numelui Domnului. Mergeau 
repede, totdeauna cu armele pe umăr, permanent în alertă, tot 
timpul cu privirile încărcate de ură. 

De la masacrul de la Askelon trecuseră deja patru zile. Dintr-o 
căsuţă modestă, cu trei camere, ieşise o femeie îmbrăcată într-o 
uniformă kaki-verzuie, cu mânecile suflecate. Uşa de la intrare 
era acoperită de o pânză neagră, semn universal de doliu. 
Trecătorii se uitau la pânză, îşi ridicau apoi ochii către ceruri şi 
începeau să murmure rugăciuni pentru sufletul celui dispărut. 
Din când în când se auzea câte un vaiet, cerându-i lui Alah 
răzbunare pentru oribila moarte. Pentru că aceasta era casa 
comandantului Brigăzii Askelon, iar femeia care o pornise pe 
drumul murdar fusese soţia lui. Dar, mai mult decât femeie, mai 
mult decât soţie, ea era unul dintre cei mai hotărâți şi mai vajnici 
muquadeen-i din această vale, ea şi soţul ei fiind adevărate 
simboluri de speranţă în victoria cauzei - dinainte pierdută - în 
numele căreia luptau. 

Continuându-şi drumul, femeia ajunse într-o piaţă aglomerată; 
oamenii se dădeau la o parte din faţa ei, mulţi atingând-o cu 
blândeţe, într-un gest de venerare şi murmurând continuu 
rugăciuni, până când, toţi ca unul, începură să scandeze: „Baj, 
Baj. Baj, Baj!” 

Femeia nu băgă pe nimeni în seamă, ci grăbi pasul spre un fel 
de baracă de lemn, folosită drept sală de întruniri, care se afla la 
capătul străzii. lnăuntru, aşteptând-o, se găseau membrii Marelui 
Consiliu al Văii Baaka. Femeia intră în clădire; o santinelă închise 

uşa, iar ea se găsi faţă în faţă cu nouă oameni, aşezaţi la o masă 
lungă. Saluturile fură scurte şi se exprimară, formal şi solemn, 
condoleanţe. Preşedintele, un arab în vârstă care stătea pe 
scaunul din centru, vorbi primul: 

— Ne-a parvenit mesajul tău. Să spun că ne-a uluit, ar fi o 
subestimare gravă. 

— Grave! este chiar cuvântul potrivit, spuse un bărbat de 
vârstă mijlocie, îmbrăcat într-una din numeroasele uniforme ale 
muquadeen-ilor. Pentru că, la capătul drumului, nu vei găsi nimic 
altceva decât un mormânt; sper că îţi dai seama de asta! 

— Dacă aşa va fi, nu voi face decât să ajung mai repede 
alături de soţul meu! 

— Nu ştiam că împărtăşeşti credinţele noastre! zise un altul. 

— Că este sau nu aşa, nu are nici o importanţă în acest 
moment. Nu vă cer decât sprijin financiar. Cred că, după atâţia 
ani, merit acest lucru. 

— Fără nici o îndoială! încuviinţă un altul. Ai fost una dintre 
forţele noastre de primă mărime şi, împreună cu soţul tău, fie ca 
Alah să-l odihnească în grădinile Sale, formai un cuplu formidabil. 
Totuşi, cred că poate exista o anumită dificultate... 

— Eu şi acei câţiva, pe care i-am ales să mă urmeze, vom 
acţiona singuri, în numele răzbunării masacrului de la Askelon. 
Ne vom organiza ca o facțiune provizorie, absolut independentă. 
Asta înlătură dificultatea de care vorbeaţi? 

— Dacă vei fi în stare să faci treaba! îi răspunse altcineva. 

— Cred că am dovedit deja că pot să-mi duc proiectul până la 
capăt. Este necesar să vă reîmprospătez memoria?! 

— Nu, nu este nevoie, răspunse preşedintele. Ştim că i-ai pus, 
în multe ocazii, pe duşmanii noştri pe piste false, încât mai multe 
guverne frăţeşti au fost blamate pentru acţiuni de care habar nu 
aveau. 

— Dacă va fi necesar, voi continua în aceeaşi manieră. Noi - 
voi - avem de făcut faţă peste tot unor trădători, chiar şi printre 
membrii guvernelor  frățeşti. Peste tot, autorităţile sunt 
coruptibile. 

— Nu ai încredere în absolut nimeni, nu-i aşa? o întrebă arabul 
de vârstă mijlocie. 


1 Joc de cuvinte intraductibil în textul original; în limba engleză grave 
(ortografie şi pronunție unică) înseamnă atât grav, cât şi mormânt, 
(N.T.). 

— Nu merit să mi se spună aşa ceva. M-am căsătorit cu unul 
dintre ai voştri şi v-am jertfit viaţa lui! 

— Imi cer scuze. 

— Ai şi pentru ce! Vă rog, ce răspuns îmi daţi? 

— Vei avea absolut tot ce ai nevoie, zise preşedintele. Te vei 
coordona, ca şi în alte ocazii, cu Bahrein-ul. 

— Vă mulţumesc! 

— În ultima fază, când vei ajunge în Statele Unite, vei opera 
prin intermediul unei alte reţele. Te vor supraveghea, te vor 
testa şi, când vor fi convinşi că eşti într-adevăr redutabilă şi că 
nu reprezinţi o ameninţare pentru ei, vor lua legătura cu tine şi 
vei deveni una de-a lor. 

— Despre cine este vorba? 

— Sunt cunoscuţi în lumea interlopă drept Scorpioni - reţeaua 
Scorpio, ca să fiu mai exact. 

Amurg. Sloop-ul avariat, având catargul principal distrus de 
trăsnet şi pânzele sfâşiate de vânturile din largul mării, naviga în 
derivă, dus de curent către plaja mică şi liniştită a unei insule 
proprietate particulară din Antilele Lesser. Pe parcursul ultimelor 
trei zile, chiar înaintea instalării perioadei de calmuri ecuatoriale, 
această zonă a Caraibelor fusese bântuită nu numai de un 
uragan de aceeaşi forţă cu infamul Hugo, dar - şaisprezece ore 
mai târziu - şi de o furtună tropicală, ale cărei fulgere şi trăsnete 
aprinseseră mii de palmieri, ceea ce făcuse ca mai bine de o sută 
de mii de locuitori ai lanţului de insule să-şi îndrepte rugile 
fierbinţi către zei, implorând îndurare. 

Casa Mare de pe această insulă supravieţuise ambelor urgii. 
Era făcută din piatră, beton şi mult oţel şi fusese construită mai 
mult în interiorul imensei coline ce se ridica în nordul insulei - 
impenetrabilă, indestructibilă, o adevărată fortăreață. Faptul că 
şi sloop-ul, aproape distrus, reuşise să supravieţuiască şi să-şi 
croiască drum până în micul golf mărginit de stânci, era pur şi 
simplu o minune, dar, în opinia negresei înalte, în uniformă albă, 
de servitoare, minunea asta era de rău augur şi o făcea să 
coboare în goană treptele tăiate în stâncă, spre ţărmul mării şi să 
tragă de patru ori în aer cu puşca pe care o ţinea în mână. 

— Ganja! urlă ea. Leneşii de ganja nu au voie să vină aici! 
Plecaţi în altă parte! 

Pe puntea bărcii o siluetă singuratică se lăsă în genunchi, o 
femeie în jur de treizeci şi cinci de ani. Trăsăturile ei exprimau 
hotărâre, părul îi era nepieptănat, şorţul şi tricoul murdare... iar 
ochii ei aveau o privire rece şi enigmatică atunci când îşi sprijini 
carabina de calibru mare pe copastie şi ţinti prin luneta acesteia, 
apăsând pe trăgaci. Bubuitura împuşcăturii sparse, din nou, 
liniştea golfuleţului şi, instantaneu, servitoarea în uniformă căzu 
cu faţa în jos, în valurile ce unduiau uşor. 

— Se trage! Se trage cu puşca! Din cabina de sub punte 
ţâşnise un tânăr fără cămaşă, bine făcut, înalt, având în jur de 
şaptesprezece ani. Era voinic, avea peste un metru optzeci şi, 
mai ales, era chipeş, cu trăsături fin cizelate, de tipul roman 

clasic. 

— Ce se întâmplă? Ce ai făcut? 

— Exact ce trebuia făcut, îi răspunse calm femeia. Mergi, te 
rog, la proră şi, când vei vedea nisipul, sări jos şi trage barca pe 
țărm; e încă destulă lumină ca să nu ai probleme. 

Băiatul nu făcu nici o mişcare, holbându-se la trupul în 
uniformă albă prăbuşit pe plajă şi frecându-şi cu nervozitate 
mâinile de blugii tăiaţi pe care îi purta. 

— Dumnezeule, dar nu era decât o servitoare! ţipă el, iar în 
engleza pe care o vorbea se simţi accentul italian natal. Eşti un 
monstru! 

— Aşa sunt tot timpul, copile. Nu sunt la fel şi la aşternut? N- 
am fost la fel atunci când i-am omorât pe cei trei care-ţi legaseră 
mâinile, îţi trecuseră o frânghie în jurul gâtului şi se pregăteau să 
te arunce de pe debarcader, să te spânzure, ca pedeapsă pentru 
moartea lui ;/ supremo din docuri? 

— Dar nu l-am omorât eu; ţi-am spus asta de nu ştiu câte ori! 

— Ei credeau că tu l-ai omorât, iar asta le era destul. 

— Am vrut să mă duc la poliţie. Tu nu m-ai lăsat! 

— Copil prost! Şi chiar crezi că ai fi ajuns vreodată în faţa unui 
tribunal? Niciodată. Ai fi fost, pur şi simplu, împuşcat în stradă, 
pentru că, de pe urma acelui // supremo, de pe urma hoţiilor lui, 
beneficiau toţi docherii. 

— M-am certat cu el, e adevărat, dar nimic altceva! După 
aceea, de supărare, m-am dus să beau nişte vin. 

— Da, aşa ai făcut, ba ţi-ai întrecut chiar măsura. Când te-au 
găsit ăia trei, erai pe alee, atât de pulbere, încât, până când ţi-ai 
dat seama că ai o frânghie în jurul gâtului şi că eşti pe marginea 
debarcaderului, n-ai fost în stare nici măcar să vorbeşti... Şi câte 
săptămâni a trebuit să te ascund, fugind dintr-un loc în altul, în 
timp ce erai vânat de toată drojdia docurilor, care juraseră să te 
omoare? 

— N-am reuşit niciodată să înţeleg de ce ai fost atât de bună 
cu mine. 

— Am avut eu motivele mele... Şi încă le mai am. 

— Dumnezeu mie martor, Cabi, spuse tânărul, cu ochii pironiţi 
pe cadavrul în uniformă albă de pe plajă. Mi-ai salvat viaţa şi-ţi 
sunt dator pentru asta, dar niciodată... niciodată nu m-am gândit 
la ceva de genul ăsta. 

— Nu cumva ai chiar de gând să te întorci acasă, în Italia, la 

Portiei, în sânul familiei şi să lupţi cu ameninţarea cu moartea? 

— Nu, nu, sigur că nu, signora Cabrini. 

— Atunci dă-mi voie să-ţi urez bun venit pe Pământ, jucăria 
mea dragă, îi răspunse femeia, zâmbind. Şi, te rog să mă crezi, o 
să-ţi facă plăcere tot ce am de gând să-ţi ofer. Eşti atât de 
perfect; nici nu-ţi pot spune cât de perfect eşti.... Peste bora, 
adorabilul meu Nico... /mediat! 

Şi tânărul făcu ceea ce i se poruncise. 

Deuxieme Bureau, Paris 


— De ea e vorba! spuse omul din spatele biroului. Încăperea 
era întunecată, iar pe peretele din dreapta era proiectată o hartă 
detaliată a Caraibelor, mai exact a zonei Antilelor Lessen insula 
Saba fiind marcată cu un punct albastru. 

— Se poate presupune că a navigat prin strâmtoarea 
Anegada, dintre Virgin Gorda şi Dog Island - este singurul mod în 
care putea supravieţui furtunilor. Dacă a supravieţuit. 

— Poate că nici n-a supravieţuit, zise un adjunct, aşezat în faţa 
biroului şi uitându-se la hartă. Ne-ar face viaţa mult mai uşoară 
dacă ar fi aşa. 

— Sigur că da! Şeful de la Deuxieme îşi aprinse o ţigară. Dar, 
în cazul acestei lupoaice, care a reuşit să scape cu bine şi din 
Beirut şi din Valea Baaka, înainte de a anula urmărirea, vreau 
dovezi irefutabile. 

— Eu cunosc foarte bine zona, spuse un al doilea bărbat, care 
stătea în picioare, în stânga biroului. In timpul crizei sovieto- 
cubaneze eram rezident în Martinica şi vă pot spune că, acolo, 
uraganele pot fi absolut oribile. Din ceea ce am înţeles de la 
oamenii care navighează de obicei în acele ape, presupun că n-a 
reuşit să supravieţuiască, mai ales cu o ambarcaţiune ca aia cu 
care naviga ea. 

— Presupunerea mea este că, dimpotrivă, a reuşit să 
supravieţuiască. Tonul şefului se înăsprise. Nu-mi pot permite să 
merg la noroc! Nu cunosc zona decât din hărţi, dar am văzut că 
sunt o mulţime de intrânduri, golfuleţe şi porturi mici, în care ar 
fi putut să se adăpostească. Le-am studiat cu atenţie. 

— Nu e chiar aşa, Henri. Acolo, vântul bate un minut de la 
stânga la dreapta, iar în minutul următor de la dreapta la stânga. 
Dacă ar exista locuri într-adevăr adăpostite, ar fi cunoscute şi 
locuite. lar eu le cunosc pe toate, pentru că am fost acolo şi am 
umblat peste tot, căutând submarine sovietice; studiul pe hartă 
nu se poate compara cu ceea ce afli la faţa locului. 

— Sper, din toată inima, să ai dreptate, Ardisonne. Lumea 
asta, a noastră, nu-şi mai poate permite luxul de a o suporta pe 
Amaya Bajaratt. 

Central Intelligence Agency, Langley, 
Virginia 


În complexul subteran de comunicaţii al CIA exista o cameră 
ţinută sub cheie, rezervată unei grupe de doisprezece analişti, 
nouă bărbaţi şi trei femei, care lucrau continuu, în schimburi de 
câte patru. Erau specialişti în trafic radio, vorbind, toţi, mai multe 
limbi străine şi, printre ei, se mai găseau şi doi dintre cei mai 
buni şi mai experimentați criptografi ai Agenţiei. Tuturor li se 
ordonase să nu discute nimic despre munca lor, cu absolut 
nimeni, nici măcar cu soţii sau cu soțiile. 

Un bărbat de vreo patruzeci de ani, cu mânecile de la cămaşă 
suflecate, îşi împinse în spate scaunul pe rotile şi privi la colegii 
săi din schimbul de noapte, o femeie şi alţi doi bărbaţi. Era 
aproape patru dimineaţa şi jumătate din tura lor trecuse. 

— S-ar putea să am ceva, spuse el, fără să se adreseze cuiva 
anume. i 

— Ce? întrebă femeia. În ceea ce mă priveşte, este o noapte 
absolut ternă. 

— Hai, Ron, spune-ne şi nouă despre ce e vorba, zise omul 
aflat cel mai aproape de primul vorbitor. Radio Bagdad mă 
adoarme, pur şi simplu, cu tâmpeniile pe care le debitează. 

— incearcă să prinzi Bahrein-ul, nu Bagdad-ul, răspunse Ron, 
apucând fila pe care calculatorul o scosese în coşul de sârmă de 
sub imprimantă. 

— Ce-i cu băieţii cu bani? întrebă al treilea bărbat, ridicându-şi 
ochii de la consola lui. 

— Exact despre asta este vorba. Sursa noastră din Manamah 
ne-a înştiinţat că au fost transferați o jumătate de milion de 
dolari într-un cont cifrat din Zurich, cu destinaţia... 

— O jumătate de milion? îl întrerupse cel de-al doilea. Pentru 
ăia nu sunt decât bani de ţigări! 

— N-am apucat să vă spun despre destinaţie şi despre metoda 
de transfer. Banca din Abu Dhabi către Credit Suisse din Zurich... 

— Asta e filiera folosită de Valea Baaka! vorbi femeia fără să 
se poată stăpâni. Destinația? 

— Caraibele, fără o localizare precisă. 

— Trebuie s-o afli! 

— Pe moment este imposibil. 

— De ce? întrebă al treilea om, pentru că nu este confirmată? 

— E deja confirmată, chiar la modul cel mai neplăcut. Sursa 
noastră a fost omorât, la o oră după ce l-a contactat pe 
rezidentul de la ambasadă, un ofiţer de protocol care a fost 
imediat retras. 

— Valea Baaka, spuse, calm, femeia. Caraibele. Bajaratt. 

— O să-i faxez chestia asta lui O'Ryan, pe linie protejată. 
Avem nevoie de creierii lui. 

— Dacă azi e vorba de o jumătate de milion, zise cel de-al 
treilea om, mâine, odată ce filiera se dovedeşte sigură, ar putea 
urma cinci milioane. 

— Il cunoşteam pe omul nostru din Bahrein, sursa noastră, 
vorbi din nou femeia, pe un ton trist. Era un băiat bun... o soţie 
drăguță şi doi copii... Lua-i-ar toţi dracii. Bajaratt. 

MI 6, Londra 


— Rezidentul nostru din Dominica s-a dus cu avionul în nord şi 
a confirmat informaţiile transmise de francezi. Şeful serviciului 
britanic de informaţii externe se apropie de masa pătrată din 
mijlocul sălii de şedinţe. In centrul acesteia se găsea o carte 
groasă şi mare, unul dintre sutele de volume similare aflate în 
rafturile din încăpere, conţinând hărţi detaliate ale tuturor 
zonelor lumii. Titlul volumului era scris cu litere aurii, ce se 
detaşau pregnant pe fondul negru al coperţii, cartonate: Caraibe 
- Insulele Windward şi Leeward Antile. Teritorii virgine. 

— Vrei, te rog, să deschizi la strâmtoarea Anegada? i se 
adresă şeful MI 6 însoţitorului său. 

— Cu plăcere, imediat. Celălalt om din Sala de Planificare 
Strategică, observând frustrarea superiorului său, începu să se 
mişte cu iuţeală; cererea şefului nu se datora de loc unei afirmări 
a superiorității în grad, ci mâinii drepte, paralizate, care refuza 
să-şi mai asculte stăpânul. Dădu paginile, una după alta, până 
ajunse la harta pe care o căuta. 

— lat-o... Doamne-Dumnezeule, nimeni nu ar fi în stare să 
ajungă atât de departe, prin furtunile acelea, cu o ambarcaţiune 
atât de mică. 

— Poate că nici ea n-a ajuns. 

— N-a ajuns... unde? 

— Acolo unde se ducea. 

— De la Basse-Terre la strâmtoarea Anegada, pe parcursul 
acelor trei zile? Nu, nu cred că a reuşit. Pentru ca să ajungă atât 
de repede, ar fi trebuit să navigheze mai mult de jumătate din 
timp în largul mării. 

— De asta te-am şi rugat pe tine să vii încoace. Cunoşti zona 
destul de bine, nu-i aşa? Doar ai fost rezident acolo. 

— Dacă există cineva care să poată fi considerat expert în 
privinţa asta, am senzaţia că eu sunt acela. Am fost detaşat 
acolo timp de nouă ani, aveam baza de operaţii în Tortola şi am 
zburat peste absolut toate locurile acelea blestemate - de fapt n- 
a fost o viaţă chiar neplăcută. Am mai păstrat legătura cu câţiva 
prieteni buni de acolo; toţi erau convinşi că sunt un tip sărit bine, 
un obsedat care se manifestă pilotându-şi avionul din insulă în 

insulă. 

— Ştiu, ţi-am citit dosarul. Ai făcut o treabă remarcabilă. 

— Am avut războiul rece de partea mea şi eram cu 
paisprezece ani mai tânăr - deşi, nici atunci, nu mai puteam fi 
considerat tânăr. Acum nu m-aş mai încumeta să pilotez un 
avion pe acolo, nici dacă mi-ar da cineva tot aurul din lume. 

— Da, este de înţeles, îi răspunse superiorul, aplecându-se 
peste hartă. Deci, în opinia ta de expert, ea n-ar fi avut absolut 
nici o şansă de supravieţuire. 

— Absolut nici una este cam prea categoric. Să zicem că era 
extrem de puţin probabil, al dracului de aproape de imposibil. 

— La fel crede şi omologul tău de la Deuxieme. 

— Ardisonne? 

— İl ştii? 

— Nume cod Richelieu... da, sigur, cum să nu. Băiat bun, deşi 
cam impulsiv. Avea baza în Martinica. 

— El este absolut categoric. Este convins că individa nu a 
putut supravieţui. 

— Intr-o situaţie ca asta, o asemenea părere este justificată. 
Dar, dacă tot m-ai chemat aici, îmi permiţi să pun o întrebare sau 
două? 

— Dă-i drumul, ofiţer Cooke! 

— Femeia asta, Bajaratt, este, sigur, un fel de personaj de 
legendă în Valea Baaka, dar, deşi sunt ani de zile de când 
parcurg listele noastre de nume, pe al ei nu-mi amintesc să-l fi 
întâlnit vreodată. De ce? 

— Pentru că Bajaratt nu este adevăratul ei nume, veni 
răspunsul. Acesta este un nume pe care şi l-a luat cu ani în urmă, 
un nume care speră că-i păstrează secretul originii ei, pentru că 
are impresia că nimeni nu are nici cea mai vagă idee cine este şi 
de unde vine. Presupunând că însuşi serviciul nostru ar putea fi 
infiltrat şi că este mai bine ca ea să nu poată afla cât de multe 
date avem despre persoana ei, aceste informaţii sunt stocate în 
dosarele noastre negre, la care accesul este, după cum ştii, 
nominal şi strict limitat. 

— Da, da... acum înţeleg. Cunoscând că un nume este fals şi 
ştiindu-l şi pe cel adevărat, se ajunge la mediul social de origine, 
după care se poate trasa profilul psihologic al unei personalităţi, 
ba chiar se pot prognoza reacţiile unui om, în situaţii date. Dar, 
de fapt, cine este această femeie? 

— Unul dintre cei mai mari experţi în terorism în viaţă. 

— Arabă? 

— Nu. 

— Israeliană? 

— Nu şi te-aş sfătui să nu mai faci aluzii pe direcţia asta. 

— Scrupule inutile! Mossad-ul are un spectru de activităţi aşa 
de larg... Dar, dacă este posibil, te rog să-mi răspunzi la 
întrebare. Nu uita că mi-am petrecut o grămadă de timp aproape 
la antipozi. De ce este femeia asta, într-un asemenea grad, o 
prioritate roşie? 

— Pentru că este de vânzare. 

— Este... ce?! 

— Se duce oriunde în lume, unde există nelinişti, rebeliune, 
insurgență şi îşi vinde serviciile celui mai bogat ofertant - şi, 
trebuie să adaug, obţine, de obicei, nişte rezultate remarcabile. 

— lartă-mă, dar asta sună puţin cam livresc. O femeie să 
pătrundă de una singură în inima unor zone de revolte şi să 
vândă sfaturi. Cum face asta, dă anunţuri în ziare? 

— Nu are nevoie, Geoff, răspunse bărbatul mai în vârstă, 
revenind lângă masă şi aşezându-se, după ce, oarecum 
neîndemânatic, îşi aranja scaunul cu mâna stângă. Individa este 
expertă în acţiuni de destabilizare. Cunoaşte punctele forte şi 
slăbiciunile tuturor facţiunilor rivale, pe conducătorii acestora şi 
modul în care poate ajunge la ei. Nu are nici un fel de scrupule, 
nici de ordin moral, nici de ordin politic. Profesia ei este să 
omoare. Pur şi simplu. 

— Nu cred că asta este ceva prea pur şi nici simplu. 

— Portretul final ăsta este, nu însă şi începuturile, locul de 
unde provenea... la loc, Geoffrey şi dă-mi voie să-ţi spun o 
poveste scurtă despre ea, aşa cum am reuşit să o reconstituim 
noi. Deschise un plic mare şi scoase din el trei fotografii, mărite 
ale unor instantanee luate în grabă, reprezentând o femeie 
mergând. În toate trei faţa se vedea foarte clar. 

— Aceasta este Amaya Bajaratt. 

— Dar sunt trei persoane diferite! exclamă Geoffrey Cooke. 

— Care dintre ele să fie cea adevărată? întrebă, retoric, şeful. 
Sau să fie chiar toate trei?... 

— Incep să înţeleg... spuse ofiţerul, încă ezitant. Părul este 
diferit în fiecare dintre fotografii - blond, brunet şi, dacă nu mă 
înşel, şaten deschis; scurt, lung şi de lungime potrivită - dar 

diferă şi trăsăturile... Într-adevăr, nu foarte mult. Şi, totuşi, sunt 
diferite. 

— Plastic de culoarea pielii? Ceară? Controlul muşchilor faciali? 
Toate sunt posibile şi uşor de aplicat. 

— Poate că o analiză spectografică ne-ar putea spune despre 
ce este vorba. Cel puţin în ceea ce priveşte plasticul şi ceara. 

— Aşa ar trebui, dar nu s-a putut. Experții noştri susţin că 
există compuşi chimici care pot induce în eroare scanerele 
fotoelectrice, sau chiar şi o rază de lumină reflectată accidental, 
ceea ce, de fapt, înseamnă că nu ştiu despre ce e vorba şi că nu 
vor să rişte o presupunere. 

— Bine, zise Cooke. Individa este una dintre, sau chiar toate 
aceste trei femei, dar cum dracu' poţi să fii sigur de asta? 

— Pe încredere. 

— Incredere? 

— Francezii şi cu noi am plătit o groază de bani pentru 
fotografiile astea şi provin de la agenţi acoperiţi, pe care îi 
utilizăm de ani de zile. Nici unul dintre ei nu ar fi în stare să-şi 
taie o sursă financiară extrem de valoroasă, oferindu-ne nişte 
falsuri. Fiecare este convins că a fotografiat-o pe Bajaratt. 

— Dar unde mergea individa? De la Basse-Terre până la 
strâmtoarea Anegada sunt peste două sute de kilometri - o 
asemenea distanţă, parcursă în timp ce au avut loc două furtuni 
devastatoare... Şi de ce credeţi asta? 

— Pentru că s/oop-ul a fost zărit în larg de Marigot - nu se 
putea apropia de țărm din cauza stâncilor submarine, iar micul 
port a fost făcut ţăndări. 

— Zărit de cine? 

— De pescari care aprovizionează hotelurile de pe Anguilla; 
observaţie confirmată de  rezidentul nostru din Dominica. 
Remarcând nedumerirea lui Cooke, continuă: În urma înştiinţării 
pe care am primit-o de la Paris, omul nostru s-a dus cu avionul 
pe Basse-Terre şi a aflat că o femeie, având aproximativ aceeaşi 
vârstă pe care o arată Bajaratt în aceste trei fotografii, a închiriat 
o barcă. Insoţită fiind de un bărbat tânăr, înalt şi voinic. Un 
bărbat foarte tânăr, mai degrabă un adolescent. Ceea ce 
corespunde cu informaţii transmise anterior de la Paris, precum 
că o femeie ale cărei semnalmente corespund, în linii mari, cu 
ale lui Bajaratt - probabil utilizând un paşaport fals - s-a îmbarcat 
de la Marsilia, împreună cu un asemenea tânăr, într-un avion cu 

destinaţia insula Guadelupa, de fapt cele două insule, Grande şi 
Basse-Terre, după cum bine ştii. 

— Cum au stabilit vameşii de la Marsilia că există vreo 
legătură între băiat şi femeie? 

— El nu vorbeşte franceza; ea le-a povestit că este o rudă 
îndepărtată, din Lituania, aflat în grija ei, după ce-i muriseră 
părinţii. 

— Al dracului de puţin probabil! 

— Dar perfect acceptabil pentru colegii noştri de peste 
Mânecă. N-au habar de nimic ce se petrece la nord de Rhon. 

— De ce o fi călătorind împreună cu un adolescent? 

— Eu, unul, n-am nici cea mai vagă idee. 

— Şi, repet, unde dracu' se ducea? 

— Asta este o enigmă încă şi mai mare. Individa este, evident, 
o navigatoare experimentată. Ştie destule ca să-şi fi dat seama 
că trebuie să se adăpostească înainte de a fi ajunsă de uragan, 
sloop-ul avea staţie radio şi, în toată zona, s-au difuzat continuu 
mesaje de avertizare, în patru limbi. 

— Doar dacă nu avea o întâlnire, la care era absolut nevoie să 
ajungă, cu orice preţ, până la un moment dat. 

— Evident, ăsta ar fi singurul răspuns plauzibil, dar chiar şi cu 
preţul vieţii? 

— Mada... puţin probabil, încuviinţă fostul rezident MI 6. Doar 
dacă există nişte circumstanţe de care nu ştim noi nimic... 
Continuă, te rog, sunt sigur că mai ai ceva de spus. 

— Ceva, într-adevăr şi mi-e teamă că nu prea mare lucru. 
Pornind de la constatarea că un terorist rareori este terorist din 
naştere, ci devine unul datorită întâmplării şi bazat pe faptul că 
Bajaratt, deşi poliglotă, a fost auzită vorbind şi o limbă aproape 
imposibil de înţeles... 

— Pentru cei mai mulţi europeni, această limbă este dialectul 
baştilor, îl întrerupse, calm, Cooke. 

— Exact... Am trimis o misiune acoperită în provinciile Vizcaya 
şi Aalva, să afle tot ce se putea afla. lar ei au descoperit 
povestea unui incident deosebit de neplăcut, care a avut loc cu 
mulţi ani în urmă, într-un mic sat rebel din Pirineii de vest. Genul 
de întâmplare care rămâne vie în legendele muntenilor şi se 
transmite din generaţie în generaţie. 

— Ceva gen Mai Lai sau Baba Yar? întrebă Cooke. Măcel la 
grămadă, fără nici o discriminare? 

— Mai rău, dacă îţi poţi imagina aşa ceva. În timpul unui raid 
de represalii, neautorizat, întreaga populaţie adultă a satului a 
fost executată - adult însemnând peste doisprezece ani. Copiii 
mai mici au fost forţaţi să privească execuţia şi apoi au fost 
părăsiţi, lăsaţi să moară în munţi. 

— Bajaratt este unul dintre acei copii? 

— Dă-mi voie să-ţi explic. Satele baştilor care locuiesc în 
regiunea aceea sunt foarte izolate. lar ei au obiceiul să-şi 
îngroape registrele şi cronicile între chiparoşii care cresc la nord 
de sat; şi cum în echipa noastră era şi un arheolog, expert în 
problema muntenilor başti din Pirinei - care ştia să scrie şi să 
vorbească în limba lor - băieţii au reuşit să găsească arhiva 
satului cu pricina. Ultimele pagini ale cronicii erau scrise de 
mâna unei fetiţe, care descria toate ororile, inclusiv decapitarea 
propriilor ei părinţi, cu baioneta - ascuţită sub ochii tatălui şi 
mamei ei, care-şi priveau călăii, în timp ce aceştia îşi şlefuiau 
lamele pe stânci. 

— Groaznic! Şi fetiţa aceea era Bajaratt? 

— Fetiţa a semnat la sfârşit cu numele Amaya el Baj... Yo- 
vamanaree, ceea ce s-ar putea traduce prin cuvintele tânără 
femeie. Urma apoi o frază într-o spaniolă perfectă: Muerte a toda 
autoridad...! 

— Moarte oricărui reprezentant al autorităţii, zise Cooke. Asta 
este tot? 

— Nu, mai sunt două chestiuni. Fetiţa a mai adăugat o notă 
finală şi, te rog să-ţi dai seama, era scrisă de un copil de zece 
ani: Sirharra Baj. 

— Şi asta ce dracu' mai înseamnă? 

— Ceva de genul tânără femeie care în curând va deveni 
fertilă, dar care nu va aduce niciodată pe lume un copil. 

— Cam macabru, dar, totuşi, cred că este de înţeles. 

— Legendele din munţi mai vorbesc de o fetiţă, care a luat 
conducerea grupului de copii, a reuşit să-i scoată dintre coline şi 
să-i ducă la adăpost, evitând mulţimea patrulelor; care a fost 
chiar în stare să omoare soldaţi cu propriile lor baionete, 
întinzându-le fel de fel de capcane - şi toate astea de una 
singură. 

— O fetiţă de zece ani... incredibil! Geoffrey Cooke se 
încruntă. Spuneai că mai sunt două chestiuni. Care este a doua? 

— Ultima dovadă care, în ceea ce ne priveşte, ne-a confirmat 

identitatea ei. Printre registrele îngropate se găseau şi cronici de 
familie - anumite ramuri, mai izolate, ale baştilor trăiesc cu 
spaima căsătoriilor cosanguine şi acesta este motivul pentru 
care mulţi tineri şi tinere sunt goniţi de acasă. In satul respectiv, 
exista o familie Aquirre, primul copil fată, botezată Amaya. 
Numele de familie, Aquirre era tăiat - mâzgălit cu furie, ca de 
mâna unui copil supărat - şi înlocuit cu numele Ba/aratt. 

— Dumnezeule mare! Dar de ce? Aţi aflat cumva? 

— Am aflat, deşi n-a fost uşor. Fără să intru în prea multe 
amănunte, îţi pot spune că oamenii noştri au făcut presiuni 
serioase asupra omologilor de la Madrid, mergând până la a-i 
ameninţa că ne vom retrage sprijinul acolo unde au mai multă 
nevoie de noi şi, în cele din urmă, ne-au permis accesul la 
anumite dosare închise, legate de raidurile de represalii 
împotriva baştilor. Adineauri ai folosit cuvântul macabru; nici nu- 
ţi poţi da seama cât de potrivit este pentru ceea ce urmează. În 
dosarele spaniolilor am dat peste numele de Bajaratt: un 
sergent, mamă spaniolă, tată francez din regiunea de graniţă, 
care făcuse parte din unitatea militară ce luase cu asalt sătucul 
acela din munţi. In două cuvinte, este vorba de soldatul care a 
decapitat-o pe mama lui Amaya Aquirre. lar ea şi-a luat numele 
lui, ca niciodată să nu uite ce s-a întâmplat. Şi pentru ca să 
ajungă un ucigaş tot atât de nemilos pe cât a fost bărbatul pe 
care l-a privit cum îşi trece baioneta prin gâtul mamei ei. 

— Asta este, pur şi simplu, o culme a perversiunii, spuse 
Cooke, abia şoptit. Dar, repet, este de înţeles. Un copil îşi asumă 
postura unui monstru,  imaginându-şi răzbunarea prin 
identificare. Nu este departe de Sindromul Stockholm, când 
prizonieri de război, capturați cu brutalitate, ajung să se 
identifice cu cei care i-au prins. Cu atât mai mult în cazul unui 
copil... Deci, Amaya Aquirre este Amaya Bajaratt. Şi totuşi, deşi 
şi-a renegat numele de familie, în cronică nu a semnat Bajaratt. 

— Pentru asta, ne-am adresat unui specialist în psihologie 
infantilă, reîncepu să vorbească şeful. Şi ne-a spus că o fetiţă de 
zece ani este oarecum mai matură decât un băiat de aceeaşi 
vârstă - lucru cu care sunt perfect de acord din propria-mi 
experienţă, acumulată cu numeroşii mei nepoți. Ne-a spus că, la 
o astfel de vârstă, o fetiţă care a trecut prin nişte evenimente 
atât de stresante şi dureroase, va avea tendinţa să se dezvăluie 
numai în parte, nu în totalitate. 

— Nu prea cred că am înţeles mare lucru. 

— Doctorul a spus că asta se numeşte Sindromul 
Testosteronului. Şi ne-a explicat că, în aceleaşi circumstanţe, un 
băiat ar fi scris Muerte a toda autoridad, după care ar fi semnat 
cu numele complet, ca un simbol al răzbunării, care să poată fi 
văzut de oricine. Pe când o fetiţă se va comporta diferit, 
nedezvăluindu-şi identitatea completă, pentru că se gândeşte 
deja la răzbunarea adevărată. Şi, pentru asta, trebuie să fie ma; 
deşteaptă decât duşmanii ei, deoarece este puţin probabil că va 
putea fi mai puternică... Dar, chiar şi aşa, nu s-a putut stăpâni să 
nu semneze, fie şi chiar parţial, în registru. 

— Cred că este destul de plauzibil, spuse Cooke, dând din cap. 
Dar, pentru Dumnezeu - registre îngropate, chiparoşi... execuţii 
în masă, decapitări cu baioneta şi un copil de zece ani trecând 
prin toate astea! /isuse, aveţi de-a face cu o psihopată absolut 
convinsă de cauza ei! Individa probabil că nu vrea să vadă în faţa 
ochilor decât capete desprinse de trup şi căzând pe pământ, aşa 
cum li s-a întâmplat şi părinţilor ei. 

— Muerte a toda autoridad! spuse şeful. Capetele oficialilor - 
peste tot în lume. 

— Da, am înţeles fraza... 

— Mi-e teamă că nu poţi înţelege gravitatea situaţiei reale pe 
care o dezvăluie. 

— Poftim? 

— În ultimii ani, Bajaratt a trăit în Valea Baaka, cuplată cu 
liderul unei facțiuni palestiniene deosebit de violente, 
identificându-se fanatic cu cauza acestuia. Se pare chiar că s-a şi 
căsătorit cu el primăvara trecută - o ceremonie romantică sub 
flori de portocal. El a fost omorât acum nouă săptămâni, pe plaja 
din dreptul localității Askelon, undeva la sud de Tel Aviv. 

— Da, parcă am citit ceva despre asta, spuse Cooke. Au fost 
omorâți toți, până la ultimul om, nu s-au luat prizonieri. 

— iți aminteşti şi de declaraţia difuzată de ceilalţi membri ai 
facțiunii, prin noul lor lider? 

— Cred că spunea ceva despre arme... 

— Exact. Declarația spunea că armele israelienilor care-i 
uciseseră pe răzbunătorii luptători pentru libertate fuseseră 
fabricate în America, în Anglia şi în Franţa şi că poporul ale cărui 
pământuri fuseseră furate nu va uita niciodată bestijle care 
furnizaseră acele arme. 

— Tâmpenii de genul ăsta se spun tot timpul. Şi ce-i cu asta? 

— Şi Amaya Bajaratt, adăugându-şi un nom de guerre - 
Neiertătoarea - a transmis Marelui Consiliu al Văii Baaka un 
mesaj, iar prietenii tăi de la Mossad au reuşit, slavă Domnului, să 
îl intercepteze. Ea şi camarazii ei s-au hotărât ca, indiferent cu ce 
preţ, să ia capetele celor patru mari bestii. lar ea va fi trăsnetul 
care va da semnalul. 

— Ce semnal? 

— Din câte a putut Mossad-ul să deducă, este vorba de 
semnalul la care vor lovi şi asasinii ei camuflaţi, de la Londra, de 
la Paris şi de la lerusalim. Israelienii cred că asta se înţelege 
implicit, din acea parte a mesajului în care se spune că: Atunci 
când cea mai rea dintre aceste bestii va cade, dincolo de mare, 
celelalte trebuie să o urmeze cât mai repede. 

— Cea mai rea...? Dumnezeule mare, America! 

— Da, ofiţer Cooke, Amaya Bajaratt este pe cale să îl 
asasineze pe Preşedintele Statelor Unite. Asta este semnalul pe 
care-l va da ea! 

— Dar e tâmpenie curată să încerce aşa ceva! 

— Palmaresul ei sugerează ideea că s-ar putea să nu fie chiar 
aşa. Ca profesionistă, n-a prea suferit eşecuri. Tipa este un fel de 
geniu patologic şi pune la cale doborârea ultimelor ei obiective, 
răzbunarea ei finală împotriva oficialităților brutale, la care, 
acum, se mai adaugă încă un motiv, profund personal - moartea 
soţului ei. Aşa că trebuie oprită, Geoffrey. Şi de aceea, Foreign 
Office, cu deplinul nostru acord, a hotărât că trebuie să te întorci 
imediat la fostul tău post, din Caraibe. Ca să te citez, nu avem un 
expert mai bun ca tine. 

— Dar, pentru Dumnezeu, vorbeşti cu un om de şaizeci şi 
patru de ani, care se gândeşte deja la pensionare! 

— Mai ai încă multe cunoştinţe acolo, în insule. Unde nu mai 
dispui de relaţii, o să te ajutăm noi să-ţi faci, rapid, altele. Sincer 
să fiu, nu cred că există altcineva, în afară de tine, care să se 
poată descurca mai repede în insulele acelea. Trebuie să o găsim 
pe individă şi să punem mâna pe ea. 

— Bătrâne, ţi-a trecut prin cap că şi dacă aş pleca azi, până 
când ajung eu acolo tipa s-ar putea să fie în cu totul altă parte? 
lartă-mă, dar iar îmi vine pe buze cuvântul /ivresc. 

— Cât despre asta, îi răspunse celălalt, zâmbind scurt, nici 
francezii, nici noi nu credem că se va mai deplasa prea mult în 

următoarele câteva zile, poate chiar pentru o săptămână sau 
două. 

— De unde aţi mai scos-o şi pe asta? Vreo ghicitoare? 

— Nu, doar bun-simţ. Femeia şi-a asumat - din punctul ei de 
vedere - o sarcină enormă, care necesită elaborarea unor planuri 
serioase, implicând folosirea unor resurse umane, financiare şi 
tehnice, inclusiv aviaţie, considerabile. S-ar putea să fie o 
psihopată, dar, cu certitudine, nu este o tâmpită: nu va risca, în 
nici un caz, să-şi pregătească lovitura chiar pe teritoriul Statelor 
Unite. 

— Deci, unde poate fi mai bine decât undeva imediat în afara 
jurisdicției autorităţilor federale... mormăi Cooke. Şi unde ai 
acces la bănci şi poţi dispune de personal calificat. 

— Aşa ne-am gândit şi noi, încuviinţă şeful MI 6. 

— Mă întreb de ce o mai fi transmis mesajul ăla? 

— Poate că i-a sosit şi ei clipa de Gotterdammerung. Vrea să-i 
fie recunoscută public gloria propriilor fapte. Din punct de vedere 
psihologic, presupunerea este valabilă. 

— Ei bine, cred că m-ai pus în faţa unei misiuni care mă atrage 
irezistibil şi pe care nu o pot refuza, nu-i aşa? 

— Am sperat din toată inima să fie chiar aşa! 

— Şi m-ai trecut, pe nesimţite, prin toate stadiile de pregătire, 
de la o enigmă trecută, dar cu un dosar oribil, până la o criză 
acută, imediată. Toate butoanele apăsate, exact în ordinea în 
care trebuie. 

— AŞ fi putut, oare, proceda şi altfel? 

— Ca profesionist, nu şi nu te-ai afla în scaunul ăla dacă n-ai fi 
un adevărat profesionist. Cooke se ridică în picioare, privindu-şi 
superiorul drept în ochi. Şi acum, că tot am acceptat misiunea, 
aş vrea să fac o propunere. 

— Chiar te rog! 

— Nu am fost absolut sincer acum câteva minute. Ti-am spus 
că n-am mai păstrat decât legături de corespondenţă cu câţiva 
prieteni buni. In mare e adevărat, dar nu este complet. Adevărul 
este că mi-am petrecut cea mai mare parte a concediilor chiar în 
insule - este un pământ care te îmbie să revii. Şi, natural, foşti 
colegi şi cunoştinţe noi, cu preocupări profesionale similare, se 
întâlnesc şi povestesc fel de fel de amintiri... 

— Desigur, nimic mai normal. 

— Ei bine, acum doi ani am cunoscut un american, un tip care 


27 


ştie despre insulele alea mult mai multe decât am ştiut sau voi 
şti eu vreodată. Are două iahturi, pe care le închiriază doritorilor 
de plimbări pe mare şi este cunoscut în toate porturile de 
agrement, de la Charlotte Amalie până la Antigua. Cunoaşte 
fiecare port natural, fiecare golf şi fiecare intrând al insulelor. 
Meseria îl obligă la asta. 

— Recomandările sună bine, Geoffrey, dar cu greu... 

— Te rog, îl întrerupse Cooke, încă n-am terminat. 
Anticipându-ţi obiecţiunile, trebuie să-ţi spun că este vorba de un 
ofiţer în retragere, din US Naval Intelligence?. Este relativ tânăr - 
între patruzeci şi patruzeci şi cinci de ani - şi n-am idee de ce şi-a 
dat demisia din armată, dar am impresia că a făcut-o în nişte 
circumstanţe nu tocmai plăcute. Părerea mea este că, într-o 
misiune ca asta, ar putea fi un agent foarte valoros. 

Şeful MI 6 se aplecă în faţă, deasupra biroului său, ţinându-şi 
mâna dreaptă cu stânga. 

— Se numeşte Tyrell Nathaniel Hawthorne al treilea. Este fiul 
unui profesor de literatură americană de la Universitatea din 
Oregon, iar circumstanţele în care a părăsit NI au fost, într- 
adevăr, foarte neplăcute. Şi, da, ai dreptate, ar fi un agent 
fantastic de valoros, dar nimeni din serviciile de informaţii de la 
Washington nu-l poate recruta. Au încercat, cu multă asiduitate, 
dar nu-l pot clinti din hotărârea lui. Nu prea are multă 
consideraţie pentru ei, este convins că nu sunt în stare să facă 
deosebirea între un adevăr şi o minciună. Aşa că i-a trimis la toţi 
dracii, fără multă vorbă. 

— Dumnezeule! exclamă Geoffrey Cooke. Ştiai absolut totul 
despre concediile mele, ai ştiut-o tot timpul. Şi ştiai foarte bine 
că îl cunosc. 

— O croazieră de trei zile prin insulele Leewards, împreună cu 
prietenul tău Ardisonne, nume cod Richelieu. 

— Ti-că-loo-su-le! N 

— Vai, ofiţer Cooke, se poate? Intâmplător, la ora asta, fostul 
locotenent-comandant* Hawthorne se îndreaptă către portul de 


2 Serviciul de Informaţii al Marinei Militare a SUA; în continuare vom 
folosi unul dintre acronimele VSNI sau NI, (N.T.). 

3 În original, Lieutenant-Commander (maior, căpitan de rang trei); 
deşi, la prima vedere, traducerea locotenent-comandor pare mai 
corectă, considerăm că forma utilizată este, în lipsa unui rang militar 
românesc cu denumire echivalentă, cea mai adecvată, (N.T.). 

agrement de pe Gorila Britanică, unde mi-e teamă că va avea 
oarecare probleme cu motorul auxiliar. Avionul tău decolează 
spre Anguilla la ora cinci, ai destul timp să-ţi faci bagajele. De 
acolo, tu şi prietenul tău Ardisonne veţi închiria un avion până pe 
Virgin Gorda. Pe chipul şefului de la MI 6 se aşternuse un zâmbet 
strălucitor: Probabil că va fi o întâlnire deosebit de plăcută. 

Departamentul de Stat, Washington, 
DC 


În jurul mesei de şedinţe erau aşezaţi Secretarul de Stat, 
Secretarul Apărării”, directorii de la CIA şi de la FBI, şefii de la Al 
şi de la NI, precum şi şeful JCSC5. La stânga fiecăruia dintre cei 
menţionaţi se afla câte un aghiotant, un subaltern de rang înalt, 
cu acreditare de nivel maxim din punct de vedere al securităţii. 
Intâlnirea era prezidată de Secretarul de Stat, care începu să 
vorbească: 

— Dispuneţi, toţi, de exact aceleaşi informaţii ca şi mine, aşa 
că voi considera orice introducere ca fiind inutilă. Probabil că unii 
dintre dumneavoastră au impresia că reacţia noastră este 
exagerată şi, mărturisesc, până în dimineaţa asta aşa am crezut 
şi eu. Ca o femeie singură, o teroristă obsedată de idee, să 
încerce să-l asasineze pe Preşedinte şi, prin aceasta, să 
declanşeze asasinarea liderilor politici ai Marii Britanii, Franţei şi 
Israelului, mi se părea o poveste prea trasă de păr ca să i se 
acorde prea multă atenţie. Insă dimineaţă, la ora şase, m-a sunat 
domnul director al CIA, apoi, la ora unsprezece, m-a sunat din 
nou şi am început să-mi schimb părerea. Sunteţi amabil să ne 
lămuriţi despre ce era vorba, domnule Gillette? 

— Voi încerca, domnule Secretar, răspunse impozantul DEI. 
leri, sursa noastră din Bahrein, care monitorizează tranzacţiile 
financiare legate de Valea Baaka, a fost omorât, la o oră după ce 
îl alertase pe rezidentul nostru asupra unui transfer de o 
jumătate de milion de dolari, către Credit Suisse din Zurich. Nu e 
o sumă importantă, dar, când agentul nostru din Zurich a 
încercat să ia legătura cu sursa lui de la bancă, un individ extrem 
de bine plătit, n-a reuşit. lar când a insistat - anonim, desigur, 
recomandându-se pur şi simplu ca un prieten - i s-a spus că omul 


Prin analogie cu titulatura de Secretar de Stat, unanim recunoscută 
şi acceptată, am preferat să folosim această formă. În locul celei 
echivalente, de Ministru al Apărării, (N.T.). 

5 (US)AI sau G2: Serviciul de Informaţii al Armatei de Uscat a SUA; 
JCSC: Comitetul Unificat al Şefilor de State Majore ale Forţelor Armate 
ale SUA, (N.T.). 

lui fusese trimis la Londra, în interes de afaceri şi că plecase 
imediat, cu avionul. Mai târziu, când agentul nostru a revenit 
acasă, a găsit un mesaj pe robotul de la telefon. Era chiar de la 
sursa lui, care în nici un caz nu putea fi la Londra, din moment ce 
îi cerea, aparent cu disperare, să se întâlnească cu el la 
Dudendorf, un orăşel situat la vreo treizeci de kilometri nord de 
Zurich. Agentul nostru s-a dus imediat la locul de întâlnire, dar 
sursa nu şi-a mai făcut apariţia. 

— Şi la ce concluzie aţi ajuns? întrebă şeful de la G2. 

— Credem că a fost scos din joc, pentru a se elimina orice 
posibilitate de urmărire a banilor, răspunse bărbatul voinic şi 
roşcovan aşezat lângă DEI, în partea stângă. Este vorba doar de 
o presupunere, încă neconfirmată, adăugă el. 

— Bazată pe ce anume? întrebă Secretarul Apărării. 

— Pe logică, răspunse scurt omul Agenţiei. Mai întâi este 
omorât omul din Bahrein, fiindcă a transmis informaţia iniţială, 
apoi, pentru omul din Zurich, se inventează o deplasare la 
Londra, ca să nu poată să se întâlnească cu agentul nostru la 
Dudendorf şi pentru ca între timp, agenţi din Valea Baaka să-i 
dea de urmă şi să-l elimine. Intrerupând posibilitatea de urmărire 
a banilor; ceea ce au şi reuşit. 

— Atâta osteneală, pentru a acoperi transferul unei sume 
minore? întrebă şeful NI. 

— Da, pentru că suma în sine nu înseamnă nimic, răspunse 
acelaşi om. Important este destinatarul, asta încearcă ei să 
acopere. Şi, odată filiera dovedită sigură, suma poate creşte şi 
de o sută de ori. 

_ — Bajaratt, spuse Secretarul de Stat. Deci s-a pus pe treabă... 
In regulă, iată cum vom proceda. Cheia acestei crize stă în 
asigurarea securităţii. Exceptându-i pe operatorii de trafic radio 
ai Agenţiei, doar noi, cei prezenţi la această masă şi numai noi, 
suntem autorizaţi să transmitem informaţii între departamentele 
noastre, pe măsură ce acestea ne parvin. Vă rog să vă puneţi 
toate  faxurile din birourile personale pe mod de lucru 
confidenţial şi să folosiţi, pentru convorbirile dintre noi, numai 
liniile telefonice protejate. Nimeni nu are dreptul să transmită 
vreo informaţie altcuiva în afara celor de faţă, decât cu 
aprobarea mea sau a domnului DEI. Chiar şi zvonuri vagi despre 
o asemenea criză pot avea urmări extrem de neplăcute, de care 
nu avem nevoie. Se auzi un bâzâit, venind de la telefonul de 

culoare roşie din faţa Secretarului de Stat. Acesta ridică 
receptorul: Da?... Este pentru dumneata, spuse el, privind la 
directorul Agenţiei. Gillette se ridică, se duse în capul mesei, luă 
receptorul şi se prezentă. 

— Am înţeles, zise el, după ce ascultase aproape un minut. 
Aşeză receptorul înapoi în furcă şi privi spre roşcovanul său 
aghiotant: O'Ryan, presupunerea ta este confirmată. Omul 
nostru din Zurich a fost găsit în Spitzplatz, cu două gloanţe în 
cap. 

— Îşi iau toate măsurile pentru a o acoperi pe căţeaua aia 
blestemată, răspunse cel numit O'Ryan, analistul de la CIA. 

Bărbatul înalt, neras şi foarte bronzat de razele fierbinţi ale 
soarelui tropical, îmbrăcat în şort alb marinăresc, cu o cămaşă 
neagră de tanchist, o luă la fugă pe pasarelă şi apoi spre capătul 
debarcaderului. Ajunse la capătul podinei de lemn şi strigă spre 
unul din cei doi oameni, din barca ce se apropia: 

— Ce dracu’ vrei să spui cu scurgerea aia de la motorul 
auxiliar? Nu l-am folosit decât pe mare absolut calmă şi funcţiona 
perfect! 

— Uite ce-i, prietene, răspunse mecanicul englez, în a cărui 
voce se simţea plictiseala. In timp ce Tyrell Hawthorne prindea 
parâma pe care i-o aruncase, nu dau doi bani pe el, chiar dacă ar 
fi nou-nouţ. Nu mai ai nici o juma’ de litru de ulei în carter, l-a 
aruncat tot afară. Dacă ai de gând să pleci în larg cu el în halul 
ăsta şi să ţi-l faci praf prima dată când o să-l porneşti, n-ai decât. 
Da, eu îmi fac raportu' taman cum scrie la carte, că n-am de 
gând să dau de belea din prostia altuia. 

— Bine, bine, zise Hawthorne, apucând mâna întinsă a omului 
şi ajutându-l să se suie pe podină, lângă el. Ce are? 

— Garnituri îmbătrânite şi două pistoane făcute praf, Tye. 
Mecanicul se întoarse, să lege şi cea de-a doua parâmă de un 
pilon, astfel ca tovarăşul lui să poată să se urce şi el. De câte ori 
ţi-am spus că trebuie să foloseşti mai des maşinăria? Pe soarele 
acesta, garniturile se usucă şi se duc una-două, dacă laşi fierul 
ăla să zacă nemişcat şi mergi doar cu pânzele! Poţi să-mi spui de 
câte zeci de ori ţi-am repetat asta ca un papagal? 

— Da, Marty, ai dreptate, nu pot să spun că n-ai făcut-o! 

— Atât ţi-ar mai trebui! Da, tot nu înţeleg, de ce nu mă 
asculţi? La tarifele tale, nu cred că-ţi faci probleme pentru câţiva 
litri de motorină. 

— Nu-i vorba de bani, protestă marinarul. Atâta doar că nişte 
clienţi ca ai mei preferă, în general, să navighez cu pânze; nu 
suportă duduitul motorului decât atunci când vântul cade pentru 
prea multă vreme. În cât timp poţi să mi-l repari? Reuşeşti în 
două ore? 

— Nici să nu te gândeşti, Tye-boy. Poate că o să fie gata 

mâine la prânz, da' asta numai dacă ai noroc şi-mi vin mâine 
dimineaţă, devreme, cu avionul, de la St T, alezoarele de care 
am nevoie. 

— Fir-ar a dracului de treabă! Am la bord nişte clienţi buni, 
care vor să fie pe Tortola diseară. 

— Du-i frumos la bar, dă-le câteva cocteiluri stil Gordie şi ia-le 
camere la iacht-club. Tot n-o să mai ştie nici cum îi cheamă! 

— Nu prea cred că am altă soluţie, spuse Hawthorne 
întorcându-se şi pornind înapoi pe podină. Ţineţi-vă bine, băieţi, 
urmează o întâlnire de gradul trei cu specialitatea casei! 
Căpitanul grăbi pasul către vasul lui. 

— Îmi pare rău, prietene, mormăi Martin, mecanicul, ca pentru 
sine, privindu-l cum se îndepărtează. Nu-mi place să-ţi fac una ca 
asta, da' aşa mi s-a ordonat. 


Întunericul coborâse peste Caraibe. Când căpitanul Tyrell 
Hawthorne, unic proprietar al lui Olympic Charters Ltd, companie 
înregistrată în Virgin Islands, SUA, îşi condusese clienţii la hotelul 
iacht-clubului, de pe plajă, era deja foarte târziu. Dusese mai 
întâi una dintre perechi în camera pe care o rezervase, apoi se 
întorsese după cea de-a doua. Camerele în care îi culcase nu 
erau, probabil, exact de categoria celor în care şi-ar fi dorit să se 
trezească, însă cu adormitul nu fusese nici o problemă, barmanul 
îşi dăduse toată osteneala în privinţa asta şi-i aranjase bine. Aşa 
că Tye Hawthorne, după ce avusese grijă de clienţi, tocmai 
revenise la barul în aer liber, acum pustiu, ca să-i mulţumească 
omului într-un mod ceva mai substanţial, întinse negrului din 
spatele barului cincizeci de dolari. 

— Hei, Tye-boy, doar ştii că nu trebuie! 

— Atunci, de ce i-ai înhăţat aşa de repede? 

— Instinctele, mon. Pot să ţi-i dau chiar înapoi. Izbucniră 
amândoi în râs: discuţia făcea parte din ritual. 

— Cum merg treburile, căpitane? întrebă barmanul, turnând 
un pahar de vin alb, băutura obişnuită a lui Hawthorne. 

— Nu prea rău, Roger. Amândouă bărcile sunt închiriate şi, 
dacă idiotul de frate-meu o să înveţe să le arate mai des 
clienţilor drumul spre Red Hook, pe St T, s-ar putea să avem 
chiar şi ceva profit pe anul ăsta. 

— Hei, mon, să ştii că-mi place de fratele tău. E un tip haios. E 
un fel de personaj de desene animate, Roge. Ştiai că puştiul e 

doctor? 

— Cee...? Vine aici tot timpul, pe mine mă doare peste tot şi tu 
zici că puteam, să-l întreb pe el, pe gratis? 

— Nu, nu e doctor din ăla, îl întrerupse Tyrell. Şi-a luat 
doctoratul în literatură, la fel ca şi tatăl nostru. 

— Nu ştie să repare oase sau să potolească dureri? Atunci, la 
ce-i foloseşte? 

— Asta se întreabă şi el. Spune că, după ce şi-a tocit coatele 
optsprezece ani pe băncile şcolii, a sfârşit prin a câştiga mai 
puţini bani decât un gunoier din San Francisco. S-a săturat! 

— Mi se pare şi normal, răspunse barmanul. Uite, acu' cinci ani 
aveam grijă de turiştii care se îmbătau, le căram bagajele, îi 
duceam în pat, curăţam după ei. Aia nu era viaţă! Şi atunci, m- 
am deşteptat şi am învăţat cum să-i; fac să se îmbete. 

— Bună treabă. 

— Proastă treabă, Tye-boy, răspunse Roger, vorbind, dintr-o 
dată în şoaptă şi căutând după ceva în spatele tejghelei. Pe 
cărare coboară doi tipi. Par să caute pe cineva şi tu eşti singurul 
cineva pe aici. Şi am un fel de presimţire - tipii nu-mi plac de loc. 
Se tot pipăie pe haine, pe manşete şi merg prea încet. Da’ fii fără 
grijă, am puşca în mână. 

— Hai, Roge, fii serios, ce tot spui? 

Hawthorne se răsuci pe scaunul înalt al barului. 

— Geoff! strigă el. Eşti chiar tu, Cooke...? Şi tu, Jaques...? Ce 
dracu' căutaţi voi doi aici? Lasă fierătania în pace, Roger, dânşii 
sunt nişte prieteni buni. 

— O s-o las doar când o să fiu sigur că n-au nici ei vreo 
fierătanie! 

— Hei, băieţi, flăcăul este tot un prieten de-al meu - au fost 
ceva întâmplări cam neplăcute prin insule în ultima vreme. Vrea 
doar să vă vadă mâinile şi să-i spuneţi că nu aveţi arme, OK? 

— Cum dracu' am putea să avem arme? spuse, enervat, 
Geoffrey Cooke. Am sosit amândoi cu avionul - zbor internaţional 
- şi detectoarele alea de metale îşi fac foarte bine treaba. 

— Mais oui! adăugă şi Ardisonne, nume cod Richelieu. 

— Sunt în regulă, spuse Hawthorne, sărind de pe scaun şi 
dând mâna cu cei doi bărbaţi mai în vârstă. Vă mai aduceţi 
aminte de croaziera noastră... ia staţi puţin... de ce aţi venit voi 
doi încoace? Credeam că v-aţi pensionat amândoi. 

— Trebuie să stăm de vorbă, Tyrell, spuse Cooke. 

— Urgent, zise Ardisonne. Nu avem timp de pierdut. 

— Hei, ia staţi... Motorul meu în perfectă stare se strică din 
senin şi nu mai merge; şi, tot din senin, în toiul nopţii, iată că 
soseşte Cooke, împreună cu prietenul nostru Richelieu, din 
Martinica. Ce-i asta, domnilor? 

— Tyrell, ţi-am spus că trebuie să stăm de vorbă, insistă 
Geoffrey Cooke, MI 6. 

— Nu sunt chiar sigur de asta, răspunse fostul locotenent- 
comandant Hawthorne, ex-USNI. Pentru că, dacă ceea ce vreţi să 
discutăm are vreo legătură cu rahaturile cu care mă tot bat la 
cap ăia de la Washington, ar fi mai bine să o lăsaţi baltă. 

— Ai dreptul să gândeşti ce vrei despre cei de la Washington, 
spuse Ardisonne, în engleza lui cu accent groaznic, dar n-ai nici 
un motiv să nu ne asculţi pe noi. Poţi să-mi spui un asemenea 
motiv? Ai dreptate atunci când spui că ar trebui să fim amândoi 
la pensie, dar din senin, cum spui tu, nu mai suntem. De ce oare? 
Nu e ăsta motiv destul ca să ne asculţi, măcar? 

— Uite ce e, băieţi şi vă rog să mă ascultați foarte atent... 
Lumea pe care o reprezentaţi voi m-a costat viaţa femeii lângă 
care doream să-mi petrec restul zilelor. A murit la Amsterdam, 
din cauza jocului ăsta drăcesc, pe care-l jucaţi şi voi, aşa că sper 
să înţelegeţi bine când spun că n-am nici un chef să stau de 
vorbă cu voi... Serveşte-i pe domnii agenți secreti cu câte un 
pahar, Roge şi trece totul în contul meu. Mă duc la barca mea. 

— Tyrell, nici eu, nici Ardisonne nu avem nici o legătură cu 
ceea ce ţi s-a întâmplat ţie la Amsterdam, spuse Cooke. Cred că 
îţi dai seama de asta! 

— Dar jocul ăsta împuţit al vostru are şi asta o ştiţi şi voi. 

— Mult prea îndepărtată, mon ami, spuse nume cod Richelieu. 
Am fi putut, altfel, să facem croaziere împreună? 

— Ascultă, Tye! Geoffrey Cooke îşi încleştă mâna puternic pe 
umărul lui Hawthorne. Suntem prieteni buni şi trebuie să stăm de 
vorbă. 

— Pe toţi dracii! Tyrell îl prinse de braţ. A folosit un ac - era un 
ac! Mi-a trecut prin cămaşă! Scoate-ţi puşca, Roge...! 

Inainte ca barmanul să pună mâna pe armă, Richelieu îşi 
ridică braţul şi îl îndreptă spre el, după care îşi îndoi, cu un gest 
brusc, degetul arătător. Din mânecă îşi luă zborul o săgeată cu 
efect narcotizant, care se înfipse în gâtul barmanului. 

Zorile. Imaginile începeau să se limpezească, dar nu erau cele 
pe care se aştepta Hawthorne să le vadă, rememorându-şi 
amintirile. Feţele aplecate deasupra lui nu erau nici a lui Geoffrey 
Cooke, nici a lui Jacques Ardisonne. Erau feţele prietenoase ale 
lui Marty şi a tovarăşului său, Mickey, cei doi mecanici de pe 
Virgin Gorda. 

— Cum te simţi, flăcău'? întrebă Marty. 

— Bătrâne, nu vrei un gât de gin? spuse Mickey. Uneori te 
ajută să-ţi limpezeşti gândurile. 

— Ce dracu' s-a-ntâmplat? Tyrell clipea des, încercând să se 
obişnuiască cu lumina orbitoare. Unde e Roger? 

— În patul de alături, îi răspunse Martin. Am reuşit să 
rechiziționăm vila asta - i-am spus tipului de la recepţie că am 
găsit un cuib de şerpi pe aici. 

— Pe Gorda nu-i nici urmă de şarpe! 

— Da, gagiu' habar n-are de asta, spuse Mickey. Cei mai mulţi 
sunt nişte fraieri de la Londra. 

— Şi Cooke şi Ardisonne - ăia care ne-au înghețat - unde sunt? 

— Sunt acolo, Tye-boy. Martin arătă spre două scaune cu 
spătar, din cealaltă parte a camerei, pe cure, legaţi zdravăn şi cu 
prosoape în jurul gurii, stăteau Geoffrey Cooke şi Jacques 
Ardisonne. 

— l-am zis şi lu' Mick, trebuia să fac ce am făcut, că mi s-a dat 
ordin, da’ nimeni nu mi-a ordonat ce să fac dup'aia. Şi atunci, nu 
te-am mai scăpat amândoi din ochi. Şi, dacă ticăloşii ăştia ţi-ar fi 
făcut într-adevăr vreun rău, acu' ar fi pe post de momeală vie, 
fără cârlig, pe lângă Insula Rechinilor. 

— Motorul nu are nimic? 

— N-are nici pe dracu’. M-a chemat şefu' de la Casa 
Guvernamentală şi mi-a dat ordin, zicea că e pentru binele tău. 
Al dracu’ de bine, nu? 

— Al dracu’ de bine! încuviinţă Hawthorne, ridicându-se în cot 
şi privind spre foştii lui prieteni. 

— Hei, mon! strigătul gâtuit venea de la Roger, barmanul, 
întins în patul de alături, al cărui cap se ridica şi pica înapoi pe 
saltea - o mişcare necontrolată, dar continuă. 

— Vezi ce-i cu el, Marty, zise Tyrell, ridicându-se în capul 
oaselor şi punându-şi picioarele pe podea. 

— O să fie în regulă, Tye, spuse Mickey, îngenunchind lângă 
barman. L-am rugat pe franţuz să ne spună ce v-a făcut - i-am 

promis că ori ne spune, ori îi strâng ouăle într-o menghină, până 
crapă - şi ne-a zis că efectul drăciei ăleia care a băgat-o în voi se 
duce după cinci sau şase ore. N 

— Cele şase ore au trecut, Mick. Incep alte şase, sau câte o 
mai vrea Dumnezeu. 


Femeia îi ajută tânărului să tragă mai bine chila s/oop-ului pe 
nisip şi să o înţepenească în crăpătura unei stânci a sparge- 
valului, un sparge-val care pătrundea destul de mult în mare, dar 
a cărui parte vizibilă era ascunsă sub frunze de viţă de vie şi de 
alte plante agăţătoare. 

— Acum n-o să se mai clintească, Nico, spuse ea, în timp ce se 
uita la ceea ce mai rămăsese din ambarcaţiune. De altfel, nu mai 
are nici o importanţă. Am putea, la fel de bine, să-i dăm şi foc. 

— Eşti nebună! Adolescentul începu să adune ceva lucruri de 
pe puntea iachtului, inclusiv carabina. Dar, pentru numele lui 
Dumnezeu, era cât pe-aci să murim, să ne înecăm. 

— Păstrează carabina şi lasă orice altceva deoparte, îi ordonă 
Bajaratt. N-o să avem nevoie de nimic altceva. 

— De unde ştii? Unde suntem? De ce ai făcut toate astea? 

— Pentru că asta trebuia să fac. 

— Nu-mi răspunzi niciodată! 

— Ei bine, copil frumos, cred că ai dreptul la un răspuns. 

— Am dreptul? După trei zile în care n-am ştiut dacă o să mor 
sau nu, în care m-am speriat de credeam că o să-mi pierd 
minţile? Da, cred că am dreptul ăsta! 7 

— Hai, hai, n-a fost chiar aşa de rău. Insă n-ai putut să-ți dai 
seama că tot timpul n-am fost la mai mult de două sau trei sute 
de metri de țărm şi încă pe partea de sub vânt. De asta am reuşit 
să ajungem până aici. Sigur, nu puteam să prevăd şi trăsnetul... 

— Nu eşti întreagă la minte! 

— Nu e chiar aşa. Nu cu mult timp în urmă, am navigat pe aici 
aproape doi ani şi cunosc locurile la perfecţie. 

— De ce ai făcut toate astea? repetă adolescentul. Am fost la 
un pas de moarte! Şi de ce ai omorât-o pe sărmana negresă? 

Bajaratt arătă cu mâna în direcţia cadavrului. 

— la-i arma şi las-o acolo. Fluxul se ridică până la jumătatea 
sparge-valului acela camuflat. Când o să se retragă apele, o s-o 
ia şi pe ea. 

— Nu-mi spui absolut nimic! 

— Hai să lămurim odată treaba asta, Nico. Ai dreptul să ştii 
exact atât cât îţi spun şi nimic mai mult. Ti-am salvat viaţa, 
tinere şi, cu multă cheltuială, te-am ascuns de nenorociţii ăia 
care juraseră să te omoare. Mai mult, am depus pe numele tău, 
la Banco di Napoli, mai multe miliarde de lire şi, pentru toate 
astea, consider că pot avea dreptul să nu discut cu tine decât 
exact ceea ce am chef să discut şi nimic altceva... ja arma! 

— Dumnezeule! şopti tânărul, aplecându-se peste cadavrul 
servitoarei şi strâmbându-se atunci când îi luă puşca din mână. 
Nu mai este nimeni pe aici? 

— Nimeni care să mai conteze. Ochii femeii se ridicară spre 
casa-fortăreaţă, în timp ce memoria îi era invadată de amintiri. 
Doar un grădinar, un înapoiat mintal, de care ascultă câinii de 
pază - nişte dogi masivi, dresați să atace - şi care poate fi, la 
rândul lui, făcut foarte uşor să asculte. Proprietarul acestei insule 
este un bun prieten al meu, un om bătrân, care are nevoie, cu 
regularitate, de îngrijire medicală. La ora asta este în Florida, la 
Miami, pentru tratament radiologie. Se duce acolo pe data de 
întâi a fiecărei luni şi stă totdeauna cinci zile. Asta e tot ce 
trebuie să ştii tu. Hai, trebuie să o luăm pe scări. 

— Cine-i omul ăsta? întrebă tânărul, privind-o pe Bajaratt cu 
ochii mari. 

— Este tatăl meu spiritual, răspunse Amaya Aquirre-Bajaratt 
şoptit şi visător, în timp ce porniră să traverseze mica plajă: 
tăcerea în care se cufundase brusc îl făcu pe băiat să înţeleagă 
că nu trebuie să o mai deranjeze cu întrebări şi să-i întrerupă firul 
gândurilor. Şi încă ce gânduri! Fuseseră cei mai fericiţi doi ani din 
viaţa ei închinată iadului... // Padrone, acest vizioso elegante, era 
omul pe care-l admira cel mai mult pe această lume. La douăzeci 
şi patru de ani controla toate cazinourile din Havana, era băiatul 
de aur din Cuba, înalt şi blond, cu ochi albaştri şi reci ca gheaţa - 
alesul don-ilor din Palermo, New York şi Miami. Nu-i era teamă de 
nimeni şi de nimic şi ştia să bage groaza în oricine încerca să se 
opună hotărârilor lui. De altfel, cei care îndrăzniseră să facă asta 
fuseseră puţini şi dispăruseră repede. Baj auzise multe poveşti în 
Valea Baaka, în Bahrain şi la Cairo. 

Îl aleseseră, de comun acord, toţi acei capo dei capi ai Mafiei, 
considerându-l cel mai valoros acolit al lor, de la Capone încoace. 
Dar, pentru tânărul padrone, totul se prăbuşise când nebunul de 
Fidel coborâse din munţi şi ruinase totul, inclusiv Cuba, pe care 

jurase să o salveze. 

Oricum însă, nimic nu-l mai putea opri pe acest vizioso 
elegante, bărbatul de aur pe care, unii, îl numeau Marte al 
Caraibelor. S-a dus, mai întâi, la Buenos Aires, unde şi-a creat o 
organizaţie de prim rang, lucrând, bineînţeles, mână în mână cu 
generalii. Apoi s-a mutat la Rio de Janeiro, continuându-şi munca 
şi depăşind până şi cele mai optimiste aşteptări ale superiorilor 
lui. Işi stabilise baza pe o proprietate de peste zece mii de acri şi 
făcea negustorie cu moarte în toată lumea, recrutând o armată 
de foşti soldaţi, experţi în a ucide fiinţe umane, renegaţi ai 
forţelor armate din multe ţări şi vânzând talentele acestora 
pentru sume uriaşe. Fabrica lui avea drept unic produs finit 
asasinatul şi, într-o lume atât de turbulentă din punct de vedere 
politic, cumpărătorii se înşirau într-o coadă nesfârşită. Don-ii o 
numeau nostra legione straniera şi, atunci când îşi beau paharul 
de vin la Palermo, New York, Miami sau Dallas, se tăvăleau de 
râs  pomenind de ea, încasându-şi cu  condescendenţă 
procentajele ce le reveneau din fiecare omor scump plătit. Şi, 
într-adevăr, armata tăcută, invizibilă, organizată şi condusă de // 
padrone, nu era altceva decât propria lor Legiune Străină. 

Vârsta şi boala îl forţaseră pe il padrone să se retragă pe 
insula lui fortificată. lar aici, dintr-o întâmplare, în viaţa lui 
apăruse o femeie. De cealaltă parte a globului, în portul cipriot 
Vasilikos, Bajaratt fusese rănită grav, în timp ce conducea 
urmărirea unei echipe de exterminare a Mossad-ului, trimisă să 
execute un erou palestinian ce fusese depistat în acel loc, 
viteazul care, mai târziu, va deveni soţul ei. Conducând 
contralovitura, Baj reuşise să-i surprindă pe israelieni în largul 
mării şi, precum o regină a piraţilor de altădată, pilotându-şi cu 
măiestrie barca prin noapte şi manevrând permanent pe flancuri, 
îi forţase să intre între nişte bancuri de nisip, în timp ce revărsa 
asupra duşmanilor încolţiţi rafală după rafală de foc ucigător. Se 
alesese, însă şi ea cu patru gloanţe în stomac şi viaţa nu-i mai 
atârna decât de un fir de păr. 

Doctorul cipriot care o îngrijise - un obişnuit al lumii interlope 
- declarase răspicat că el nu poate decât să o panseze şi să-i 
oprească, în parte, hemoragia internă. Fără o intervenţie 
chirurgicală complicată, Baj nu ar fi putut rezista mai mult de 
două zile. De aici, problema: nici un spital, nici o echipă 
chirurgicală care dispunea de dotările necesare, din zona 

civilizată a Mediteranei sau din Europa, n-ar fi acceptat să 
îngrijească o rănită ce era - la modul atât de evident, o teroristă, 
fără să alerteze autorităţile... iar Uniunea Sovietică nu mai era un 
loc de refugiu. 

Totuşi, după convorbiri urgente şi repetate cu Valea Baaka, se 
conturase o posibilă soluţie; sigur, nu exista certitudinea că 
femeia va supravieţui, dar, cel puţin, era o încercare, însă numai 
în cazul în care rezista două zile sau şi mai bine, trei. Undeva, în 
Caraibe, era un bărbat puternic şi influent, un negustor care 
făcea fel de fel de afaceri, de la stupefiante la spionaj industrial, 
de la secrete militare la livrări de armament de volum 
extraordinar. Omul acesta lucrase frecvent cu şi pentru cei din 
Valea Baaka, realizând, din afacerile învârtite în Orientul 
Apropiat, un profit de peste două miliarde de dolari. Şi nu putea 
refuza o rugăminte venind din partea Marelui Consiliu. 

Deşi ar fi fost înclinat să o facă şi, de fapt, timp de mai multe 
ore, chiar asta făcuse: refuzase. Insă, până la urmă, intervenise 
acel notoriu luptător pentru libertate, a cărui viaţă fusese salvată 
de femeia rănită şi el nu mai putuse fi refuzat. Pentru că, îl 
ameninţase el pe omul din Caraibe, în caz că nu acceptă să o 
ajute, se leagă cu jurământ că toţi luptătorii din Valea Baaka, în 
frunte cu el însuşi, nu-şi vor mai afla liniştea până ce nu-şi vor 
trece pumnalele peste beregăţile nerecunoscătorului şi ale 
tuturor aliaţilor şi prietenilor săi, oriunde s-ar afla ei. 

Pe jumătate moartă, Baj fusese transportată pe calea aerului 
la Ankara şi, de aici, cu un avion de transport militar, în 
Martinica, unde fusese transferată la bordul unui hidroavion 
bimotor. La unsprezece ore după ce părăsise insula Cipru, 
ajungea la cheiul insulei netrecute pe nici o hartă a lui // padrone. 
Aici era aşteptată de o echipă de chirurgi din Miami, care luaseră 
deja legătura şi se consultaseră îndelung cu doctorul din Cipru. 
Viaţa îi fusese salvată, iar reticentul padrone nu precupeţise 
nimic pentru asta. 

Pe când ea şi Nico se apropiau de scara ce ducea la casa- 
fortăreață, Baj nu se putu stăpâni să nu izbucnească în râs. 

— Ce este? o întrebă Nico, serios. Nu prea văd vreun motiv de 
fericire prin preajmă. 

— Nu-i nimic, adorabilul meu Adonis. Mi-am adus aminte de 
primele zile pe care le-am petrecut aici. Nu e ceva care să te 
intereseze... Hai, scara nu e uşor de urcat, dar, atunci când faci 

eforturi să-ţi recapeţi puterile, este un teren de antrenament 
excelent. 

— Eu, unul, nu simt nevoia de antrenamente. j 

— Eu, una, într-o anumită situaţie, am simţit-o. In timp ce 
începeau să urce, îşi reaminti de acele prime zile şi îi era 
imposibil să nu râdă. Când ea se dăduse jos din pat şi începuse 
să umble, se purtau precum două pisici suspicioase, care-şi dau 
târcoale una-alteia, ea ultragiată de luxul pe care şi-l permitea 
el, el nemulţumit de prezenţa ei în viaţa lui opulentă. Apoi, 
accidental, ea năvălise în bucătărie exact când el o certa pe 
bucătăreasă - aceeaşi care acum zăcea fără viaţă pe țărm - că 
nu-i reuşise cum trebuie o sa/timboca. Cerându-şi multe scuze 
faţă de ea, Bajaratt o determinase pe servitoare să o lase să 
prepare şi ea una, iar lui îi plăcuse. După aceea venise rândul 
şahului. // padrone susţinea că este un adevărat maestru, dar 
tânăra femeie, după ce îi luă două part ide, îl lăsă să o câştige pe 
cea de-a treia la un mod atât de evident încât, la sfârşit, el 
izbucni în hohote de râs, apreciind pe deplin gestul ei. 

— Eşti foarte drăguță, îi spusese el, dar să nu mai faci asta. 

— Atunci o să te bat tot timpul şi o să te superi. 

— Nu, copilă, o să învăţ de la tine. Cuvintele astea rezumă 
toată viaţa mea. Am învăţat câte ceva de la oricine... Cândva, 
mi-am dorit să ajung vedetă de film; aveam impresia că statura 
şi părul meu blond sunt extrem de fotogenice. Ştii ce s-a 
întâmplat? Lasă, îţi spun eu. Rosselini a văzut una dintre probele 
mele, dată la Roma, pentru Cinecitta; şi ştii ce-a zis?... Lasă, îţi 
spun eu. A zis că în ochii mei albaştri există o urâţenie, o răutate 
pe care nu o poate explica. Avea dreptate şi m-am apucat de o 
altă carieră. 

Incepând din acea seară, cei doi au petrecut nenumărate ore 
împreună, pe picior de perfectă egalitate, acceptându-şi unul- 
altuia geniul. În cele din urmă, într-o după-amiază târzie, stând 
pe verandă şi privind apusul soarelui, i/ padrone îi spusese: 

— Tu eşti acea fiică a mea, pe care mi-am dorit-o şi pe care n- 
am avut-o, fiica mea spirituală. 

— lar tu eşti tatăl meu spiritual, îi răspunsese Bajaratt. Când 
ajunseră în capul scării, Nicolo, aflat cu un pas mai în faţă, arătă 
cu mâna la uşa enormă, lată şi groasă de aproape zece 
centimetri, spre care ducea o cărare pavată cu dale de piatră: 

— Cred că e deschisă, Cabi. 


42 


— E deschisă, încuviinţă Bajaratt. Probabil că Hectra era prea 
grăbită ca să-şi mai dea osteneala să o închidă. 

— Cine?... 

— N-are nici o importanţă. Dă-mi, te rog, carabina, să nu fie 
vreun câine liber. Cum ajunseseră deja lângă intrare, îi spuse 
băiatului: Deschide-o larg, Nicolo. 

După ce făcură câţiva paşi înăuntru, dintr-o dată, holul imens 
se umplu de zgomot de explozii, care veneau parcă de nicăieri şi 
de peste tot. Cei doi se aruncară pe podeaua de marmură, în 
timp ce din zidurile de piatră se răsfrângeau ecourile bubuiturilor 
puternice ale unor puşti cu ţeava scurtă, de calibru foarte mare, 
cărora li se alăturară, aproape imediat, cele ale carabinei lui 
Bajaratt, trăgând la întâmplare, până când termină cartuşele. 
Impuşcăturile încetară tot aşa de brusc precum începuseră şi se 
făcu linişte, o linişte care-i găsi pe amândoi intruşii absolut 
nevătămaţi. Şi amândoi îşi ridicară capetele de pe podea, 
încercând să zărească ceva prin fumul care se ridica spre tavan, 
profund nedumeriţi că mai sunt încă în viaţă. Pe balconul 
semicircular cu care se termina scara arcuită din faţa lor stăteau 
doi bărbaţi zâmbitori, ţinând în mâini armele preferate ale 
sicilienilor - /uparra cu ţeava scurtă; muniţia pe care o folosiseră 
fusese oarbă, cartuşe fără gloanţe. Dintr-un intrând de la celălalt 
capăt al holului apăru o siluetă fragilă, într-un scaun pe rotile, 
care se îndreptă spre ei şi care exclamă în engleză, cu un accent 
abia bănuit: 

— In sfârşit, Annie! Am crezut că n-o să reuşeşti să ajungi! 

— Dar trebuia să fii la Miami - te duci totdeauna la Miami în 
perioada asta! La tratament! 

— Ei, Baj, cât de mult mă mai poate ajuta pe mine tratamentul 
ăla?... Dar să ştii, să o omori pe buna ta prietenă Hectra, care te- 
a îngrijit cu atât de mult devotament acum cinci ani, nu e o faptă 
prea frumoasă... Imi eşti datoare cu o femeie care să-mi fie la fel 
de credincioasă ca şi ea... Să fii chiar tu acea femeie? 

Bajaratt se ridică în picioare cu gesturi lente. 

— Aveam nevoie de locul ăsta doar pentru câteva zile şi 
nimeni, dar absolut nimeni, nu trebuia să ştie unde sunt, ce fac 
sau cu cine mă întâlnesc, nici măcar Hectra. Ştiam că o să pot 
folosi aparatele de radio, sateliții - chiar tu mi le-ai arătat! 

— Spui că nimeni nu ştie ce faci, sau, ca să fiu mai exact, ce ai 
de gând să faci? Crezi cumva că individul ăsta decrepit, care-ţi 

vorbeşte şi-a pierdut şi minţile, după ce şi-a pierdut capacitatea 
de a se folosi de propriul său trup?... Te asigur că nu este de loc 
aşa, câtuşi de puţin. Şi, cu atât mai puţin, nu am de gând să las 
nişte prieteni apropiaţi ai mei, din Valea Baaka, să încapă pe 
mâna francezilor de la Deuxieme, a străluciţilor lor colegi de la 
MI 6 sau a admirabililor lor omologi americani. Trebuie să-ţi spun 
că ştiu exact ce ai de gând să faci... Muerte a toda autoridad!, 
nu-i aşa? 

— Chiar dacă mă va costa viaţa - ceea ce este aproape sigur - 
şi tot o s-o fac, padrone. 

— Da, te înţeleg. Fiecare dintre noi nu poate suporta durerea 
decât până la o anumită limită. Imi pare rău pentru pierderea pe 
care ai suferit-o, mă refer la cea mai recentă, cea de la Askelon. 
Mi s-a spus că era un bărbat formidabil, un adevărat lider, 
hotărât şi fără frică. 

— Am văzut în el foarte mult din tine, padrone, din ceea ce 
erai tu la vârsta lui. 

— Cred că era, probabil, ceva mai idealist decât mine. 

— Ar fi putut să facă atâtea lucruri, era în stare să facă orice 
şi-ar fi propus, dar lumea, societate, nu-i dădeau voie. La fel cum 
nu-mi dă nici mie voie. Suntem dominați de ceea ce nu putem 
domina. 

— Foarte adevărat, fata mea. Şi eu am vrut cândva să fiu 
vedetă de film, ţi-am spus povestea? 

— Ai fi fost magnific, tată al spiritului meu. Dar îmi vei permite 
să-mi duc la bun sfârşit ultima mea misiune pe lumea asta? 

— Doar cu ajutorul meu, fiica mea spirituală. Şi eu vreau să-i 
văd morţi pe cei obişnuiţi să domine - pentru că ne-au făcut pe 
amândoi să fim ceea ce suntem... Vino să mă îmbrăţişezi, aşa 
cum aveai obiceiul. Ai ajuns acasă! 

Pe când Bajaratt îngenunchea şi-şi întindea mâinile spre 
bătrânul invalid, acesta făcu un semn spre tânărul care stătea, 
încă, pe podea, privind fascinat scena, cu ochii plini de teamă. 

— Şi ăsta, cine dracu' mai e? 

— Se numeşte Nicolo Montalvi şi este elementul esenţial al 
planului meu, îi răspunse Baj, în şoaptă. Mă cunoaşte sub numele 
de Signora Cabrini şi îmi spune, de obicei, Cabi. 

— Cabrini? La fel ca şi sfântul acela atât de iubit de americani? 

— Naturalmente. Pentru că, prin ceea ce voi făptui, probabil 
că voi deveni şi eu un obiect al adoraţiei americanilor! 

— Iluziile trebuie spălate din minte cu foarte mult rom şi cu o 
masă cât mai îmbelşugată. O să mă îngrijesc personal de asta. 

— O să-mi permiţi să continui, padrone, nu-i aşa? 

— Sigur că da, fata mea, dar numai cu ajutorul meu. Uciderea 
unor astfel de oameni... lumea întreagă o să fie înfricoşată şi 
cuprinsă de panică. Va fi ultima noastră realizare înainte de a 
muri. 

Soarele Caraibelor ardea cu putere pământul, stâncile şi 
nisipul insulei Virgin Gorda. Era unsprezece dimineaţa şi căldura 
nu era decât un fel de preludiu al coşmarului ce urma să se 
dezlănţuie la orele amiezei. Clienţii lui Tyrell Hawthorne încercau 
să se adăpostească sub copertina barului de pe plajă, făcând tot 
ce le era la-ndemână ca să-şi mai potolească mahmureala şi 
greaţa. Atunci când căpitanul le spuse că, din cauza unei 
defecţiuni mecanice, nu vor putea să plece decât, în cel mai bun 
caz, pe la jumătatea după-amiezei, se auziră patru oftaturi de 
uşurare, însoţite imediat de trei bancnote de câte o sută de 
dolari, pe care i le băgă în mână bancherul din Greenwich, 
Connecticut, care adăugă, pe un ton aproape de implorare: - 
Pentru numele lui Dumnezeu, s-o lăsăm pe mâine! Tyrell se 
întoarse la vila în care Mickey stătea de pază lângă Cooke şi 
Ardisonne, în timp ce Marty se dusese la atelier, la docuri. Cei doi 
intruşi fuseseră dezbrăcaţi până la piele şi lăsaţi doar în chiloţi, 
iar hainele lor fuseseră duse la spălătoria hotelului, în siguranţă. 
Hawthorne trânti uşa şi se adresă mecanicului: 

— Mick, fă-mi, te rog, un serviciu, du-te până la puiu' ăla de 
lele de la bar şi adu-mi două sticle de Monirachet Gran Cru... la 
dracu', două sticle de vin alb, poate să fie şi de rumeguş. 

— Din ce an? întrebă Ardisonne. 

— De săptămâna trecută, răspunse Tyrell. Mickey plecă grăbit, 
iar Hawthorne continuă: OK, domnilor agenţi secreţi, hai să carry 
on, cum zic englezii. 

— N-ai haz chiar de loc, spuse Cooke. 

— Voi, europenii - obişnuiţi cu strecuratul pe străduţele 
voastre strâmte şi pe malurile ceţoase ale apelor, zgribuliţi în 
trendurile voastre - sunteţi măreţi, dar de ce nu vreţi să vă treziţi 
la realitate? Sunteţi daţi la o parte de tehnologie, tot aşa cum am 
fost dat şi eu. M-am convins de asta cât eram la Amsterdam, cu 
vârf şi îndesat, doar dacă nu se vorbiseră toţi ceilalţi să-mi 
toarne numai braşoave, ceea ce era imposibil. Toţi erau 
programaţi, fă şi spune exact ce ţi-a spus calculatorul, asta este 
tot ceea ce trebuie să ştii! 

— Nu-i adevărat, mon ami. Noi suntem din şcoala veche şi te 
rog să mă crezi, toate astea vor reveni şi încă la un mod la care 
nici nu poţi visa acum. Calculatoarele astea şi modemurile lor, 
sateliții şi fotografiile de la mare altitudine, graniţele traversate 
de televiziune şi de semnale radio - toate sunt magnifique, dar 
nu pot să facă faţă câtuşi de puţin naturii umane. Ori noi exact 
asta facem... şi tu ai făcut acelaşi lucru. Ne întâlnim cu un bărbat 
sau cu o femeie, stăm de vorbă faţă în faţă, iar ochii noştri, 
instinctele noastre, ne spun dacă este vorba de un duşman sau 
de un prieten. Maşinile nu vor fi niciodată în stare să facă una ca 
asta. 

— Conferinţa asta plictisitoare este, cumva, o încercare ocolită 
de a-mi spune că metodele noastre medievale de lucru, chiar 
luate împreună, o pot depista pe această doamnă dragon, 
Bajaratt, mai repede decât transmiţându-i prin fax fotografia, 
semnalmentele şi ce date mai aveţi despre ea, către surse sigure 
din, să zicem, cincizeci de insule? Dacă este aşa. Singura mea 
părere ar fi că trebuie să fiţi imediat scoşi la pensie, cu forţa. 

— Ce vrea Jacques să spună, interveni Cooke, este că 
experienţa noastră, împreună cu tehnologia disponibilă, pot fi 
mult mai eficace decât una fără cealaltă. 

— Perfect spus, mon ami. Femela asta psihopată, killer-ul ăsta, 
nu duce lipsă nici de minte, nici de resurse. 

— Conform celor de la Washington, dispune şi de o doză 
serioasă de motive personale de ură, în creieraşul acela al ei. 

— Asta însă nu poate fi, în nici un caz, o justificare pentru ceea 
ce a făcut până acum, nici pentru ceea ce, Doamne fereşte, are 
de gând să facă, zise, cu emfază, omul de la MI 6. 

— Nu, nu poate fi, încuviinţă Hawthorne. Dar mă întreb ce ar fi 
ea azi, dacă, atunci, cu ani în urmă, s-ar fi găsit cineva care să o 
sprijine şi să o ajute... Dumnezeule atotputernic, să vezi cum li 
se taie capetele tatălui şi mamei tale! Cred că, dacă aşa cevani 
s-ar fi întâmplat fratelui meu şi mie, am fi devenit nişte ucigaşi la 
fel de cruzi ca şi ea. 

— Tyrell, tu ţi-ai pierdut soţia, pe care o iubeai foarte tare, 
spuse Cooke. Şi n-ai devenit un ucigaş. 

— Da, aşa e, răspunse Hawthorne. Dar aş minţi dacă aş zice 
că nu m-am gândit să omor câţiva oameni şi nu numai atât, în 
câteva cazuri mi-am pregătit şi planuri detaliate. 

— Dar nu le-ai dus la îndeplinire. 

— Doar pentru că am fost ajutat... credeţi-mă, doar pentru că 
s-a găsit cineva să mă oprească. 

Tyrell privi pe fereastră, spre mare şi păru, dintr-o dată, 
hipnotizat de mişcarea continuă a valurilor. Fusese, într-adevăr, 
cineva alături de el şi, Dumnezeule, cât de dor îi mai era de ea! 
La beţie, îi povestea despre planurile lui, cum se gândise să-l 
elimine pe ăsta, sau pe ă/a, mergând până acolo încât îşi descuia 
sertarele şi, în faţa privirilor ei stupefiate, desfăşura diagrame de 
străzi şi de clădiri, îi explica strategii menite să pună capăt vieţii 
unor oameni care provocaseră moartea soţiei sale. Dominique îl 
ţinea în braţe, în timp ce el bolborosea vrute şi nevrute, cu 
mintea înceţoşată de alcool, şoptindu-i la ureche că încă o 
moarte nu va învia pe nimeni din morţi, nu va face decât să 
îndurereze alţi oameni, fără nici o legătură cu Ingrid Johansen 
Hawthorne. lar dimineaţa o găsea tot lângă el, risipindu-i 
mahmureala stânjenită cu râsul ei voios şi amintindu-i cât de 
nesănătoase şi de periculoase fuseseră aiurelile lui. Doamne, ce 
dor îi era de ea! Şi, când ea a dispărut, s-a terminat şi cu whisky- 
ul lui. Poate că era încă o aiureală din partea lui, dar se 
întrebase, de multe ori, dacă ea ar mai fi plecat de lângă el şi în 
cazul în care ar fi renunţat mai înainte la băutură. 

— Îmi cer scuze că deranjez, zise Ardisonne - atât el cât şi 
Cooke simțindu-se stânjeniţi de tăcerea bruscă a lui Hawthorne. 

— Nu deranjezi pe nimeni... Doar nişte amintiri. Deci, ce 
răspuns ne dai, domnule comandant? Ţi-am spus tot ce ştim şi 
noi, ne-am cerut şi scuze pentru întâmplarea de aseară care, pe 
moment, părea singura alternativă ce ne mai rămăsese la 
dispoziţie. Când un barman se holbează la tine cu ostilitate 
vădită şi apoi începe să cotrobăie pe sub tejghea... şi Jaques şi 
eu cunoaştem obiceiurile de pe aici. 

— S-a marcat, chiar dacă aţi folosit supradoze. Spuneaţi că 
trebuie să stăm de vorbă imediat, că este urgent. Şi totuşi m-aţi 
scos din circulaţie aproape şase ore. Asta da urgenţă, băieţi! 

— Dozele noastre nu fuseseră pregătite pentru tine sau pentru 
prietenul tău, barmanul, spuse Ardisonne. Sinceri să fim, erau 
pentru alţii. 

— Care alţii? 

— Ei, hai! Tyrell, doar nu eşti un naiv. Cei din Valea Baaka au 
legături peste tot şi doar inocenţii mai pot crede că în serviciile 
noastre, într-un departament sau în altul, nu se găseşte şi 

personal corupt. Douăzeci de mii de lire sterline pot suci minţile 
oricărui funcţionar. 

— V-aţi gândit că aţi putea fi interceptaţi? 

— Bătrâne, era o posibilitate şi nu o puteam neglija, de aceea 
n-am luat cu noi decât ce avem în cap, nimic scris în legătură cu 
Bajaratt, nici fotografii, nici dosare, nici altceva. Oricum, dacă 
cineva ar fi încercat să ne oprească, am fi avut cu ce să 
ripostăm. 

— Deci v-aţi întors la trenduri şi la pândă! 

— De ce să desconsiderăm măsurile de securitate şi armele 
camuflate? In timpul războiului rece ţi-au salvat, probabil şi ţie 
viaţa şi nu doar o singură dată, nu-i aşa? 

— De vreo două ori, nu mai mult şi a trebuit să mă lupt cu 
mine ca toţi dracii să nu dau în paranoia. Mereu aceeaşi 
întrebare: pe cine mai poţi să deturnezi şi cât o să coste? 

— Lumea de acum este complet diferită, comandante, nu mai 
avem parte de luxul de a ne cunoaşte duşmanii. Aştia de acum 
sunt dintr-o altă rasă, nu mai sunt nici agenţi, nici agenţi dubli, 
nici agenţi în conservare activaţi de o parte sau de cealaltă - s- 
au dus timpurile alea. Probabil că în curând, când o să mai 
aruncăm câte o privire retrospectivă, o să ne dăm seama cât de 
simplu era, de fapt. Totul, pentru că mentalităţile noastre şi ale 
adversarilor erau, fundamental, aceleaşi. Acum totul este altfel, 
nu mai avem de-a face cu oameni care gândesc la fel cum eram 
şi noi obişnuiţi să gândim. Avem de-a face cu ură, nu cu luptă 
pentru putere, sau cu luptă pentru influenţă geopolitică, ci doar 
cu ură sălbatică. Dezmoşteniţii sorții din lumea întreagă se 
revoltă şi frustrările lor de veacuri explodează într-o răzbunare 
oarbă. 

— Geoff, ce spui tu este, într-adevăr, dramatic, dar cred că ai 
cam exagerat. Washington-ul este avertizat, ştie despre femeie 
şi, până ce nu va fi scoasă din joc, Preşedintele nu va fi pus în 
nici o situaţie vulnerabilă. Şi presupun că la fel se va proceda şi 
la Londra, la Paris şi la lerusalim. 

— Tyrell, oare este cineva într-adevăr invulnerabil? 

— Nu, sigur că nu, dar tipa ar trebui să fie pur şi simplu o 
scamatoare şi încă una al dracului de bună, ca să fie în stare să 
treacă prin armate de bodyguarzi şi să evite cel mai sofisticat 
echipament de supraveghere şi alarmare din lume. Din cele ce 
mi s-au spus, am înţeles că la Washington toate mişcările 

Biroului Oval sunt monitorizate. Fără ieşiri în exterior, fără 
întâlniri cu mase de oameni, totul la interior şi complet izolat. 
Deci, repet pentru a n-şpea oară, de ce dracu' mai aveţi nevoie şi 
de mine? 

— Pentru că avem de-a face chiar cu une illusioniste, spuse 
Ardisonne. Individa a reuşit să evite toate contramăsurile 
organizate împotriva ei de Deuxieme, MI 6, Mossad, Interpol şi de 
departamentele speciale ale oricăror alte servicii de informaţii şi 
de contrainformaţii. Dar acum, cel puţin, ştim că se găseşte într- 
o anumită zonă, într-un sector pe care îl putem controla şi 
scotoci în lung şi-n lat, cu toate mijloacele tehnologice pe care le 
avem la dispoziţie şi cu cei mai buni agenţi ai noştri. De fapt, 
ăştia sunt şi termenii ecuaţiei: o plasă deasă, nişte vânători 
experimentați, care cunosc perfect terenul în care se mişcă 
vânatul şi necunoscuta, care trebuie găsită. Şi prinsă. 

Hawthorne îi privi pe cei doi oameni, studiindu-i în tăcere, 
uitându-se când la unul, când la celălalt. 

— Să presupunem că, în anumite condiţii, aş fi de acord să vă 
ajut, spuse el, în cele din urmă. Cu ce am începe? 

— Cu tehnologia aia în faţa căreia te extaziezi atât, îi răspunse 
Cooke. La ora actuală, către fiecare post de informaţii al NATO şi 
către toate serviciile de poliţie din Caraibe s-au transmis sau se 
transmit descrieri amănunțite ale lui Bajaratt şi ale tânărului de 
care este însoţită. 

— Deşteaptă treabă! spuse Tyrell, râzând sarcastic. Declanşaţi 
o alarmă generala aici, pe insule şi vă aşteptaţi să aveţi chiar şi 
rezultate? Mă şocaţi, domnilor, aveam impresia că într-adevăr 
cunoaşteţi toate uşile din spate şi scurtăturile de pe aici. 

— Ce vrei să spui? întrebă Ardisonne, de loc amuzat. 

— Vreau să spun că, la modul ăsta, şansele de a avea vreun 
rezultat abia dacă sunt de treizeci la sută. Dacă cineva îi zăreşte, 
un oficial sau un civil, n-o să dea, aproape sigur, fuga la voi, să 
vă spună ceva, o să se ducă frumuşel la ei şi câteva mii de dolari 
o să-i închidă gura. Aţi fost plecaţi cam de prea multă vreme, 
băieţi şi aţi uitat că pe aici nu-i tocmai ţara laptelui şi a mierii. Cu 
excepţia locurilor căutate de turişti, pe insule este sărăcie lucie. 

— Tu ce-ai fi făcut în locul nostru? întrebă Cooke. 

— Exact ceea ce ar fi trebuii să faceţi şi voi, îi răspunse 
Hawthorne: Mi-aţi spus că tipa are nevoie de acces la bănci - 
asta este cheia: aici nimeni nu achită sume mari de bani decât în 

prezenţa destinatarului: Concentraţi-vă atenţia asupra insulelor 
pe care se găsesc asemenea facilităţi, ceea ce va reduce 
numărul la douăzeci sau douăzeci şi cinci de insule. Pe care voi 
doi, împreună, le-aţi acoperit, în cea mai mare parte, dacă nu 
chiar în totalitate, pe vremea când eraţi detaşaţi aici. Luaţi 
legătura cu intermediarii voştri, daţi-le nişte bani buni la ei şi 
lăsaţi-i pe ei să aranjeze cu oficialităţile. Pe aici, uşa din dos e 
mult mai eficace decât intrarea principală şi mă surprinde că 
trebuie să vă spun aşa ceva tocmai vouă. 

— Bătrâne, nu pot să spun că gândeşti rău, dar mi-e teamă că 
nu avem timpul necesar pentru aşa ceva. Parisul estimează că 
individa o să rămână pe aici cel puţin două săptămâni. Dar 
Londra nu crede că avem la dispoziţie mai mult de cinci până la 
opt zile. 

— Atunci, toate eforturile sunt inutile, pentru că aţi pierdut din 
start. Tipa n-o să pice în plasă. 

— S-ar putea să nu fie chiar aşa, zise nume cod Richelieu. 

— Strategia a fost concepută de Londra, adăugă Cooke. lar noi 
nu am neglijat corupţia la care te referi tu. Alarma pe care am 
declanşat-o are şi un post-scriptum. Guvernele Angliei, Franţei şi 
SUA au instituit o recompensă de câte un milion de dolari fiecare 
pentru furnizarea unor informaţii care să ducă la prinderea celor 
urmăriţi. Alternativ, refuzul de a le furniza, sau reținerea lor, va fi 
pedepsită cu asprime maximă. 

Hawthorne fluieră lung. 

— Uau! asta da bombă. Beton armat, nu alta. Cu alte cuvinte, 
la capătul drumului te pot aştepta fie trei milioane de dolari, fie 
un glonţ în cap. 

— Exact, încuviinţă veteranul de la MI 6. 

— Chestia asta aţi furat-o de la bătrânul NKVD, chiar şi 
metodele KGB-ului erau mai curăţele. 

— De loc. E de pe vremea lui Beowulf. Foarte eficace. 

— Când a fost dată alarma? Când au fost expediate 
semnalmentele şi restul de date? 

— Acum aproximativ şase ore, răspunse Cooke, uitându-se la 
ceas. La ora cinci dimineaţa, GMT. 

— Baza de operaţii unde e? 

— La Londra, temporar, în Tower Street. 

— MI 6, adăugă Hawthorne. 

— Tyrell, ai pomenit de anumite condiții, spuse Cooke. Pot să 

înţeleg că, în numele stabilităţii globale, o să ni te alături? 

— Nu poţi să înţelegi nimic. Fundurile astea belite, care se 
laudă că ar conduce planeta, nu-mi inspiră nici urmă de 
afecţiune. Vreţi să intru în joc, plătiţi, indiferent dacă indivizii 
sfârşesc întregi sau făcuţi bucățele. In avans! 

— Bătrâne, nu joci prea corect... 

— Pentru mine nu e vorba de un joc. Pentru ca fratele meu şi 
cu mine să punem, într-adevăr, pe roate, afacerea asta a 
noastră, avem nevoie de încă două bărci. Nu noi-nouţe, dar în 
stare bună, două ambarcaţiuni de clasă A. Asta înseamnă şapte 
sute cincizeci bucata, total un milion cinci sute. Plătiţi la banca 
mea, pe St T, până mâine dimineaţă. Devreme! 

— Nu e un preţ cam exagerat? 

— Exagerat? Când sunteţi gata să plătiţi trei milioane de dolari 
unui informator oarecare? Fii serios, Geoffrey. Ori plătiţi, ori 
mâine dimineaţă, la ora zece, sunt în drum spre Tortola. 

— Hawthorne, nu-mi închipuiam că poţi fi atât de ticălos! 

— Atunci refuză şi lasă-mă să plec. 

— Doar ştii că nu pot să fac aşa ceva. Oricum, mă întreb dacă 
eşti, într-adevăr, atât de valoros. Incât să merite banii! 

— Asta n-o s-o constaţi decât dacă plăteşti! 

Central Intelligence Agency, Langley, 
Virginia 


Directorul CIA, căruntul Raymond Gillette, îl privea pe ofiţerul 
de vreo cincizeci de ani, îmbrăcat în uniformă de marină şi 
aşezat pe scaunul din faţa biroului său, cu un amestec de respect 
reticent şi de dezgust. 

— Căpitanes, MI 6, cu puţin ajutor de la Deuxieme, a reuşit 
acolo unde dumneata ai eşuat, spuse el, calm. L-au recrutat pe 
Hawthorne. 

— Am încercat şi noi, din toate puterile, spuse căpitanul Henry 
Stevens, şeful NI. In tonul tăios nu se desluşea nici urmă de 
scuză, iar omul îşi îndreptă silueta suplă în scaunul în care 
stătea, ca şi cum ar fi vrut să-şi manifeste superioritatea în faţa 
obezului DEI. Hawthorne s-a comportat ca un neghiob de prima 
mână şi a refuzat să accepte realitatea. Pe scurt, a fost atât de 
orbit, încât nu ne-a crezut nici măcar atunci când i-am pus în faţă 
dovezi irefutabile. 

— Din care reieşea că soţia lui era agent, sau, cel puţin, 
informator plătit al sovieticilor? 

— Exact. 

— Ale cui dovezi? 

— Ale noastre. Documentate în amănunţime. 

— De cine? 

— Surse de la faţa locului, care au confirmat în totalitate. 

— La Amsterdam, spuse Gillette, din tonul său lipsind, de astă 
dată, interogaţia. 

— Da. 

— Am citit dosarul vostru. 

— Atunci ţi-ai dat şi dumneata seama că datele erau absolut 
clare, fără nici urmă de posibile dubii. Femeia era sub 
supraveghere continuă - Dumnezeule, doar se căsătorise cu un 
ofiţer al USNI la nici două luni după ce se cunoscuseră - şi a fost 
văzută, fotografiată, pătrunzând pe intrarea din spate a 


5 În Marina Militară a SUA, căpitan este grad de ofiţer superior 
(comandant de navă): gradul românesc echivalent este cel de căpitan 
de rangul întâi (colonel plin), (N.T.), 

ambasadei sovietice, noaptea, de unsprezece ori. Mai poate fi 
nevoie de altceva? 

— De verificare. Poate chiar şi cu noi. E elementar! 

— Asta este treaba calculatoarelor pe care se stochează 
operaţiile acoperite. 

— Nu totdeauna şi, dacă nu ştii atâta lucru, ar trebui să fii 
degradat imediat şi făcut simplu marinar! 

— Dumneata n-ai autoritatea să faci asemenea aprecieri la 
adresa mea, domnule civil. 

— Mai bine să auzi asta de la mine - un om care poate să 
aprecieze şi celelalte realizări ale dumitale - decât să te trezeşti 
în faţa unui tribunal, atât civil cât şi militar. Şi asta doar dacă mai 
reuşeşti să supravieţuieşti douăzeci şi patru de ore din momentul 
în care Hawthorne va afla adevărul. 

— Ce dracu’ vrei să spui? 

— Că am citit şi dosarul nostru despre soţia lui Hawthorne. 

— Şi? 

— Ai răspândit zvonul - şi, pentru asta, ai folosit absolut toţi 
agenţii pe care-i aveai la dispoziţie la Amsterdam, sub consemn 
sever de asigurare a anonimatului, conform Codului Doisprezece 
NI - că soţia lui Hawthorne, traducător cu acreditare de cel mai 
înalt rang, lucrează pentru Moscova. /ngrid Hawthorne trădează 
NATO; are legături permanente cu sovieticii. Ca un disc stricat, 
care repetă una şi aceeaşi notă, într-una. 

— Dar ăsta era adevărul! 

— Dar nu ăsta era adevărul, căpitane. Ea lucra pentru noi. 

— Ai înnebunit - nu pot să cred! 

— Citeşte dosarul nostru... Din câte mi-am dat eu seama, 
pentru ca să fii cu mâinile curate în toată treaba asta, ai mai 
răspândit încă o minciună care, întâmplător, era chiar adevărată. 
Prin intermediul unui anumit agent, care avea legături în 
interiorul KGB-ului, ai transmis informaţia că doamna Hawthorne 
era agent dublu şi că, deşi sovieticii credeau contrariul, mariajul 
ei era real, nu unul de convenienţă. lar ei au eliminat-o, 
aruncându-i cadavrul în canalul Herengracht. Noi am pierdut o 
infiltrare extraordinară, iar Hawthorne şi-a pierdut soţia. 

— Dumnezeule! Stevens se foia în scaunul lui, bustul 
mişcându-i-se, necontrolat, în faţă şi în spate. Şi de ce dracu' nu 
ne-a înştiinţat nimeni şi pe noi? Apoi, brusc, ochii i se pironiră pe 
directorul Agenţiei. la stai puţin! Dacă ceea ce spui e adevărat, 


54 


de ce nu i-a spus nimic lui Hawthorne? 

— Nu ştiu, pot doar presupune. Erau colegi de breaslă, ea ştia 
ce face el, dar nu şi viceversa. Dacă ar fi ştiut şi el, probabil că ar 
fi obligat-o să renunţe, din cauza riscurilor. 

— Dar cum de a fost în stare să nu-i spună? 

— Sânge mai rece, scandinav. Uită-te la tenismenii lor. lar ea 
nu voia să renunţe, să se oprească. Tatăl ei murise într-un lagăr 
de concentrare comunist, agent antisovietic capturat la Riga, pe 
când ea era foarte mică. lar ea şi-a schimbat numele şi-a 
construit pas cu pas un dosar propriu, a învăţat la perfecţie rusa, 
franceza şi engleza şi a venit la Haga, să lucreze pentru noi. 

— In dosarele noastre nu e nimic de genul ăsta! 

— Ai fi putut avea totul la dispoziţie dacă ţi-ai fi dat osteneala 
să pui mâna pe un telefon, înainte de a lua decizia aceea. 
Dosarul ei era scos din sistemul informatic computerizat. 

— Rahat! Chiar nu mai putem avea încredere în nimeni şi în 
nimic? 

— Tinere, poate că exact din asemenea motive am ajuns eu 
pe scaunul ăsta, spuse Gillette, în ochii lui putându-se citi, în 
egală măsură, nemulţumire şi înţelegere. Eu, unul, sunt un 
veteran al biroului G2 din Vietnam şi acolo treaba era într-adevăr 
încurcată, o treabă groaznic de împuţită, din care am ieşit cu o 
reputaţie profesională teribilă, pe care nu o merit. Dimpotrivă, 
cred că ar fi trebuit să fiu deferit Curţii Marţiale. Deci, căpitane, 
înţeleg foarte bine cum te simţi, dar asta nu este o scuză nici 
pentru faptele dumitale, nici pentru a/e mele. Am considerat însă 
că, în actualul concurs de împrejurări, trebuie să ştii adevărul. 

— Dacă ştii toate astea atunci de ce ai acceptat postul? 

— Adineauri m-ai numit civil şi, formal, ai dreptate, sunt un 
civil, foarte bogat. Am făcut foarte multă avere, în parte şi 
datorită acelei reputaţii, pe care nu o meritam, aşa că, atunci 
când mi s-a propus postul, am considerat că este momentul să- 
mi achit vechile datorii. Aş vrea foarte mult să îmbunătăţesc 
puţin lucrurile în cadrul acestui serviciu atât de necesar al 
guvernului... şi să încerc, poate, să repar nişte greşeli din trecut. 

— Având în vedere propriile dumitale greşeli, cum de te-ai mai 
simţit, totuşi, îndrituit să accepţi postul? 

— Tocmai datorită acelor greşeli, căpitane. Suntem cuprinşi de 
o asemenea panică în a veghea asupra secretelor, încât nu mai 
reuşim să comunicăm esenţialul, sau să-l căutăm. De exemplu, 

dumneata nu cred că vei mai repeta vreo dată eroarea pe care ai 
făcut-o cu Ingrid Hawthorne. 

— N-a fost greşeala mea! Chiar dumneata ai spus că dosarul 
ei era scos din sistem. 

— Situaţie identică pentru alte optzeci până la o sută de 
dosare. Ce zici de asta? 

— Că este o tâmpenie! 

— Probabil că şi dumneata ai câteva zeci de dosare... 

— Asta a fost înainte de mine, răspunse ofiţerul, sec. Un 
sistem nu poate funcţiona decât dacă este alimentat cu date. Şi 
pe calculatoarele alea sunt implementate destule proceduri de 
protecţie. 

— Spune-le-o şi hackerilor” care au intrat în maşinile 
Pentagonului. Da' s-ar putea să nu te creadă. 

— O şansă la un milion! 

— Aproape identică cu probabilitatea ca un spermatozoid să 
fecundeze un ovul, totuşi, nouă luni mai târziu, se naşte o nouă 
viaţă. lar dumneata, căpitane, ai luat o asemenea viaţă. 

— Lua-te-ar toţi dracii... 

— Scuteşte-mă, spuse directorul CIA, ridicându-şi mâna. 
Discuţia noastră nu va trece de pragul acestei încăperi. Pentru 
liniştea dumitale şi eu am făcut o greşeală similară, undeva, pe 
şoseaua Ho Şi Min. Şi informaţia asta va rămâne tot aici. |n 
încăperea asta. 

— Mai avem ceva de discutat? 

— Da. Eu nu-ţi pot ordona, dar îţi sugerez să iei cât mai 
repede legătura cu Hawthorne şi să-i pui la dispoziţie tot ce-ţi 
cere. Caraibele sunt în grădina dumitale, iar efectivele noastre în 
zonă sunt subţiri de tot. 

— N-o să stea de vorbă cu mine, spuse căpitanul încet, dar 
calm. Am încercat deja, de mai multe ori. Când îşi dă seama cine 
e la telefon, închide imediat. 

— Dar a vorbit cu cineva de la voi, e confirmat de MI 6. Omul 
lor din teren, Cooke, a transmis că Hawthorne era la curent cu 
afacerea Bajaratt, cu măsurile de securitate de la Biroul Oval şi 
cu faptul că Preşedintele poartă vestă antiglonţ. Dacă nu voi i-aţi 
spus toate astea, atunci cine a făcut-o? 

— Am încercat să-l momim, răspunse Stevens, cu reticenţă. 
După ce, personal, n-am putut să fac nimic cu ticălosul ăla, le-am 


7 Programatori specializaţi în spargeri de coduri, (N.T.). 


56 


spus câtorva dintre agenţii noştri care-l cunosc că, dacă vreunul 
dintre ei crede că o poate scoate la capăt cu el, să-i dea bătaie şi 
să-i povestească lui Tye despre ce e vorba. 

— Tye? 

— Ne cunoaştem, nu foarte bine, dar, din când în când, mai 
beam câte un pahar împreună. Soția mea a lucrat la ambasada 
din Amsterdam, erau prieteni buni. 

— Te suspectează cu ceva pentru moartea soției? 

— La dracu’, i-am arătat fotografiile alea şi i-am jurat că nu 
avem nimic de-a face cu moartea ei - ceea ce, de fapt, este 
adevărat. 

— Dar, de fapt, aveți de-a face. 

— Pentru el era imposibil să afle asta şi, în plus, sovieticii şi-au 
lăsat ştampila serios, ca avertisment pentru alţii. 

— Dar mai avem şi instincte, nu crezi? 

— De fapt, ce doreşti de la mine, domnule director? Mi-e 
teamă că nu te mai pot urmări. 

— Dacă de recrutat l-au recrutat englezii, ţine imediat o 
şedinţă de stat-major şi încearcă să-ţi dai seama cam ce poţi 
face ca să-l ajuţi. Directorul se aplecă spre birou şi scrise ceva pe 
o bucată de hârtie. Coordonează-ţi acţiunile cu MI 6 şi cu 
Deuxieme. Uite cei doi oameni cu care trebuie să iei legătura, 
numai cu ei şi numai pe scramblert. Directorul îi întinse hârtia. 

— Chiar la vârf, remarcă ofiţerul NI, citind numele. Care este 
denumirea cod? 

— Little Girl Blooď, dar şi asta, numai pe scrambler. 

— Ştii, spuse Stevens, ridicându-se în picioare şi punând hârtia 
în buzunar, am, totuşi, senzaţia că reacţia noastră este 
exagerată. Am trecut până acum prin zeci de alarme de genul 
ăsta - echipe de sacrificiu trimise din Orientul Apropiat, psihopaţi 
pândindu-l pe Preşedinte cu puşca în mână pe aeroporturi, 
nebuni care scriu fel de fel de lucruri - şi nouăzeci şi nouă virgulă 
nouăzeci şi nouă la sută din cazuri s-au dovedit a fi apă de 
ploaie. lar acum, din senin, pe ecrane apare o femeie singură, 


8 Dispozitiv pentru protejarea convorbirilor telefonice împotriva 
interceptărilor de către persoane neautorizate; de obicei este 
încorporat în aparatul de telefon, (N.T.). 

” Traducere cuvânt cu cuvânt: sânge de fetiță; sens figurativ: prima 
menstruatie. Am preferat să păstrăm denumirea originală, în limba 
engleză, (N.T.). 

care umblă cu un puşti şi se dezlănţuie toate soneriile de alarmă 
de la lerusalim la Washington, fără a uita Londra şi Parisul. Nu ţi 
se pare un pic cam prea mult? 

— Cât de atent ai citit materialul pe care ţi l-am trimis, cel 
venit de la Londra? 

— Foarte atent. Individa e psihopată, cum scrie la carte, o 
psihoză orientată obsesiv. Dar asta nu înseamnă că e regina 
amazoanelor. 

— Nici nu este. Dacă ar fi vorba de aşa ceva, treaba ar fi uşor 
de rezolvat, pentru că un asemenea obiectiv iese în evidenţă. 
Dar Bajaratt ar putea fi vecina din Centerville, SUA, sau 
manechin în St-Honore, la Paris, sau o sfioasă femeie-soldat 
Sabra, din armata israeliană. Nu este genul care să conducă 
şarje de cavalerie, căpitane şi exact în asta constă genialitatea 
ei. Femeia asta creează evenimente şi apoi îi face pe participanţi 
să se mişte sub presiunea acestuia, drept către obiectivele ei 
finale. Dacă ar fi fost americană şi ar fi avut o altă mentalitate, 
probabil că n-ar fi avut nici o problemă să stea în scaunul în care 
stau eu. 

— Pot să te rog...? Ofiţerul se răsuci pe călcâie, respirând 
adânc, în timp ce faţa i se făcea roşie ca focul. Ce-am făcut - 
Dumnezeule, ce-am făcut - spuneai că totul rămâne aici... 

— Da, căpitane. 

— lisuse, de ce am făcut una ca asta? Ochii ofițerului se 
înceţoşaseră, iar trupul îi era scuturat de frisoane. Am omorât-o 
pe soţia lui Tye...! 

— S-a terminat, căpitane Stevens. Din nefericire, vei purta 
asta pe conştiinţă pentru tot restul zilelor pe care le mai ai. Cum 
îmi port şi eu greşeala mea de pe şoseaua Ho Şi Min. Asta ne e 
pedeapsa. 


Fratele lui Tyrell, Marc Anthony Hawthorne - Marc Boy în 
lingua franca a Caraibelor - venise cu avionul pe Virgin Gorda, ca 
să ia în primire barca fratelui său. Marc Hawthorne era, din mai 
multe puncte de vedere, eternul frate mai mic, puţin mai înalt 
decât înaltul lui frate, puţin mai subţire - foarte slab, chiar, ca să 
fim mai precişi - şi cu figura asemănătoare, în linii mari, dar de 
pe care lipseau ridurile şi ochii neutri ai fratelui mai în vârstă şi 
cu o experienţă de viaţă mai bogată. Era cu şapte ani mai mic şi, 
cu toate că era evident că îl stimează foarte mult pe fratele său, 

faţă de care nutrea o afecţiune profundă, era clar că, de multe 
ori, avea dubii serioase asupra modului în care funcţiona mintea 
acestuia. 

— Fii serios, Tye! zise el cu emfază, cum stăteau pe 
debarcaderul pustiu la ora amurgului. Doar ai părăsit rahaturile 
alea! Nu poţi să revii la ele, n-o să te las să faci una ca asta. 

— Mi-aş dori mult să mă poţi opri, Brot, dar nu poţi. 

— Despre ce dracu' e vorba? Marc îşi cobori vocea până la un 
ton de incantaţie guturală: Odată marinar, rămâi marinar pe 
viață! Nu cumva asta vrei să-mi spui? 

— De loc. Doar că eu pot reuşi acolo unde ei nu mai pot. 
Cooke şi Ardisonne au fost mult timp pe aici, prin insule. Am 
navigat cu ei, împreună. Insă eu cunosc fiecare intrând, fiecare 
banc, trecut sau nu pe hartă şi nu prea sunt mulţi oficiali cărora 
să nu le fi dat un bacşiş de un dolar sau de cincizeci. 

— Dar, pentru numele lui Dumnezeu, de ce? 

— Nu ştiu exact, Marc, dar poate e din cauza celor spuse de 
Cooke. Zicea că sunt dezmoşteniţii sorții, nu duşmanii pe care-i 
ştiam noi, ci o rasă nouă, fanatici care vor să distrugă tot ceea ce 
cred că-i asupreşte. 

— Din punct de vedere socio-economic, probabil că este foarte 
adevărat. Dar, repet, de ce te implici în aşa ceva? 

— Ţi-am spus, eu pot face ceea ce ei nu pot. 

— Asta nu răspunde la întrebarea de ce, asta nu e decâto 
justificare cvasi-egotistică. 

— Bine, savantule, o să încerc să-ţi explic. Ingrid a fost ucisă - 
dintr-un motiv sau altul pe care, probabil, n-o să-l aflu niciodată - 
dar nu poţi trăi lângă o femeie ca ea fără să-ţi dai seama că 
dorea să se curme violenţa - pe orice cale. In momentul ăsta nu 
pot spune cu certitudine de ce parte era, dar, sigur, voia să se 
facă pace. O ţineam în braţe şi, din senin, începea să plângă: De 
ce nu se opreşte asta? De ce nu se curmă odată brutalitățile!... 
După, când mi-au spus că a fost agent sovietic... ei bine, încă nu 
pot să cred una ca asta, dar, dacă aşa a fost, pentru asta a făcut- 
o. Ea îşi dorea pacea, a fost soţia mea, pe care am iubit-o şi nu 
mă putea minţi, atunci când era în braţele mele. 

Tăcere. În cele din urmă, Marc vorbi, blând: 

— N-o să am niciodată pretenţia să spun că înţeleg lumea aia 
în care ai trăit tu. Dumnezeu ştie, nu mă cred în stare. Totuşi, nu 


10 Prescurtare familiară de la brother - frate, (N.T.). 

mă pot opri să nu te întreb din nou, de fapt de ce te întorci? 

— Pentru că, undeva, există cineva, reprezentând ceva peste 
capacitatea noastră de înţelegere, cineva care trebuie oprit şi, 
dacă eu pot ajuta să fie oprit, pentru că ştiu câteva trucuri 
murdare, poate că, într-o zi, o să mă simt mai uşurat în faţa 
amintirii lui Ingrid. Pentru că şi ea a fost omorâtă de nişte trucuri 
murdare. 

— Când vrei, eşti al dracului de convingător. 

— Imi pare bine că mă înţelegi. Hawthorne privi spre frate-său 
şi îşi puse mâna pe umărul lui. Pentru că, vreo săptămână sau 
două, treci la conducerea afacerilor noastre. Şi vei avea de 
căutat şi două s/oop-uri noi, clasă A, cu velatură mare. Dacă dai 
peste vreunul disponibil la un preţ bun şi eu nu sunt de găsit, fă 
imediat o ofertă fermă.. 

— Cu ce? Hârtia chioară nu reprezintă o garanţie bancară. 

— Banii vor fi la St T, în banca noastră, mâine dimineaţă, prin 
bunele oficii ale patronilor mei de moment. 

— Imi pare bine că poţi împleti idealismul şi cu o doză de 
realism. 

— Imi datorează, oricum, mult mai mult decât atât. 

— ŞI, între timp, cine o să navigheze cu a doua barcă? Lunea 
viitoare avem două rezervări. 

— Am sunat-o pe Barbie, la Red Hook. O s-o ia ea în primire. 
Barca ei încă nu este reparată, după uragan. 

— Dar Tye, doar ştii că clienţilor nu le prea place să navigheze 
cu o femeie-căpitan! 

— Spune-i să facă la fel cum face cu proprii ei clienţi, când 
aceştia află că B. Pace nu este Ben sau Bruce, ci Barbara. De 
obicei, imediat ce clienţii sunt la bord, îl pocneşte „zdravăn” pe 
steward şi spiritele se potolesc imediat. 

— Dar îl şi plăteşte pentru asta. 

— Atunci plăteşte şi tu, avem de unde. 

Dintr-o dată, în parcarea din spatele debarcaderului se auzi 
motorul unei maşini, scârţâit de frâne şi, câteva secunde mai 
târziu, vocile estompate ale lui Cooke şi Ardisonne, strigând la 
Marty şi la Mickey, aflaţi în atelierul de reparaţii al iacht-clubului. 
lar, o clipă mai târziu, englezul şi francezul apăreau, fugind, pe 
pasarelă. 

— S-a întâmplat ceva? spuse Tyrell calm. 

— S-a întâmplat ceva! exclamă Geoffrey Cooke, când cei doi 

ajunseră lângă Tyrell. Venim direct de la Casa Guvernamentală... 
Salut, Marc, mi-e teamă că trebuie să stăm de vorbă puţin doar 
cu fratele tău. Il trase pe Hawthorne spre colţul opus al 
debarcaderului, urmaţi îndeaproape de nume cod Richelieu. 

— Uşurel, zise Hawthorne. Trage-ţi răsuflarea şi calmează-te. 

— Nu avem timp de asta! spuse Ardisonne. Am primit patru 
rapoarte, fiecare pretinde că a văzut femeia şi tânărul. 

— De pe aceeaşi insulă? 

— Nu, fir-ar a dracului, de pe trei insule! răspunse Cooke. Dar 
pe fiecare e câte o bancă internaţională. 

— Deci două din rapoarte vin de pe o aceeaşi insulă... 

— De la Christiansted, de pe St Croix. Ne aşteaptă deja un 
avion la aeroport. Eu mă duc pe St Croix. 

— De ce? interveni Hawthorne supărat. Nu vreau să te jignesc, 
Geoff, dar eu sunt şi mai tânăr şi mult mai în formă decât tine. 
Mai bine mă duc eu pe St Croix. 

— Tu n-ai văzut nici o fotografie a ei! 

— Din ce mi-ai spus, tot par să fie trei persoane diferite, aşa 
că are vreo importanţă? 

— Uiţi repede, Tyrell. Există o şansă, minimă, ca una dintre ele 
să fie cea reală. N-o putem neglija. 

— Dă-mi-le şi mie! 

— Trebuie să sosească prin curier, Virgin Gorda este în afara 
traseelor asigurate. Deuxieme le expediază din Martinica, prin 
curier diplomatic, mâine dimineaţă la prima oră. 

— Nu putem aştepta până atunci, insistă Ardisonne. 

— O să-ţi spun cum se numesc oamenii noştri, Tyrell, sursele, 
spuse Cooke. Tu iei St Barthelemy. Jacques o să acopere 
Anguilla. 


Hawthorne se trezi în patul îngust de hotel, pe insula St Barts, 
încă supărat pe Geoffrey Cooke, pentru că îl trimisese într-o 
direcţie atât de evident de lipsită de vreo perspectivă. Sursa de 
pe insulă, la care ajunsese prin intermediul şefului serviciilor 
locale de securitate, un băştinaş, informator al echipei antidrog, 
era un escroc, ce nu avea în cap decât recompensa. Văzuse 
coborând din nava cu aripă subacvatică, ce făcea legătura 
regulată cu St Martin, o doamnă în vârstă, o germană, însoţită de 
nepotul ei adolescent. Şi, pe baza acestei unice dovezi, dăduse 
alarma şi se şi văzuse încasând cele trei milioane. Bunica în 

cauză se dovedise a fi întru totul autentică, o mamă nemulțumită 
de stilul plebeu de viaţă al fiicei ei, care se oferise să-şi ducă 
nepotul într-o croazieră prin insule. 

— Fir-ar a dracului de treabă! explodă Hawthorne, întinzându- 
se după telefon, să-şi comande micul dejun. 


Tyrell hoinărea pe străzile din St Barts, pierzând timpul în 
aşteptarea orei la care urma să sosească la aeroport avionul 
care-l va duce înapoi, pe Virgin Gorda. Nu avea altceva de făcut 
decât să se plimbe, pentru că nu-i plăcea să stea singur într-o 
cameră de hotel. Erau ca nişte celule de închisoare, în care 
ajungea foarte repede să se certe cu sine însuşi. 

Şi aşa s-a întâmplat să o vadă. La cincisprezece metri de el, 
traversând strada către intrarea de la Bank of Scotland, era 
femeia care, dacă nu-i salvase viaţa, îl salvase, cu siguranţă, de 
la nebunie. Era chiar ea, mai frumoasă ca oricând. Avea păr 
negru şi lung, care îi încadra faţa bronzată şi mergea cu ţinuta 
sigură a parizienei cosmopolite, gata oricând să trateze cu 
curtoazie un străin de pe stradă. 

— Dominique? urlă el, dând la o parte oamenii din faţa lui şi 
năvălind în stradă, fugind spre femeia pe care n-o mai văzuse de 
atâta timp, de prea mult timp. Ea se răsuci în loc, chipul i se 
lumină şi zâmbi bucuroasă. El o trase până în faţa unei vitrine, 
apoi se îmbrăţişară, cu căldură şi cu afecţiune. 

— Mi s-a spus că te-ai întors la Paris! 

— Da, dragul meu. Trebuia să-mi continui viaţa. 

— Nici un cuvânt, nici o scrisoare, nici măcar un telefon. Am 
simţit că-mi ies din minţi! 

— Ştiam că n-aş fi putut s-o înlocuiesc pe Ingrid. 

— Dar ştiai şi cât de mult îmi doream să încerci asta? 

— Aparţinem unor lumi diferite, dragul meu. Viaţa ta este, 
toată, aici. A mea este în Europa. Am responsabilităţi pe care tu 
nu le ai, Tye, am mai încercat să-ţi explic asta. 

— Imi aduc foarte bine aminte. Save the Children, Relief for 
the Sudan” şi încă vreo două sau trei sigle. 

— Fusesem plecată prea mult timp, mult mai mult decât dacă 
n-ai fi fost tu. Când m-am întors, totul era cu fundu-n sus, mai 
multe guverne nu ne mai ajutau... Dar acum, cu cei de la Quai 
d'Orsay sprijinindu-ne ferm, lucrurile merg mai bine. 


11 Organizaţii internaţionale de binefacere, (N.T.). 

— Cum aşa? 

— De exemplu, anul trecut în Etiopia... 

Pe măsură ce vorbea de reuşita diverselor ei misiuni de 
binefacere, de felul în care triumfase asupra unor bariere 
birocratice sau de altă natură, exuberanţa ei naturală părea să 
atragă tot ceea ce o înconjura. Ochii ei mari şi blânzi erau plini 
de viaţă, figura îi era deosebit de expresivă, dezvăluind în faţa lui 
acel izvor de infinită speranţă la care-şi încărca ea bateriile şi 
care o susţinea permanent. Capacitatea ei de compasiune era 
aproape ireală şi era făcută infinit mai credibilă de o sinceritate 
frizând naivitatea, totul dublat însă de o inteligenţă ascuţită, dar 
lipsită de agresivitatea dorinţei de a se afirma cu orice preţ. 

— ... Aşa că, până la urmă, am reuşit să trecem cu douăzeci şi 
opt de camioane! Nu-ţi poţi imagina ce a fost pe ţăranii ăia, care- 
şi pierduseră aproape orice speranţă, mai ales pe copiii cărora li 
se putea citi foamea pe faţă! Nu cred că mi-a mai fost dat să văd 
vreodată atâta fericire... Acum proviziile ajung cu regularitate, 
iar noi ne ramificăm permanent, ca să menţinem presiunea! 

— Să menţineţi...? 

— Ştii cum e, iubitule, asupreşte-i asupritorul, exercităm tot 
timpul presiuni uşoare, fluturând documentele noastre oficiale. 
Cu Franţa nu e uşor de glumit! Dominique zâmbi triumfătoare, cu 
ochii strălucind. 

O iubea atât de mult! N-o s-o mai lase să plece niciodată. 

— Hai să bem ceva, spuse Hawthorne. 

— Da, te rog. Vreau aşa de mult să mai stăm de vorbă, Tye, 
mi-a fost tare dor de tine. Am o întâlnire cu avocatul unchiului 
meu, la bancă, dar poate să mă aştepte. 

— Se cheamă Farmec de Insule, nimeni nu este punctual. 

— O să-l sun de undeva. 


63 


4 


Stăteau pe terasa pavată cu dale a unei cafenele, ţinându-se 
de mână peste masă, pe când chelnerul le aducea comanda - un 
ceai cu gheaţă pentru Dominique şi o carafă de vin alb şi rece 
pentru Hawthorne. Tyrell vorbi primul: 

— De ce ai dispărut aşa, din senin? 

— Ţi-am spus. Aveam şi alte obligaţii. 

— Lucrurile s-ar fi putut schimba între noi, ar fi putut deveni 
ceva permanent. 

— Asta m-a şi speriat. Erai, pur şi simplu, prea important. 

— Dar de ce? Credeam că şi tu simţeai la fel ca mine. Tye, 
confuzia ta, sentimentul tău de vinovăţie faţă de Ingrid erau 
copleşitoare. Nu te apucaseşi de băutură pentru că erai alcoolic, 
afacerea ta dovedeşte contrariul. Când te simţeai singur, trebuia 
doar s-o iei puţin razna. Nu-ţi puteai ierta ceea ce se întâmplase. 

— Asta era, nu-i aşa? 

— Ce să fie? 

— li doreai să fii mai mult decât o infirmieră, iar eu eram atât 
de preocupat de propriile-mi gânduri, încât nu mi-am dat seama, 
îmi pare teribil de rău. 

— Tye, erai foarte rănit şi, încă, teribil de nedumerit, nu mi-a 
fost greu să-mi dau seama de asta. Dacă m-aş fi simţit aşa cum 
spui tu, între noi n-ar fi putut fi ce-a fost. Şi au fost aproape doi 
ani, dragul meu. 

— N-a fost, în nici un caz, destul. 

— Nu, n-a fost. 

— Mai ţii minte cum ne-am cunoscut? o întrebă Hawthorne cu 
căldură, privind-o drept în ochi. 

— Cum aş fi putut uita? răspunse ea. Închiriasem o barcă, 
intram în portul de pe St Thomas şi aveam ceva probleme să 
trag barca la locul de acostare ce mi se indicase. 

— Ceva probleme. Veneai ca la curse, cu velatură plină. M-ai 
speriat ca toţi dracii. 

— Nu ştiu cât de speriat erai, dar, sigur, erai furios foc! 

— Dominique, s/oop-ul meu era amarat exact pe linia ta de 
atac! 

— Aşa e, iar tu stăteai pe punte, dădeai din mâini şi mă înjurai 
- dar, până la urmă, am reuşit să te evit. 

— Nici până azi nu-mi dau seama cum ai făcut. 

— Nici nu ai putea, dragul meu. Erai atât de supărat, încât ai 
căzut în apă. lzbucniră amândoi în râs, aplecându-se unul spre 
celălalt, peste masă. Mi-a fost aşa de ruşine, continuă, încet, 
Dominique. Dar, când ai ajuns la mal, mi-am cerut scuze! 

— Da, eram la Fihibait's Whisky Snak. Când te-ai îndreptat 
spre mine, toţi colegii crăpau de ciudă... şi au început câteva din 
cele mai fericite luni pe care le-am trăit. Imi aduc cel mai bine 
aminte cum plecam aiurea cu barca, pe câte o insulă minusculă, 
dormeam pe plajă - făceam dragoste acolo... 

— Şi ne iubeam, dragule. 

— N-o putem lua de la-nceput? Rănile trecutului se şterg şi 
acum sunt cu totul altul. Se pare chiar că râd mult şi spun o 
mulţime de glume prosteşti... şi ţi-ar place şi de fratele meu... 
Dominique, n-am putea s-o luăm de la-nceput? 

— Tye, sunt căsătorită. 

Hawthorne se simţi ca şi cum ar fi fost lovit de un transoceanic 
în ceaţă. Câteva momente bune nu mai fu în stare să scoată o 
vorbă, nu putu decât să-şi plece ochii şi făcea eforturi să-şi 
recapete respiraţia. Porni să dea drumul mâinii lui Dominique, 
dar ea îl opri brusc, acoperindu-i-le pe amândouă cu cea pe care 
o avea liberă. 

— Te rog, nu, iubitule. 

— Flăcăul e un norocos, zise Tyrell, privind la mâinile ei. E un 
băiat drăguţ? 

— E un dulce, loial şi foarte, foarte bogat. 

— Are două calităţi care mie-mi lipsesc cu desăvârşire. Dar, 
loial aş putea fi şi eu. 

— Bogăția nu-i rea, nu pot să neg asta. Eu, una, n-am gusturi 
prea costisitoare, dar cauzele mele nu sunt de loc ieftine. Şi 
profesia mea, de manechin, mi-a permis un apartament şi haine 
ultima modă, dar nu poate susţine material nişte cruciați nebuni. 
M-am bucurat când am părăsit meseria şi grijile. Nu mi-a plăcut 
niciodată să prezint publicului modele de îmbrăcăminte pe care 
abia dacă şi le puteau permite câţiva. 

— Ai intrat într-o altă lume, doamnă. Inţeleg că ai parte de o 
căsnicie fericită? 

— N-am zis asta, răspunse Dominique calm şi ferm, având, de 

data asta, ea privirea plecată spre mâinile ei. 

— Probabil că mi-a scăpat mie ceva? 

— Avem o căsătorie de convenienţă, ca să spunem aşa. 

— Poftim? Hawthorne îşi ridică ochii, privindu-i chipul 
impasibil. 

— Soţul meu este homosexual convins. 

— Mulţumesc lui Dumnezeu pentru darurile lui, mai mari sau 
mai mici! 

— L-ar amuza să te audă... Ducem o viaţă ciudată, Tye. El este 
foarte influent şi extrem de generos, mă ajută să strâng fonduri, 
să obţin asistenţă guvernamentală... 

— Documente oficiale?... 

— Da, conducerea de la Quai d'Orsay. Dominique zâmbi. El 
spune că nu face mare lucru, pentru că eu îi sunt extraordinar de 
utilă. 

— Evident. Nimeni nu-i mai poate ignora, când te are pe tine 
alături. 

— El spune că e mai mult decât atât. Că atrag clienţi de cea 
mai înaltă clasă, pentru că numai cei mai bogaţi şi-ar putea 
permite să mă cumpere, dacă aş fi disponibilă. Glumind, desigur. 
Cu un regret aparent intens, Dominique îşi desprinse mâinile 
dintr-ale lui. 

— Bineînţeles. Hawthorne îşi turnă în pahar vinul pe care îl 
mai avea şi se lăsă pe spătarul scaunului. Şi acum, ai venit în 
vizită la unchiul tău, pe Saba? 

— Dumnezeule! am uitat complet. Trebuie să sun la bancă, să 
dau de avocatul lui... Vezi ce mi se-ntâmplă când dau de tine? 

— Mi-ar place să cred... 

— Să crezi, Tyrell, îl întrerupse Dominique în şoaptă, 
aplecându-se în faţă şi privindu-l drept în ochi. Ai tot dreptul să 
crezi, iubitule... Unde o fi telefonul? Sunt sigură că am văzut unul 
când am intrat. 

E chiar în holul de la intrare. 

— Mă întorc imediat. Drăguţul meu de unchi se pregăteşte să 
se mute din nou, vecinii lui au început să devină prea prietenoși 
pentru gustul lui. 

— Din câte ştiu eu, Saba este văgăuna văgăunilor, spuse 
Tyrell, zâmbind. Fără telefon, fără poştă, fără turişti. 

— L-am bătut la cap până când şi-a luat o antenă pentru 
satelit. Dominique îşi îndepărtă scaunul de masă şi se ridică în 

picioare. Îi place fantastic fotbalul. Are impresia că e un fel de 
magie neagră, dar stă tot timpul cu nasul în televizor... Vin 
imediat. 

— Te aştept. O privi gânditor cum se îndepărtează. Noianul de 
noutăţi contradictorii pe care i le servise îl făcuse să se simtă ca 
o frunză-n vânt. Vestea căsătoriei îl secase la inimă; vestea că nu 
era chiar o căsătorie îl revigorase şi-i reînviase speranţele... Nu 
putea să o piardă din nou, nu trebuia să o piardă din nou. 

Se întreba dacă va fi atât de inspirată să-l sune şi pe unchiul 
ei, pe Saba, să-i spună că se va întoarce târziu. Intre insule erau 
curse aeriene din oră în oră, până seara, devreme. O adevărată 
reţea aeriană locală. Revederea lor nu putea fi un scurt episod 
de genul salut şi la revedere, aşa ceva era de neimaginat şi o 
cunoştea destul de bine ca să-şi dea seama că şi ea a înţeles 
asta. Zâmbi, gândindu-se la excentricul ei unchi, pe care încă nu- 
| cunoscuse, contabilul parizian care-şi petrecuse mai bine de 
treizeci de ani în lumea agitată a arbitrajelor, alergând între săli 
de consiliu şi tribunale, de fiecare din deciziile lui atârnând 
soarta unor sume de ordinul milioanelor, sâcâit permanent de 
clienţi cuprinşi de panică, dar care puneau prea des banii 
înaintea principiilor şi care-i tulburau ceasurile de concentrare. 

Toate astea îndurate de un om potolit şi cumsecade, care nu- 
şi dorea decât să scape odată de nebunia aceea stresantă şi să 
poată picta flori şi apusuri de soare, un Gauguin pensionar, cum 
se numise el însuşi. Dominique îi povestise că, după ce se 
pensionase, îşi împachetase lucrurile, incluzând între ele şi pe 
menajera lui bătrâioară, îşi lăsase soţia cu o avere suficientă să- 
şi poată continua viaţa ei extravagantă şi două fete nesuferite, 
atinse de acelaşi microb şi luase primul avion spre Caraibe, să-mi; 
caut propriul meu Tahiti. 

Faptul că se stabilise pe Saba fusese un accident, datorat unei 
conversații întâmplătoare cu un necunoscut, la barul aeroportului 
din Martinica. Omul, care se retrăsese mai de mult acolo, dar, 
după câţiva ani de recluziune, se hotărâse să revină în ţară şi să- 
şi petreacă ultimii ani înapoi, sub luminile Parisului, avea o 
căsuţă modestă, dar bine clădită, pe o insulă numită Saba. 
Intrigat, unchiul lui Dominique îi ceruse necunoscutului mai 
multe amănunte, iar acesta îi pusese în faţă un „set de fotografii. 
Văzându-le, contabilul se hotărâse pe loc să o cumpere, 
pregătind chiar el actele, la una din mesele barului, sub privirile 

nedumerite ale bătrânei lui menajere. După care pusese mâna 
pe telefon şi sunase la Paris, unde vorbise cu fostul lui 
vicepreşedinte - acum preşedinte al firmei - căruia îi dăduse 
dispoziţie să-i plătească omului imediat ce va ajunge la Paris, 
urmând să recupereze cheltuiala prin reţineri lunare din pensia 
generoasă pe care şi-o fixase fostul lui şef. Contractul avea o 
singură clauză - obligatorie pentru fostul proprietar. Omul 
trebuia să asigure îndepărtarea oricărui telefon din casă. 
Expatriatul pe drum de reîntoarcere, perplex în faţa norocului 
care dăduse peste el, se repezise la primul telefon, luase 
legătura cu biroul companiei de telefoane de pe insulă şi, 
urlându-şi dispoziţiile în microfonul receptorului, reuşise să-i 
îndeplinească doleanţa. 

Caraibele erau pline de asemenea poveşti, pentru că insulele 
erau un adevărat paradis al dezamăgiţilor şi al loviţilor de soartă. 
Spre a înţelege astfel de oameni, aveai nevoie de multă 
compasiune şi trebuia să fii total lipsit de indiferenţă. lar 
Dominique, o făcătoare-de-bine convinsă până în străfundul 
sufletului, era suficient de legată de unchiul ei, ca să vină să-i 
poarte, din când în când, de grijă. 

— Poţi să crezi una ca asta? Dominique întrerupse visarea lui 
Tyrell, apropiindu-se de scaunul ei. Avocatul mi-a lăsat vorbă că 
azi este foarte prins şi că mă roagă să lăsăm totul pe mâine! Şi-a 
cerut multe scuze, mi-ar fi telefonat pe insulă dacă ar fi fost 
vreun telefon acolo. 

— Logica e de partea lui. 

— După aceea am mai dat un telefon, domnule comandant - 
comandant era, nu? 

Dominique se aşezase. 

— Demult de tot, răspunse Tyrell, scuturând din cap. Acum 
sunt căpitan, căpitanul propriei mele bărci. 

— Asta e o înaintare! 

— Avansare în toată regula, poţi să mă crezi pe cuvânt. Cu 
cine ai mai vorbit? 

— Cu vecinii unchiului meu, perechea aceea care a devenit 
atât de prietenoasă, încât vrea să se mute. Vin tot timpul peste 
el, aducându-i legume proaspete din grădina lor, o păcălesc pe 
menajeră şi îl întrerup din pictat sau îl deranjează când se uită la 
televizor. 

— Par să fie nişte oameni drăguţi. 

— Ei sunt, într-adevăr, drăguţi, el este urâcios ca un urs. 
Oricum, de data asta le-am oferit eu o ocazie să-l întrerupă. l-am 
rugat să-i transmită că am probleme, că încerc să le rezolv, 
împreună cu banca şi cu avocatul. Şi că o să mă întorc târziu. 

— Minune a minunilor, spuse Hawthorne, zâmbind şi simțind 
că-i revine toată pofta de viaţă. Speram din toată inima să poţi 
să dai, cumva, de el. 

— Puteam să fac, oare, altceva, dragul meu? Tye, să ştii că n-a 
fost vorba de politeţe formală când am spus că mi-a fost foarte 
dor de tine. 

— Ştii, tocmai am plecat dintr-un hotel care e ceva mai jos, pe 
stradă, spuse Tyrell, ezitant. Sunt convins că-mi pot lua camera 
înapoi. 

— Du-te, te rog, du-te! Cum se numeşte hotelul? 

— Hotel este puţin cam pompos. Se numeşte The Flamboyant, 
dar nu-şi prea merită numele. 

— Du-te, dragul meu, vin şi eu în zece sau cincisprezece 
minute. Lasă vorbă la recepţie că mă aştepţi, să-mi spună 
numărul camerei. 

— De ce? 

— Vreau să-ţi fac - să ne fac - un cadou. Să sărbătorim 
evenimentul! 


Se ţineau în braţe în micuța cameră de hotel, iar Dominique 
tremura. Cadoul pe care-l adusese ea se prezenta sub forma a 
trei sticle de şampanie rece, în frapiere pline cu gheaţă, totul 
cărat pe scări în sus, cu plecăciuni, de funcţionarul de la 
recepţie, după un bacşiş mai mult decât generos. 

— Bine că aduce, măcar, a vin alb, spuse Tyrell, dându-i 
drumul şi ducându-se spre birou, să deschidă prima sticlă. ţi poţi 
da seama că, după patru zile de la dispariţia ta, n-am mai pus în 
gură o picătură de whisky? Sigur, în alea patru zile am băut toată 
provizia de pe insulă şi am pierdut şi doi clienţi, dar, după aia, 
dus a fost. 

— Atunci, plecarea mea a avut şi părţile ei bune. De fapt, 
pentru tine, whisky-ul nu era decât un pretext, nu o necesitate.. 
Dominique se aşezase la măsuţa mică şi rotundă, de la care se 
vedea portul St Barts. 

— Hai să nu mai vorbim de ce-a fost, ţi-am spus că m-am 
schimbat. Hawthorne luă paharele şi sticla, le duse la masă şi îşi 

trase scaunul de lângă ea. Noroc, draga mea. 

— Noroc, dragul meu. Băură şi Hawthorne umplu din nou 
paharele. 

— Ai venit aici cu un client? îl întrebă Dominique. 

— Nu. Tyrell se gândi rapid ce să spună, în timp ce arunca o 
privire pe fereastră. Fac nişte prospecţiuni în St Barts, pentru un 
sindicat hotelier din Florida. Tipii cred că, în curând, pe aici o să 
apară şi o să se extindă mult de tot jocurile de noroc şi vor să 
ştie părerea mea. Aşa se întâmplă pe toate insulele, economia 
nu merge prea bine. 

— Am auzit şi, într-un fel, e trist. 

— Foarte trist, dar inevitabil. Cazinourile oferă slujbe... Dă-le 
dracului de insule, vreau să vorbim despre noi! 

— Despre ce-am mai putea vorbi, Tye? Viaţa ta e aici. A mea e 
în Europa, sau în Africa, sau într-o tabără de refugiaţi din vreo 
ţară sărmană, unde oamenii au nevoie de ajutorul nostru. Mai 
bine mai toarnă-mi un pahar. 

— Dar tu, tu nu simţi nevoia să ai o viaţă a ta? A 

— O să vină şi vremea aia, destul de curând, dragul meu. Intr- 
o bună zi o să mă întorc aici şi, dacă nu o să fii lângă altcineva, o 
să mă găseşti la uşa lui O/impic Charters şi o să-ţi spun: Salut, 
domnule comandant, ori mă ţii lângă tine, ori mă dai la rechini. 

— Cât de curând înseamnă în curând? 

— Nu prea mult timp, te asigur. Chiar şi o rezistenţă ca a mea 
se poate uza... Dar, hai să nu mai vorbim despre asta, Tye, să 
vorbim despre prezent. 

— Poftim?! 

— Prin bunăvoința vecinilor unchiului, azi dimineaţă am vorbit 
cu soţul meu. Diseară trebuie să plec înapoi, la Paris. Are de 
aranjat nişte afaceri cu familia domnitoare din Monaco şi vrea să 
fiu cu el. 

— Diseară? 

— Nu pot să-l refuz, Tye, a făcut atâtea pentru mine şi nu-mi 
cere decât să fiu, din când în când, prezentă. Trimite un avion al 
companiei după mine, în Martinica. Dimineaţă o să fiu la Paris, o 
să fac ceva cumpărături şi o să-mi fac rapid bagajele, iar după- 
amiază o să mă întâlnesc cu el, la Nisa. 

— lar ai de gând să dispari, spuse Hawthorne, cu limba puţin 
împleticită de şampania de care nu se atinsese de atâta vreme. 
N-o să te mai întorci...! 

— Greşeşti, dragul meu... iubitule. Crede-mă, în două sau trei 
săptămâni o să fiu înapoi. Dar acum, în momentul ăsta, în clipele 
astea puţine pe care le avem, vreau să te simt lângă mine, să 
mă iei în braţe, să facem dragoste! Dominique se ridică de pe 
scaun, Îşi scoase jacheta şi începu să-şi descheie nasturii de la 
bluză. Tyrell, la rândul lui, se ridică şi începu să se dezbrace, 
oprindu-se doar ca să umple din nou paharele. 

— Pentru numele lui Dumnezeu, /ubeşte-mă! strigă 
Dominique, trăgându-l în pat. 


Fumul ţigărilor se înălța, leneş, spre tavan. Îşi simțeau 
trupurile extenuate, iar Hawthorne se simţea complet relaxat, 
atât de intensitatea cu care făcuseră dragoste, cât şi de doza 
serioasă de şampanie băută. 

— Cum e, iubire? şopti Dominique, rostogolindu-se peste 
trupul lui suplu şi încadrându-i faţa cu sânii ei generoşi. 

— Dacă mai există şi alt rai dincolo de ăsta, nu mă 
interesează, îi răspunse Tyrell, zâmbind. 

— Asta e o mărturisire teribilă, mă obligi să-ţi mai torn un 
pahar. Şi mie. 

— Asta e ultima sticlă, stimată doamnă şi am impresia că ne- 
am cam întrecut cu gluma. 

— Nu-mi pasă, nu mai avem decât o oră de stat împreună - 
până când ne vom revedea. Dominique se întinse peste pat şi 
turnă şampania care mai rămăsese în paharele aşezate pe jos, 
pe partea ei. Poftim, dragule, zise ea, ducând paharul la buzele 
lui Tyrell. Işi ridică sânul drept, lipindu-şi-l de obrazul lui. Trebuie 
să-mi amintesc de fiecare clipă pe care o stau cu tine. 

— Arăţi absolut remarcabil... cred că ăsta este un pic de 
jargon militar. 

— Se acceptă, domnule comandant au!... Am uitat că nu-ţi 
place să-ţi spun aşa. 

— Ţi-am spus cum a fost cu Amsterdamul, zise Hawthorne, 
abia coerent. Urăsc titlul ăsta... lisuse, m-am îmbătat, nu-mi mai 
aduc aminte de când n-am mai fost beat... 

— Nu-i nimic de genul ăsta, iubitul meu, ne sărbătorim, doar, 
revederea. Nu ne-am înţeles aşa? 

— Da... da... sigur. 

— Hai să mai facem dragoste, iubire. 

— Ce?... Capul lui Tyrell căzu într-o parte, era inconştient, 

doborât de cantitatea prea mare de alcool, cu care nu mai era 
obişnuit. 

Dominique se ridică în linişte din pat şi se duse la hainele ei, 
de pe scaun, îmbrăcându-se repede. Deodată observă jacheta de 
bumbac a lui Hawthorne de pe podea, acolo unde o aruncase el. 
Era o haină obişnuită în zonă, uniforma insulelor, o guayabera 
uşoară, cu patru buzunare aplicate, care se purta direct pe piele. 
Dar nu atât jacheta îi atrăsese atenţia, cât un plic rupt, cu dungi 
albastre şi roşii, de genul celor folosite de oficialități, care ieşea, 
pe jumătate, dintr-unul dintre buzunare, îngenunche, îl ridică, îl 
deschise, scoase nota scrisă de mână dinăuntru şi se apropie de 
fereastră, ca să o poată citi mai bine. Era scrisă pe o hârtie cu 
antetul iacht-clubului, un scris ferm şi citeţ: 


Subiect: Femeie matură, călătorind împreună cu un bărbat 
foarte tânăr. 

Detalii: Semnalmente incomplete, dar ar putea fi Bajaratt şi 
tânărul ei însoțitor. Numele trecute pe foaia de îmbarcare a 
cursei de la St Martin: Frau Marlene Richter şi Hans Bauer, 
nepotul ei. Nu se cunoaşte dacă Bajaratt a mai utilizat vreodată 
nume germane, nici dacă vorbeşte germana, dar nu este 
imposibil. 

Contact: /nspector Lawrence Major, Şef Serviciu de Securitate, 
St Barts. 

Intermediar: Nume omis la cerere. 

Metodă/acţiuni: Vă veți apropia de subiecți pe la spate, cu 
armele scoase. Strigați numele Bajaratt şi fiti gata să deschideţi 
focul, 


Dominique aruncă o privire pe fereastră, în timp ce punea 
nota în plic, traversă camera şi puse totul înapoi, în buzunar. 
Indreptându-se de şale, se uită la omul din pat. lubitul ei cel 
formidabil  minţise. Căpitanul Tyrell Hawthorne, Olympic 
Charters, Virgin Islands, SUA, era din nou locotenent-comandant 
Hawthorne, USNI, Amsterdam, recrutat să urmărească o teroristă 
din Valea Baaka, a cărei prezenţă în Caraibe fusese depistată. 
Cât de tragic, ce ironie a sorții, se gândi Dominique, luându-şi 
poşeta de pe birou. Se duse lângă pat, deschise aparatul de 
radio de pe noptieră şi mări treptat volumul, până când ritmul 
sincopat şi violent al melodiilor umplu, asurzitor, camera. 

Hawthorne nici măcar nu tresări. 

Teribil, dar atât de necesar... atâta durere încât nici nu 
îndrăznea să se gândească, nici să încerce să o reducă la tăcere, 
pentru că ar fi fost încă şi mai dureros. Işi imaginase o viaţă aşa 
cum şi-ar fi dorit să ducă, dacă existenţa ei ar fi fost alta. Un soţ 
de ochii lumii, sprijinindu-i necondiţionat cauzele de binefacere şi 
lăsând-o în pace, să-şi savureze liniştită bruma de fericire pe 
care o găsea în lumea asta plină de trădări şi de decepţii... Ar fi 
trebuit să fie simplu, fără complicaţii inutile, dar nu era aşa! Il 
iubea pe bărbatul gol, întins în pat, îi iubea mintea, îi iubea 
trupul, îi iubea chiar şi suferinţele, pentru că i le înţelegea. Dar 
viaţa era o realitate crudă, nu proiecția unei lumi imaginare! 

Deschise poşeta şi, încet, cu grijă, scoase un mic pistol, pe 
care îl apăsă în perna ce o lipise de tâmpla stângă a lui 
Hawthorne, iar degetul ei începu să apese pe trăgaci, oprindu-se 
la milimetri înainte de a pleca focul, în timp ce muzica reggae- 
calypso îşi revărsa crescendo-urile din aparat... Nu putea să o 
facă! Se ura, se dispreţuia pentru asta, dar nu putea să o facă! || 
iubea pe bărbatul din pat tot atât de mult ca şi pe viteazul de la 
Askelon! 

Amaya Bajaratt îşi puse arma înapoi, în poşetă şi ieşi în fugă 
din cameră. 


Hawthorne se trezi cu o durere de cap groaznică, imaginile îi 
dansau în faţa ochilor şi, brusc, realiză că Dominique nu mai era 
lângă el, în pat. Unde era? Sări în picioare, clătinându-se şi căută 
din ochi telefonul. Era pe noptiera din partea cealaltă a patului, 
aşa că se aruncă înapoi, peste cearceafuri, ridică receptorul şi 
formă numărul centralei. 

— Femeia care a fost cu mine! urlă el în aparat. Când a 
plecat? 

— De peste o oră, mon, îi răspunse omul de la recepţie. Foarte 
cumsecade, doamna. 

Tyrell trânti receptorul în furcă, se ridică din pat şi intră în baia 
mică, lipsită de confort, dând drumul apei reci în chiuvetă, îşi 
băgă capul în apă, în timp ce gândurile îi zburau, deja, spre 
insula Saba. Era imposibil ca ea să plece direct la Paris, să nu 
treacă, mai întâi pe la unchiul ei... Dar, mai înainte, trebuia să-l 
sune pe Geoffrey Cooke, pe Virgin Gorda, fie şi numai pentru a-i 
spune că fusese vorba de o alarmă falsă. 

— La fel a fost şi la Christiansted şi la Anguilla, bătrâne, îi 
răspunse Cooke. Am umblat după cai verzi pe pereţi. Te întorci în 
după-masa asta? 

— Nu, trebuie să caut pe cineva. 

— Ai găsit ceva? 

— Am găsit şi am pierdut din nou, Geoff. Dar e ceva personal, 
n-are nici o legătură cu treaba noastră. Te sun mai târziu. 

— Te rog, chiar. Am mai primit două rapoarte, o să le 
verificăm noi, Jacques şi cu mine. 

— Lasă-mi vorbă la Marty, să ştiu unde vă pot găsi. 

— Mecanicul? 

— El. La revedere. 


Flotoarele hidroavionului se afundară în apa liniştită a mării, 
apoi aparatul porni să facă un semicerc în micul refugiu al insulei 
particulare. Pilotul îl îndreptă spre debarcader, unde aştepta unul 
dintre oamenii de pază, cu luparra în mână. Acesta apucă aripa 
înaltă, oprind avionul, pe când Bajaratt cobori mai întâi pe un 
flotor şi apoi, prinzându-se de mâna pe care i-o întinsese, se urcă 
lângă el. 

— II padrone a avut o zi tare bună, signora, spuse bărbatul 
într-o engleză cu accent italian puternic, urlând, ca să se poată 
face auzit peste zgomotul motoarelor. Venirea dumneavoastră îi 
face mai mult bine decât toate tratamentele de la Miami, la un 
loc. Când i-am făcut baie, a cântat arii din opere. 

— Poţi să te descurci aici singur? îl întrebă Baj, grăbită. 
Trebuie să vorbesc cu el imediat. 

— Ce mai am de făcut aici, signora? Fac un vânt aripii, iar 
restul îl priveşte pe amico silentioso. 

— Va bene! Amaya o luă la fugă pe trepte în sus, trăgându-şi 
răsuflarea doar când ajunse în capul scării. Era mai bine să nu-şi 
arate neliniştea. // padrone era plin de dispreţ faţă de oricine îşi 
pierdea stăpânirea de sine, ceea ce ei nu i se întâmplase, fusese 
numai şocată de faptul că prezenţa ei în zonă era deja cunoscută 
de serviciile de informaţii. Acceptase afirmaţiile lui // padrone, 
dar faptul că, deja, era obiectul unei urmăriri, că se merseseră 
până acolo încât fusese recrutat până şi fostul comandant 
Hawthorne, asta era mai greu de digerat. Inspirând adânc, 
Bajaratt se forţă să meargă normal pe cărarea pietruită, apăsând 
pe clanţa de bronz a uşii. O deschise şi se opri în prag, 

observând imediat silueta fragilă din scaunul cu rotile, de la 
jumătatea enormului hol, ce-şi flutura copilăreşte mâna spre ea. 

— Ciao, Annie! spuse i/ padrone, zâmbind uşor şi oarecum 
lipsit de entuziasm. Ai avut o zi bună, fata mea? 

— N-am reuşit să mai ajung la bancă, răspunse Bajaratt tăios, 
intrând. 

— Regretabil. Dar de ce? Să ştii, copilă, că, oricât te-aş adora, 
n-o să-ţi dau nimic din conturile mele. E mult prea periculos, iar 
prietenii tăi din Mediterana pot să-ţi trimită oricât ai avea nevoie. 

— N-am nici o grijă cu banii, spuse Amaya. Pot să mă duc să-i 
ridic şi mâine, dar mă îngrijorează faptul că americanii ştiu că 
sunt aici, în insule. 

— Bineînţeles că ştiu, Annie, la fel ca şi englezii şi francezii. Eu 
ştiam că o să vii, te aşteptam, de unde crezi că am aflat asta? 

— Am crezut că datorită aranjamentelor financiare ale celor 
din Valea Baaka. 

— N-am pomenit nimic de Deuxieme, de MI 6 sau, măcar, de 
americani? 

— lartă-mă, padrone, dar de multe ori vorbeşte vedeta din tine 
şi exagerezi. 

— Molto bene! râse invalidul. Totuşi, nu întotdeauna. Am 
câţiva americani pe statele mele de plată şi de la ei am aflat că 
s-a dat alarma şi că eşti căutată în zonă. Dar unde anume, în ce 
insulă? /mpossibile. Nimeni nu ştie cum arăţi şi eşti un maestru - 
mai bine spus, o adevărată maestră - a deghizării. Care e 
pericolul? 

— lţi mai aduci aminte de un bărbat numit Hawthorne? 

— Da, da, desigur. Un american, un fost ofiţer de informaţii, 
parcă din marină, care fusese căsătorit cu o agentă dublă a 
sovieticilor. Ai aflat cine e, ai făcut în aşa fel încât să vă 
cunoaşteţi şi l-ai bucurat cu prezenţa ta timp de câteva luni, pe 
vremea când erai în convalescenţă. Credeai că poţi învăţa câte 
ceva din experienţa lui. 

— N-am învăţat mare lucru, dar astăzi am aflat că s-a întors la 
vechea lui meserie şi că este în urmărirea lui Bajaratt. Am dat 
nas în nas cu el şi tot cu el am fost toată după-masa. 

— Extraordinară întâmplare, fata mea, spuse i/ padrone, în 
timp ce ochii lui, de un albastru spălăcit, o studiau cu atenţie. Şi 
cât de plăcută pentru tine. Imi aduc aminte că în lunile acelea, 
cât aţi fost împreună, erai foarte fericită. 

— Nişte plăceri minore pot fi acceptate chiar acolo unde le 
găseşti, tată al meu. Nu l-am considerat decât un fel de 
instrument neştiutor, de la care aş fi putut învăţa câte ceva. 

— Un instrument care a trezit o anumită muzică în tine? 

— Prostii! 

— Cântai şi dansai ca o fetiţă! 

— Amintirile tale de actor... Eram pur şi simplu în 
convalescenţă, mă bucuram că mi se vindecă rănile... Dar acum, 
e aici, nu înţelegi? Se va duce pe Saba, să mă caute! 

— Da, îmi amintesc, unchiul acela imaginar, nu-i aşa? 

— Trebuie să fie omorât, padrone. 

— Şi de ce nu l-ai omorât chiar tu, în după-masa asta? 

— N-am avut posibilitatea. Fusesem văzută cu el, aş fi fost 
prinsă. 

— Asta chiar că este extraordinar, zise, calm, bătrânul italian. 
Acea Bajaratt pe care o stimez eu, ştia să-şi creeze întotdeauna 
posibilităţi. 

— Termină odată, tată al meu! Omoară-l şi gata! 

— Foarte bine, fata mea. Inima nu poate fi totdeauna 
hotărâtă... Saba ai spus? Barca noastră poate fi acolo în mai 
puţin de o oră. // padrone îşi înălţă capul. Scozzi! strigă el, 
chemându-şi unul dintre oameni. 


Rapiditatea era totul, pentru că, în insule, amintirile se uitau 
repede, aproape totdeauna voit. Saba nu era o escală obişnuită 
în calea turiştilor, totuşi Hawthorne trecuse de câteva ori pe 
acolo. In toate insulele din apropiere de St T şi de Tortola, lumea 
îi găzduia cu plăcere pe căpitani şi pe clienţii lor, pentru că era 
rentabil, iar acum Tyrell conta pe asta. 

Inchiriase un hidroavion de pe St Barts şi amerizase în 
modestul port al insulei Saba. Avea nevoie de cât mai multă 
bunăvoință şi, aparent, o obţinu fără probleme. Dar nu mai 
înţelegea nimic. 

Nimeni din port nu cunoştea un bătrân cu o menajeră 
franţuzoaică. Nici pe Dominique - sau pe cineva care să-i 
semene - nu o văzuse nimeni. Cum se putea să nu o cunoască 
nimeni, o albă, înaltă, izbitor de frumoasă, care venea atât de 
des să-şi vadă unchiul? Era cel puţin ciudat. De obicei, băieţii de 
pe debarcader ştiau tot ce se întâmplă pe insula lor, mai ales pe 
malul apei. Veneau bărci cu provizii, care trebuiau descărcate şi 

livrate, iar pentru asta se plătea, aşa că a cunoaşte fiecare 
cărare ce duce la fiecare căsuţă de pe o insulă cum era Saba 
făcea parte din abecedarul meseriei. Pe de altă parte, după cum 
înţelesese de la Dominique, unchiul ei era  singuraticul 
singuraticilor, pe insulă exista o pistă de aterizare, iar Tyrell ştia 
de câteva cămări, mai lipsite de pretenţii, care erau 
aprovizionate pe calea aerului. Poate că aşa proceda şi bătrânul. 

Tyrell o porni prin căldura sufocantă spre oficiul poştal, doar 
ca să-l audă pe funcţionarul obraznic răspunzându-i: 

— Cauţi degeaba, mon. Nu avem nici o căsuţă poştală pentru 
o persoană cum spui dumneata şi pe insulă nu există nici o 
femeie care să vorbească precum o mama din Franţa. 

Asta era chiar mai ciudat decât ceea ce aflase în port. 
Dominique îi povestise, cu ani în urmă, că unchiul ei are o pensie 
destul de mare de la firmă, care i se plătea lunar. Pista de 
aterizare putea fi, din nou, o explicaţie, pentru că, pe insulele 
mai mici, poşta nu funcţiona tocmai ireproşabil. Poate că 
stipendiul lunar venea pe calea aerului, direct din Martinica. Ar fi 
fost mai rapid şi mai sigur. 

Tyrell află repede, de la funcţionarul de la poştă, cum putea 
închiria o motocicletă, mijlocul de transport preferat pe Saba. Era 
simplu: avea chiar el câteva în spatele biroului. Trebuia doar să 
lase o garanţie substanţială, permisul de conducere şi să 
semneze o hârtie prin care declara că este răspunzător pentru 
orice reparaţii şi că este de acord ca preţul acestora să-i fie 
reţinut din garanţie. 

Hawthorne petrecu aproape trei ore pe drumurile insulei, 
mergând din casă în casă, întâmpinat, invariabil, de oameni cu 
arme de foc în mâini şi cu câini de pază lângă ei. Cu excepţia 
ultimei escale, unde dădu peste un preot anglican pensionar, cu 
nas borcănat, roşu şi faţă buhăită, plină de vinişoare, ale cărui 
păcate erau evidente. De altfel, i se oferi imediat un pahar cu 
rom şi fu invitat să se răcorească şi să se curețe de praful 
drumului. Tyrell refuză politicos, pretextând că este grăbit şi 
începu să întrebe ceea ce-l interesa. 

— Imi pare rău, tinere, dar asemenea persoane nu există pe 
insula asta. 

— Sunteţi absolut sigur? 

— Din păcate, da, răspunse, parcă visător, preotul, nu fără o 
urmă de amuzament în glas. Cunoscându-mi slăbiciunea, am 

momente de luciditate în care simt nevoia să continui lucrarea 
Domnului, aşa cum făceam înainte de a veni aici. Şi atunci o 
pornesc din loc în loc, precum Petru, pelerinul, ducând cu mine 
cuvântul Domnului. Imi dau seama că oamenii mă tratează, pe 
bună dreptate, ca pe un ţicnit, dar, după aceea, mă simt, într-un 
fel, purificat. Şi te mai asigur că sunt în toate minţile. In cei doi 
ani de când sunt aici, am intrat în fiecare casă de pe insula asta, 
săracă sau bogată, locuită de albi sau de negri, de cel puţin două 
sau trei ori. Nu e nimeni pe Saba care să semene cu cei pe care 
i-ai descris dumneata. Eşti sigur că nu vrei un pahar de rom? E 
tot ce pot să-ţi ofer, tot ce-mi pot permite şi eu, dar cresc lămâi 
şi mango, iar sucul lor merge bine cu Cruzan-ul. 

— Nu, mulţumesc, părinte. Sunt foarte grăbit. 

— Nu prea ai pentru ce să-mi mulţumeşti. Te văd foarte agitat. 

— Imi pare rău. Sunt foarte nedumerit. 

— Tinere, oare nu suntem toţi aşa? 

Hawthorne, după ce înapoiase motocicleta la oficiul poştal, 
primind înapoi permisul de conducere şi numai jumătate din 
garanţie, fapt pentru care renunţase să mai protesteze, o porni 
înapoi, spre port şi spre avionul pe care-l închiriase. 

Avionul nu mai era acolo. 

Grăbi pasul, pentru ca, după câţiva metri, să o ia la fugă. 
Trebuia să se întoarcă pe Gorda... unde dracu' era avionul ăla? 
Fusese legat de debarcader, iar pilotul îi spusese că o să-l 
aştepte până când se întoarce. 

Apoi văzu plachetele, mâzgălite în grabă cu vopsea şi bătute 
în cuie pe stâlpi, câteva ortografiate corect, cele mai multe - nu: 
PERICOL! Se repară pilonii! Nu vă apropiați! 

Pentru numele lui Dumnezeu, era aproape şase seara, apele 
deveneau tot mai întunecate, iar vizibilitatea sub apă era 
aproape tot atât de proastă ca şi noaptea, din cauza umbrelor 
prelungi. Nimeni nu se apuca să repare piloni în asemenea 
condiţii: un debarcader se putea prăbuşi şi, dacă nu era avertizat 
de licăririle de lumină, scafandrul de dedesubt putea fi prins sub 
dărâmături. Tyrell se îndreptă, tot fugind, spre atelierul din 
dreapta debarcaderului, din care porneau spre apă cabluri solide 
de troliu. Înăuntru nu era nimeni. Asta era nebunie curată! 
Cineva să lucreze sub apă, la ora asta, fără echipă de sprijin, fără 
oxigen şi fără urmă de echipament pentru asistenţă medicală de 
urgenţă, în caz de accident? leşi din atelier şi o luă peste plajă, 

spre treptele pe care se urca pe debarcader, conştient că, în 
curând, soarele va fi acoperit de nori. Cum de putea cineva să 
lucreze în asemenea condiţii? Reparase şi el chile de bărci sub 
apă, în condiţii similare, dar totdeauna avusese echipă de sprijin 
la suprafaţă şi era legat bine în corzi, cu care cei de deasupra îl 
puteau scoate imediat din apă, în caz de pericol. Urcă scările şi 
păşi precaut pe podina debarcaderului. Norii acoperiseră complet 
soarele, nori negri, de ploaie. 

Primul lui impuls fusese să-i ridice pe scafandri la suprafaţă şi, 
cu autoritatea lui de fost ofiţer, să urle niţel la ei, să le spună cât 
de idioţi fuseseră, după care să-i trimită acasă până dimineaţa. 

Dar acum elanul i se diminua cu fiecare pas pe care îl făcea. 
Nu vedea nici urmă de coardă, din apă nu se ridicau bule de aer. 
Nu era nimeni, nici pe debarcader, nici sub el. Portul era complet 
pustiu. 

Dintr-o dată, în vârful stâlpilor de aluminiu se aprinseră 
reflectoarele, inundând totul într-o lumină orbitoare. Apoi simţi o 
izbitură în umărul stâng, acompaniată de zgomotul puternic al 
unei împuşcături. Apucă strâns rana cu mâna dreaptă şi se 
aruncă în apă, de cealaltă parte a debarcaderului, în timp ce în 
spatele lui se auzea o rafală prelungă de armă automată, în apă, 
din motive pe care nu şi le putea explica, se lăsase condus de 
panică. Continuă să înoate pe sub apă cât îi ajunse aerul din 
plămâni, îndreptându-se spre cel mai apropiat iacht. Până acolo 
trebui să iasă de două ori la suprafaţă, să mai ia câte o gură de 
aer, dar nu se opri decât atunci când simţi lemnul chilei sub 
degete. leşi din nou la suprafaţă, respiră adânc, trecu pe sub 
barcă, de cealaltă parte şi se ridică pe copastie, privind spre 
debarcaderul aflat jumătate în obscuritate, jumătate sub 
strălucirea reflectoarelor. Cei doi care încercaseră să-l omoare se 
agitau la capătul podinei, zgâindu-se în apă. 

— Il sun sangue! urlă unul. 

— Non basta! îi răspunse, la fel, celălalt, sărind într-o barcă, 
pornind motorul şi cerându-i tovarăşului său să desprindă 
parâma şi să i se alăture. Incepură să se mişte în zig-zag prin 
port, ţinându-şi armele în mâini - un AK-47 şi o /uparra - gata să 
tragă în orice moment. 

Hawthorne se sui peste copastie, pe punte şi, în grămada de 
frânghii şi de plase de la provă, găsi ceea ce căuta - un cuţit 
pescăresc. Se lăsă să alunece înapoi, în apă şi, cum de pantofi se 

descotorosise mai demult, îşi scoase pantalonii şi le dădu şi lor 
drumul, încercând să ţină minte locul, în caz că ar fi supravieţuit. 
Işi scoase apoi şi jacheta, gândindu-se, ciudat, la cât va avea de 
plătit Geoffrey Cooke pentru banii lui, pentru acte şi pentru 
îmbrăcăminte. Apoi începu să înoate, dându-şi seama că omul de 
la provă aprinsese o lanternă, al cărei fascicul puternic îl plimba 
continuu peste apă. Tyrell se scufundă în calea bărcii şi rămase 
la adâncime, până când auzi motorul acesteia deasupra. 

Atunci, calculându-şi atent mişcările, ţâşni spre suprafaţă, 
direct la pupa, unde, cu capul într-o parte, apucă zdravăn de 
şasiul pivotant al motorului, împiedicându-l să se rotească şi să 
mai funcţioneze pe post de cârmă. Furios şi nedumerit că 
motorul nu-l mai asculta, cârmaciul se aplecă peste bord, să 
vadă ce s-a întâmplat, ajungând cu capul la mai puţin de un sfert 
de metru de suprafaţa apei. Când mâinile lui Tyrell ţâşniră către 
el, ochii i se holbară ca şi cum în faţă i-ar fi apărut nişte 
tentacule ale tenebrelor. Inainte să poată striga, Hawthorne îi 
înfipse cuțitul în gât cu mâna dreaptă, în timp ce cu stânga îl 
apuca şi strângea bine, să nu se audă ceva, în afară de zgomotul 
motorului. Apoi trase cadavrul peste bord, îl aruncă în apă şi, cu 
grijă, după ce împinsese motorul la maximum spre tribord, se 
urcă în barcă, în locul banditului, în timp ce omul de la provă 
continua să-şi plimbe lanterna încoace şi încolo. 

Hawthorne ridică AK-ul şi vorbi tare, peste duduitul motorului: 

— La ora asta valurile fac destul zgomot şi nici motorul nu 
merge prea încet. Dacă nu vrei să ajungi lângă prietenul tău, te 
sfătuiesc să pui jos puşca şi să fii cuminte. Ai putea fi şi tu o 
gustare la fel de plăcută pentru rechini pe cât este el acum. 
Creaturi lipsite de pretenţii, preferă ce e deja mort. 

— Che cosa? Impossibile! 

— Despre asta abia urmează să stăm de vorbă, îi răspunse 
Tyrell, pornind spre larg. 


80 


5 


Se lăsase întunericul. Apa era liniştită, luna abia vizibilă prin 
stratul de nori, iar skiful sălta în sus şi în jos, în ritmul unduirii 
uşoare a oceanului. Banditul rămas în viaţă stătea, nervos, în 
scaunul strâmt de la prova, clipind din ochi, cu mâinile ridicate, 
încercând să se ferească de strălucirea lanternei. 

— Lasă-ţi mâinile în jos, îi ordonă Hawthorne. 

— Mă orbeşte lumina. Dă-o la o parte! 

— De fapt, asta ar putea fi o adevărată binecuvântare - mă 
refer la orbire - dacă mă obligi să te rănesc şi să te arunc peste 
bord. 

— Che cosa? 

— In fond, toţi murim până la urmă. Uneori mă întreb dacă nu 
contează mai mult modul în care se întâmplă asta, decât 
evenimentul în sine. 

— Ce tot spuneţi acolo, signore! 

— Ori îmi spui ce vreau să aflu de la tine, ori te dau la rechini. 
Dacă eşti orb, n-o să mai poţi vedea rândurile de dinţi ascuţiţi ai 
marelui alb, înainte să te rupă în două. Ştii, exemplarele mari 
sunt fluorescente, se văd perfect în apă, mai ales noaptea. Uite! 
Acolo, o înotătoare dorsală! Probabil că e unul de vreo şase 
metri; e sezonul lor, nu ţi-ai dat seama până acum? De ce crezi 
că se organizează aici atâtea concursuri de pescuit rechini, exact 
în perioada asta? 

— Habar n-am de chestiile astea! 

— Asta înseamnă că nu citeşti ziarele locale, dar, de fapt, de 
ce ai face-o? Nu prea se vântură prin ele noutăţi din Sicilia. 

— Sicilia? 

— Nu ştiu de ce, dar nu prea-mi pari a fi un nunțiu papal, 
probabil că ăia trag ceva mai bine... Hai, stupido, coboară cu 
picioarele pe Pământ - sau în apă, cu sângele curgându-ţi din 
umăr, cum încă-mi mai curge mie - şi joacă-te puţin cu peştişorul 
ăla, cu fălci mai mari de o treime din lungimea lui. 

Capul banditului se smucea dintr-o parte în alta, cu ochii 
măriţi de frică clipind continuu, în timp ce mâinile lui se 
ridicaseră din nou în calea luminii, încercând cu disperare să 

vadă ceva în apă. 

— Nu văd nimic! 

— E chiar în spatele tău, întoarce-te şi o să dai cu ochii de el. 

— Pentru Dumnezeu, nu faceţi una ca asta! 

— De ce ai încercat să mă omori? 

— Mi s-a ordonat! 

— Cine? Banditul nu răspunse. Tu o să mori, nu eu, continuă 
Tyrell, armând AK-ul pe care-l avea în mână. O să trag în umărul 
stâng, sângerarea o să fie mai mare aşa şi o să semeni mai bine 
cu o momeală. Marele alb e tacticos, îi place să servească mai 
întâi antreurile şi numai după aceea felul principal. 

Hawthorne apăsă pe trăgaci şi bubuiturile umplură liniştea 
nopţii, gloanţele lovind apa în dreapta mafiotului. 

— Opreşte!... Opreşte-te, pentru numele lui Dumnezeu! 

— Ce-mi place la d-alde voi e că deveniți atât de repede 
religioşi. Hawthorne trase din nou şi, de data asta, câteva 
gloanţe zgâriară umărul banditului. 

— Per piacere! Vă rog, vă implor! 

— Prietenul meu cu dorsală, din apă, este flămând. De ce i-aş 
refuza un drept atât de firesc? 

— Aţi... aţi auzit de o vale...? mafiotul, şocat şi intrat în panică, 
se lupta să-şi amintească vorbele pe care le auzise mai demult. 
De departe, de peste mare. 

— Am auzit de Valea Baaka, răspunse, monoton, Tyrell. Este 
de cealaltă parte a Mediteranei. Şi? 

— De acolo vin ordinele, signore. 

— Şi prin cine au fost transmise? Cine ţi-a dat ţie ordine? 

— Au fost transmise de la Miami, altceva nu mai ştiu. Nu-i 
cunosc pe supremi. 

— Şi de ce tocmai pe mine? 

— Nu ştiu, signore. 

— Bajaratt! mugi Hawthorne, iar în ochii banditului se ivi exact 
ceea ce sperase el. Bajaratt este, n-am dreptate? 

— Si, si, am auzit numele ăsta. Dar nimic mai mult. 

— Din Valea Baaka? 

— Vă rog, signore! Eu nu sunt decât un so/dato, ce mai vreţi 
de la mine? 

— Cum m-aţi găsit? Aţi urmărit o femeie, pe care o cheamă 
Dominique Montaigne? 

— Non la conosco, n-am auzit de numele ăsta. 

— Minţi! Tyrell trase din nou, de data asta fără să-l mai atingă 
pe omul din faţa lui, dar simțind necesar să-şi sublinieze vorbele 
în modul ăsta. 

— Vă jur! ţipă mafiotul. Vă mai caută şi alţii. 

— Pentru că au aflat că o urmăresc pe această Bajaratt. 

— Nu ştiu şi nu mă priveşte pe mine! 

— Se pare că aşa e, spuse Tyrell, întorcând barca spre țărm. 

— N-o să mă omorâţi...? Asasinul îşi închisese ochii ca la 
rugăciune, în timp ce Hawthorne îndepărta fasciculul lanternei de 
pe faţa lui. N-o să mă mai daţi la rechini? 

— Ştii să înoţi? îl întrebă Tyrell, ignorând întrebarea. 

— Naturalmente, răspunse mafiotul, dar nu în ape ca astea şi 
mai ales acum, că sunt rănit şi sângerez. 

— Eşti înotător bun? 

— Sunt siciliano, din Messina. Când eram copil, mă scufundam 
după monezile aruncate de turişti, de pe vapoare. 

— Bine. O să te las la câteva sute de metri de mal, o să poţi să 
te descurci. 

— Şi rechinii? 

— N-a mai fost picior de rechin pe aici, de mai bine de 
douăzeci de ani. l-a gonit mirosul care vine de la corali. 


Hawthorne îşi dăduse seama că banditul minţea. Oricine ar fi 
fost cel care stătea în spatele încercării de a-l omori, persoana 
respectivă cumpărase, pur şi simplu, complicitatea tuturor 
oamenilor din micul port turistic şi îl închisese. lar cei din Valea 
Baaka nu erau în stare de una ca asta, cu sau fără Mafia. Era 
vorba de cineva de aici, din insule, de cineva care ştia cum să se 
descurce şi care erau obiceiurile. Şi acest cineva încerca să o 
protejeze pe Bajaratt. Hawthorne, care între timp reuşise să 
găsească o salopetă jegoasă şi să o tragă pe el, se uita, din 
ascunzătoarea lui, de lângă atelier, la mafiotul care, obosit, 
ieşise din apă şi rămăsese întins pe nisip, luptându-se să-şi 
recapete suflul. Omul se descotorosise de haină şi de pantofi, dar 
buzunarul umflat al pantalonilor sugera că îşi pusese acolo tot ce 
avea asupra lui. Pe asta şi contase Tyrell: un porumbel călător, 
fără capsula cu mesaje, era o pasăre absolut nefolositoare. 

Mai trecură două minute înainte ca banditul să se hotărască să 
se ridice. O făcu greoi, ca şi cum l-ar fi durut toate mădularele şi 
se uită la dreapta şi la stânga, în lumina reflectoarelor, încercând 

să se orienteze. Capul omului încetă să se mai răsucească şi 
ochii i se opriră pe atelier. De aici îşi începuseră, el şi colegul lui, 
misiunea, nu mai era altul. Şi aici, pe o tejghea, se găsea un 
telefon... De acum, se gândi Hawthorne, amintindu-şi de zecile 
de întâmplări asemănătoare, pe care le trăise la Amsterdam, la 
Bruxelles sau la Munchen, omul se va comporta ca un robot. Ca 
să supravieţuiască, trebuia să se bizuie numai pe instincte şi să 
urmeze imboldurile generate de ele. Aşa se şi întâmplă. 

Respirând încă greu, mafiotul o luă la fugă pe plajă, 
îndreptându-se către atelier. Apucându-se de mâna rănită, urcă 
scara de la intrare, neuitând să-şi prindă, din când în când, 
umărul stâng cu mâna dreaptă şi să se strâmbe, din cauza 
rănilor uşoare. Tyrell zâmbi: rana de la umărul lui fusese curățată 
de apa mării şi acum nu-l mai deranja aproape de loc, îl mai 
ustura doar puţin. Câteva bucăţi de leucoplast şi puteau să uite 
amândoi de ele, dar, psihologic, mafiotul se pregătea să 
interpreteze o partitură melodramatică. 

Acesta ajunse, în sfârşit, la uşă, o dădu de perete şi năvăli 
înăuntru. După câteva clipe reflectoarele de afară erau stinse, iar 
în încăpere se aprinsese o lumină. Hawthorne se furişă până la 
uşă şi începu să asculte, în timp ce banditul se certa cu 
operatoarea de la telefoane. 

— Si! Da, da, este un numero - un număr - din Miami! Repetă 
cifrele, iar Hawthorne şi le întipări în memorie. Dumnezeule, iar a 
început jocul, se gândi el. 

— Emergenza! urlă mafiotul, atunci când i se răspunse din 
Miami. Dami il padrone attraverso îl telefona portabile! Presto! 
Trecură câteva clipe până când omul intrat în panică începu să 
ţipe din nou în aparat: Padrone, e incredibile! Scozzi e morto! Un 
inferno da diavolo...! 

Tyrell nu mai înțelegea vorbăria frenetică, în italiană, pe care 
celălalt continua să o debiteze, urlând, în telefon, dar nici nu mai 
avea nevoie. Aflase un număr din Miami şi de existența unei 
persoane numită // padrone, la care se putea ajunge via-satelit, 
cineva de aici, din insule, care o ajuta şi care o ocrotea pe 
Bajaratt. 

— lo capisco! Nuova York. Va bene! 

Nu-i greu de înțeles, se gândi Hawthorne, pe când mafiotul 
punea receptorul în furcă şi se uita, neliniştit, la uşă. Banditului i 
se ordonase să se ducă la New York şi să se dea la fund, până la 

noi dispoziţii. Tyrell ridică una dintre ancorele pline de rugină ce 
zăceau aruncate pe platforma atelierului şi, în clipa în care 
mafiotul ieşi, i-o aruncă în fluierele picioarelor, fracturându-i 
amândoi genunchii. 

Omul urlă de durere şi se prăbuşi, inconştient, pe podeaua de 
scânduri. 

— Ciao, îi spuse Hawthorne, aplecându-se peste trupul inert şi 
băgând mâna în buzunarul din dreapta al pantalonilor. Studie 
obiectele găsite, indiferent faţă de soarta posesorului lor. Era o 
carte de rugăciuni groasă, cu coperţi negre, un rozariu şi nouă 
sute de franci francezi - aproximativ o sută optzeci de dolari. Nici 
un portofel, nici urmă de acte - Omerta. 

Tyrell luă banii, se ridică şi se îndepărtă fugind. Undeva pe 
aici, prin orice mijloc, trebuia să găsească un avion şi un pilot. 


Omul fragil, pironit în scaunul lui cu rotile, ieşi din birou în 
holul de marmură, unde aştepta Bajaratt. 

— Baj, trebuie să pleci imediat, îi spuse el, ferm. Fără 
întârziere. Avionul o să fie aici într-o oră şi cei din Miami îmi 
trimit doi oameni. 

— Ai înnebunit, padrone! Am mai multe întâlniri fixate pentru 
următoarele trei zile - chiar tu mi le-ai aranjat. Tot tu ai aflat că 
banii pe care-i aşteptam sunt deja la St Barts - deci nu va fi nici o 
dovadă pe hârtie, care să-i poată aduce aici. 

— Există o dovadă mult mai gravă, care duce drept încoace, 
fata mea. Scozzi e mort, omorât de Hawthorne al tău. Maggio are 
o criză de isterie pe Saba, spune că iubitul tău e un diavol ieşit 
direct din infern! 

— E un om ca toţi oamenii, spuse Bajaratt cu răceală. De ce 
nu l-au omorât? 

— Asta aş vrea să ştiu şi eu, dar, oricum, tu trebuie să pleci. 
Imediat! 

— Cum îţi poţi închipui că Hawthorne ar fi în stare să facă vreo 
legătură între tine şi mine, ba, încă şi mai mult, să se gândească 
la vreo legătură între Dominique Montaigne şi Bajaratt? 
Dumnezeule, doar am făcut dragoste cu el în după-masa asta şi 
este convins că sunt în drum spre Paris! E îndrăgostit lulea de 
mine! 

— N-o fi, oare mai deştept decât credem noi? 

— În nici un caz! E un animal rănit, care caută alinare şi, de 

aceea, este complet orb. 

— Dar tu, fata mea? Imi amintesc de tine că, acum patru ani, 
îmi umpleai toată casa cu cântece. Ciudat cât de mult te-ai legat 
de bărbatul ăsta. 

— Nu fi ridicol! Era să-l omor acum câteva ore, nu m-am oprit 
decât atunci când mi-am dat seama că fusesem văzută, condusă 
în camera aceea, de recepţioner... Ai fost de acord cu asta, 
padrone, mi-ai lăudat chiar înţelepciunea. Ce argumente pot eu 
să-ţi mai aduc? Ce să-ţi mai spun? 

— Să nu mai spui nimic, Baj. /ti spun eu ce-o să faci. Avionul o 
să te ducă pe St Barts. Dimineaţă îţi ridici banii şi apoi te duci la 
Miami, sau oriunde crezi că e mai bine. 

— Şi întâlnirile mele? Trebuie să îi aştept aici. 

__—O să am eu grijă de asta. O să-ţi dau un număr de telefon. 
iti vor sta la dispoziţie, până când o să fii contactată de persoane 
mai importante... Tot fata mea rămâi, Annie. 

— Telefonul, // padrone. Ştiu exact cum o să descurcăm treaba 
asta. Ştiu ce am de făcut! 

— Sper că, mai întâi, o să-mi spui şi mie. 

— Avem amândoi prieteni la Paris, nu-i aşa? 

— Naturalmente. 

— Molto bene! 


Hawthorne avea nevoie disperată de un avion şi de un pilot, 
dar nu asta era prioritatea lui numărul unu. Trebuia să dea de 
urma unui şoarece de birou, care nu cunoştea odihna, pe numele 
lui căpitan Henry Stevens, USNL. Spectrul Amsterdam-ului i se 
ridica din nou în faţă, precum o pasăre de pradă din cenuşa unui 
vis spulberat. Dispariţia lui Dominique şi tot ce se întâmplase pe 
St Barts semănau atât de mult cu întâmplările care duseseră la 
moartea soţiei lui! Totul părea fără urmă de sens! Tyrell trebuia 
să afle dacă Stevens nu era implicat în vreun fel, trebuia să afle 
cu orice preţ! După ce îşi silabisi numele - la care adăugase şi 
fostul lui grad militar - şi-i strecură o sută de franci operatorului 
radio care lâncezea în turnul de control al pistei - ce nu era de 
loc turn, iar de controlat nu prea avea ce, în afara luminilor de la 
pistă - dobândi dreptul de folosinţă deplină asupra unicului 
telefon al aeroportului. Numărul pe care-l formă, de la 
Washington, devenise un fel de reflex necondiţionat. 

— Departamentul Marinei, i se răspunse. 

— Divizia Unu Informaţii, vă rog. Cod patru-zero. 

— Ceva urgent, sir? 

— Ai nimerit-o, marinarule! 

— Unu-informaţii, răspunse o a doua voce, după câteva 
secunde. Inţeleg că este o convorbire patru-zero? 

— Da. 

— Despre ce e vorba? 

— Asta n-o pot transmite decât căpitanului Stevens. Dă-i de 
urmă. Imediat. 

— Cei de la etaj lucrează peste program, cred că este încă 
aici. Cine să-i spun că îl caută? 

— Transmite-i parola Amsterdam, e de ajuns; o să vină 
mâncând pământul. 

— Să vedem... Şi, într-adevăr, neîncrezătorul ofiţer văzu în 
numai câteva clipe, pentru că în urechi îi răsună puternic vocea 
lui Stevens: 

— Hawthorne? 

— Ştiam eu că o să te prinzi, ticălosule. 

— Ce dracu mai e asta? 

— Ştii prea bine ce e! Roboții tăi mi-au dat de urmă şi, pentru 
că n-aţi putut îndura ofensa adusă de faptul că am fost recrutat 
de MI 6, aţi pus mâna pe ea, să aflaţi măcar ceva, pentru că 
ştiaţi că eu n-o să vă spun nimic! Henry, n-o să mă las până nu-ți 
văd fundul aşezat în faţa unei Curți Marţiale! 

— Ho! Opreşte-te! Nu înţeleg nimic din ce bălmăjeşti, nu ştiu 
unde dracu' eşti, nici despre ce ea vorba! leri am avut două ore 
extrem de neplăcute cu DEI-ul, care mi-a învineţit fundul ăsta de 
care pomeneşti tu, pentru că n-am reuşit să te recrutăm şi 
pentru că nu catadicseşti nici măcar să vorbeşti cu mine, iar 
acum vii tu, cu povestea asta, că te-am găsit şi că am mai şi 
răpit o femeie, de care n-am auzit în viaţa mea. Dă-o dracului, e 
prea de tot! 

— Minţi cu neruşinare! La fel ca la Amsterdam. 

— Aveam dovezi, ţi le-am arătat. 

— inventate de tine! 

— N-am inventat nimic, Hawthorne. 

— Acum e la fel ca şi cu Ingrid! 

— Rahat! lţi repet, nu avem pe nimeni pe insule care să ştie 
ceva despre tine, sau despre vreo femeie! 

— Adevărat, căpitane? Mi-au telefonat vreo doi din clovnii tăi, 

încercând să-mi vândă povestea cu panica de la Washington. Ei 
ştiau unde sunt, iar restul era destul de simplu, chiar şi pentru 
unii de categoria lor. 

— Atunci ei ştiu ceva ce eu nu ştiu! Şi, cum în dimineaţa asta 
mă întâlnesc cu toţi aşa-zișii mei clovni, poate că o să-mi spună 
şi mie despre ce e vorba. 

— Probabil că m-au urmărit pe St Barts, au văzut-o cu mine şi 
au înşfăcat-o, atunci când a plecat. 

— Tyrell, pentru numele lui Dumnezeu, eşti complet aiurea! 
Nu pot să neg că n-am încercat din toate puterile să te aducem 
înapoi. Dar realitatea este că n-am reuşit, n-am dreptate? Au 
reuşit să te recruteze englezii şi francezii, dar noi nu avem pe 
nimeni acolo care să ştie acum de unde să te ia. 

— Nu sunt greu de găsit, dau şi anunţuri în ziare! 

— ŞI, ţinând cont că avem nevoie de ajutorul tău, a-ţi aresta o 
prietenă pentru interogatoriu ar fi ultimul lucru pe care ne-am 
gândi să-l facem. Ar fi o tâmpenie prea măreaţă... Tye, revii la 
vechea meserie? 

— O întâmplare de moment. Nesemnificativă. 

— Poate că nu e tocmai aşa! 

— Ba da. Ştii prea bine că, dacă aş reveni, n-aş mai putea să- 
mi văd şi de ambarcaţiunile mele. 

— S-a marcat! 

— S-a marcat şi de partea ta, spuse Hawthorne, calm. Ea era 
în drum spre Paris şi, de acolo, spre Nisa. Şi nu avea chef să se 
ducă. 

— La dracu', probabil că asta e! Şi probabil că nu-i plăcea nici 
un moment de rămas-bun prelungit. 

— Nu pot accepta una ca asta! 

— Dar poate că nu-i decât ceva momentan... Nu-i posibil? 

— Ştii, răspunse Hawthorne reticent, cu cheful de ceartă dintr- 
o dată potolit, a mai făcut asta şi mai înainte, a dispărut, pur şi 
simplu. 

— Pariez pe tot ce am că a făcut la fel şi acum. Sun-o diseară 
la Paris, sunt convins că o să dai de ea. 

— Nu pot. Nu ştiu numărul soţului ei. 

— Fără comentarii, domnule comandant. 

— Nu înţelegi... 

— Nici măcar nu-mi dau osteneala să încerc. 

— E poveste veche, ne cunoaştem de patru... cinci ani. 

— Acum încep să vin de acasă! Pe vremea aia tocmai 
plecaseşi de la noi. 

— Da, plecasem de la voi. Am plecat pentru că am simtit ceva, 
am simţit că, legat de întâmplarea de la Amsterdam, era ceva 
putred şi, cât voi mai trăi, o să fiu convins de asta. 

— In privinţa asta nu pot face nimic, îi răspunse şeful NI, după 
câteva clipe de tăcere. 

— Nici nu mă aşteptam să poţi. 

Din nou - tăcere. 

— Ai făcut ceva progrese până acum? întrebă, în cele din 
urmă, Stevens. 

— Da, cel puţin în ultima oră. 

— La propunerea lui Gillette, de la CIA, am luat legătura cu 
Londra şi cu Parisul. Sunt sigur că vei cere o confirmare, dar 
vreau să-ţi spun că s-a luat hotărârea ca legătura să o ţii cu 
mine, iar eu să-ţi pun la dispoziţie orice ai avea nevoie. 

— N-am nevoie să cer nici o confirmare. Ar fi curată sinucidere 
pentru tine dacă ai minţi, într-o situaţie pe care nu o poţi 
controla. Nu eşti destul de idiot să faci una ca asta. 

— Uite ce e, Hawthorne, spuse Stevens calm, pot să accept 
rahaturile tale doar atât... 

— O să înghiţi tot ce am eu chef să-ţi cânt, Henry, să fie clar. 
Tu eşti un trişor, iar eu sunt un expert angajat temporar, să nu 
mai uiţi asta. Eu îţi dau ţie ordine şi nu viceversa, pentru că, 
dacă încerci, îmi iau jucăriile şi dus am fost. Clar? 

Urmă un moment prelungit de tăcere, până când şeful NI reuşi 
să vorbească din nou: 

— Vrei să-mi transmiţi ceva? 

— La dracu' bineînţeles! Şi mai vreau să-ţi pui imediat fundul 
la treabă. Am un număr din Miami, prin intermediul căruia se 
poate face o legătură via-satelit undeva aici, în insule. Vreau să 
localizezi unde anume, urgent. 

— Bajaratt? 

— Aşa ar trebui. Uite numărul. Tyrell i-l spuse, îi ceru să-l 
repete, îi dădu numărul de la aeroportul de pe Saba şi se 
pregătea să închidă, când Stevens îl întrebă: 

— Tye, lăsând la o parte diferendurile dintre noi - şi vorbesc 
foarte sincer - n-ai putea să-mi dai mai multe amănunte? 

— Nu. 

— De ce, pentru numele lui Dumnezeu? Sunt ofiţerul tău de 

legătură, desemnat oficial şi acreditat de patru guverne, iar tu 
ştii prea bine ce înseamnă asta. O să cer fel de fel de lucruri, o să 
exercit presiuni serioase şi oamenii vor vrea explicaţii. 

— Ceea ce înseamnă că se vor transmite rapoarte în cadru 
restrâns, nu-i aşa? 

— Dar cu măsuri de securitate maxime. Asta e procedura, 
doar ştii. g 

— Atunci răspunsul meu rămâne un Wu hotărât. In ceea ce te 
priveşte. Valea Baaka ar putea fi şi o stațiune de sezon pentru 
sporturi de iarnă, dar asta nu poate fi valabil şi pentru mine. Le- 
am văzut tentaculele întinzându-se până în Bahrein, până la 
Geneva, la Marsilia, la Stuttgart şi la Lockerbie. lar de la voi 
informațiile se scurg ca apa prin sită, Henry, chiar dacă tu nu vrei 
să vezi asta... Dacă obţii vreun rezultat repede, sună-mă aici, pe 
Saba; mai târziu, mă găseşti la iacht-clubul de pe Virgin Gorda. 


În următoarea oră şi jumătate, pe pistă aterizară trei avioane 
particulare, dar nici unul dintre piloţi nu acceptase să îl ducă pe 
Hawthorne pe Gorda doar pe baza promisiunii unei plăţi 
substanţiale, odată ajunşi la destinaţie. Operatorul radio îi spuse 
că nu mai aşteaptă decât un singur avion pe ziua aceea, care 
urma să sosească în circa treizeci şi cinci de minute. După aceea, 
pe timpul nopţii, pista era închisă. 

— O să ia legătura cu tine înainte de a ateriza? 

— Sigur, mon, pe traiectoria de apropiere va fi deja întuneric. 
Trebuie să-i transmit direcţia şi viteza vântului. 

— Când o să iei legătura cu el, vreau să mi-l dai şi mie. 

— Sigur, mon, pentru guvern trebuie să faci orice. 

Peste încă patruzeci şi cinci de minute, din difuzorul aparatului 
de radio irupse, în sfârşit, o voce: 

— Saba, aici F-O patru-şase-cinci, zbor din direcţia Oranjestad, 
sosit conform planului. Condiţii normale? 

— Incă zece minute şi ai fi rămas fără nici un fel de condiţii, 
mon. Eşti în întârziere, F-O-cinci. 

— Hai, nu fii rău, ai mei sunt clienţi buni. 

— Nu te cunosc, n-am mai auzit de voi... 

— Suntem o linie nouă. iți văd luminile. Repet, condiţii 
normale? În ultimul timp vremea n-a fost prea bună. 

— Totu-i normal, mon, dar am pe cineva lângă mine, care vrea 
să-ţi vorbească, gagiule. 

— Cu cine mă-ta crezi că stai de vorbă... 

— Aici comandant T. Hawthorne, US Navy, zise Tyrell, 
înşfăcând microfonul antediluvian. Avem o problemă, trebuie să 
vă rechiziţionez avionul pentru o cursă până pe Virgin Gorda. 
Planul de zbor a fost deja aprobat şi veţi fi recompensaţi cu 
generozitate pentru deranj şi pentru timpul pierdut. Cum staţi cu 
combustibilul? Dacă e nevoie, pregătim o cisternă. 

— Aye, aye, marinarule! se auzi răspunsul în difuzor, pe când 
Hawthorne privea pe fereastra mare, prin care se vedea pista. 
Spre mirarea lui, luminile avionului, aflat pe panta de aterizare, 
se smuciră brusc în sus, apoi virară la dreapta, îndepărtându-se 
rapid de Saba. 

— Ce dracu' face ăla acolo? urlă Tyrell. Ce faci, pilot? repetă el 
în microfon. Ti-am spus că este vorba de o urgenţă. 

Din difuzor nu se auzi nici un răspuns, doar tăcere. 

— Nu vrea să mai aterizeze aici, îi zise operatorul. 

— De ce? 

— Poate pentru că i-aţi spus cine sunteţi. Tipul zicea că vine 
din direcţia Oranjestad, poate că vine de acolo, poate că nu. 
Poate că vine de la Vieque, ceea ce înseamnă că poate vine chiar 
din Cuba. 

— Ticălosul! Hawthorne izbi cu palma spătarul unui scaun. Cu 
cine aveţi voi de-a face pe aici? 

— Degeaba zbieraţi la mine, mon. Eu îmi fac tot timpul 
rapoartele, dar nimeni de sus nu le bagă în seamă. Pe aici trec 
tot timpul avioane dubioase, dar nimeni nu mă ascultă când spun 
asta. 

— lartă-mă, îi spuse Tye, observând mutra îngrijorată a 
negrului din faţa lui. Trebuie să mai dau un telefon, o să 
plătească tot Navy, adăugă el, formând un număr de pe Gorda. 

— Tye-boy, unde dracu' eşti? urlă Marty la el. Trebuia să fii 
deja aici. j 

— N-am putut găsi un avion care să mă ia de pe Saba. Incerc 
asta de peste trei ore. 

— In insulele astea mici pistele se închid devreme. 

— Până dimineață n-o să mor, dar, dacă nici atunci nu mă pot 
descurca, te sun, să trimiţi unul de acolo. 

— Nici o problemă. Tye, ai un mesaj... 

— De la un individ pe nume Stevens? 

— Doar dacă tipul locuieşte la Paris. Acum vreo patru ore m-a 

sunat recepţia de la club şi m-au întrebat dacă barca ta mai e 
aici şi, după cum vorbisem cu prietenul tău, Cooke, m-am oferit 
imediat eu să preiau mesajul. Îl am în faţă. Este de la Dominique, 
un număr de telefon de la Paris. 

— Dă-mi-l! Hawthorne apucă un creion de pe birou şi 
mecanicul de pe Gorda îi dictă, încet şi clar, fiecare cifră. Incă 
ceva, zise Hawthorne. Aşteaptă o clipă. Se întoarse spre 
operatorul radio: In noaptea asta nu mai pot pleca de pe insulă, 
ai cumva idee unde aş putea sta? E foarte important. 

— Dacă e aşa de important, mon, puteţi rămâne chiar aici, e 
un pat în camera de alături. Dar n-o să aveţi nimic de mâncare, 
doar cafea, câtă vreţi. Şefii mei o să trimită nota de plată la Navy 
şi o să bage banii în buzunar. O să vă aduc eu ceva mâncare, dar 
abia dimineaţă. Vin la ora şase. 

— O să primeşti destui bani ca să poţi să le spui şefilor tăi să 
se ducă la plimbare. 

— Asta n-ar fi rău de loc! 

— Care-i numărul de aici? Operatorul i-l dădu, iar Hawthorne 
reveni la telefon, repetându-i-l lui Marty. Dacă un tip, Stevens - 
la dracu', oricine mă caută, mă găseşte la numărul ăsta, bine? 
Mulţumesc. 

— Tye-boy, spuse mecanicul precaut, sper că nu te-ai vârât în 
vreo dandana din care să nu poţi ieşi singur. 

— Aşa sper şi eu, răspunse Hawthorne, întrerupând şi 
începând imediat să formeze numărul de la Paris. 

— Allo, hi maison de Convier, îi răspunse o voce feminină. 

— S'il vous plait, la madame, ceru Tyrell, în bruma de franceză 
pe care o ştia. Cu doamna Dominique, vă rog. 

— Imi pare rău, domnule, doamna abia sosise, când a fost 
chemată la telefon de domnul, de la Monte Carlo. Dânsul a rugat- 
o insistent să plece imediat acolo... Sunteţi cumva bărbatul din 
insule? Ştiţi, eu sunt confidenta doamnei. 

— Da, eu sunt. 

— Doamna mi-a cerut să vă transmit că se simte bine şi că va 
reveni la dumneavoastră, imediat ce îi va fi cu putinţă. 
Dumnezeu să vă binecuvânteze, domnule, cred că de cineva ca 
dumneavoastră are nevoie. Eu mă numesc Pauline şi vă rog să 
nu vorbiţi decât cu mine, indiferent cine v-ar răspunde la 
numărul ăsta. Să-i transmit ceva doamnei? 

— Spune-i că nu mai înţeleg nimic, am fost pe Saba şi nu era 

acolo, n-am mai găsit-o. 
— Sunt absolut convinsă că doamna vă va explica despre ce e 
vorba, domnule. 


Pe insula lui, i/ padrone sâsâia de satisfacţie şi chicotea, în 
timp ce forma numărul de telefon al unui hotel de pe St Barts, cu 
noii lui oameni alergând după el. 

— Ai avut dreptate, fata mea! ţipă el în aparat după ce obţinu 
legătura. A înghiţit povestea. Punct ochit, punct lovit! Are o nouă 
confidentă la Paris, pe nume Pauline. 

— Nici nu mă îndoiam că ar putea fi altfel, răspunse Bajaratt. 
Dar acum sunt sâcâită de o altă problemă. 

— Despre ce e vorba, Annie? Intuiţia ta e prea exactă ca să nu 
o luăm în Consideraţie. 

— Ei şi-au stabilit baza de operaţii la iacht-clubul de pe Virgin 
Gorda. Mă întreb dacă n-ar trebui să aflăm ce au mai primit de la 
MI 6, sau chiar de la americani. 

— Şi ce vrei să fac eu? 

— Trimite un animale de la Miami sau din Porto Rico. Să afle 
ce şi cum. 

— S-a făcut, fata mea. 


Când telefonul începu să sune în turnul de control, acum 
pustiu, era aproape patru dimineaţă. Hawthorne se rostogoli din 
patul îngust cuprins de panică, nedumerit, încercând să se 
orienteze şi dând, în cele din urmă, buzna pe uşa încăperii în 
care se afla telefonul. 

— Da? răspunse el. Cine e acolo? spuse el repede, scuturându- 
şi capul, să se dezmeticească. 

— Stevens, ticălosule, îi răspunse vocea din Washington. 
Lucrez la problema ta de şase ore şi, într-o bună zi, ai face bine 
să-i explici soţiei mele - căreia, din motive care mie, personal, 
îmi scapă, îi place de mutra ta - că pentru tine îmi pierd eu 
nopţile. 

— Las-o baltă, n-ai tu nevoie de asta cum nu sunt eu popă. Ce- 
ai aflat? 

— Totul este îngropat atât de adânc, încât ar fi nevoie de un 
adevărat arheolog de clasă, ca să dezgropăm totul. In primul 
rând, numărul ăla, pe care mi l-ai dat, nu este, evident, trecut în 
cartea de telefon. 

— Sper că nu asta ţi-a dat bătăi de cap, îl întrerupse Tyrell 
sarcastic. Stevens ignoră observaţia şi continuă: 

— Este pe numele unui restaurant popular de pe Collins 
Avenue, se numeşte Wellington's, dar proprietarul n-are habar 
de asta şi nici n-a primit vreo notă de plată până acum. El bănuie 
că asta n-ar putea-o face decât cineva de la firma de 
contabilitate, care îi ţine socotelile şi face plăţi în numele lui. 

— Dar trebuie să existe un fir şi ăla se poate urmări! 

— Asta am şi făcut. Şi ne-a dus drept la un robot de pe un 
iacht, din portul turistic Miami. Proprietarul este un brazilian, de 
care e greu să dai, dacă îl cauţi în Brazilia. 

— Puiul ăla de lup al meu nu vorbea cu un robot! insistă 
Hawthorne. La capătul firului era un om. 

— Fără nici o îndoială. De câte ori nu am avut şi noi - tu şi cu 
mine - convorbiri cu persoane aflate la telefoane publice? Puiul 
tău de lup a vorbit cu un om, pentru că acelui om i se ordonase 
să fie pe iacht. Simplu, nu? 

— Deci n-ai ajuns nicăieri. 

— Am spus eu aşa ceva? l-am chemat în ajutor pe puştii de la 
electronică şi echipamentul lor voodoo. Mi s-a raportat că au 
demontat maşinăria precum ceasornicarii elveţieni, că au 
analizat-o rulând câteva sute de programe şi, până la urmă, au 
ieşit pe tapet cu o zonă de vizibilitate satelit. 

— Pe limba noastră asta înseamnă ceva? 

— Inseamnă că au obţinut coordonatele probabile ale zonei în 
care s-a făcut transmisia şi au reuşit să o reducă până lao 
porţiune de vreo două sute cincizeci de kilometri pătraţi, situată 
între strâmtoarea Anegada şi Nevis. 

— Deci, tot nimic! 

— Nu chiar. În primul rând, iachtul este sub supraveghere 
permanentă. Oricine se apropie de el va fi reţinut şi făcut să 
vorbească - pe orice cale. 

— Şi în al doilea rând? 

— Cred că e ceva mai puţin eficient, răspunse Stevens. La 
Patrick AFB, lângă Cocoa, Florida, avem un AWAC II, o versiune 
de dimensiuni reduse. Poate intercepta transmisii prin satelit, dar 
numai dacă se află pe aproape, chiar în momentul transmisiei. Il 
trimitem în zonă. 

— Şi ej o să întrerupă toate transmisiile, de ambele părţi. 

— Asta şi sperăm să se întâmple. Până la urmă trebuie să 

apară cineva pe iacht, să vadă ce s-a întâmplat cu maşinăria lor. 
Şi să ridice mesajele primite. Trebuie. Mergem la sigur, Tye, poţi 
fi convins. Cum se apropie cineva de iacht, al nostru e, l-am şi 
înşfăcat. 

— Ceva nu e-n regulă, spuse Hawthorne. Ceva nu e-n regulă, 
dar nu-mi dau seama ce anume. 


Ultimele raze ale lunii în descreştere se estompau pe cer, pe 
măsură ce se iveau zorile. Spre iachtul din portul turistic Miami 
fusese orientată o cameră TV cu teleobiectiv, ale cărei imagini 
erau proiectate pe un ecran montat într-un depozit, la vreo două 
sute de metri de mal. Acolo se mai aflau trei agenţi FBI. Care 
făceau de gardă cu schimbul, aşezaţi la o masă pe care era un 
telefon roşu, cu un singur buton mare, negru, ce îi punea 
instantaneu în legătură cu CIA şi cu NI. 

— O să iasă un rahat din toată treaba asta, spuse cel care era 
la rând, ridicându-se de pe scaun şi pornind să răspundă bătăii 
care se auzise în uşă. Ne-a sosit pizza. 

Ceilalţi doi colegi ai lui deschiseseră ochii şi căscau, în 
momentul în care uşa începu să se deschidă. Rafala care urmă 
era trasă de o armă automată, aflată într-o mână ce nu tremura. 
Efectul ei a fost total. In mai puţin de patru secunde cei trei 
agenţi zăceau morţi pe podea, măcelăriți. lar pe ecran se putea 
vedea iachtul din port, explodând şi aruncând o jerbă de flăcări 
spre cer. 

— Iisuse Cristoase! mugi Stevens în urechea lui Hawthorne, 
aflat încă pe Saba. La Miami a fost pur şi simplu un masacru. 
Ceilalţi ştiu tot. Absolut tot ce facem! 

— Ceea ce înseamnă că aveţi scurgeri. 

— Nu pot să cred una ca asta! 

— Ba s-o crezi! Asta este realitatea. Mă întorc pe Gorda peste 
vreo oră şi ceva... 

— La dracu’ cu Gorda, te luăm direct de pe Saba. Planşetiştii 
noştri spun că e mai aproape de zona de operaţii. 

— Avionul vostru nu poate ateriza pe pista de aici, Henry. 

— Nu poate pe dracu'. Am verificat, e o pistă de aproape o 
mie de metri. Cu reversoarele de jet la maximum, pot s-o facă. 
Vreau ca tu să verifici personal ce se află în zona aia - e singura 
pistă care ne-a mai rămas. Dacă se întâmplă ceva, fă exact ceea 
ce crezi de cuviinţă. Avionul e sub comanda ta. 

— Două sute cincizeci de kilometri pătraţi, între strâmtoarea 
Anegada şi Nevis? Ţi-ai ieşit din minţi? 

— Ai vreo propunere mai bună? Avem de-a face cu o afurisită 
de psihopată, în stare să arunce guverne în aer. Sincer să fiu, 
după tot ce am aflat despre ea, sunt speriat bine, Tye, mi-e frică 
rău de tot. 

— N-am o altă propunere, recunoscu, calm, Hawthorne. O să 
anulez zborul spre Gorda şi o să aştept aici. Sper că tipul de la 
Patrick este un pilot într-adevăr remarcabil. 


AWAC-ul Il apăru pe cer dinspre vest, o siluetă greoaie, cu 
botul ca un nas cârn şi cu un disc enorm, suspendat deasupra 
fuselajului. Avionul pierdu înălţime, dar, în loc să aterizeze, făcu 
o trecere de-a lungul pistei, viră şi repetă aceeaşi procedură. 
Privindu-i manevrele, Tyrell ajunsese la concluzia că pilotul luase 
probabil legătura cu Patrick AFB, comunicându-le că sunt nebuni 
să-i ceară să aterizeze pe o asemenea pistă când, la a treia 
trecere, voluminosul avion - care păru dintr-o dată să plutească 
precum un fulg gigantic - atinse solul periculos de aproape de 
capul pistei, după care se auzi instantaneu urletul reversoarelor 

de jet în regim maxim. 

— Hei, mon, strigă operatorul, cu ochii mari, urmărind cu 
respiraţia tăiată avionul, care se oprea cu câteva sute de metri 
înainte de sfârşitul pistei, întorcea şi o pornea spre zona de 
parcare. Pilotul ăla, chiar că e bun! N-am mai văzut aşa ceva aici, 
pe Saba. Parcă ar pilota o vacă borţoasă! 

— Am şters-o. Calvin, zise Hawthorne, îndreptându-se către 
uşă. O să mai auzi de mine sau de partenerii mei. Şi să iei banii. 

— V-am spus şi aseară, mon, sunt bineveniţi. 

Tyrell o luă la fugă peste pajişte, în timp ce uşa laterală a 
avionului se deschidea şi pe treptele scării depliate coborâră doi 
oameni, un ofiţer şi un adjutant. 

— Al dracului de bine zburat, locotenente, spuse Hawthorne, 
observând, pe când se apropia, tresa argintie de pe gulerul 
ofițerului. 

— Încercăm să livrăm la timp poşta electronică, prietene. 
Tânărul era fără caschetă, avea părul blond foarte deschis şi 
vorbea cu accent din sud, pronunţat. Dumneata eşti mecanicul? 
întrebă el, privind la salopeta plină de vaselină a lui Tyrell. 

— Nu, eu sunt coletul pe care trebuie să-l îmbarcaţi. 

— Serios? 

— Cere-i actele, spuse adjutantul mai vârstnic din spate, a 
cărui mână dreaptă era vârâtă suspect în bluza de zbor. 

— Eu sunt Hawthorne! 

— Dovedeşte-o, băiete, continuă adjutantul calm. După mine, 
nu prea arăţi a comandant. 

— Nici nu sunt - de fapt nu mai sunt, am fost. Cristoase, cei de 
la Washington nu v-au explicat despre ce e vorba? Toate actele 
mele zac pe fundul apei, în port. 

— Extraordinară întâmplare şi foarte utilă uneori, spuse 
subofiţerul, trăgându-şi încet mâna din bluză şi, odată cu ea şi un 
Colt-45. Colegul meu, domnul locotenent, este operatorul 
echipamentului ăla sofisticat al nostru, dar eu sunt la bord pentru 
a mă ocupa de tot felul de alte probleme. Cum ar fi şi 
securitatea. 

— Stai potolit, Charlie, se auzi o voce feminină, în timp ce pe 
uşă se ivea o siluetă suplă, care cobori lângă ei. Femeia se 
apropie de Hawthorne şi îi întinse mâna. : 

— Maior Catherine Nielsen, domnule comandant. Imi cer scuze 
pentru cele două ratări, dar i-ai transmis căpitanului Stevens 

nişte observaţii şi le-am ţinut minte. A fost o aterizare cam 
riscantă... E OK. Charlie, Washington-ul i-a faxat şi fotografia. El 
este omul nostru. 

— Dumneata eşti pilotul? 

— Domnul comandant este cumva şocat? 

— Nu mai sunt comandant... 

— Navy spune că eşti. Adjutant, poate că n-ar trebui să 
ascunzi tunul ăla de mână. 

— Plăcerea e de partea mea, doamnă maior. 

— Vreţi să terminaţi odată cu... cu... tâmpeniile? 

— Voiaţi să spuneţi să termin cu rahaturile astea? îl întrebă 
pilotul. 

— Exact asta voiam să spun. 

— Dar poate că exact asta nu avem chef să facem. Acceptăm 
şi înţelegem cooperarea interarme, dare destul de dificil să 
acceptăm ceva, atunci când ni se spune că un fost ofiţer de 
marină, care nu are habar de specificul nostru de activitate, va 
prelua comanda avionului. 

— Uite ce este doamnă... domnişoară... maior, eu, unul, n-am 
cerut nimic! M-am trezit implicat în mizeria asta la fel ca şi voi. 

— Dar noi nu ştim despre ce mizerie este vorba, domnule 
Hawthorne. Nu ştim decât că trebuie să patrulăm o zonă de 
coordonate date, să căutăm transmisii via-satelit, să interceptăm 
tot ce găsim şi să-ţi transmitem dumitale datele. După care 
dumneata şi numai dumneata, ne vei spune ce mai avem de 
făcut. 

— Asta... asta este o prostie. 

— Asta este un rahat mare şi frumos, comandante. 

— Exact. 

— Imi pare bine că ne înţelegem. Femeia-maior îşi scoase 
cascheta, îndepărtă câteva agrafe şi îşi scutură capul, lăsându-şi 
liber părul blond. In concluzie, nu-mi place să încalc regulile de 
securitate, dar aş vrea să am o vedere de ansamblu ceva mai 
clară asupra misiunii noastre, domnule comandant. 

— Uite ce este, doamnă maior, eu nu sunt decât un proprietar 
de bărci de agrement din insulele astea. Am renunţat la militărie 
acum aproape cinci ani şi, din senin, m-am trezit recrutat de trei 
guverne diferite, de trei ţări care sunt, în mod eronat, convinse 
că pot fi de folos în rezolvarea a ceea ce ei consideră a fi o criză. 
Asta este tot şi, dacă nu-ţi convine situaţia, ia-ţi avionul ăsta ca o 

vacă borţoasă de aici şi lasă-mă în pace! 

— Nu pot. 

— De ce? 

— Ordinele mele. 

— Eşti cam dură pentru o doamnă, maior. 

— lar dumneata eşti un foarte sincer şi deschis fost ofiţer de 
marină, domnule. 

— Şi acum ce facem? Rămânem aici şi ne scuipăm ca două 
mâţe tembele? 

— AŞ propune să începem să ne facem treaba. Urcă la bord. 

— E un ordin? 

— Ştii bine că nu poate fi, îi răspunse pilotul, dându-şi părul pe 
spate cu mâna stângă. Suntem pe sol şi eşti superiorul meu 
direct; sus, o să fim ceva mai egali... Dar, chiar şi acolo, eşti 
comandantul avionului. 

— Bine! Atunci vârâţi-vă fundurile înăuntru şi hai să decolăm 
odată. 


Zgomotul înăbuşit al reactoarelor devenise o sursă constantă 
de iritare, pe măsură ce AWAC-ul survola zona, virând de fiecare 
dată când ieşea din ea, pentru a reintra pe traiectoria de 
supraveghere dintr-un alt punct. Locotenentul, care răspundea 
de echipamentul electronic extrem de complex, nu făcea decât 
să apese tot timpul pe nişte butoane ciudate şi să învârtă nişte 
discuri misterioase, în timp ce prin difuzoare se auzeau fel de fel 
de beep-uri. La sfârşitul fiecărei secvenţe de mişcări, tânărul 
apăsa o serie scurtă de taste pe consola calculatorului, iar 
imprimanta acestuia dădea la iveală încă o filă în coşul de sârmă 
fixat sub ea. 

— Pentru Dumnezeu, ce se întâmplă aici? întrebă Hawthorne, 
care era aşezat faţă în faţă cu el, legat cu centura într-un scaun 
rotativ. 

— Nu lăsa porcii să guiţe prea tare, comandante, îi răspunse 
locotenentul. S-ar putea ca la vremea prânzului să se urce 
scroafa în copac şi să-ţi spargă urechile. 

— Şi asta ce dracu' mai vrea să însemne? 

— Asta înseamnă vă rog, mai tacă-vă gura, sir, pentru că 
trebuie să mă concentrez - dacă Navy nu are nimic contra - sir. 

Tyrell îşi desfăcu centura, se ridică şi o porni spre faţă, spre 
carlinga unde se afla la comenzi maior Catherine Nielsen. 

— Pot să mă aşez? întrebă el, arătând spre scaunul gol al 
copilotului, de lângă ea. 

— Nu trebuie să ceri permisiunea nimănui, domnule 
comandant. Exceptând siguranţa zborului şi regulamentele de 
trafic, dumneata eşti comandantul acestui avion. 

— N-am putea lăsa baltă tot rahatul ăsta milităresc, doamnă 
maior? spuse Hawthorne, aşezându-se şi legându-şi centura, 
uşurat că zgomotul îndobitocitor al reactoarelor se auzea mult 
mai puţin. Ţi-am spus, nu mai sunt în marină şi, pe deasupra, am 
nevoie de ajutorul vostru, nu de ostilitatea voastră. 

— OK, cu ce te pot eu ajuta... un moment! lşi apăsă casca mai 
bine pe ureche: Ce-ai spus, Jackson?... Să reintru pe ultima 
traiectorie din punctul de start?... Bine, geniule. Nielsen făcu din 
nou avionul să vireze pe o traiectorie semicirculară. Scuze, 
domnule comandant, ce spuneam?... Ah, da, cu ce te pot eu 
ajuta? 

— Poţi să începi prin a-mi explica ce se întâmplă: ce e ultima 
traiectorie şi de ce reintrăm pe ea şi, mai ales, ce dracu' face 
geniul ăla, acolo, în spate? 

Femeia izbucni în râs, un râs plăcut, lipsit de dorinţa de a 
ridiculiza, sau de a afirma vreo superioritate închipuită. Era râsul 
unui copil devenit om mare, un râs sincer, pentru că situaţia în 
sine era nostimă. 

— Ca să punem lucrurile la punct de la început, Jackson chiar 
este un geniu, sir... 

— Scuteşte-mă, te rog, de s;r-ul ăsta. Nu mai sunt locotenent- 
comandant de multă vreme şi, chiar dacă aş mai fi, gradul nu 
este superior celui de maior. 

— OK, domnule Hawthorne... 

— Mai bine Tye, prescurtare de la Tyrell. Aşa mă cheamă. 

— Tyrell? Infricoşător nume! Cel ce i-a omorât pe cei doi mici 
prinți în Turnul Londrei, cel puţin aşa susţine Shakespeare, în 
Richard al III-lea. 

— Tata are un simţ al umorului ceva mai ciudat. Dacă fratele 
meu ar fi fost fată, jurase să-i dea numele de Medeea. S-a 
întâmplat să fie băiat, iar tata se hotărâse pentru Marcus 
Antonius Hawthorne. Noroc cu mama, care l-a schimbat în Marc 
Anthony. 

— Cred că mi-ar place să-l cunosc pe tatăl tău. Al meu abia 
reuşea să se descurce cu ferma lui din Minnesota, fiul unor 

emigranţi suedezi, flămând după învăţătură. Mi-a pus în faţă 
două alternative: ori învăţ în draci, ca să intru la West Point şi să- 
mi pot face studiile gratuit, ori o să stau toată viaţa la coada 
vacilor, rănindu-le bălegarul. Şi s-a exprimat foarte clar. . 

— Cred că şi mie mi-ar place să-l cunosc pe tatăl tău! Inapoi la 
oile noastre! zise Nielsen, din nou distantă. 

Jackson Poole - familia Poole din Luisiana, te rog să reţii - 
continuă ea, cu un zâmbet pe buze, este un geniu, când umblă 
cu echipamentul ăla şi un pilot al dracului de bun. El mă poate 
înlocui oricând, dar, dacă îndrăznesc să mă ating de maşinăriile 
lui, urlă la mine imediat. 

— Două domenii, într-adevăr, de vârf. Pare un tip interesant. 

— Aşa şi este. A intrat în armată pentru că aici sunt fonduri 
mari pentru calculatoare şi informatică, fără a fi şi prea mulţi 
utilizatori dotați. Şi a demonstrat că el, unul, este dotat bine de 
tot: mai multe citaţii pentru merite în timpul serviciului... 
Adineauri mi-a cerut să reintru pe traiectoria asta de la punctul 
de start. Mai simplu spus, ne întoarcem şi parcurgem încă o dată 
ultima traiectorie. 

— Şi asta ce înseamnă? 

— Inseamnă că încearcă să găsească un model statistic - nu 
este vorba de trafic normal, sau de transmisii diplomatice sau 
militare codificate - factorizând aberaţiile şi distorsiunile, un fel 
de a căuta acul în carul cu fân şi de a-l mai şi găsi. 

— Poate să facă una ca asta cu butoanele, cu cadranele şi cu 
miorlăiturile alea? 

— Şi încă cum! 

— Urăsc vrăjitorii din epoca renaşterii! 

— Am uitat să-ţi spun că este şi unul dintre cei mai buni 
instructori de karate de la baza Patrick. 

— Dacă are de gând să se bată cu tine, să ştii că eu sunt de 
partea lui. Pe mine mă poate arunca din ring şi unul de categorie 
semi-muscă. 

— După dosarul tău, n-aş prea zice. 

— Dosarul meu? Nu mai e nimic sfânt pe lumea asta? 

— Nu şi atunci când îţi asumi o comandă în raport cu un ofiţer 
comandant, având acelaşi grad. Politeţea militară şi 
regulamentele reclamă ca ofiţerul înlocuit la comandă să fie 
convins de capacitatea celui care-l înlocuieşte. Şi eu am fost 
convinsă. 

— N-ai prea arătat-o acolo jos, pe Saba. 

— Eram furioasă, tot atât de furioasă ca şi tine, dacă ai fi fost 
în locul meu: din senin, apare un străin şi-ţi spune că ia el 
comanda. 

— Dar eu n-am spus de loc aşa ceva! 

— Ba ai spus-o. Şi încă foarte clar, mai ales atunci când ai 
ordonat să ne vârâm fundurile înăuntru. Atunci mi-am dat seama 
că am, încă, de-a face cu locotenent-comandant Hawthorne şi nu 
cu un civil. 

— Stai aşa! se auzi un strigăt din interiorul imensei cabine, 
urlat atât de tare, încât reuşise să acopere zgomotul motoarelor 
şi să trimită adevărate unde de şoc în căşti. Nebunie curată! 
Jackson Poole era în picioare, lângă biroul lui, mişcându-şi 
dezordonat mâinile. 

— Potoleşte-te, iubitule! ordonă maior Nielsen, menţinând 
cursul de zbor. Stai jos şi spune-ne, calm, despre ce e vorba... 
Domnule comandant, pune-ţi, te rog, căştile, să poţi auzi. 

— lubitule! interveni, fără să vrea, Tyrell, făcându-şi auzită 
vocea în interfon. 

— Jargon local al acestui avion, domnule comandant, nu-ţi lăsa 
imaginaţia să o ia razna, răspunse Nielsen. 

— Chiar de loc, marinarule, adăugă adjutantul al cărui nume 
era Charlie. Ai fi dumneata comandant, sir, dar nu uita că aici 
eşti, totuşi, oaspete. 

— Adjutant, încep să te simt ca pe o durere de dinţi! 

— Las-o baltă, Hawthorne, interveni maiorul. Ce s-a întâmplat, 
locotenente? 

— Am găsit ceva ce nu există, Cathy! Nu este trecut pe nici o 
hartă - hărţile de zonă, la scară mare - şi am verificat şi pe 
calculator, în detaliu! 

— Mai clar, te rog. 

— Semnalul provine de la un satelit japonez şi este direcționat 
către acel nimic de jos, cel puţin conform hărților noastre. Dar 
trebuie să fie ceva acolo! Transmisia este foarte clară. 

— Locotenente, interveni Tyrell, maşinăriile tale ne pot spune 
de unde provine transmisia? 

— Nu absolut specific. Fraţii noştri mai mari probabil că ar 
putea face asta, dar noi suntem ceva mai limitați. Tot ce pot 
scoate este o proiecţie calculată. 

— Şi asta ce dracu' mai e? 


102 


— Ştiţi, ca la jocurile acelea de golf pentru interior, unde 
loveşti mingea şi, pe un ecran, îţi apare instantaneu imaginea 
locului unde ar fi trebuit să cadă. 

— Habar n-am de golf, dar te cred pe cuvânt. Cât va dura? 

— Am lucrat la ea în timp ce vorbeam... Aproape că sunt în 
stare să-mi pun gâtul jos, dacă nu este corectă. 

— Dacă nu este corectă ce? 

— Detectarea transmisiei către acel nimeni de jos. Provine de 
undeva din Mediterana, via satelitul japonez Noguma. 

— Din Italia? Din Italia de sud? 

— S-ar putea. Sau din nordul Africii. Asta e zona. 

— E obiectivul nostru! exclamă Hawthorne. 

— Eşti sigur? întrebă Nielsen. 

— Sunt convins. Eu chiar că îmi pun gâtul jos că aşa este. 
Locotenente, poţi să-mi dai nişte coordonate geografice precise - 
dar într-adevăr precise - ale acelui nimic de sub noi? 

— La dracu' sigur că da, yankeule, le-am trasat, deja, pe 
hartă. Nişte mase mici de uscat, la nord de Anguilla. 

— Aproape sigur că le ştiu! Oameni buni, chiar e un geniu. 

— Nu eu, sir, echipamentul. 

— Putem face chiar mai mult decât să ne mulţumim cu nişte 
simple coordonate, spuse Catherine Nielsen, împingând manşa în 
faţă şi intrând în picaj. O să găsim acel nimic de jos şi o să-l 
vedem aşa de clar, că vei putea recunoaşte fiecare palmă de 
pământ. 

— Nu... Te rog, nu face una ca asta. 

— Eşti nebun? Suntem aici, deasupra locului ăla şi nu ne poate 
împiedica nimic să trecem pe deasupra. 

— Şi toată lumea de acolo o să ştie că am descoperit locul. 

— Ai al dracului de multă dreptate. 

— Şi asta ar fi al dracului de prost. Care e cel mai apropiat loc 
în care poţi ateriza cu vaca asta? 

— Acest avion, care mie îmi place foarte mult - chiar dacă 
trebuie să admit că seamănă cu o vacă neîndemânatică - nu are 
permisiune de aterizare pe teritoriu străin; reglementări militare. 

— Nu te-am întrebat unde ai permisiunea să aterizezi, maior, 
te-am întrebat pur şi simplu unde ai putea face asta. Unde? 

— Conform hărților mele, la St Martin. Teritoriu francez. 

— Ştiu, uiţi cu ce mă ocup pe aici?... In panoplia asta de 
echipamente sofisticate din faţa mea, există cumva vreo chestie 

care să poată funcţiona ca un telefon ordinar? 

— Sigur. Se numeşte telefon şi se află chiar sub braţul 
scaunului pe care stai. 

— Hai că glumeşti! Hawthorne îl găsi, îl ridică din furcă şi 
întrebă: Cum se foloseşte? 

— Ca orice telefon normal, ţinând însă cont de faptul că 
discuţiile sunt înregistrate la Patrick AFB şi transmise imediat la 
Pentagon. 

— Încântător, zise Tyrell, apăsând febril pe taste. În câteva 
secunde începu să vorbească: 

— Unu şi te rog să te grăbeşti, marinare! Cod patru-zero, ofiţer 
coordonator al misiune căpitan Henry Stevens şi fă-mi te rog 
plăcerea şi nu-mi da pe cineva care vrea să afle povestea vieţii 
mele. Numele Tye - scris T-Y-E - o să fie de ajuns. 

— Hawthorne, unde eşti? Ce ai aflat? Stevens era pe fir în 
numai câteva secunde şi vorbele lui erau aşa de grăbite, încât 
păreau să se încalece. 

— Conversaţia asta este înregistrată şi totul se transmite la 
Arlington... 

— Pe dracu', avionul ăla e sub văl negru. Din ordinul meu. Poţi 
să vorbeşti ca şi cum te-ai găsi într-un confesional. Care sunt 
noutăţile? 

— Avionul ăsta urât şi umflat, pe care l-ai făcut să răsară de la 
Patrick, este o adevărată minune. Am găsit obiectivul nostru şi 
vreau ca un anume locotenent Poole să fie avansat colonel sau 
general! 

— Tye, ai băut ceva? 

— Aş vrea eu. De asemenea, cât suntem încă la capitolul 
Pentagon, am aici un pilot, Nielsen, prenume Catherine, care 
doresc să fie trecută la comanda lui Air Force. Despre asta ce 
mai zici, Hank? 

— Ţi-ai revenit la vechile tale obiceiuri, răspunse Stevens 
furios. 

— Nici o şansă, Henry. Tyrell vorbea calm şi, aparent, sobru. 
Vreau doar să ştii cât de buni sunt. 

— OK, s-a marcat, iar felicitările de rigoare vor sosi la o dată 
ulterioară. Şi acum, ce-i cu obiectivul? 

— Fără nume, nu e trecut pe hartă, dar ştiu grupul ăla de 
insulițe aşa-zis nelocuite - sunt vreo cinci sau şase - şi, datorită 
acestei minunăţii de avion, avem coordonatele exacte. 

— Fantastic! lar Bajaratt trebuie să fie încă acolo. Trimitem 
imediat o grupare de şoc! 

— Nu încă. Lasă-mă să mă duc eu mai întâi acolo, să fim siguri 
că este şi ea prezentă. Şi să aflăm cine-i sunt gazdele. Ei sunt 
legătura cu reţeaua teroristă care activează de partea noastră. 

— Tye, nu pot să nu te întreb, acum câţiva ani erai foarte 
eficient în treburi de genul ăsta, dar a trecut ceva timp de 
atunci... Eşti sigur că poţi face faţă? Nu-mi doresc... să te am pe 
conştiinţă. 

— Să presupun că asta are şi o oarecare legătură cu fosta mea 
soţie, căpitane? 

— Refuz să mai discut pe tema asta. Noi nu avem nimic de-a 
face cu moartea ei. 

— Atunci de ce-mi tot pun eu întrebări? 

— Asta e problema ta şi te priveşte. Eu nu vreau decât să fiu 
sigur că nu te pregăteşti să înghiţi ceva ce nu poţi mesteca! 

— Nu e nimeni pe aici care să poată face treaba, aşa că hai s- 
o lăsăm baltă. Vreau, ca avionul ăsta să aterizeze la St Martin. 
Aşa că ia legătura repede cu Deuxieme şi fă rost de o aprobare 
de aterizare de la Patrick. Aterizăm şi mi se dă imediat 
echipamentul de care am nevoie. Punct şi terminat, Henry. 
Mişcă-te. 

Hawthorne puse telefonul înapoi în furcă, închise pentru o 
clipă ochii şi apoi se întoarse către pilot: 

— Direcţia St Martin, maior, îi spuse el abătut. Te asigur că 
vom primi permisiunea de aterizare. 

— M-am comutat şi eu pe canalul telefonic, îi răspunse 
Nielsen, cu un aer de autoritate calmă. Intre responsabilităţile 
pilotului, pe un avion ca acesta, se află şi monitorizarea 
convorbirilor telefonice. Sper că înţelegi. 

— Sunt convins că trebuie să înţeleg. 

— Ai pomenit ceva despre soţia ta - despre moartea ei. 

— Cred că ai dreptate. Stevens şi cu mine ne cunoaştem de o 
groază de vreme, iar eu am prostul obicei de a aduce uneori 
vorba despre lucruri care nu ar mai trebui pomenite... 

— Imi pare rău. De ce s-a întâmplat cu soţia ta. 

— Mulţumesc, răspunse Tyrell, cufundându-se în tăcere. Doar 
acel cuvânt unic, iubitule, îl făcuse să se enerveze atât de rău. 
Ca şi cum o asemenea drăgălăşenie i-ar fi aparținut doar lui şi 
nimănui altcuiva şi, în nici un caz, nu putea fi folosită de o 

femeie-pilot americană, un ofițer Air Force, plină de aroganță, 
față de un subordonat al ei. Era, doar, o expresie atât de tipic 
europeană, care trebuia rostită în linişte, cu calm, fie cu 
sentiment, fie cu detaşare, dar totdeauna în aşa fel încât să-i 
poată fi receptată din plin căldura adâncă pe care o emana. Doar 
două din femeile pe care le cunoscuse foloseau acest cuvânt cu 
regularitate. Ingrid şi Dominique - singurele, femei pe care le 
iubise vreodată, prima - soţie adorată - cea de-a doua - o 
creatură parcă făcută toată din iubire, tot atât de evazivă pe cât 
era de reală, dar care îl ajutase atât să-şi revină la normal. 
Cuvântul acesta le aparținea lor şi ele nu-l foloseau decât atunci 
când i se adresau lui. Asta nu însemna că nu se purtase ca un 
idiot, dar, totuşi, un asemenea cuvânt nu merită să fie trivializat. 
Dumnezeule! Trebuie să se stăpânească, să-şi revină. Are o 
treabă de făcut. Obiectivul! 

— St Martin drept în faţă... Tye, zise maior Nielsen blând. 

— Ce?... Ah, iartă-mă, ce-ai spus? 

— Ori erai în transă, ori ai dormit câteva minute cu ochii 
deschişi. Avem aprobarea să aterizăm pe St Martin şi de la 
Patrick şi de la autorităţile franceze. Vom parca lângă capătul 
pistei, avionul va fi înconjurat imediat de un detaşament de 
gardă, iar Charlie va asigura securitatea la interior... Mă 
gândeam eu că eşti un profesionist, dar nu mi-am imaginat că 
eşti chiar de calibrul ăsta. 

— Mi-ai spus Tye. 

— Aşa mi-ai ordonat, domnule comandant. Nu-ţi lăsa 
imaginaţia să o ia razna, sir: 

— Promit! 

— Conform ordinelor de la Patrick şi ale francezilor, suntem la 
dispoziţia ta, atât timp cât consideri că este necesar. Ne-au spus 
că asta s-ar putea să însemne astăzi toată ziua şi, poate şi 
mâine... Despre ce dracu e vorba, Hawthorne? Vorbeşti de 
terorişti şi de legături cu teroriştii, găsim o insulă care nici măcar 
nu e trecută pe hartă, dar pe care Navy este dispusă să o arunce 
afară din apă şi cât mai sus, în aer! Aş zice că toate astea sunt 
departe de a fi nişte lucruri ordinare, chiar şi într-o meserie ca a 
noastră. 

— Totul este departe de ordinar, depăşeşte chiar şi 
extraordinarul, maior... Cathy - şi să nu cumva să-ţi laşi 
imaginaţia să o ia razna, doamnă pilot. 

— Încearcă să fii serios, cred că avem dreptul să ştim şi noi 
despre ce e vorba. E drept, tu dai ordine, atunci când e vorba să 
stabilim ce avem de făcut. Dar pilotul sunt eu şi, în această 
calitate, mă simt responsabilă pentru soarta acestui avion 
extrem de scump şi a echipajului. 

— Ai dreptate, tu eşti pilotul. Aşa că mai bine mi-ai spune 
unde îţi este secundul, copilotul tău, cum spunem noi, civilii ăştia 
care ne târâm pe pământ. 

— Ţi-am spus, Poole are şi drept de zbor, răspunse Nielsen cu 
voce joasă. 

— Vorbe goale, maior Nielsen, de ce am eu oare impresia că 
lipseşte cineva de la bordul păsăroiului ăsta? 

— Bine, răspunse Catherine, stânjenită. Căpitanul ăla al tău, 
Stevens, a fost atât de categoric şi de insistent în dimineaţa asta, 
când ne-a ordonat să decolăm imediat, încât nu am mai putut da 
de Sal care, de obicei, stă în locul pe care-l ocupi tu acum. Toţi 
ştim că are probleme cu căsnicia şi n-am insistat prea tare - 
după cum ţi-am spus, locotenentul Poole este tot atât de bun 
pilot ca şi mine şi asta înseamnă ceva, te asigur. 

— Sunt absolut convins. Dar această persoană, Sal, este tot o 
doamnă ofiţer cu o pregătire extrem de înaltă? 

— Sal vine de la Salvatore. E un tip extraordinar, dar are o 
nevastă cam aiurită, care bea serios. Din moment ce aveam doi 
piloţi la bord, am decolat imediat, ca să satisfacem cererea de la 
Navy - pe dracu' cerere, ordin în toată regula. 

— Dar nu e, totuşi, ceva neregulamentar? 

— Uite ce e, să nu-mi spui că nu ţi-ai acoperit niciodată un 
prieten. Credeam că e vorba de un zbor de două până la patru 
ore, după care urma să ne întoarcem şi nimeni nu ar fi ştiut 
nimic, iar Mancini poate că şi-ar fi rezolvat nişte probleme. Poţi 
să consideri că asta e o crimă atunci când e vorba de un prieten? 

— Nu, nu poţi, răspunse Hawthorne, în timp ce prin minte i se 
perindau amintirile unor erori care duseseră la anularea 
rezultatelor unor operaţii secrete, pe când era încă în NI. Spune- 
mi, te rog, Patrick poate monitoriza comunicațiile noastre? 

— Sigur, dar ai auzit ce-a spus Stevens, suntem sub văl negru. 
Nu se mai înregistrează nimic. 

— Da, sigur, dar baza din Florida ne poate asculta. 

— Nu au autorizaţie decât câţiva oameni. 

— Cheamă baza şi ia legătura cu prietenul tău, Mancini. 

— Ce? Şi să-l dau de gol? 

— Fă-o maior! Te rog să nu uiţi că, exceptând problemele 
legate de zborul propriu-zis, comandantul sunt eu. 

— Ticălosule! 

— Executarea, maior. Imediat! 

Nielsen trecu pe frecvenţa bazei Patrick şi, extrem de 
reticentă, începu să vorbească în microfon: 

— Subofiţerul meu doreşte să vorbească cu căpitanul Mancini. 
Este cumva acolo? 

— Salut, Cathy, răsună o altă voce feminină în difuzoare, îmi 
pare rău, Sal a plecat acasă acum vreo zece minute, dar, din 
moment ce nu mai suntem înregistraţi, pot să-ţi spun că-ţi este 
extrem de recunoscător pentru ceea ce ai făcut pentru el. 

— Aici  locotenent-comandant Hawthorne, USNI, interveni 
Tyrell, vorbind în microfonul de lângă buzele lui. Căpitanul 
Mancini a ascultat cumva convorbirile noastre? 

— Sigur, are autorizaţie - cine-i marinarul ăsta, Cathy? 

— Lasă vorba, Alice şi răspunde-i la întrebări, spuse Nielsen, 
privind ţintă la Tyrell. 

— Când a sosit căpitanul Mancini la centrul de comunicaţii? 

— Nu mai ştiu bine, acum vreo trei, patru ore, cam la două ore 
după ce decolase AWAC-ul. 

— Nu era cam ciudată apariţia lui? Doar ar fi trebuit să fie şi el 
la bordul acestui avion. 

— Ei, domnule comandant, doar suntem oameni, nu roboţi. N- 
au reuşit să dea de el în timp util şi, cum avionul avea doi piloţi 
la bord... 

— Şi totuşi, aş vrea să ştiu de ce, date fiind aceste 
circumstanţe, a mai trecut pe la centrul vostru de comunicaţii. 
Pentru el ar fi fost mai bine să nu se arate de loc. 

— De unde să ştiu eu... sir? Căpitanul Mancini este un om 
foarte conştiincios. Poate că se simţea vinovat. Şi-a notat tot ce 
aţi vorbit voi. 

— Dă ordin să fie arestat, ordonă Hawthorne. 

— Ce? 

— Ai auzit ordinul! Arestaţi-l imediat şi ţineţi-l în izolare 
completă, până când va lua legătura cu voi un anume Stevens, 
de la NI şi vă va spune ce aveţi de făcut. 

— Nu pot crede una ca asta! 

— Crede-o şi încă repede, Alice, pentru că altfel s-ar putea să 

te trezeşti nu numai fără slujbă, dar şi în spatele unor gratii. 
Hawthorne îşi îndepărtă microfonul de la gură. 

— Ce dracu’ ai făcut? ţipă Catherine Nielsen la el. 

— Ştii exact ce am făcut şi de ce. Un ofiţer în celulă de alarmă 
trebuie să fie găsit la orice număr de telefon pe care îl lasă la 
bază, inclusiv în maşină, unde are un telefon pus la dispoziţie de 
guvern. Şi un asemenea ofiţer, de care nu se poate da, răsare 
din senin exact în centrul de comunicaţii al bazei... De unde ştia 
că trebuie să vină la bază? Doar se presupune că nu a putut fi 
găsit şi, chiar dacă ar fi aflat cumva că fusese căutat, centrul de 
comunicaţii era ultimul loc în care ar fi trebuit să se ducă. 

— Nu vreau să cred ceea ce gândeşti tu acum! 

— Atunci dă-mi un răspuns logic. 

— Nu pot. 

— Atunci o să-ţi dau eu unul şi te rog să-mi dai voie să-l citez 
pe cel care conduce operaţia asta şi cu care m-ai auzit vorbind 
acum câteva minute... Ceilalti ştiu tot! Absolut tot ce facem! Asta 
începe să te mai lumineze? 

— Sal n-ar putea face una ca asta! 

— A plecat acasă acum zece minute. Cheamă din nou baza şi 
cere-le să-ţi facă legătura cu el în maşină. 

Pilotul se execută, comutând sonorul în difuzoarele cabinei. 
Auziră toţi apelurile repetate şi clare ale telefonului din maşina 
căpitanului Mancini. Nu răspundea nimeni. 

— Doamne! 

— La ce distanţă de Patrick e casa lui? 

— La vreo patruzeci de minute, zise Nielsen încet. Trebuia să 
stea mai departe de bază, din cauza soţiei. Ţi-am spus, avea 
probleme serioase cu ea. 

— Ai fost vreodată acolo? Acasă la el? 

— Nu. 

— Ai cunoscut-o pe soţia lui? 

— Nu. Ştiam când e cazul să fim rezervaţi. 

— Atunci de unde ştiţi că e căsătorit? 

— Dosarul lui! Şi... eram foarte apropiaţi. Şi el vorbea uneori... 

— Asta e o glumă bună, stimată doamnă. Cât de des zburaţi 
deasupra Caraibelor? 

— De două sau de trei ori pe săptămână. Zboruri de rutină. 

— Şi cine stabileşte traseul de zbor? 

— Secundul meu... Sal. 

— Ordinul meu rămâne valabil. Du-ne mai repede pe St 
Martin, maior. 


Căpitanul Salvatore Mancini, fără uniformă, în haine civile, 
intră în restaurantul Wellington's, cel aflat pe Collins Avenue din 
Miami Beach. Se apropie de barul aglomerat şi zgomotos, 
schimbând o privire cu barmanul, care dădu de două ori din cap, 
aşa de uşor, încât nici unul dintre clienţi nu observă ceva. 

Căpitanul îşi continuă drumul către un hol larg, unde se 
găseau toaletele, la capătul căruia era un telefon cu fise. Băgând 
o monedă în aparat, formă cu taxă inversă un număr din 
Washington, DC, recomandându-se operatorului de la centrală cu 
numele de Wellington. 

— Scorpio Nouă, spuse Mancini, atunci când i se răspunse. 
Aveţi vreun mesaj pentru mine? 

— Eşti terminat, ieşi imediat de acolo, răspunse vocea de la 
capătul firului. 

— Sper că glumiţi! 

— Asociaţii dumitale sunt mult mai necăjiţi decât tine, crede- 
mă, continuă vocea. Vei închiria o maşină utilizând al treilea 
permis de conducere pe care îl ai şi te vei duce la aeroportul 
West Palm, unde vei găsi un bilet pe numele de pe permis, la 
cursa Sunburst Jetlines către Bahamas. Zborul de la ora patru 
către Freeport. Vei fi întâmpinat la sosire şi ţi se vor comunica 
instrucţiuni. 

— Şi cine dracu' va mai păzi insula bătrânului? Cine ne va mai 
ţine la distanţă de ea? 

— In nici un caz dumneata. Patrick a emis ordin de arestare 
pentru tine, l-am primit şi eu aici, la noi. Te-au descoperit. 

— Cine... cine! 

— Un individ pe nume Hawthorne. A lucrat până acum vreo 
cinci ani la informaţii. 

— E un om mort! 

— Nu eşti singurul care-şi doreşte asta! 

Nico Montalvi din Portiei stătea rezemat de peretele de lângă 
fereastra prin care se vedea cafeneaua din curtea interioară a 
hotelului de pe St Barts. Murmurul estompat al vocilor clienţilor 
ajungea până la el, însoţit de clinchetul paharelor ciocnite şi de 
hohote voioase de râs. Era după-masa târziu şi atât localnicii cât 
şi turiştii se pregăteau pentru orele serii, ore dedicate plăcerilor 
şi profiturilor de pe urma lor. Nu era mare diferenţă faţă de ceea 
ce se întâmpla în cafenelele de pe ţărmul din Napoli, oricum, nu 
prea mare, dar, comparativ cu viaţa de la Portiei, era, într- 
adevăr, foarte mare... Portiei? Işi va mai revedea oare vreo dată 
casa natală? 

In mod normal, nu, asta era o certitudine, înţelegea prea bine. 
Fusese condamnat de cei din docuri, un traditore dei moli, un 
trădător în ochii tuturor echipelor de docheri din port. Dacă nu ar 
fi fost această signora, bogată şi atât de stranie, ar fi fost deja 
mort, aruncat de pe chei cu un pietroi legat de gât. Dar ea îl 
salvase şi îl ascunsese timp de săptămâni, fugind dintr-un oraş în 
altul, conştient permanent că era urmărit, neavând curajul să 
iasă din casă, nici chiar noaptea, mai ales noaptea, când 
urmăritorii săi mişunau pe străzi, înarmaţi cu cârlige, cuțite şi 
puşti - armele preferate ale răzbunării. Răzbunare pentru o crimă 
pe care nu o comisese! 

— Nici măcar eu nu te-aş putea salva, îi spusese fratele său, în 
timpul uneia dintre rarele lor convorbiri telefonice. Dacă aş da 
ochii cu tine, ar trebui să te omor pe loc, cu mâna mea. Altfel, aş 
fi un om mort şi le-ar omori şi pe mama şi pe surorile noastre. 
Casa noastră este supravegheată permanent, te aşteaptă să te 
întorci. Dacă tatăl nostru - odihnească-l Domnul în pacea lui - n- 
ar fi fost un bărbat atât de puternic şi de stimat, am fi fost deja 
cu toţii morţi. 

— Dar nu l-am omorât eu pe i/ supremo. 

— Atunci cine a făcut-o, frate nebun? Ai fost ultimul om care l- 
a văzut şi l-ai ameninţat că o să-i smulgi inima şi o să i-o faci 
bucăţi. 

— Nu erau decât vorbe. Doar mă furase! 

— EI îi fura pe toți, dar fura mai ales din calele vapoarelor şi 
moartea lui ne costă pe toţi milioane de lire, pentru că avea 
nevoie de ajutorul şi de tăcerea noastră, pe care trebuia să le 
cumpere. 

— Şi de mine ce-o să se aleagă acum? 

— Signora ta a vorbit cu mama. l-a spus că vei fi în siguranţă 
afară din ţară şi că o să aibă grijă de tine, ca de propriul ei fiu. 

— Un fiu ceva mai altfel... 

— Du-te cu ea! In doi sau trei ani poate că lucrurile se vor mai 
schimba, cine poate să ştie? 

N-o să se schimbe nimic, se gândi Nico, răsucindu-se puţin, 
dar ţinându-şi capul tot în jos, ca şi cum ar fi continuat să se uite 
în curte. Cu colţul ochiului o văzu pe bella signora de cealaltă 
parte a camerei lor mari, aşezată la masa de toaletă. Mâinile şi 
degetele ei se mişcau repede, făcând nişte lucruri ciudate cu 
părul ei. O privi, încă şi mai uimit, cum îşi pune pe talie un corset 
mare şi umflat şi cum trage pe ea o pereche de chiloţi tot atât de 
umpluţi cu ceva. Ca să fie foarte groşi, după care se studie în 
oglindă. Era atât de absorbită de ceea ce făcea, încât, nu-şi 
dăduse seama că el o priveşte. Se învârti de mai multe ori pe 
călcâie, cu ochii pironiţi pe imaginile din oglinzi. Brusc, Nicolo îşi 
dădu seama cu uimire că privea o altă femeie. Părul ei lung nu 
mai avea urmă de strălucire, era strâns într-un coc, la baza 
gâtului, drept şi tern. lar fața era palidă - aproape cenuşie - 
urâtă, cu cearcăne mari şi întunecate sub ochi, buhăită, un fel de 
mască îmbătrânită a figurii din realitate. Silueta era de-a dreptul 
dezgustătoare, grăsană şi fără urmă de sâni, dispăruse orice 
urmă a corpului splendid şi atât de excitant pe care îl cunoştea 
el. 

instinctiv, Nicolo îşi dădu seama că nu ar fi trebuit să vadă 
ceea ce văzuse şi se răsuci la loc, spre fereastră. Presupunerile i 
se confirmară peste numai câteva clipe când, în spatele lui, 
mişcându-se zgomotos, signora Cabrini îi spuse: 

— Dragul meu, o să mă duc să fac un duş, sper că apa ajunge 
până la etajul trei în hotelul ăsta nenorocit. 

— Bine, Cabi, îi răspunse Nicolo, continuând să se uite pe 
fereastră. 

— Şi după aceea trebuie să stăm de vorbă, pentru că în 
curând o să înceapă aventura vieţii tale. 

— Certamente, signora. 

— Asta este una dintre chestiunile pe care o să le discutăm, 
băiatul meu frumos. De acum înainte nu vei mai vorbi decât 
italiana. 

— Tata s-ar răsuci în mormânt auzindu-te, Cabi. A vrut ca toţi 
copii lui să înveţe bine engleza. Spunea că asta este singura cale 
spre progres. Şi, dacă la cină îndrăzneam să vorbim italiana, ne 
biciuia. 

— Tatăl tău era o relicvă a războiului, a vremurilor când 
vindea vin şi femei soldaţilor americani. Acum, timpurile s-au 
schimbat. O să fiu gata în câteva minute. 

— După ce termini, putem să mergem jos, la restaurant? Mi-e 
foarte foame. 

— Ţie ţi-e foame tot timpul, Nico. De data asta nu putem 
merge la restaurant, avem multe de discutat. Dar am aranjat 
totul, o să primeşti tot ce-ţi alegi din menu-ul de jos. Sper că-ți 
place room-service-ul, nu-i aşa? 

— Certamente, răspunse Nicolo, întorcându-se cu faţa spre 
cameră, pe când Bajaratt se răsucea, brusc, cu spatele spre el. 

Era evident că nu dorea ca el să o vadă în starea în care era, 
după exerciţiile din faţa oglinzii. 

— Va bene, spuse ea, intrând în baie. Solamente italiano. 
Grazie! 

Il trata ca pe un tâmpit, se gândi Nicolo, supărat. Căţeaua asta 
bogată, care pretindea că găseşte atâtea delicii în trupul lui - el, 
cel puţin, găsea destule în al ei, dinspre partea asta nu se putea 
plânge - nu-l tratase atât de bine, cu atâta generozitate şi atât 
de mult timp, fără un scop anume. Benissimo! Nu putea să fie 
altfel, pentru că, deşi un băiat frumos de pe chei putea câştiga 
mii de lire de pe urma unei turiste amorezate, începând cu 
bacşişul generos pe care-l primea atunci când îi căra bagajele şi 
care era nimic în comparaţie cu ceea ce-i dădea după, totuşi nu 
despre asta era vorba în cazul signorei Cabrini. Făcuse prea 
multe pentru el, insistase prea mult asupra dorinţei lui sincere de 
a învăţa şi de a se smulge de pe cheiurile din Portiei, mersese 
până acolo încât deschisese un cont pe numele lui la Banco di 
Napoli, în care depusese mulţi bani, cu care el ar fi putut începe 
o altă viaţă - totul cu condiţia ca el s-o însoţească în această 
călătorie. Ce altă alternativă avusese? Să fie părăsit, pradă 
urmăritorilor lui din docuri? lar ea, care-i spunea tot timpul cât 
este de perfect... pentru ce? 

Merseseră la poliţia din Roma, brigada specială, oameni pe 
care nu-i întâlniseră decât noaptea, în camere întunecoase, unde 
i se luaseră amprentele şi semnase hârtii, unde i se dăduseră 
acte, pe care, însă, le ţinea ea. După aceea merseseră la două 
ambasade, tot noaptea, nu erau de faţă decât unul sau doi 
funcţionari, alte documente, alte acte, fotografii. Pentru ce?... 
Acum se pregătea să-i spună despre ce era vorba, ştia, simţea 
asta... o să înceapă aventura vieții tale... despre ce altceva ar fi 
putut fi vorba? Şi, indiferent despre ce era vorba, iar nu avea altă 
alternativă decât să accepte. Pentru moment. Pe cheiuri circula 
un fel de proverb, pe care nu-l uita niciodată: Sărută pantoful 
turistului, până poți să-l furii. Şi o femeie care omora oameni cu 
atâta uşurinţă, cum făcea ea, nici nu merita mai mult. Il numea 
jucăria ei - va fi jucăria ei. Dar numai până când o va putea fura. 

Nicolo aruncă încă o privire spre curtea aglomerată de jos, 
simțindu-se la fel cum se simţise în ultimele săptămâni petrecute 
în Italia - prizonier. In toate acele zile sufocante nu putuse să 
iasă din adăpostul lor, oriunde s-ar fi aflat, fie într-o cameră de 
hotel, fie pe o barcă a uneia din numeroasele conştiinţe ale 
signorei Cabrini, fie în casa pe roţi pe care aceasta o închiriase, 
ca să se poată deplasa mai repede dintr-un loc în altul. Ea îi 
explicase că avea personal nevoie să rămână în regiunea 
Neapole-lui, pentru că într-o zi trebuia să sosească în port un 
cargou, iar ea trebuia să fie acolo în zorii zilei următoare şi să 
primească un pachet. Şi, într-adevăr, într-o marţi seara, citind 
lista vapoarelor sosite sau aşteptate în curând, ea găsise numele 
vaporului, programat să sosească puţin după miezul nopţii. In 
puterea nopţii, cu mult înainte de răsăritul soarelui, signora 
plecase din camera de hotel în care stăteau. lar când se 
întorsese, dimineaţa târziu şi fără nici un pachet, îl anunţase: 

— În după-masa asta plecăm la Marsilia, cu avionul, băiatul 
meu frumos. Excursia noastră poate să înceapă. 

— Excursia noastră... încotro, Cabi? Ea fusese cea care îi 
sugerase să-i spună aşa, respectând religiozitatea adânc 
înrădăcinată a lui Nicolo, deşi, de fapt, pentru ea numele de 
Cabrini nu era altceva decât numele unei proprietăţi bogate, de 
lângă Portofino. 

— Ai încredere în mine, Nico, îi răspunsese ea. Gândeşte-te la 
banii pe care i-am depus pe numele tău şi ai încredere în mine. 

— Dar văd că nu ai primit nici un pachet. 

— Ba da, l-am primit. Signora îşi deschisese poşeta şi scosese 
din ea un plic gros. Asta este itinerarul nostru, cu tot ce trebuie, 
inclusiv rezervările de locuri la avion, dragul meu. 

— Şi ăsta a trebuit să vină cu un vapor? 

— Da, Nico, sunt lucruri care nu pot fi trimise decât prin 
curier... Şi acum, gata cu întrebările, trebuie să ne facem 
bagajele, luăm cât mai puţine lucruri cu noi. 

Băiatul plecă de la fereastră, gândindu-se că această ultimă 
conversaţie, de care-şi adusese acum aminte, nu avusese loc 
decât cu o săptămână în urmă. Dar ce săptămână! După ce 
scăpaseră, mai mult morţi decât vii, din furtunile de pe mare, se 
trezise pe insula aceea stranie, de neînchipuit, proprietatea celui 
mai ciudat bătrân pe care-i fusese dat să-l vadă vreodată. Chiar 
şi în dimineaţa asta, când hidroavionul întârziase datorită vremii 
proaste, bătrânul şi bolnavul ;/ padrone se înfuriase cumplit şi 
ţipase tot timpul că ei trebuie să plece imediat. lar odată ajunşi 
aici, pe insula asta civilizată, Cabi colindase împreună cu el 
magazin după magazin, cumpărând fel de fel de lucruri, până ce 
umpluse două plase mari, la care se mai adăugase şi un costum 
ieftin, pentru el, care nu-i venea prea bine. 

— Nu contează, îi spusese ea, tot o să-l aruncăm. 

Nicolo se opri în faţa mesei de toaletă a signorei, uimit de 
numărul borcanelor de cremă, cutiilor de pudră şi al sticluţelor de 
tot felul, care-i aduceau aminte de surorile lui, de la Portiei. Erau 
acele cosmetica ce-l făceau pe tată lor să urle, până şi pe patul 
de moarte, atunci când fetele trecuseră una câte una prin faţa 
lui, să-şi ia rămas bun de la el. 

— Ce faci acolo, Nico? 

Bajaratt ieşise din baie, înfăşurată în prosoape şi apariţia ei 
bruscă îl făcuse pe băiat să tresară. 

— Nimic, Cabi, mă gândeam la surorile mele - toate chestiile 
astea de pe masa ta... 

— Cred că ai aflat deja că femeile sunt cochete. 

— Dar tu nu ai nevoie de toate astea... 

— Eşti un drăguţ, îl întrerupse Bajaratt, dându-l la o parte şi 
aşezându-se. Într-una din plasele de pe masa de acolo, de lângă 
sofa, este o sticlă de vin acceptabil. Deschide-o şi toarnă un pic, 
pentru tine puţin, pentru că te aşteaptă o noapte de studiu. 

— Da? 

— Poţi să consideri asta ca făcând parte din educaţia ta, după 


115 


care tânjeşti atât, ca să te smulgi de pe docurile din Portiei. 

— Da? 

— Adu vinul, dragul meu. Odată vinul turnat, cu paharele în 
mâini, Bajaratt îi dădu tânărului plicul alb pe care-l primise la 
Napoli, îi spuse să se aşeze pe canapea şi să-l deschidă. 

— Ştii să citeşti bine, nu-i aşa, Nico? 

— Ştii foarte bine că ştiu să citesc, doar aproape mi-am 
terminat scuola media. 

— Atunci apucă-te să citeşti ce scrie acolo, în timp ce eu o să- 
ţi explic despre ce e vorba. 

— Signora? Ochii lui Nicolo erau pironiţi pe pagina din faţa lui. 
Ce e asta? 

— Aventura ta, frumosule Apolo. O să te transformi, cu 
ajutorul meu, bineînţeles, într-un tânăr barone. 

— Pazzo! Nu ştiu să mă port ca un baron. 

— Nu trebuie să te porţi altfel decât te porţi tu de obicei, 
timid, curtenitor şi politicos. Americanii iubesc la nebunie 
nobilimea modestă, consideră asta ca fiind atât de democratic, 
atât de excitant. 

— Cabi, oamenii ăştia... 

— Arborele tău genealogic, dragul meu. Este vorba de o 
familie nobilă, stabilită cu sute de ani în urmă pe înălțimile de 
lângă Ravello, pentru care, acum vreun an şi ceva, au început 
vremuri grele: abia îşi mai puteau plăti facturile, pământurile şi 
proprietatea lor le drenau toţi banii, viile nu dădeau rezultate, 
copii erau prea cheltuitori, angajaţii nu mai lucrau eficient, mă 
rog, bolile de care suferă familiile aristocratice. Şi apoi, dintr-o 
dată, ca prin minune, iată-i din nou putred de bogaţi. Nu-i oare 
uimitor? 

— Pentru ei e foarte bine, dar ce legătură are asta cu mine... 

— Citeşte mai departe, Nico, îl întrerupse Bajaratt. Acum sunt 
multimilionari, sunt respectaţi şi întreaga Italie îi binecuvântează. 
Vicisitudinile bogătaşilor sunt ciclice, investiţii de mult uitate îşi 
măresc uluitor valoarea, viile lor devin dintr-o dată c/assici, 
proprietăţi din străinătate se dovedesc a valora aur curat... mă 
urmăreşti, Nico? 

— Citesc pe cât de repede pot şi te ascult cu cea... 

— Uită-te la mine, Nico, îl întrerupse Bajaratt pe un ton 
imperativ. Familia avea un fiu. A murit acum optsprezece luni în 
ghetoul Wadenswil, din cauza drogurilor. A fost incinerat din 

dispoziţia familiei, fără nici o ceremonie, fără nici un fer-par. Le 
era prea ruşine. 

— Şi de ce-mi spui mie toate astea, signora Cabrini? întrebă, 
calm, băiatul crescut în docuri. 

— Intre voi nu era decât o diferenţă de vârstă de un an şi el 
semăna foarte mult cu tine, înainte de a se apuca de droguri... 
Incepând de acum, i-ai luat locul, Nicolo, scurt şi cuprinzător. 

— Dar e ceva fără rost, Cabi, spuse abia auzit băiatul din 
Portiei, foarte speriat. 

— Nici nu ştii câte zile te-am căutat pe docuri, copile. Cineva 
cu o înfăţişare modestă, dar impozantă, aşa cum îşi imaginează 
oricine, mai ales americanii, că ar trebui să arate un aristocrat. 
Tot ce ai tu de învăţat este scris acolo: viaţa ta, părinţii, şcolile 
pe care le-ai urmat, hobby-urile, realizările pe care le ai la activ, 
chiar şi numele unor prieteni de familie şi ale unor foşti angajaţi, 
la care, întâmplător, nu mai poate nimeni ajunge... Nu mă privi 
aşa de îngrozit, nu e nevoie să înveţi absolut toate amănuntele. 
Familiarizează-te numai cu ele, n-o să ai nevoie să fii foarte 
exact, pentru că eu sunt mătuşa şi interpretul tău şi voi fi 
permanent lângă tine. Trebuie doar să ţii foarte bine minte că nu 
vorbeşti decât ita/iano. 

— Te rog... per piacere, signora, murmură Nico. Sunt foarte 
nedumerit... 

— Atunci, aşa cum ţi-am mai spus, gândeşte-te la banii pe 
care-i ai în bancă şi fă exact ce-ţi cer. O să te prezint multor 
oameni foarte importanţi din America. Foarte bogaţi, foarte 
puternici. lar lor le va place foarte mult de tine. 

— Pentru că sunt acest cineva care, de fapt, nu sunt? 

— Pentru că familia ta, din Ravello, va investi masiv în diferite 
întreprinderi din America. Vei promite diverse contribuţii în bani 
unor cauze nobile - muzee, orchestre simfonice, organizaţii de 
binefacere - şi chiar sprijin financiar unor oameni politici, care 
vor fi dispuşi să susţină interesele familiei tale. 

— Aşa o să fac? A 

— Da, dar totdeauna prin intermediul meu. lţi poţi închipui, 
într-o bună zi s-ar putea să fii chiar invitat la Casa Albă, să faci 
cunoştinţă cu Preşedintele Statelor Unite? 

— II Presidente? ţipă adolescentul, cu ochii mari şi cu un 
zâmbet bucuros şi sincer. Totul este atât de fantastico, nu cumva 
visez? 

— Un vis foarte bine planificat, copile. Mâine îţi voi cumpăra o 
garderobă demnă de unul dintre cei mai bogaţi oameni de pe 
Pământ. Mâine ne vom începe călătoria în visul acesta al tău, în 
visul meu. 

— Ce este acest vis, signora! Ce înseamnă? 

— De ce nu ţi-aş spune? Tot n-o să înţelegi. Când nişte oameni 
vânează alţi oameni, caută totdeauna în locuri secrete, în 
ascunzători, în locuri obscure şi nu privesc niciodată la ceea ce li 
se perindă chiar prin faţa ochilor. 

— Ai dreptate, Cabi, nu înţeleg. 

— Nici nu trebuie, răspunse Bajaratt. 

Dar Nicolo înţelegea şi încă prea bine, dar nu scoase o vorbă, 
ci reveni la foile de hârtie din faţa lui. Pe docuri, asta se chema 
estorsione, înapoierea unui pantof furat sau pierdut cu mult timp 
în urmă, pentru o sumă mult mai mare decât valoarea lui, pentru 
că simpla lui prezenţă ar fi putut duce la distrugerea 
proprietarului. Va veni ea şi vremea lui, se gândea băiatul din 
Portiei, dar, până atunci, va intra cu entuziasm în jocul pus la 
cale de signora, aducându-şi tot timpul aminte că avea obiceiul 
să ucidă cu multă uşurinţă. 


Când străinul intră în holul iacht-clubului de pe Virgin Gorda, 
era ora şapte fără un sfert seara. Era un bărbat scund, solid, cu o 
chelie avansată, îmbrăcat în pantaloni albi şi cu o haină 
bleumarin, pe al cărei buzunar de la piept trona emblema neagră 
pe fond auriu a lui San Diego Yachting Association. O emblemă 
care producea totdeauna impresie, fie şi numai datorită faptului 
că era strâns legată de Cupa America şi de gloria conferită de 
această cursă. 

Îşi trecu numele în registru şi semnă Ralph W. Grimshaw, 
judecător şi yachtsman, Coronado, California. 

— Avem, desigur, o convenţie de reduceri reciproce cu clubul 
din San Diego, îi spuse funcţionarul în smoking de la recepţie, în 
timp ce se uita febril prin diverse dosare. Vă rog să mă scuzaţi, 
sunt nou aici şi va mai dura puţin până când voi putea găsi 
valoarea exactă a reducerii de care veţi beneficia. 

— N-are nici o importanţă, tinere, zise Grimshaw zâmbind. 
Reducerea nu înseamnă mare lucru pentru mine şi, dacă acest 
club, ca şi al nostru, are ceva dificultăţi financiare în timpurile 
astea grele, de ce n-ai face-o uitată? Voi fi foarte mulţumit ca să 

plătesc integral, de fapt chiar insist să fie aşa. 

— Sunteţi foarte amabil, sir. 

— Nu eşti englez, tinere? 

— Ba da, sir, am fost trimis aici de Savoy Group... ştiţi, pentru 
practică. 

— Sigur că ştiu. Nu poţi găsi un loc mai bun decât ăsta în care 
să-ţi faci practica. Am şi eu vreo două hoteluri în California şi, dă- 
mi voie să-ţi spun, tinerii cei mai promiţători trebuie totdeauna 
trimişi în locurile cele mai dificile, ca să înveţe cât de dură poate 
fi meseria. 

— Chiar aşa credeţi, sir? Eu credeam că e exact pe dos. 

— Atunci nu ştii mai nimic despre managementul unui hotel. 
Numai aşa putem determina cine din personal are potenţialul cel 
mai ridicat, trimiţându-i în locurile cele mai aspre şi observând 
cum se comportă. 

— Nu m-am gândit niciodată la una ca asta... 

— Să nu le spui şefilor tăi că ţi-am dezvăluit secretul, pentru 
că îi cunosc pe cei de la Savoy Group şi mă cunosc şi ei. Vezi-ţi 
mai departe de treabă şi fii atent cu clienţii serioşi, ăsta e un alt 
secret, cel mai important. 

— Bineînţeles, sir. Vă mulţumesc, sir. Cât timp veţi rămâne la 
noi, domnule Grimshaw? 

— Puțin, foarte puţin, o zi, cel mult două. Trebuie să văd o 
barcă, pe care s-ar putea să o cumpărăm pentru club şi apoi plec 
imediat la Londra. 

— Am înţeles, sir: Va veni imediat un boy şi vă va duce 
bagajele în cameră, sir, spuse funcţionarul, aruncând o privire 
rapidă în holul aglomerat, după un hamal. 

— Nu-i nevoie, tinere, n-am cu mine decât o servietă. Restul 
bagajului mi l-am lăsat la aeroport, în tranzit spre Londra. Dă-mi 
cheia, mă descurc eu. Adevărul e că sunt foarte grăbit. 

— Grăbit, sir? 

— Da, trebuie să mă întâlnesc cu expertul nostru în portul 
turistic şi am întârziat deja o oră. Un tip pe nume Hawthorne, îl 
cunoşti? 

— Căpitanul Tyrell Hawthorne? întrebă tânărul, uşor surprins. 

— Da, despre el e vorba. 

— Cred că nu e aici, Sir. 

— Ce? 

— Mi se pare că vasul său a părăsit insula după-amiază 

devreme, sir. 

— Nu se poate! 

— De fapt împrejurările sunt destul de ciudate, sir, răspunse 
funcţionarul, aplecându-se în faţă, evident impresionat de 
clientul serios, unul dintre apropiații conducerii de la Savoy 
Group. De când a plecat căpitanul, am primit mai multe 
telefoane pentru el şi toate mesajele au fost transmise şefului 
întreţinerii de la noi din port, un anume Martin Caine. 

— Ciudat e puţin zis. Tipul este plătit de noi! Doar dacă nu i-a 
lăsat ceva acestui Caine... 

— Şi nu numai asta, sir, continuă funcţionarul, încălzit de 
ideea de a-i fi cât mai util proaspătului său cunoscut, atât de 
influent. Partenerul căpitanului Hawthorne - domnul Cooke, 
domnul Geoffrey Cooke - a lăsat în seiful nostru un plic mare 
pentru el. 

— Cooke?... Sigur, e împuternicitul nostru, omul care umblă cu 
banii. Plicul ăla este pentru mine, tinere. Este devizul reparațiilor. 

— Ce anume, sir? 

— Doar n-o să cumpărăm un iacht de două milioane de dolari, 
fără să fim siguri că reparaţiile nu mai costă încă cinci sute de 
mii! 

— Două milioane... ? 

— E o barcă de capacitate medie, fiule. Dacă o să fii aşa de 
bun să-mi dai plicul, mă duc să mă odihnesc şi dimineaţă o să 
iau primul avion spre Porto Rico, iar de acolo, drept la Londra... 
Unul dintre reprezentanţii noştri în Anglia este un tip din Consiliul 
de Administraţie de la Savoy - Bascomb. Cred că ai auzit de el. 

— Îmi pare rău, nu, sir. 

— Dar el o să audă curând de tine. Te rog, plicul meu. 

— Ştiţi, domnule Grimshaw, instrucţiunile sunt ca plicul să nu 
fie înmânat decât căpitanului Hawthorne, în persoană. 

— Da, desigur, dar el nu e aici, eu sunt şi, în plus, ţi-am 
dovedit că atât căpitanul, cât şi domnul Cooke, sunt, în principiu, 
angajaţii noştri. 

— Da, aveţi dreptate, sir, nici o îndoială. 

— Bine. O să ajungi departe la Londra, tinere, mai ales cu 
recomandarea mea. Dă-mi, te rog, cartea dumitale de vizită. 

— Ştiţi... nu am... Incă nu mi-am făcut. 

— Nu-i nimic, scrie-ţi numele pe unul dintre formularele de 
înregistrare de colo, aşa o să atragă mai bine atenţia lui 

Bascombe. Funcţionarul se conformă cu febrilitate. Fiule, în ziua 
în care o să mă găzduieşti la Savoy în calitate de director, să nu 
uiţi să-mi trimiţi o duzină din stridiile acelea extraordinare, de 
acolo. 

— Plăcerea va fi de partea mea, sir. 

— Plicul, te rog. 

— Imediat, domnule Grimshaw! 

Bărbatul numit Grimshaw era în camera sa şi vorbea la 
telefonul al cărui receptor îl ţinea în mâna înmănuşată. 

— Am luat toate materialele pe care le aveau, îi spuse el 
interlocutorului său din Miami, absolut tot, inclusiv trei fotografii 
ale lui Baj, pe care probabil că nu le-a văzut nimeni, din moment 
ce erau, încă, într-un plic englezesc oficial, care mai era sigilat 
atunci când a ajuns la mine. O să ard totul şi apoi dispar imediat. 
N-am idee când o să se arate Hawthorne sau Cooke, individul de 
la MI 6, dar, în nici un caz, nu trebuie să mă găsească pe aici. Da, 
am înţeles că după şapte şi jumătate nu mai circulă avioanele; 
aveţi vreo propunere?... Un hidroavion, exact la sud de Sebastian 
Point?... Nu, o să-l găsesc eu. O să fiu acolo. La nouă. Dacă 
cumva întârzii, să nu intraţi în panică, o să ajung sigur... Trebuie 
să mă mai îngrijesc de ceva înainte, o problemă de comunicaţii. 
Centrul lui Hawthorne, pentru primirea mesajelor, trebuie să 
dispară. 


Tyrell stătea împreună cu maiorul Catherine Nielsen şi cu 
locotenentul Jackson Poole în salonul de primire al aeroportului 
St Martin, aşteptându-l pe  adjutantul Charles O'Brian, 
responsabilul cu securitatea pe AWAC-ul lor. Brusc, acesta se 
năpusti prin uşa dublă, cu privirea încă întoarsă spre direcţia din 
care venise, spre pistă şi spuse într-un suflet: 

— Rămân la bord, doamnă maior! In detaşamentul ăla nu 
vorbeşte nimeni engleza şi mie nu-mi place de loc să nu mă pot 
înţelege cu oamenii care mă ajută. 

— Charlie, dar sunt aliaţii noştri, răspunse Nielsen. Avem 
permisiunea bazei Patrick şi, probabil, vom rămâne aici tot restul 
zilei, poate chiar şi peste noapte. Lasă-l încolo de avion, n-o să se 
atingă nimeni de el. 

— Nu pot face una ca asta Cathy - doamnă maior. 

— Dă-o dracului, Charlie, scoate-te din priză. 

— Nici asta nu e posibil. Nu-mi place deloc aici. 

Soarele apusese şi se lăsase întunericul. Hawthorne studia 
atent foile tipărite de imprimanta locotenentului Poole pe când 
erau încă în zbor, cu tânărul ofiţer lângă el. 

— Trebuie să fie una din insulele astea patru de aici, spuse 
Tyrell, potrivind veioza ca să poată vedea mai bine. 

— Trebuia să fi coborât, aşa cum voia Cathy, le-am fi putut 
verifica pe fiecare în parte. 

— Dar atunci s-ar fi prins de asta şi cei de jos, nu? 

— Şi ce dacă?... Avea dreptate doamna maior, eşti mai 
încăpățânat decât un catâr. 

— Nu prea-i place de mine, nu-i aşa? 

— La dracu', nu-i vorba de tine personal. Ea e ceea ce noi, în 
Loosiana, numim o feministă trup şi suflet. 

— Dar tu nu pari să te descurci prea rău cu ea. 

— Pentru că este cel mai bun profesionist din toată baza. 

— Atunci nu te deranjează chestia cu feminismul. 

— Nu mă deranjează pe dracu! E superiorul meu direct, dar n- 
aş fi decât un mincinos ordinar dacă n-aş recunoaşte că mă 
atrage al dracului - uită-te la ea, omule, e o femeie şi încă ce 
femeie. Dar, cum ţi-am spus, e superiorul meu direct. Şi mai e şi 
Air-Foive-până-n-adâncul-sufletului. Astea nu se pot amesteca. 

— Şi ea pare să te preţuiască foarte mult, locotenente. 

— Mda, sigur, ca pe un fel de idiot de frate mai mic, care se 
întâmplă să ştie să umble cu un video-recorder. 

— Dar ţie într-adevăr îţi place de ea, nu-i aşa, Jackson? 

— Uite ce e, pentru doamna asta aş fi în stare să fac moarte 
de om, dar nu sunt un tip de clasa ei. Nu sunt decât un inginer 
bun şi nimic mai mult. Poate într-o bună zi... 

Uşa camerei fu zguduită de bătăi frenetice de pumni. 

— La toţi dracii, deschideţi odată! se auzi ţipând maiorul 
Catherine Nielsen. 

Hawthorne ajunse primul la uşă şi o deschise, lăsând-o pe 
Nielsen mai de grabă să se prăbuşească în cameră, decât să 
intre. 

— Ne-au aruncat avionul în aer! Charlie e mort. 


II padrone puse telefonul la loc, în furcă. Trăsăturile împietrite 
ale feţei lui - cutată şi zbârcită - exprimau aproape resemnare, 
încă o dată un om de nimic, un laş oarecare, îi dusese la 
îndeplinire un ordin, în numele luxului pe care i-l punea el la 

dispoziţie. De data asta un laş de la Deuxieme, un individ căruia 
îi era frică să înfrunte viaţa fără moştenirea oferită de forţele 
oculte din Caraibe şi pe care o putea pierde oricând. Tipul era ca 
un măr găunos, complet dependent de eleganța personală şi de 
apetiturile lui carnale, pretinzând cu hotărâre, în public, a fi mult 
deasupra corupţiei care-l susţinea şi care-l putea, oricând, 
distruge. // padrone căuta totdeauna oameni laşi, ajunşi în poziţii 
influente. Erau uşor de manevrat şi simplu, nu trebuia decât să-i 
stimulezi să se umfle în pene şi apoi să-i pui faţă în faţă cu ceea 
ce erau ei în realitate, asta îi făcea extrem de maleabili, gata 
oricând să îndeplinească un ordin. lar acum se dăduseră ordine 
peste ordine şi intraseră în funcţiune trădători peste trădători, de 
la Miami la St Martin, fără a mai pune la socoteală furtul de 
documente de pe Virgin Gorda, de care ceilalţi vor afla în curând. 
Totul gândit pentru a provoca panică printre urmăritorii lui 
Bajaratt, pentru a-i face să-şi disipeze forţele şi să caute în fel de 
fel de ascunzători imaginare şi obscure când, de fapt, tot ce era 
important se petrecea la lumina zilei. Oricum, i/ padrone era 
acum sigur că în următoarele trei ore - poate chiar mai mult - în 
zonă nu o să mai fie nici un avion american ciudat, capabil să-i 
intercepteze comunicațiile şi asta îi era de ajuns, pentru că în trei 
ore totul va fi terminat şi orice transmisie se va întrerupe. 

Bătrânul infirm ridică din nou telefonul din furcă, se aplecă în 
faţă şi apăsă atent o serie de taste numerice pe consola 
calculatorului. Sunetul de apel se întrerupse, iar de la celălalt 
capăt al liniei se auzi o voce artificială, cu rezonanţă metalică: 

— După ce va înceta tonul de apel, vă rugăm să introduceţi 
codul de acces. 

Beep-ul cel lung se opri, iar ;/ padrone introduse alte cinci cifre 
de la consolă. Apelul se reluă, până când fu iar întrerupt de o 
voce, de data asta vocea unui om: 

— Salut Caribe, îţi asumi nişte riscuri serioase cu transmisia 
asta. Sper că eşti la curent. 

— De opt minute nu mai e nici un risc, Scorpio Doi. Intrusul 
zburător nu mai există. 

— Ce? 

— Tocmai a fost eliminat şi n-o să mai fie nimic similar în aer 
timp de cel puţin trei ore. 

— Vestea încă n-a ajuns la noi. 

— Fii pe fază, amico şi o să vezi că soseşte. 

— Dacă e aşa, s-ar putea să ai la dispoziţie mult mai mult timp 
decât crezi tu, răspunse bărbatul din Washington, DC. Cel mai 
apropiat loc unde se găseşte un aparat similar cu ăla este baza 
Andrews. 

— Asta e o veste bună, spuse // padrone. Uite ce e, Scorpio 
Doi, am o rugăminte la tine, o chestiune pe care n-aş vrea săo 
discut în detaliu. 

— Nu ţi-am cerut niciodată să discuţi ceva, padrone. Datorită 
moştenirii copii mei pot merge la o şcoală bună, ceea ce nu mi-ar 
fi stat în puteri, dacă mă bazam doar pe salariul ăsta prăpădit, 
pe care mi-l plăteşte guvernul. 

— Soţia ce-ţi mai face, amico? 

— Pentru căţeaua aia este Ajunul Crăciunului în fiecare zi şi, în 
fiecare duminică, la liturghie, se roagă fierbinte pentru acel 
inexistent unchi al meu, care creştea cai de rasă în Irlanda. 

— Molto bene. Deci lucrurile sunt în regulă. 

— Aşa cum ar fi trebuit să fie de multă vreme, prin grija 
guvernului. De douăzeci şi unu de ani sunt cel care face toată 
treaba aici, dar lor li se pare că nu mă îmbrac şi că nu arăt cum 
trebuie, aşa că în faţa publicului ajung nişte idioţi, care folosesc 
materialele puse la punct de mine, iar numele meu nu este 
niciodată menţionat! 

— Calma, amico. Important e cine râde la urmă, chiar dacă 
hohotul de rigoare nu trebuie să se audă, nu-i aşa? 

— Sigur că da şi-ţi sunt profund recunoscător pentru asta. 

— Atunci o să te rog să mă serveşti şi de data asta. Nu e ceva 
prea dificil pentru tine. 

— Spune-mi despre ce e vorba, se face sigur. 

— Dacă nu mă înşel, funcţia ta îţi permite să ordoni celor de la 
Immigration şi de la Vamă să lase să intre în ţară un avion 
particular, fără să controleze personalul de la bord, corect? 

— Bineînţeles. Probleme privind securitatea naţională. Am 
nevoie de numele companiei aeriene care deţine avionul, de 
numărul lui de înmatriculare, de aeroportul internaţional unde 
urmează să aterizeze şi de numărul de pasageri. 

— Compania este Sunburst Jetlines, Florida. Numărul de 
înmatriculare - NE douăzeci şi unu, BNF. Aeroportul, Fort 
Lauderdale. La bord va fi pilotul, copilotul şi un singur pasager, 
un bărbat. 

— Cineva pe care ar trebui să-l ştiu? 

— În fond, de ce nu? Nu avem de gând nici să-i ascundem 
numele, nici să-l introducem ilegal în ţară, dimpotrivă. Probabil 
că în câteva zile se va afla despre prezenţa lui în toate cercurile 
înalte şi va fi foarte căutat. Dar vrea să stea câteva zile liniştit, 
să-şi poată vedea nişte prieteni. 

— Că doar n-o fi Papa de la Roma! 

— Nu, dar în anumite reşedinţe din Palm Beach şi din Park 
Avenue va fi tratat ca şi cum ar fi. 

— Asta înseamnă că n-am auzit niciodată de el. 

— Probabil că nu, dar nu e nici o nenorocire. La Fort 
Lauderdale le va prezenta toate actele funcţionarilor voştri, dar, 
probabil, nici ei nu au auzit de numele lui. Ar vrea, însă, să 
rămână în avion, până când va ajunge la aeroportul particular 
din West Palm Beach, unde îl aşteaptă maşina. 

— E-n regulă. Dacă tot nu e un secret, cum îl cheamă? 

— Dante Paolo, barone-cadetto di Ravello, Ravello fiind atât 
numele lui, cât şi al provinciei în care s-a stabilit familia acum 
câteva sute de ani. // padrone îşi cobori vocea. ţi pot spune că a 
fost educat pentru a-şi asuma nişte răspunderi extraordinare, dar 
asta e confidenţial. Este fiul şi moştenitorul unic al uneia dintre 
cele mai bogate familii din aristocrația Italiei. 

— Către vârful topului în Fortune five hundrea? 

— Cam aşa ceva. Viile lor produc cel mai bun Greco di Turfo. 
lar investiţiile lor în domeniul industrial rivalizează cu cele ale lui 
Giovanni Agnelli. La voi, Dante Paolo va studia potenţiale achiziţii 
rentabile şi îi va transmite tatălui său concluziile sale. Totul este 
extrem de legal, noi nu le facem decât un serviciu minor, de care 
sperăm să-şi aducă, poate, cândva aminte. 

— Nici măcar nu e nevoie să apelezi la mine pentru asta. Tipii 
de la Ministerul Comerţului s-ar da şi peste cap să-i intre în voie 
flăcăului ăsta plin de bani. 

— Sigur că da, dar ei au apelat la noi, iar eu la tine... Aşa că o 
faci pentru mine, capisci? 

— S-a făcut. Toate autorizaţiile pentru intrare în ţară, nici un 
deranj. Care este ETA şi cu ce vin? 

— Dimineaţă la şapte, au un Lear 25. 

— S-a notat, o să fie totul în regulă... Un moment, telefonul 
meu roşu parcă vrea să sară din furcă. Rămâi pe fir, Caribe. Un 
minut şi patruzeci şi şase de secunde mai târziu, vocea reveni: Ai 
avut dreptate, acum am primit vestea! AWAC-ul Il de la baza 

Patrick a fost aruncat în aer pe St Martin, cu un membru al 
echipajului la bord. Suntem în alarmă. Vrei să discutăm ceva 
despre noua situaţie creată? 

— Nu mai e nimic de discutat, Scorpio Doi. Nu mai e nici o 
situaţie nouă, criza s-a terminat. După această convorbire, 
întrerup orice legătură. Am dispărut, prietene. 


La trei mii de kilometri nord-vest de insula-fortăreaţă, în biroul 
său de la sediul CIA din Langley, Virginia, stătea un bărbat 
corpolent, cu păr roşu, subţiat de un început de chelie, străjuind 
o faţă buhăită, plină de pistrui. Trabucul pe care-l ţinea în gură 
se scuturase pe cravata albastră de poliester pe care o purta, 
pătând țesătura. Omul puse telefonul ultrasecret în sertarul de 
oţel de la baza biroului şi îl închise. Pentru un privitor neatent şi 
chiar pentru unul atent, sertarul era invizibil, făcând corp comun 
cu biroul. Îşi reaprinse trabucul din gură. În fond, viaţa era 
frumoasă, aşa că de ce i-ar fi păsat, tocmai lui, de ceva? 

Cadavrul era acoperit cu un cearceaf de spital şi, sub lumina 
crudă a reflectoarelor de pe aeroport, era dus, pe o targă, spre o 
ambulanţă. Identificarea formala a rămăşiţelor o făcuse 
Hawthorne, insistând ca maiorul Nielsen şi locotenentul să se 
ţină deoparte, în timp ce el îndeplinea procedura. In imediata lor 
apropiere se zărea silueta uriaşă, a avionului de supraveghere, 
acum redusă la un schelet urât, un morman de metal, din care 
apăreau capete contorsionate de lonjeroane şi de lise, scoase la 
vedere prin smulgerea foilor de tablă ale învelişului. 

Jackson Poole plângea fără nici urmă de reţinere, ghemuit la 
pământ, vomitând. Tyrell îngenunche lângă el. Nu putea face 
mai mult decât să-şi treacă mâna pe după umerii locotenentului 
şi să-l ţină aşa. Când era vorba de moartea violentă a unui 
prieten, cuvintele unui străin nu puteau decât să supere. Tye se 
uită la Catherine Nielsen, maior, A/r-Foive-până-n-adâncul- 
sufletului şi văzu că se ţine dreaptă, rigidă, tensionată până la 
ultima expresie, încercând să-şi înăbuşe lacrimile. li dădu drumul 
uşurel lui Poole, se ridică şi se apropie de ea. 

— Ştii, nu se întâmplă nimic dacă plângi, îi spuse el blând, 
stând drept în faţa ei, cu braţele pe lângă corp, fără să o atingă. 
Nu scrie nicăieri în manualul ofițerului că o asemenea 
manifestare este interzisă. Doar ai pierdut pe cineva care îţi era 
foarte drag. 

— Ştiu, zise maiorul, înghițind în sec, în timp ce ochii i se 
umpleau de lacrimi şi, în ciuda eforturilor pe care le făcea, 
începu să tremure. Mă simt aşa de neajutorată, atât de inutilă. 

— De ce? 

— Nu ştiu sigur. Dar am fost pregătită să nu fiu aşa. Greşeşti, 
ai fost pregătită să nu pari aşa, în prezenţa subordonaţilor tăi, în 
momente de incertitudine pe care le poate avea oricine. E o 
mare diferenţă. 

— N-am... nu am fost niciodată în situaţie de luptă. 

— Acum eşti, maior. Poate că este prima şi ultima dată, dar ai 
văzut despre ce e vorba. 

— Dacă am văzut? Dumnezeule, n-am mai văzut niciodată un 

om mort de moarte violentă... cu atât mai puţin pe cineva la care 
tineam foarte mult. 

— Asta nu face parte din antrenamentul normal de zbor. 

— Ar trebui să fiu mai tare, să mă simt mai tare. 

— Atunci ai fi ori un robot, ori o nebună şi, din asemenea 
categorii umane, ies nişte ofiţeri execrabili. Asta nu e o replică 
de film de prost gust, Cathy, e o realitate crudă. Nimeni nu are 
încredere în superiorul său, dacă acesta nu manifestă nici un 
sentiment în faţa pierderilor umane. Ştii de ce? 

— Acum nu sunt în stare să ştiu chiar nimic... 

— O să-ţi spun eu: pentru că, mai devreme sau mai târziu, un 
astfel de superior o să te trimită la moarte sigură. 

— Eu l-am trimis pe Charlie la moarte. 

— Nu, nu e adevărat, eram de faţă. El a insistat să rămână în 
avion. 

— Ar fi trebuit să-i ordon să nu facă asta. 

— Dar ai făcut-o, maior, te-am auzit cu urechile mele. Ai 
procedat ca la carte, dar el a refuzat să se supună ordinului. 

— Ce? spuse Nielsen cu ochii înotând în lacrimi, încercând să-l 
vadă clar pe Hawthorne. Incerci să mă consolezi, nu-i aşa? 

— La un mod cât se poate de rezonabil, maior. Dacă aş fi vrut 
doar să-ţi uşurez un pic supărarea, te-aş fi luat în braţe şi te-aş fi 
lăsat să plângi până nu mai puteai, dar n-am de gând să fac aşa 
ceva. În primul rând pentru că, mai târziu, m-ai urî din cauza 
asta. Şi în al doilea rând, pentru că trebuie să stai de vorbă cu 
consulul general american şi cu câţiva alţi indivizi de la consulat. 
Până acum au fost ţinuţi la poartă, dar au început să amenințe 
cu acreditările lor diplomatice şi, în vreo cinci minute, li se va da 
drumul. 

— Tu ai făcut asta? 

— Aşa că, stimată doamnă, plângi acum, cât poţi, jeleşte-l pe 
Charlie un pic şi, după aceea, înapoi la regulament. Nu se 
întâmplă nimic, am trecut şi eu prin aşa ceva şi nu m-a pus 
nimeni pe cruce din cauza asta. 

— Doamne, Charlie! suspină Nielsen, lăsându-şi capul să pice 
în pieptul lui Hawthorne. El o prinse în braţe, protector şi blând. 

Trecură câteva minute. Plânsul ei se mai potolise şi Tye îi săltă 
capul uşor, fără ca mâna lui să o forţeze să facă asta. 

— Gata, pauza s-a terminat. Şterge-ţi ochii cum poţi, dar, în 
nici un caz, nu încerca să-ţi negi sentimentele... lţi dau chiar voie 

să foloseşti cu încredere mâneca salopetei mele. 

— Ce... ce tot spui acolo? 

— Consulul şi oamenii lui au intrat în bază şi vin încoace. Mă 
duc la Poole, văd că s-a pus pe picioare. Mă întorc imediat. 
Hawthorne vru să se îndepărteze, dar îl opri mâna ei, care i se 
aşezase pe umăr. 

— Ce este? o întrebă, întorcându-se spre ea. 

— Nu ştiu, răspunse ea scuturând din cap, în timp ce maşina 
consulatului, cu fanionul fâlfâind, se îndrepta direct spre ei, peste 
câmp. Cred că ar trebui să-ţi mulţumesc... Gata, a sosit şi clipa 
dedicată guvernului, adăugă ea. Mă ocup eu de ei. De acum, 
hotărârile aparţin Washington-ului. 

— Atunci capul sus, maior... şi să ştii că plăcerea a fost de 
partea mea. 

Tyrell ajunse lângă Jackson Poole, care se ţinea cu mâna deo 
bară a unei maşini de pompieri, cu o batistă la buze, cu capul 
căzut în piept, cu o tristeţe teribilă întipărită pe faţă. 

— Cum te mai simţi, locotenente? 

Poole dădu drumul barei, se repezi la el şi-l apucă de pieptul 
salopetei. 

— Ce-i chestia asta în care ne-ai vârât şi pe noi? urlă el. Tu l-ai 
omorât pe Charlie, lua-te-ar toţi dracii de nenorocit! 

— Nu, Poole, ştii bine că nu eu am făcut-o, îi răspunse Tye 
calm, fără să încerce să se elibereze din mâinile locotenentului. 
Alţii sunt vinovaţii, nu eu. 

— l-ai spus prietenului meu că e ca o durere de dinţi! 

— Asta n-are nici o legătură cu moartea lui, nici cu faptul că 
avionul a fost aruncat în aer, iar tu ştii prea bine că aşa e. 

— Mda, cred că ştiu, răspunse Poole calm, dându-i drumul. 
Atâta doar că, înainte să apari tu, eram ca o familie, Cathy, Sal, 
Charlie şi cu mine şi totul era în regulă. Acum Charlie s-a dus, Sal 
a dispărut, iar Marea Doamnă e o grămadă de gunoi. 

— Marea Doamnă! 

— Avionul nostru. L-am botezat aşa în cinstea lui Cathy... Cine 
dracu’ ni te-a scos în cale? 

— Intâmplarea, Jackson. Şi, de fapt, voi mi-aţi apărut mie în 
drum, eu nici nu ştiam că existaţi. 

— Mda, ai dreptate, dar totul este aşa de încâlcit, că nu-mi 
mai pot da seama ca lumea de nimic. Şi dă-mi voie să-ţi spun că 
sunt puţini oameni în stare să vadă mai clar ca mine în situaţii 

încurcate. 

— Ai dreptate, când e vorba de calculatoare, de fascicule 
laser, de coduri de acces şi de miorlăiturile alea, pe care 
majoritatea oamenilor nu sunt în stare să le priceapă, îi spuse 
Hawthorne, lăsând menajamentele la o parte. Dar dă-mi mie voie 
să-ţi spun ceva, locotenente. Mai există o lume pe aici, o lume 
despre care nici măcar nu ai habar. Se numeşte cotidianul uman 
şi nu are nimic de-a face cu maşinăriile şi cu vrăjitoriile tale 
electronice. Asta e lumea cu care au de-a face oameni ca mine, 
zi de zi, an după an, o lume fără beep-uri, fără imprimante, doar 
femei şi bărbaţi, care ne pot fi prieteni sau pot încerca să ne 
omoare. |Incearcă să factorizezi aşa ceva cu maşinăriile alea, ale 
tale! 

— lisuse, chiar că eşti supărat! 

— Şi încă cum! Am auzit toate astea acum două zile, de la 
unul dintre cei mai buni profesionişti în materie de informaţii pe 
care l-am întâlnit vreodată şi i-am răspuns că e un tâmpit. 
Dumnezeule, cum mi-aş mai înghiţi acum cuvintele, dacă s-ar 
mai putea! 

— Poate că ar trebui să o lăsăm mai moale amândoi, spuse 
locotenentul, privind spre maşina consulatului, care făcea cale 
întoarsă. Cathy tocmai a terminat cu oficialităţile şi nu arată prea 
fericită. 

Nielsen se apropie de ei, încruntată, emanând un amestec 
ciudat de nesiguranţă, uimire şi tristeţe. 

— S-au dus la scramblerele lor, pentru instrucţiuni, le spuse 
ea. Apoi îl privi ţintă pe fostul ofiţer de marină: In ce ne-a vârât, 
de fapt, Hawthorne? 

— AŞ vrea să pot să vă răspund, maior. Tot ce ştiu este că 
avem de-a face cu mult mai mult decât mi-am imaginat eu, când 
am intrat în joc. Cele întâmplate în seara asta o dovedesc din 
plin. Şi Charlie! 

— Oh, Doamne, Charlie... 

— Gata, Cathy, spuse Jackson Poole, dintr-o dată ferm. Avem o 
treabă de făcut şi, pentru numele lui Dumnezeu, de data asta 
chiar vreau să o fac. Pentru Charlie! 


Hotărârea nu era uşoară, dar, în cele din urmă, fusese 


adoptată şi de comanda furioasă a bazei aeriene din Cocoa, 
Florida, forţată să se plece în faţa eforturilor reunite ale 

Ministerului Marinei, ale CIA şi, în cele din urmă, irevocabil, în 
faţa ordinelor provenind direct de la serviciile de planificare 
operativă ale Casei Albe. Sabotajul avionului AWAC va fi ţinut sub 
tăcere, va fi dată publicităţii o poveste despre o conductă 
defectă de combustibil, care provocase explozia unui avion de 
antrenament de la Patrick AFB, ce aterizase pe teritoriu francez 
pentru efectuarea reparaţiei. Din fericire, nu se înregistraseră 
pierderi de vieţi omeneşti. Rudele adjutantului Charles O'Brian, 
necăsătorit, fuseseră aduse la Washington şi stătuseră de vorbă, 
fiecare în parte, cu directorul CIA, iar echipa de investigatori a 
acestuia primise ordinul să sape în tăcere, dar să sape adânc. 

Little Girl Blood, cum era numită operaţia de căutare în 
cercurile iniţiate, era prioritate roşie, preocuparea primordială a 
tuturor serviciilor de informaţii. Fiecare zbor internaţional era 
controlat, pasagerii reţinuţi, unii chiar ore în şir, suspecţii, în 
grupuri sau individual, erau izolaţi, actele tuturor treceau prin 
faţa scanerelor calculatoarelor, erau verificate şi re verificate. 
Numărul celor reţinuţi ajunsese repede de ordinul sutelor, apoi 
depăşi o mie de oameni. New York Times numise asta hăituială 
excesivă, fără nici o motivaţie, pe când /nternational Herald 
Tribune decretase că este vorba de „un sindrom de paranoia 
americană, nu s-a găsit o singură armă sau urmă de vreo 
substanţă interzisă”. Totuşi, de la Londra, de la Paris sau de la 
Washington nu sosea nici măcar un răspuns, cu atât mai puţin 
vreo explicaţie. Numele Bajaratt nu fusese menţionat nici măcar 
o singură dată. Nici un amănunt nu fusese dezvăluit... Căutaţi o 
femeie care călătoreşte împreună cu un adolescent, naționalitate 
incertă. Atât. 

Şi, în timp ce căutarea continua, avionul Lear 25 ateriza fără 
probleme la Fort Lauderdale, având la comenzi un pilot care 
zburase de sute de ori pe ruta asta, iar drept copilot o femeie 
plină, al cărei păr negru era ascuns în mare parte de casca de 
zbor. Pe bancheta din spate se afla un singur pasager, un tânăr 
înalt. Printre funcţionarii selecționați pentru această ocazie, se 
găsea şi un tânăr vameş cu înfăţişare plăcută, care-i salută pe 
noii sosiți în italiană şi le viză imediat actele. Amaya Bajaratt şi 
Nicolo Montavi din Portiei ajunseseră pe pământul Americii. 


— Jur că nu ştiu cum reuşeşti să ajungi atât de sus şi atât de 
repede, izbucni Jackson Poole, intrând în camera în care 

Hawthorne şi Catherine Nielsen studiau hărţile desenate de 
imprimanta lui, mă întreb numai dacă există ceva ce nu ai putea 
obţine la ora actuală. 

— Pe limba unei fete simple, din Minnesota, asta vrea să 
însemne că cererea noastră a fost aprobată? întrebă Cathy. 

— Pe dracu, doamnă maior, piratul ăsta yankeu, care pretinde 
că se ocupă de turişti, ne-a adoptat, cu sau fără consimţământul 
nostru. 

— Am uitat să vă spun că am şi un vas care transportă sclavi, 
spuse Tyrell încet, întorcându-se la hărţile pe care le studia cu 
ajutorul unei lupe, în lumina puternică a veiozei. 

— Locotenent, te rog amănunte! 

— Suntem pur şi simplu proprietatea lui, Cath. 

— Pot să te asigur că nu în totalitate, replică ea. 

— Ei, într-un fel ne-am şi oferit pentru asta. Am primit ordin să 
nu folosim piloţi locali, pentru că Marea Doamna a fost aruncată 
în aer de cineva de aici şi lucrurile nu sunt încă lămurite. Şi, dat 
fiind că tu, Cath, ai drept de zbor şi pe avioane cu elice, practic 
te-ai numit candidat unic. Şi, din moment ce eu sunt mult mai 
tânăr decât el şi, probabil şi mai puternic, Patrick a renunţat la 
orice obiecţie şi ne-a transmis să facem orice are nevoie. 

— Nu au mai adăugat nimic? întrebă Hawthorne, aplecându-se 
peste masă. Nici când să mă scoţi la plimbare, nici să ai grijă, să 
nu uit să-mi iau Geritol-ul? 

— Hei, a glumit şi el, îl întrerupse Catherine Nielsen. Doar ne- 
ai spus clar că doreai să lucrăm împreună, dar nu puteai să ne 
rogi - şi cu atât mai puţin să ne ordoni - să te ajutăm. lar noi ți- 
am răspuns că dorim să facem asta. Pentru Charlie. 

— Nu ştiu exact ce ordine a primit locotenentul, dar voi 
considera, totuşi, autoritatea mea asupra voastră ca fiind 
limitată destul de mult. 

— Termină cu rahaturile astea, Tye, îi ceru Cathy. Mai bine ne- 
ai spune ce urmează, ce avem de făcut. 

— Cunosc destul de bine insulele astea. Sunt un fel de atol 
vulcanic, pe care nu merită să acostezi, pentru că nu ai nimic de 
văzut pe acolo, nu sunt decât plaje şi stânci care abia aşteaptă 
să-ţi sfâşie bordajul. Una peste alta, un fel de gunoi geologic. 

— Una dintre ele nu e chiar aşa, interveni Poole. Echipamentul 
meu şi-a dat cuvântul de onoare în privinţa asta. 

— De acord, încuviinţă Hawthorne. Deci trebuie să le cercetăm 

la faţa locului. Francezii ne pun la dispoziţie un hidroavion 
bimotor - motoarele sunt aranjate şi nivelul de emisie sonoră e 
redus - şi, la noapte, la opt kilometri sud de cea mai sudică 
dintre insule, ne vom întâlni cu o vedetă de patrulare pe pernă 
de aer a marinei britanice, care va remorca din Virgin Gorda un 
minisubmarin biloc. 

— Biloc? ţipă Nielsen. Şi eu? 

— Tu rămâi pe vedetă, cu hidroavionul. 

— Rămân pe dracu'. Spune-le englezilor să trimită şi un pilot 
care să preia hidroavionul. Fără nici o discuţie... Exceptând 
gradul, Charlie îmi era ca un frate mai mare. Aşa că, unde merge 
Jackson, merg şi eu. Şi, oricum, aveţi nevoie de mine. 

— Poţi să-mi spui şi mie de ce? 

— Sigur că da. Ce-o să faceţi cu submarinul, cât timp vă duceţi 
în cercetare? || lăsaţi să se scufunde în noroi? 

— Nu, o să-l eşuăm pe plajă şi o să-l camuflăm, o chestie la 
care trebuie să-ţi spun că mă cam pricep. 

— Nu e o decizie prea fericită din punct de vedere al tacticii de 
supravieţuire - asta e o chestie la care întâmplător mă pricep şi 
eu bine de tot - mai ales când ai o alternativă evident mai bună 
la dispoziţie. Presupunând că vom găsi, într-adevăr, acolo unde 
sperăm, insula asta misterioasă... 

— E acolo, o întrerupse Poole, maşinăriile mele nu mint! 

— Deci, când o vom găsi, admise Cathy, cred că locul 
respectiv va fi extrem de bine protejat din punct de vedere al 
pătrunderii unor intruşi din exterior, asta însemnând atât oameni 
cât, mai ales, sisteme de alarmă. Nu e mare brânză să umpli 
perimetrul restrâns al coastei unei mici insule cu detectoare 
electronice. De acord, Jackson? 

— La dracu', ai dreptate Cathy. 

— Şi, de aceea, îmi permit să spun că am putea adopta o 
soluţie mult mai deşteaptă, anume să ieşim la suprafaţă la o 
oarecare distanţă de mal, să vă catapultaţi şi să vă apropiaţi 
înotând de punctul de penetrare cel mai favorabil, pe care o să-l 
determinăm la faţa locului. 

— Chiar dacă o să spui frumos să părăsiți bordul submarinului 
şi n-o să mai pomeneşti de catapulte şi oameni-proiectil zburând 
prin aer, tot nu-mi place ideea. Cred că exagerezi resursele 
tehnologice ale unei pârlite de insule, pe care probabil că nu se 
află mai mult de zece suflete. 

— Nu prea sunt de acord, Tye, interveni locotenentul. Dacă 
am un PE, un generator electric de trei sute de dolari şi câteva 
zeci de senzori, eu sunt în stare să pun în funcţiune un sistem de 
supraveghere a unui perimetru, de genul celui pe care l-a 
sugerat Cathy, în câteva minute. Şi eu exagerez câtuşi de puţin. 

— Chiar vorbeşti serios? Tyrell se uita atent la Poole. 

— Nu ştiu dacă îţi pot explica exact cum vine asta, continuă 
Poole. Acum vreo zece-doisprezece ani. Tata a cumpărat un 
video-recorder programabil. A fost cel mai mare rău pe care 
putea să ni-l facă, mie şi surorii mele, deşi a reuşit să 
depăşească performanţa asta când ne-a cumpărat un calculator. 
Dar cu video-recorderul n-a reuşit să se descurce, o dădea în 
bară ori de câte ori încerca să înregistreze un meci de fotbal sau 
vreun alt program, la care nu se putea uita la timp şi voia să-l 
vadă mai târziu. Se înfuria, ţipa şi blestema obiectul ăla, care 
devenise pentru el un fel de Nemesis şi, până la urmă, l-a 
aruncat la gunoi. Şi tata e un tip deştept, un avocat dat naibii, 
dar toate simbolurile şi butoanele alea, pe care trebuia să apeşi 
ca să obţii ceea ce doreai, deveniseră duşmanii lui personali. 

— Vorbăria asta are şi un subiect? întrebă Hawthorne. 

— Sigur că da, răspunse Poole. Tata ajunsese să urască ceva 
cu care nu era obişnuit de mic, pentru că nu reuşise să se 
familiarizeze cu acel ceva, în sensul asimilării unei secvenţe 
informaţional-mecanice date... 

— Poftim...? 

— Din punct de vedere uman, tata e un om generos, atunci 
când persoane de culoare au început să candideze pentru funcţii 
politice n-a avut nimic împotrivă, zicea că era şi timpul să se 
întâmple asta. Dar nu reuşea să se adapteze la progresele 
tehnologiei de vârf, pentru că acestea erau prea rapide şi nu 
erau umane. Şi, în final, începuse să se teamă de ele. 

— Locotenente, ce dracu' vrei, de fapt, să spui? 

— Că toate astea sunt foarte simple, dacă eşti obişnuit cu ele. 
Sora mea şi cu mine am fost crescuţi cu PE-ul la nas, cu jocuri 
video, aveam şi la şcoală calculatoare şi suntem obişnuiţi cu 
toate butoanele alea, am învăţat simbolurile, ştim câte ceva şi 
despre fabricarea cipurilor integrate. 

— Ce dracu’ vrei să spui cu asta? 

— Sora mea este programator în Silicon Valley şi câştigă deja 
mai mulţi bani decât voi câştiga eu vreodată. Dar eu lucrez cu 

echipamente pentru care ea ar fi în stare să facă moarte de om. 

— Şi? 

— Şi Cathy are dreptate şi dreptate am şi eu. Presupunerile ei 
şi certitudinile mele de expert în materie coincid. Ea n-a făcut 
decât să teoretizeze un concept, pe care cunoştinţele mele îl 
confirmă în totalitate. Din punct de vedere tehnic, nici măcar nu 
e mare lucru, dar pentru noi ar putea fi o bătaie de cap serioasă. 

— Deci tot rahatul pe care l-ai debitat până acum, nu are 
decât rostul să spună că trebuie să fiu de acord cu ea, corect? 

— Ştii ce e Tye, această doamnă este o persoană foarte 
importantă pentru sufletul meu şi nu-mi place de loc ce are ea de 
gând să facă, dar o cunosc bine. Când are dreptate, are dreptate 
şi cu asta-basta. Şi asta se întâmplă destul de des când e vorba 
de tactică, e expert în materie. 

— Şi în pilotarea minisubmarinelor? 

— Pot să pilotez orice merge cu faţa sau cu spatele, în aer, pe 
pământ sau în apă, răspunse Nielsen. Lasă-mă o oră la comenzi, 
dă-mi un set de diagrame de manevrabilitate şi după asta îţi pot 
explica totul, de la A la Z cu douăzeci şi cinci de paşi 
intermediari. 

— Imi place că eşti modestă. Asta nu înseamnă că trebuie să 
te şi cred. 

— Din câte ştiu, echipele de sabotaj subacvatic pot fi instruite 
pentru a utiliza asemenea drăcii în douăzeci de minute. 

— Mie mi-a luat o jumătate de oră, mormăi Hawthorne. 

— Mă aşteptam, eşti ceva mai... Uite ce e Tye, nu sunto 
idioată. Dacă mi-aţi fi propus să merg cu voi în cercetare, aş fi 
refuzat. Nu pentru că sunt laşă, ci pentru că nu sunt pregătită 
pentru aşa ceva, nici fizic nici psihic şi probabil că aş fi o povară 
inutilă pentru voi. Dar dacă mă pui într-o maşină pe care o pot 
manevra, atunci pot fi extrem de utilă. Putem să fim permanent 
în legătură prin radio şi mă veţi găsi exact acolo unde veţi avea 
nevoie şi exact la momentul la care trebuie, O să fiu un fel de 
refugiu mobil, dacă se întâmplă să daţi de vreun bucluc. 

— Totdeauna e aşa de logică, Jackson? 

Inainte ca Poole, pe faţa căruia se lăţise un rânjet de 
satisfacţie, să poată răspunde, începu să sune telefonul şi, cum 
locotenentul era cel mai aproape de aparat, se duse lângă 
noptiera pe, care se găsea acesta şi ridică receptorul. 

— Alo? răspunse el precaut şi, după ce ascultă câteva clipe, se 

întoarse spre Hawthorne, cu mâna peste microfon: Te caută 
cineva pe nume Cooke. 

— Era şi timpul! Tyrell luă receptorul. Unde dracu' ai fost? 
întrebă el în aparat. 

— Aş putea să-ţi pun aceeaşi întrebare, îi răspunse vocea de 
pe Virgin Gorda. Tocmai ne-am întors, n-am găsit nici urmă de 
mesaj din partea ta şi am descoperit că am fost jefuiţi! 

— Ce spui? 

— Ca să dau de tine a trebuit să-l sun pe măgaru' ăla de 
Stevens. 

— De ce n-ai trecut pe la Marty? 

— Marty nu e de găsit, nici prietenul lui, Mickey. Pur şi simplu 
au dispărut, bătrâne. 

— La toţi dracii! mugi Hawthorne. Ce s-a furat? 

— Plicul pe care ţi-l lăsasem în seiful de aici. Conţinea toate 
materialele noastre, absolut toate. 

— Dumnezeule! 

— Dacă ajunge la cine nu trebuie... 

— Nu mă doare pe mine capul dacă ajunge la cine trebuie, sau 
la cine nu trebuie, vreau să ştiu ce e cu Marty şi cu Mickey! Doar 
nu şi-au luat zborul ca două păsărele, nu e genul lor. Trebuie să fi 
lăsat vreun bilet, vreo vorbă la cineva... Nu ştie nimeni nimic de 
ei? 

— Se pare că nu. Oamenii spuneau că cel care a descoperit 
treaba e un tip numit bătrânul Ridgeley, care s-a dus la atelier 
pentru că băieţii lucrau la motoarele lui, a găsit nenorocitele alea 
de fiare făcute bucăţi şi nici urmă de mecanici. 

— Pute! urlă Hawthorne. Sunt prietenii mei! Dumnezeule, în ce 
i-am băgat! 

— Poate că ar trebui să afli şi ce e mai rău în povestea asta, 
spuse Cooke. Funcţionarul ăla de la recepţie, care ne-a pierdut 
plicul, susţine sus şi tare că l-a predat cui trebuie, unui 
gentleman foarte cunoscut în cercurile de afaceri din Londra, 
care s-a recomandat Grimshaw şi care ne-a descris pe fiecare în 
parte, demonstrând că plicul îi este destinat şi că ne plătise 
pentru informaţiile aflate în el. 

— Ce fel de informaţii? 

— Inspectarea unui iacht pe care urma să-l cumpere clubul lui 
din San Diego, devizul reparațiilor şi evaluarea generală a stării 
ambarcaţiunii. Trebuie să recunosc, o poveste convingătoare. lar 

tânărul ăsta a înghiţit-o fără să stea prea mult pe gânduri. 

— Impuşcă-l pe dobitoc, sau cel puţin aranjează să fie 
concediat! 

— Bătrâne, imediat ce am început să-i frecăm puţin ridichea 
şi-a dat singur demisia. Spunea că e sigur că va căpăta o slujbă 
bună la Savoy, la Londra şi că se săturase până peste cap de 
insula asta împuţită. A plecat cu primul avion spre Porto Rico, 
declarând cu aroganță că speră să se întâlnească în avionul de 
Londra cu protectorul lui, domnul Grimshaw. Ba i-a mai spus 
directorului de aici că, într-o zi sau două, s-ar putea să fie e/ 
concediat. 

— Verifică imediat listele pasagerilor la toate zborurile către... 
Tyrell se opri, oftând adânc. Pe dracu’, ai şi făcut-o. 

— Evident. 

— Nici urmă de Grimshaw, spuse Hawthorne. 

— Nici urmă de Grimshaw, confirmă Cooke. 

— Şi, cu siguranţă, nu mai e nici la club. 

— Camera lui este imaculată, telefonul este şters lună, la fel şi 
ambele clanţe de la uşă. 

— Un profesionist... Fir-ar a dracului de treabă! 

— Asta e, nu mai avem ce face, Tye. 

— Puteţi face ceva în legătură cu Marty şi cu Mickey şi v-aş 
ruga să vă mişcaţi serios fundurile în direcţia asta! 

— Am trimis vedete de patrulare ale marinei în larg, iar 
autorităţile scotocesc toată insula... Stai puţin, Tyrell, tocmai a 
intrat Jacques şi vrea să-mi spună ceva. Rămâi pe fir. 

— Bine, zise Hawthorne, acoperind microfonul cu mâna şi 
întorcându-se spre Catherine Nielsen şi Jackson Poole. Ni s-au 
furat nişte materiale pe Virgin Gorda, le spuse el. A dispărut un 
bun prieten al meu. Cutia poştală la care mi se transmiteau 
mesaje, împreună cu tovarăşul lui, un alt prieten. Şi tot ce aveam 
în legătură cu cățeava aia turbată. 

Nielsen şi Poole se uitară unul la altul. Locotenentul dădu din 
umeri, mărturisind astfel că nu înţelesese nimic din vorbele lui 
Tyrell. Catherine încuviinţă printr-o arcuire a sprâncenelor şi un 
gest similar, urmate imediat de o clătinare a capului, care 
transmitea ordinul de a nu întreba nimic. 

— Geoff, mai eşti acolo? strigă Hawthorne în telefon, iritat de 
tăcerea prelungită şi prevestitoare de rele. In cele din urmă, 
vocea lui Cooke reveni la capătul firului: 

— Îmi pare foarte rău, Tyrell, începu Cooke calm, că trebuie 
să-ţi dau eu o asemenea veste. Una dintre vedete a pescuit 
cadavrul lui Michael Simms, la vreo nouă sute de metri în larg. A 
fost împuşcat în cap. 

— Doamne! spuse Hawthorne încetişor. Cum a ajuns acolo? 

— Conform observaţiilor preliminare - bucățele de vopsea 
lipite de hainele lui - cei de aici cred că a fost împuşcat, aşezat 
într-o mică barcă cu motor, iar aceasta a fost trimisă în larg. 
Opinia autorităţilor este că probabil atârna peste bord şi a fost 
aruncat în apă de un val. 

— Ceea ce înseamnă că de Marty nu vom da niciodată sau, 
dacă va fi găsit, va fi ţeapăn, cu un glonţ în cap, într-o barcă cu 
motor şi cu rezervorul gol. 

— Mi-e teamă că marinarii noştri sunt de aceeaşi părere. Am 
primit ordin de la Londra şi de la Washington să trecem totul sub 
tăcere. 

— La toţi dracii! Eu i-am vârât pe băieţi în rahatul ăsta. Erau 
veterani de război şi au murit pentru un rahat! 

— lartă-mă Tye, dar eu sunt convins că nu e de loc un rahat. 
Chestia asta, masacrul de la Miami, propria ta întâmplare de pe 
Saba şi avionul ăla de pe St Martin, toate astea arată că avem 
de-a face cu o problemă extrem de serioasă. Femeia asta - 
oamenii ăştia - au nişte resurse mult peste evaluările noastre 
anterioare. 

— Ştiu, răspunse Hawthorne abia auzit. Şi mai ştiu cum se 
simt şi cei doi noi parteneri ai mei, când vorbesc de Charlie. 

— Cine? 

— Nimic important, Geoff. Stevens ţi-a spus cumva ce avem 
noi de gând să facem? 

— Da şi, sincer, trebuie să te întreb Tyrell, eşti sigur că poţi 
face faţă? Vreau să spun că ai stat de-o parte ceva anişori... 

— Ce dracu faceţi şi tu şi Stevens? Conduceţi cercurile de 
broderie ale unor fete bătrâne? Hawthorne era furios. Dă-mi voie 
să-ţi spun ceva, Cooke, am patruzeci de ani... 

— Patruzeci şi doi, şopti Catherine Nielsen, din partea cealaltă 
a camerei. Dosarul... 

— Gura...! Nu, nu tu, Geoff. Răspunsul la întrebarea ta este 
Da. Plecăm într-o oră şi avem multe de rezolvat. O să iau 
legătura cu tine mai târziu. La cine stabilim cutia poştală? 

— Directorul? sugeră englezul. 

— Nu, nu el, e prea ocupat... Mai bine Roger, barmanul, cred 
că e mai indicat. 

— Ah, da, flăcăul ăla negru şi cu puşcă. Perfect. 

— Salut, adăugă Tyrell, punând receptorul în furcă şi 
întorcându-se spre doamna maior Nielsen. Aveam dreptate când 
am spus că nu vom fi decât doi în submarinul ăla. Pentru că aşa 
este construită maşinăria. Nu are trei locuri, nici patru, e un 
aparat biloc. Dacă insişti să vii şi tu la bord, nu-mi rămâne decât 
să sper că tu şi cu iubitul sunteţi destul de intimi, pentru că n-o 
să poţi sta decât ori deasupra lui, ori sub el. j 

— Corecţie, comandant Hawthorne, ripostă femeia. In spatele 
compartimentului echipajului - trebuia cumva să spun pe direcția 
pupa? - există un compartiment de depozitare, care este egal, 
dacă nu mai mare ca dimensiuni, cu acesta. Conține o barcă 
pneumatică, provizii pentru cinci zile, arme şi rachete de 
semnalizare. Propun să renunțăm la provizii şi nu mai e nici o 
problemă de spațiu pentru mine, oricât echipament ai avea 
nevoie să mai pui acolo. 

— De unde ştii tu atâtea despre minisubmarine? 

— Intr-o vreme se întâlnea cu un tip de la Pensacola, care era 
vârât adânc în lumea subacvatică, răspunse locotenentul. Sal, 
Charlie şi cu mine am fost fericiţi ca nişte porci lăsaţi liberi în 
nămol când l-a trimis la plimbare. Era mizerabil de arogant. 

— Te rog, Jackson, unele lucruri nu trebuie discutate. 

— Chestii de genul dosarelor? întrebă Hawthorne. 

— Ala este protocol militar. g 

— Cu săpături până pe timpul războiului din 1812... In regulă, 
s-o lăsăm baltă. Hawthorne se întoarse lângă masa cu hârtii. 
Putem să ne apropiem cu vedeta până la vreo doi kilometri sud 
de prima insulă, cu luminile stinse şi mergând numai pe radar. 
Să vedem ce e aici, arătă Tyrell spre hârtiile faxate de la 
Washington, care cuprindeau toate datele cunoscute acolo 
despre atolii în cauză. Din fericire, asta includea şi hărţi 
detaliate, alcătuite de oameni precum Hawthorne, care 
începuseră treaba cu vreo şaizeci de ani în urmă şi pe care erau 
trecute toate recifele şi stâncile vulcanice submarine, pentru a 
asigura o navigaţie în condiţii de siguranţă. 

— Aici e o breşă în reciful exterior, spuse el, atingând punctul 
respectiv. 

— O s-o sesizăm cu sonarul? întrebă Poole. 

— Dacă am fi în imersiune, probabil că da, răspunse Tye. Dar 
nu şi dacă suntem la suprafaţă şi am putea să ne trezim eşuaţi 
pe o grămadă de corali. 

— Pot să-ţi propun ceva? întrebă Nielsen. 

— Te rog! 

— La antrenamentele noastre de zbor, când dăm peste mase 
mari de nori, zburăm cât mai jos cu putinţă, exact la limita 
stratului de nori, acolo unde instrumentele de bord au vizibilitate 
maximă. De ce n-am inversa procedura? Mergem cât de suse 
posibil, utilizând periscopul şi, la viteza minimă, chiar dacă 
atingem ceva, recif sau stâncă, n-o să simţim mai mult decât un 
bobârnac. 

— Cu alte cuvinte, spuse Poole, e destul de simplu. Ca la 
calculatoare, mergem prin încercări. Jumătate afară, jumătate 
înăuntru, ochii pe obiectiv şi degetele pe butoane. 

— Ce drac de butoane? 

— Imi poţi cumpăra un laptop şi zece senzori discoidali, pe 
care să-i lipesc la exteriorul submarinului? 

— Sigur că nu, n-avem timp. 

— Atunci dă-le dracului de butoane. Ce-a zis Cathy rămâne 
valabil. 

— Sper din toată inima. 

Motelul ordinar din West Palm Beach nu era decât o haltă 
temporară pentru îl barone-cadetto di Ravello. Era trecut în 
registrul hotelului ca muncitor constructor, călătorind împreună 
cu mătuşa lui, o servitoare de vârstă mijlocie din Lake Worth, 
care suporta cheltuielile acestei călătorii prin Statele astea ale 
noastre atâ' de faine, înţelegi mata? E un băiat atâ' de bun şi 
munceşte atâ' de mult! 

Incepând de la ora nouă şi jumătate dimineaţa, atât mătușa 
cât şi nepotul fuseseră la cumpărături, pe Worth Avenue, 
alegând, din cele mai exclusiviste magazine ale acestei zone 
extrem de exclusiviste, hainele de cea mai bună calitate şi de 
cea mai renumită provenienţă, pe care le achitau cu bani gheaţă. 
lar zvonurile începuseră să se răspândească: e un baron italian, 
spun că e din Ravello, dar ssst! Nu trebuie să afle nimeni! | se 
spune barone-cadetto, asta înseamnă că e fiul cel mare şi 
moştenitorul titlului, iar mătuşa lui este o contessa, o contesă 
autentică. Ce să-ţi spun, au fost peste tot şi au luat tot ce era 
mai bun! A/italia le-a pierdut toate bagajele, îţi poţi imagina una 
ca asta? 

Evident, toată lumea de pe Worth Avenue era convinsă de 
veridicitatea poveştii şi, atât timp cât casele de marcat 
clincheteau vesel, consemnând noi plăţi în numerar, nimeni nu 
avea nici un motiv să se îndoiască de ceva. Mai mult, proprietarii 
diverselor magazine sunară reporterii preferaţi din Palm Beach şi 
din Miami, extrem de doritori să spargă tăcerea pe care fuseseră 
rugaţi să o respecte, câtă vreme erau siguri că numele 
stabilimentelor proprii erau menţionate din plin. 

Era nouă seara, iar camera de motel era plină de cutii cu 
haine şi de valize Louis Vuitton. Bajaratt îşi scoase rochia uşoară, 
oftă adânc şi se lăsă să pice în patul mare, dublu. 

— Sunt complet extenuată! strigă ea. 

— Eu nu sunt deloc. Nicolo era plin de exuberanţă. N-am fost 
niciodată tratat ca astăzi! Este absolut magnifico! 

— Scuteşte-mă, Nicolo. Mâine ne mutăm la un hotel de lux, de 
peste pod, totul este deja aranjat. Acum lasă-mă în pace, să-ţi iei 

gândul de la vreo impetuozitate adolescentină, că n-am nici 
urmă de chef. Trebuie să mă gândesc şi apoi să dorm. 

— Gândeşte-te, signora, eu o să-mi torn un pahar de vin. 

— Să nu-ţi dai în petic. Mâine avem o zi grea. 

— Naturalmente, încuviinţă băiatul. O să mai studiez puţin 
hârtiile tale. // barone-cadetto di Ravello trebuie să fie pregătit 
bine, nu-i aşa? 

— Da. 

In zece minute, Bajaratt era adormită şi, de partea cealaltă a 
camerei, sub conul de lumină al lampadarului de lângă sofa, 
Nicolo îşi ridică paharul în faţa hârtiilor care conţineau datele noii 
sale existenţe. 

— İn sănătatea ta, sfinte Cabrini, spuse el încet, şoptindu-şi 
cuvintele. Şi a mea, a lui // barone-cadetto. 


Era ora unsprezece şi un sfert, noaptea era senină. Luna 
strălucea pe cer, reflectându-şi razele în apa întunecată. 
Hidroavionul se întâlnise cu vedeta de patrulare britanică venind 
din Virgin Gorda la zece şi cinci. De atunci, cei trei americani îşi 
schimbaseră hainele, îmbrăcând costume de scafandri autonomi 
aduse de englezi, la centurile cărora erau fixate nişte pistoale 
mici, cu amortizor încorporat. Şi tot unul dintre englezi se 
îngrijise de un alt aspect esenţial al misiunii de cercetare, 
instruirea rapidă a doamnei maior Nielsen pentru pilotarea 
minisubmarinului, deoarece trebuia să treacă la comenzi, după 
debarcarea bărbaţilor. Sarcina căzuse în seama unui tânăr 
subofițer de comando, extrem de reticent şi de recalcitrant, care 
se simţea mai mult decât îndrituit să participe el însuşi la 
misiunea de cercetare şi, în nici un caz, dar în absolut nici un 
caz, o femeie-pilot americană. lmpotrivirea lui scăzuse 
considerabil, după ce doamna maior îl trăsese la o parte şi îi 
vorbise câteva clipe. Păstrând doar o uşoară neîncredere în 
atitudinea lui, se transformase într-un instructor formidabil şi, o 
oră mai târziu, era mândru de eleva lui. 

— Nici nu vreau să mă gândesc ce i-ai promis băiatului ăsta, 
zise Tyrell pe când Cathy se urca pe punte, după ce terminase 
ultimele exerciţii. 

— Momentul porcărerelor? 

— Hei, încerc să mai destind atmosfera. Avem o noapte grea 
în faţă. 

— Nu i-am spus decât adevărul - despre Charlie. Că simt că-i 
datorez asta. Şi cred că am fost convingătoare. 

— De asta sunt sigur. 

— Şi i-am mai spus că, dacă nu mă simt în stare, osă mă 
retrag singură. Pentru că nu aş putea risca alte două vieţi... 
Englezul vrea să meargă din tot sufletul cu voi şi m-ar fi putut da 
la o parte, dar n-a făcut-o. Ştie ce-mi poate pielea şi m-a trecut 
prin toate punctele dificile. 

— Sunt convins, doamnă maior, răspunse Hawthorne cu 
sinceritate. Ridicăm ancora în câteva minute. Ai ceva să-i 
transmiţi pilotului venit din Gorda să ia hidroavionul nostru? 
Despre avionul propriu-zis? 

— Am înţeles că este ţinut sub punte. Nu trebuie să ne vadă la 
faţă, nici noi pe el. O să-i scriu un bilet. 

— Exact asta ziceam şi eu. Scrie-l chiar acum. 

— De fapt, este ceva aşa de scurt, încât îi poate transmite şi 
marinarul. E vorba de palonierul stânga: trage puţin şi trebuie să 
compenseze. Oricum, în două minute îşi dă şi singur seama de 
asta. 

— O să-i transmit. Dacă ai nevoie să te duci la toaletă, du-te 
acum. S-ar putea ca până dimineaţă să nu mai ai nici o 
posibilitate în sensul ăsta. 

— Mulţumesc, am avut grijă de tot ce trebuie. Dar nu le pot 
mulţumi şi celor care au confecţionat costumele astea afurisite. 
Cea mai blândă expresie la adresa lor ar fi de şovinişti masculini. 

— De aici, de unde stau eu, nu pare să fie vreo problemă, 
spuse Tyrell, aruncând o privire scurtă în lumina lunii la silueta 
încorsetată în negru din faţa lui. 

— Exact asta e problema. Stai în picioare! 

— Gata, plecăm! Jackson Poole se apropia de ei venind 
dinspre puntea pupa. Căpitanul mi-a spus că va trage submarinul 
lângă vas şi că trebuie să vedem dacă avem loc toţi trei, sau 
dacă mai trebuie să dăm ceva afară. 

— Aşa de devreme? întrebă Nielsen. 

— Nu e deloc devreme, Cathy. Omul mi-a zis că după cum 
merg treburile, în vreo douăzeci de minute o să ajungem în 
punctul de lansare. 

— Sir! Instructorul lui Cathy răsărise din întunecime, luase 
poziţie de drepţi în faţa lui Hawthorne şi îl salută în maniera tipic 
britanică. 

— Da, ştim, sergent. Submarinul a fost tras lângă vas. Suntem 
gata de plecare. A 

— Nu despre asta este vorba, sír! lătra soldatul. Imi permiteţi 
să vă întreb de când n-aţi mai pilotat astfel de echipamente? 

— La dracu', să tot fie vreo cinci sau şase ani. 

— De producţie britanică? 

— Mai mult de-ale noastre, dar am utilizat şi englezeşti. 
Diferenţele sunt minore. 

— Nu corespundeţi, sir. 

— Poftim? 

— Nu vă pot permite să pilotaţi echipamentul nostru, sir. 

— Ce face?... 

— Doamna de faţă a demonstrat nişte calităţi excepţionale în 
acest sens, sir, absolut remarcabile. 

— Ei, am acumulat o oarecare experienţă şi la Pensacola, 
sergent, murmură Nielsen. 

— Extrem de bine pusă în valoare, doamnă. 

— Vrei să spui că eava pilota de la bun început? 

— Corect, sir. 

— Lasă baltă rahatul ăsta de sir. Eu cunosc bine insulele, ea 
nu le ştie! 

— Asta arată că nu sunteţi la curent cu ultimele noutăţi 
tehnologice. In faţa pilotului se găseşte un ecran TV, pe care sunt 
proiectate imaginile pe care le vede şi cel aflat pe locul din 
spate, prin periscop. Dacă nu ştiţi asta, este posibil să aveţi şi 
alte lacune. Imi pare rău, sir, dar nu vă pot permite să ocupați 
scaunul din faţă. 

— Asta e nebunie curată...! 

— Nu, sir. Ambarcaţiunea asta a fost plătită de guvernul 
britanic cu cel puţin patru sute de mii de lire sterline şi nu pot să- 
mi permit să las la comenzi pe cineva care nu a mai pilotat una 
de ani de zile. Şi acum v-aş ruga să mergeţi la provă, pilotul 
nostru aşteaptă să vină sus, să fie transferat la hidroavion. 

— Spune-i că palonierul stânga trage puţin, spuse Cathy, în 
rest, totul este normal. 

— Am înţeles, doamnă. Am să vă anunţ imediat ce se 
îndepărtează avionul. Sergentul luă din nou poziţie de drepţi, 
înclină din cap fără a saluta pe cineva anume, evitând să se uite 
la Hawthorne şi se depărtă. 

— Am fost lucrat pe la spate! spuse Tyrell furios, în timp ce 

porneau spre faţă. 

— O să vezi Tye, zise Cathy când ajunseră pe puntea prova a 
ciudatei vedete. E chiar mai bine aşa. Nici n-aş fi deschis gura, 
dacă aveam impresia că nu sunt în stare şi am vorbit foarte 
serios când am spus că, dacă nu eram sigură de mine, m-aş fi 
retras de bunăvoie. 

— ŞI de ce e mai bine aşa? întrebă Hawthorne. 

— Pentru că tu o să te poţi concentra asupra celor ce le vezi, 
fără să-ţi mai baţi capul şi cu pilotajul maşinii. 

Tyrell o privi, observând în lumina lunii rugămintea reţinută 
exprimată de ochii mari, gri-verzi, ochii aceia de fetiţă, pe faţa 
frumoasă a unei femei foarte atractive. 

— S-ar putea să ai dreptate, doamnă maior, nu neg asta. Doar 
că aş fi preferat să procedezi altfel. 

— Nu puteam, nu ştiam dacă pot face faţă. 

Hawthorne zâmbi, simțind cum furia îl părăseşte. 

— Ai chiar totdeauna un răspuns la-ndemână? 

— Are balta peşte? răspunse Poole, care se aplecase peste 
copastie şi se făcuse că nu aude ce vorbeau ei. 

— Să n-o spui! izbucni Tyrell, ridicându-şi palmele în faţa lui 
Nielsen. Să nu cumva să aud: Taci din gură, iubitule! 

— Ah, asta, spuse Cathy, râzând. Intr-o bună zi o să-ţi spunem 
cum s-a întâmplat şi atunci s-ar putea să-ncepi şi tu să-i spui tot 
aşa. Brusc, Nielsen deveni tristă şi distantă. A fost ideea lor, a lui 
Sal şi a lui Charlie. Ei au născocit-o! 

— Ce-au născocit? 

— Să trecem peste, răspunse Cathy, clipind des, cu ochii 
lucind de lacrimi. Doar dacă nu ai patentat cumva cuvântul. 

— Sir! se făcu auzit sergentul de comando, răsărind din 
întunericul de la tribord. Submarinul este pregătit pentru 
imersiune. 

— Să mergem! 


Prima insulă era un fel de gunoi vulcanic, nimic în plus, sau în 
minus. Trecuseră de reciful interior şi ieşiseră la suprafaţă, ca să 
nu vadă decât stânci şi nişte frunziş, abia ţinut în viaţă de ploile 
rare, absorbite de solul ars de soare şi de nisip. 

— O lăsăm baltă, ordonă Tyrell. Direcţia către numărul doi, e 
la mai puţin de-o milă de aici, cap est-sud-est, din câte îmi aduc 
aminte. 

— Corect, răspunse Cathy de la comenzi. M-am uitat deja pe 
hartă şi am pregătit totul pentru plecare. Inchideţi tambuchiurile 
şi pregătiţi-vă pentru imersiune. 

Cea de-a doua insulă era, dacă se putea imagina, o candidată 
şi mai puţin dotată pentru sistemele de alarmă descrise mai 
devreme de Poole. Nu erau decât stânci goale, complet lipsite de 
vegetaţie, nu erau nici măcar plaje, un fel de aberaţie vulcanică, 
absolut lipsită de valoare pentru viaţa umană sau vegetală. 
Submarinul porni spre a treia insulă, situată la patru mile nord de 
cea de-a doua. Aceasta era acoperită de o vegetaţie crescută 
haotic, devastată de furtunile recente, lipsită de întreţinerea 
mâinii omului. Bruma de palmieri care crescuseră erau într-o 
stare jalnică, cei mai mulţi îndoiţi sau trântiţi la pământ, o masă 
de uscat lăsată în voia stihiilor. Se pregăteau să plece de lângă 
ea, când Hawthorne, uitându-se la ecranul din faţa lui Nielsen, 
spuse precipitat: 

— Stai aşa, Cathy. Pe drum înapoi şi după aceea întoarce-te la 
nouăzeci de grade faţă de poziţia noastră actuală. 

— De ce? 

— Ceva nu e-n regulă. Avem ecou pe radar. /mersiune. 

— De ce? 

— Fă cum spun. 

— Sigur că da, dar aş vrea să ştiu de ce. 

— Şi eu, adăugă Poole din compartimentul din spate. 

— Linişte. Hawthorne privea, pe rând, la ecranul de televiziune 
şi la cel al radarului. Menţine periscopul la suprafaţă. 

— Acolo e, răspunse Nielsen. 

— Asta e, spuse Tyrell. Maşinile tale au avut dreptate, 
domnule IBM. Am găsit-o. 

— Ce-ai găsit de fapt? 

— Un zid. Un zid făcut de mâna omului, care reflectă semnalul 
radar. Probabil beton armat. Este camuflat sub vegetaţie, dar 
oţelul din armătură dă ecou pe radar. 

— Ce facem acum? 

— Inconjurăm insula şi, dacă nu găsim şi alte surprize, 
revenim aici. 

Ocoliră încet mica insulă, ieşiţi doar foarte puţin la suprafaţă, 
iar radarul mătură fiecare metru al coastei. Pentru observare 
vizuală directă, Poole se înghesuise în tambuchiul deschis din 
dreptul lui Tyrell, având în mână un binoclu de noapte. 

— Doamne! zise locotenentul, aplecându-şi capul, pentru a 
putea fi auzit. Sunt detectoare peste tot, cred că la fiecare cinci 
sau zece metri şi, aproape sigur, sunt legate în serie. 

— Spune ce vezi, îi răspunse Hawthorne. 

— Arată ca nişte oglinzi mici de sticlă, unele pe palmieri, altele 
pe ţăruşi înfipţi adânc în pământ. De la cei de pe trunchiurile 
copacilor pleacă fire negre sau verzi spre coroană, cei de pe 
ţăruşi - probabil de plastic - par să nu aibă fire, cel puţin eu nu 
văd aşa ceva. 

— Sunt filetaţi, explică Hawthorne, îngropaţi un metru sau doi 
în pământ. Nu-i poţi vedea nici în plină zi, de la mai mult de o 
jumătate de metru. 

— Cum aşa? 

— Sunt nişte bare transparente, colorate nu sunt decât 
contactele pentru legături. In rest, ai avut dreptate, sunt în serie. 

— La fel ca beculeţele de la pomul de Crăciun? 

— Da, dar cu circuit de siguranţă. Nu poţi să scurtcircuitezi 
unul şi să scoţi din funcţiune toată seria. Firele merg la baterii, 
aşezate deasupra sau dedesubt, care şuntează scurtcircuitele şi 
menţin funcţionalitatea sistemului. 

— la te uită unde se ascundea tehnicianul! Ce sunt astea? 

— Detectoare de proximitate - este obligatoriu ca din 
ansamblu să facă parte şi un calculator. Fasciculele pot măsura 
densitatea - masa, dacă preferi - astfel încât alarma nu poate fi 
declanşată de animale mici sau de păsări. 

— Eşti impresionant, Tye. 

— Au apărut de pe vremea când te îndeletniceai tu serios cu 
jocuri video. 

— Şi cum scăpăm de ele? 

— Ne târâm pe burtă. Nu e mare brânză, locotenente. Mai de 
mult, acum vreo cinci sau şase ani, băieţii de la KGB şi cu noi, 
flăcăii cei puri, obişnuiam să ne îmbătăm împreună la 
Amsterdam şi să ne povestim unii altora cât de proşti eram. 

— Ai mai făcut, deci, chestii d-astea? 

— Toţi am mai făcut aşa ceva, Jackson. Nu trebuie să 
minimizezi, dar nici să exagerezi şi totul va fi uşor. 

— Ştii, domnule comandant, uneori mă zăpăceşti. 

— După cum scria cineva, totul este o zăpăceală, tinere... Stai 
aşa, doamnă maior. Cathy îşi ridică ochii de pe comenzi. Asta 
este refugiul, locul în care am avut ecou pe radar. De la peretele 

ăla. 

— Să o iau spre mal? 

— Nu, în nici un caz. Mergem spre vest, vreun sfert de milă, nu 
mai mult. 

— Şi apoi? 

— Apoi iubitul dumitale şi cu mine sărim peste bord... Dă-te 
jos de acolo, Poole. Verifică-ţi arma şi pune-ţi echipamentul la 
punct. 

— Am înţeles, domnule comandant. Pari să ştii ce e de făcut, 
răspunse Poole. 


Telefonul începu să sune, trezind-o pe Bajaratt cu ţârâitul lui 
sonor şi făcând-o să-şi ducă instinctiv mâna sub pernă, după 
pistol. Apoi, ridicată din pat, clipind, ţinându-şi respiraţia, reuşi 
să-şi controleze reacţiile, fără însă a fi mai puţin mirată. Nimeni 
nu ştia unde era - unde erau! De la aeroport, care se afla la 
numai cincisprezece minute cu maşina, luaseră trei taxiuri 
diferite ca să ajungă aici, în primele două se urcase deghizată în 
fostă femeie-pilot a Forţelor Aeriene Israeliene, iar când îl luaseră 
pe al treilea arăta ca o prostituată străină, ce vorbea stricat 
englezeşte. lar moteluri ca acesta nu cer prea multe referinţe 
clienţilor. Nici măcar nume autentice. Ţârâitul reîncepu, iar ea 
ridică imediat receptorul, uitându-se la Nico, aflat lângă ea. 
Băiatul era adormit tun, respira adânc şi mirosea uşor a vin 
ieftin. 

— Alo? rosti ea calm în receptor, privind la afişajul roşu al 
ceasului fixat în noptieră, care arăta ora 1:35 dimineaţa. 

— Îmi pare rău că te-am trezit din somn, se auzi o voce 
masculină plăcută de la celălalt capăt al firului. Dar ni s-a 
ordonat să te ajutăm şi am o noutate, pe care cred că trebuie să 
o afli imediat. 

— Cine eşti? 

— Instrucţiunile noastre nu menţionează că trebuie să ne dăm 
şi numele. De ajuns să-ţi spunem că stimăm deosebit de mult un 
anume bătrâne! bolnav, din Caraibe. 

— Cum m-ai găsit? 

— Ştiam ce să caut şi nu puteai fi în prea multe locuri... De 
altfel, ne-am întâlnit deja la Fort Lauderdale, dar asta n-are nici o 
importanţă, însă informaţiile mele s-ar putea să-ţi fie utile. Haide, 
doamnă, nu-mi da bătăi de cap. Imi asum asemenea riscuri, încât 

unii ar crede că mi-am pierdut minţile. 

— Scuzele mele. Sinceră să fiu, m-ai surprins... 

— Nu, o întrerupse vocea, te-am şocat, pur şi simplu! 

— Aşa e, ai dreptate. Despre ce e vorba? 

— In după-amiaza asta ai făcut o treabă formidabilă. Toată 
lumea mondenă din Palm Beach este în fierbere, aşa cum cred 
că te aşteptai. 

— N-a fost decât o primă luare de contact. 

—A fost mult mai mult decât atât. [i-ai aranjat o 
miniconferinţă de presă pentru mâine. 

— Ce? 

— Ai auzit bine. Ziariştii de aici n-or fi de calitatea celor de la 
New York sau de la Washington, dar avem câţiva destul de buni 
şi care sunt foarte grijulii, mai ales în ceea ce priveşte înalta 
societate din Palm Beach. Nu le-a fost prea greu să-şi imagineze 
unde veţi locui şi câţiva s-au dus până la The Brekers. lar noi am 
considerat că trebuie să afli asta imediat. Poţi refuza, desigur, 
dar nu credem că ţi-ar place să fii luată prin surprindere... 

— Mulţumesc. Poţi să-mi laşi un număr de telefon, unde să te 
pot găsi mai târziu? 

— Ai înnebunit? Legătura se întrerupse şi în receptor se făcu 
auzit tonul. 

Bajaratt puse receptorul în furcă, se dădu jos din pat şi, timp 
de câteva minute, se plimbă prin faţa grămezii de valize şi cutii 
cumpărate de pe Worth Avenue. Era o chestiune minoră, se 
gândi ea, privind spre pachete şi felicitându-se că avusese 
inspiraţia să ceară ca toate etichetele să fie îndepărtate. 
Dimineaţă le va fi mult mai uşor să împacheteze totul. Dar 
problema asta era oricum minoră, exista alta care nu era deloc 
aşa. 

— Nicolo! spuse ea cu voce tare, lovindu-l cu palma peste 
picioarele goale, care-i ieşeau de sub cearceaf. Trezeşte-te! 

— Ce...? Ce e, Cabi? E încă întuneric. 

— Acum nu mai este. Bajaratt se apropiase de lampadarul de 
lângă sofa şi îl aprinsese. Băiatul se ridicase în capul oaselor, se 
freca la ochi şi căsca. 

— Ai băut mult aseară? întrebă Bajaratt. 

— Două pahare de vin, răspunse el, supărat. Doar nu eo 
crimă, signora. 

— Nu! Ai mai citit ceva din foile pe care ţi le-am dat? Parcă 

asta spuseseşi că ai de gând. 

— Sigur că da. Le-am citit ieri noapte, mai multe ore, azi 
dimineaţă în avion, apoi în taxi, înainte de a ajunge la 
magazinele alea elegante. Aseară am citit cel puţin o oră. Tu 
dormeai. 

— Îţi poţi aminti absolut totul? 

— Îmi amintesc ce-mi pot aminti, ce tot vrei de la mine? 

— Unde ţi-ai făcut şcoala? întrebă Bajaratt cu asprime, de la 
capătul patului. 

— Zece ani acasă, la Ravello, cu profesori particulari, răspunse 
tânărul reflex, cu emfază. 

— Şi după aceea? 

— L'Ecole de la Noblesse, de la Lausanne, răspunse, scurt, 
Nicolo. Ca pregătire pentru... ăăă... 

— Repede! Ca pregătire pentru ce? 

— Mi-am adus aminte! Ca pregătire pentru Universite de 
Geneve... Şi apoi tatăl meu m-a chemat acasă, la Ravello, ca să 
mă familiarizez cu afacerile familiei... da, m-a chemat înapoi... 
afacerile. 

— Fără ezitări! O să creadă că minţi. 

— Cine? 

— Şi după ce tatăl tău te-a chemat acasă? 

— Am avut profesori particulari... Nicolo făcu o pauză, 
strâmbându-se, apoi cuvintele învăţate pe dinafară începură să-i 
ţâşnească din gură:... Incă doi ani, ca să pot recupera lipsa de 
pregătire universitară - cinci ore zilnic! Mi s-a spus că mi-am 
trecut examenele la Scuola di Milano cu calificative maxime. 

— Se poate verifica, încuviinţă Bajaratt, dând din cap. Bravo, 
Nicolo, ţi-ai văzut de treabă foarte bine. 

— O să fie chiar şi mai bine, dar totul este fals, nu-i aşa, 
signora? Dacă se întâmplă să mă întrebe cineva, direct în 
italiană, ceva la care nu ştiu ce să răspund? 

— Am mai vorbit despre asta. Schimbi, pur şi simplu, 
subiectul, sau o să fac eu asta în locul tău. 

— De ce mai trezit şi mi-ai pus toate întrebările astea? 

— A fost nevoie s-o fac. N-ai auzit, pentru că vinul te-a făcut 
să dormi tun, am primit un telefon. Mâine, când vom ajunge la 
hotel, vom da peste mai mulţi ziarişti, care vor dori să-ţi ia un 
interviu. 

— Nu, Cabi. Cine şi-ar da osteneala să ia un interviu unui băiat 

crescut la Portiei, pe docuri? Nu mie vor să-mi ia interviu, vor să 
ia un interviu acestui barone-cadetto di Ravello, n-am dreptate? 

— Ascultă-mă cu atenţie, Nico. Bajaratt, auzindu-şi tonul 
ascuţit al vocii, se aşezase pe pat, lângă Nicolo. Incă nu ştii, dar 
poți deveni, într-adevăr, acest barone-cadetto. Familia ţi-a văzut 
fotografiile, au aflat despre dorinţa ta sinceră de învăţătură, de a 
deveni un adevărat gentilaomo italiano. Şi sunt gata să te 
primească în mijlocul lor, în calitate de înlocuitor al acelui fiu 
degenerat, pe care l-au avut cândva. 

— lar vorbeşti aiurea, signora. Ce familie aristocrată îşi poate 
dori ca sângele să-i fie întinat de colbul docurilor? 

— Această familie îşi doreşte exact aşa ceva, pentru că nu are 
altă alternativă decât să găsească pe cineva ca tine. Şi au 
încredere în mine, la fel cum şi tu trebuie să ai. Şi o să poţi să-ţi 
schimbi existenţa asta mizerabilă pe o alta, mult mai bună şi 
infinit mai bogată. 

— Dar până la momentul ăla, dacă va veni vreo dată, tu eşti 
cea care-mi ceri să fiu i/ barone-cadetto, nu-i aşa? 

— Da, sigur că da! 

— Este ceva foarte important pentru tine, ceva despre care nu 
trebuie să te întreb nimic. 

— Ţinând cont de tot ce am făcut pentru tine, că, între altele, 
ţi-am salvat viaţa, cred că îmi datorezi măcar atât. 

— Ah, da, sigur, Cabi. Dar merit şi eu să fiu recompensat 
pentru eforturile pe care le-am făcut de dragul tău, învățând 
toate chestiile alea. Nicolo îşi ridică braţele, îşi puse mâinile pe 
umerii ei şi o trase uşor spre pernă. 

Bajaratt nu-i opuse nici o rezistenţă tânărului bărbat. 

Trecuse cu puţin de ora 2:00 noaptea când Hawthorne şi 
Poole, în costumele lor negre de scafandri autonomi, ajunşi pe 
insulă - cel de-al treilea dintre atolii vulcanici - porniră să se 
târască pe stâncile tăioase, înaintând spre interiorul acesteia. 

— Rămâi pe burtă, zise Tyrell în radioul lui. Trebuie să fim tot 
timpul perfect lipiţi de sol, ca şi cum am vrea să ne înfigem în 
pământ, ai înţeles? 

— La dracu”, fii fără grijă dinspre partea mea, sosi răspunsul, 
abia şoptit. 

— După ce trecem de prima serie de detectoare, să rămâi lipit 
de pământ încă vreo cincisprezece sau douăzeci de metri, OK? 
Fasciculele astea pot reacţiona la prezenţa unor fiinţe de diverse 
înălţimi până la vreo zece metri, pornind de la presupunerea că, 
odată ajunşi pe mal, oamenii se ridică în picioare, ceea ce nu pot 
face şi şerpii sau şoarecii, pricepi? 

— Sunt şerpi pe aici? i 

— Nu, nu există nici urmă de şarpe. Incerc numai să-ți explic 
cum funcționează sistemul, spuse Tye aspru. Să nu cumva să te 
ridici până când nu mă ridic eu. 

— Cum vă este voia, domnule comandant! răspunse Poole. 
Şaizeci şi opt de secunde mai târziu ajunseră pe o bucată de 
iarbă arsă de soare, o palmă de pământ incapabilă de a hrăni 
palmieri sau alţi copaci. 

— Gata, spuse Hawthorne, ridicându-se în picioare. Am 
scăpat. O luară la fugă peste bucata de pământ, oprindu-se 
brusc, atunci când auziră nişte zgomote estompate din cauza 
distanţei - sunete produse de animale - ascuţite şi insistente. 

— Câini, şopti Tyrell în aparatul de radio. Ne-au simţit! 

— Hait! 

— Din cauza vântului, vine din spre nord-vest. 

— Ce Înseamnă asta? 

— İnseamnă că trebuie să fugim mâncând pământul spre sud- 
est. Vino după mine! Hawthorne şi Poole o luară la fugă spre 
stânga lor, spre țărm, ajungând într-un crâng de palmieri 
călători. Se opriră unul lângă celălalt, la adăpostul frunzelor, cu 

respiraţia tăiată de efort. Tyrell vorbi primul: 

— Ceva nu e-n regulă aici! 

— De ce? Câinii nu mai latră. 

— Nu ne mai pot simţi acum, dar nu despre asta vorbeam. Tye 
privi înjur, cercetând cu atenţie locul. Aştia sunt palmieri călători. 
Cresc sub formă de evantai, seamănă exact cu cele de făcut vânt 
pe căldură. 

— Şi? 

— Sunt totdeauna primii pe care-i doboară vânturile mai 
puternice... uite, câţiva s-au rupt din cauza furtunilor, dar 
majoritatea sunt încă în picioare. 

— ŞI? 

— Ce-am văzut noi din submarin, exact deasupra refugiului. 
Aproape totul era dezrădăcinat, rupt, făcut una cu pământul. 

— Nu prea înţeleg ce vrei să spui. Unii copaci pot rezista, alţii 
probabil că nu. Ce-i cu asta? 

— Aici suntem pe o înălţime, creasta de deasupra refugiului 
este mai jos. 

— Ciudăţenii ale naturii, constată Poole. Când suflă vântul 
dinspre Lake Pontchartrain, se întâmplă şi pe la noi fel de fel de 
lucruri ciudate. Odată, toată partea stângă a casei noastre de 
vacanţă a fost făcută praf, dar coteţul câinelui, care era chiar în 
faţa casei, a scăpat neatins. Natura este imprevizibilă. 

— Poate că da, poate că nu. Haide. Incepură să se strecoare 
printre arborii groşi, în formă de evantai, până ce ajunseră la un 
promotoriu de deasupra refugiului. Tyrell luă binoclul de noapte 
de la centură şi-l duse la ochi. 

— Vino aici, Jackson. Uită-te cu ăsta acolo, spre vârful înălţimii 
din faţă şi spune-mi ce vezi. Tyrell îi dădu tânărului binoclul şi îl 
privi, în timp ce Poole scruta zona pe care i-o arătase el. 

— Hei, e ceva putred, Tye, spuse ofiţerul de aviaţie. Printre 
copaci se văd câteva raze de lumină, pe o distanţă bună, dar nici 
urmă de sursă. 

— Obloane de protecţie contra uraganelor, vopsite în verde 
închis, pentru camuflaj. Nimeni n-a fost încă în stare să facă nişte 
lucruri perfecte şi nici obloanele astea nu se închid perfect. Acolo 
e o casă al dracului de mare şi înăuntru se află cineva foarte 
important pentru toată nebunia asta, poate chiar cățeaua aia. 

— Ştii, comandante, poate c-ar fi cazul să ne spui şi nouă 
despre ce e vorba în toată povestea asta afurisită! Te auzim 

vorbind de cățeavua aia, de terorişti, de dispariția unor hârtii 
secrete şi de haos internațional, iar nouă ni s-a ordonat să nu 
punem nici o întrebare. Cathy n-o să scoată o vorbă pe tema 
asta, pentru că ea e Nielsen-regulament şi, ca şi mine, face totul 
pentru Charlie, dar, de aici, căile noastre se despart. Eu, unul, nu 
dau doi bani pe ordine şi, dacă e să fiu făcut bucăţi, vreau să ştiu 
pentru ce. 

— Cerule! locotenente, nu mi-am închipuit că poţi vorbi atât! 

— Sunt un ticălos genial, comandante. Şi acum, dă-i te rog 
drumul, despre ce mama dracului se vorbeşte în propoziţie? 

— Pe deasupra, mai ai şi tendinţe manifeste de insubordonare. 
Bine, Poole. O să te lămuresc. Este vorba de asasinarea 
Preşedintelui Statelor Unite. 

— Ce? 

— lar teroristul care încearcă să facă asta este o femeie şi încă 
nu se ştie dacă nu o să reuşească. 

— Eşti nebun! Asta e tâmpenie curată! 

— Aşa s-a crezut şi despre Dallas şi despre teatrul Ford... Din 
cele ce le-am aflat noi din Valea Baaka, dacă acest asasinat 
reuşeşte, urmează să fie doborâte alte trei ţinte - primul ministru 
al Angliei, Preşedintele Franţei şi şeful guvernului israelian. Toate 
într-o succesiune rapidă. lar semnalul este uciderea Preşedintelui 
nostru. 

— Dar asta este imposibil! 

— Ai văzut ce s-a întâmplat pe St Martin, ce i s-a întâmplat lui 
Charlie şi avionului vostru, în ciuda faptului că se garantaseră 
condiţii de securitate maximă, corespunzătoare unei arme 
secrete, de înaltă tehnologie. Şi nu ştii că o echipă de agenţi 
acoperiţi FBI a fost masacrată la Miami, în timp ce supravegheau 
un anume obiectiv legat de această operaţie, iar eu însumi am 
fost gata să fiu omorât pe Saba, pe când căutam ceva fără nici o 
legătură cu treaba noastră, doar pentru faptul că se aflase că am 
fost recrutat. Ştim deja că avem scurgeri de informaţii la 
Washington şi la Paris, cu Londra e încă o enigmă. După cum 
spunea un prieten al meu, despre care trebuie să recunosc 
ruşinat că este un ofiţer de informaţii excepţional, care lucrează 
la MI 6, femeia asta şi oamenii ei au nişte resurse pe care nu 
numai că nu ni le-am imaginat, dar la care nici n-am îndrăznit să 
visăm vreo clipă. Crezi că răspunsul ăsta este mulţumitor, 
locotenent Poole? 

— Dumnezeule! se auzi vocea gâtuită a lui Cathy Nielsen, din 
radioul lui Poole. 

— Mda, spuse locotenentul, privind în jos, la apărătoarea în 
care se afla aparatul. Era deschis, sper că nu te superi. Te 
scuteşte să mai spui încă o dată toată povestea. 

— Ar trebui să vă degradez pe amândoi pentru asta! explodă 
Hawthorne. Nu ţi-a dat prin capul ăla deştept că acolo, în casa 
aia, ar putea fi un scanner de frecvenţă deschis şi că am putea fi 
interceptaţi? 

— Corecţie, interveni vocea lui Nielsen din aparatul cu pricina. 
Utilizăm fascicul radio pentru comunicaţii militare directe. Pe o 
rază de două mii de metri nu poate fi interceptat. Securitate 
garantată... Mulţumesc, Jackson, cred că acum putem continua. 
Şi-ţi mulţumesc şi dumitale, domnule Hawthorne. Uneori trupa 
are nevoie de informaţii mai detaliate, sunt sigură că înţelegi 
asta. 

— Inţeleg că voi doi aţi devenit imposibili! Dincolo de orice 
limită... Unde eşti acum, Cathy? 

— La vreo sută cincizeci de metri vest de refugiu. Mi-am 
închipuit că o să reveniţi pe acolo. 

— Intră în golfuleţ, dar rămâi în imersiune, la cel puţin 
cincisprezece metri de mal. Nu ştim ce posibilităţi au fasciculele 
alea de supraveghere. 

— Am înţeles. Terminat. 

— Terminat, spuse şi Poole, ducându-şi mâna la aparat şi 
oprindu-l. 

— Asta a fost un truc al dracului de murdar, Jackson. 

— Ai dreptate, dar uite câte s-au lămurit aşa. Inainte, singurul 
nostru motiv era Charlie, acum e vorba de mult mai mult. 

— Şi nu uita de Mancini, prietenul ăla al vostru cu două feţe, 
Sal. Ar fi fost în stare să vă arunce pe toţi în aer fără să 
clipească. i 

— Nici nu vreau să mă gândesc la el. Incă nu sunt în stare. 

— Atunci n-o face. Tyrell arătă în jos, spre refugiu. Să mergem. 
Cele două siluete, strânse în costumele lor negre, începură să se 
mişte în zig-zag, coborând panta ca nişte fantome. 

— Pe burtă, şopti Hawthorne în aparatul de radio când 
ajunseră pe plajă. O să ne târâm până la frunzişul ăla, de acolo. 
Dacă nu mă înşel, este un zid. 

— Să mă ia toţi dracii! exclamă Poole când ajunseră la micul 

debarcader acoperit de viţă de vie şi îşi strecură mâna printre 
frunze. Este un zid, beton sută în sută. 

— Şi cred că are mai multă armătură de oţel în el decât o pistă 
de aeroport, adăugă, Tyrell. Asta a fost făcut să reziste la bombe 
serioase, nu la nişte biete uragane sau furtuni tropicale. Rămâi 
culcat!... Hai mai departe, presimt că o să mai dăm peste ceva 
surprize. 

Şi dădură imediat. Prima a fost un strat de Astroturf verde, 
care acoperea un şir de trepte, ce duceau spre o breşă ce se 
vedea sus, în cornişă. 

— N-am fi observat noi ceva din aer, în vecii vecilor, spuse 
locotenentul. 

— Ai dreptate, Jackson. Celui care locuieşte aici nu-i place 
deloc covorul roşu, preferă unul verde. 

— Trebuie să fie un tip tare retras. 

— Cred că ai dreptate.. Rămâi pe stânga şi fă mai departe pe 
şarpele. Cei doi bărbaţi continuară să urce panta, târându-se, 
încet, în tăcere, până când ajunseră în capul scării, de unde se 
vedea silueta unei clădiri acoperită de palmieri. Hawthorne săltă 
covorul verde şi dădu la iveală o potecă acoperită cu dale de 
piatră. 

— Dumnezeule, ce simplu! şopti el spre Poole. Ai putea face 
aşa ceva cu orice casă de la ţară, sau de pe mal şi n-ai mai putea 
să zăreşti urmă din ea, nici din aer, nici de pe mare. 

— Sigur că da, încuviinţă ofiţerul de aviaţie, impresionat. larba 
asta artificială e o găselniţă, dar cu palmierii ăia de colo e cu 
totul altă mâncare de peşte. 

— Ce? 

— Sunt imitații. 

— Imitaţii? 

— N-ai fost crescut la ţară, domnule comandant, sau, cel 
puţin, nu la ţară în Louisiana. In orele de dinainte de răsăritul 
soarelui, palmierii transpiră. E o chestie de diferenţă de 
temperatură. Uită-te, nu-i nici urmă de umezeală pe frunzele 
alea mari. Astea nu sunt decât nişte flori artificiale uriaşe şi mai 
sunt şi disproporționat de mari faţă de trunchiuri - probabil 
plastic chior. 

— Deci un sistem de camuflaj mecanizat. 

— Mai degrabă computerizat, destul de uşor de făcut, dacă 
branşezi la maşinărie un detector de frecvenţe radar. 

— Ha! 

— Haide, Tye, e simplu ca bună-ziua. La fel cu uşile de garaj, 
care se deschid atunci când lumina farurilor atinge senzorii 
fotoelectrici, dar funcţionează pe dos. Senzorii, orientaţi spre cer 
şi spre mare, detectează orice semnal neobişnuit şi maşinile 
intră în funcţiune. Şi se închide mustăria. 

— Chiar aşa? 

— Chiar aşa. Dacă se apropie vreun avion sau vreo barcă la 
mai mult de un kilometru sau doi, senzorii transmit informaţia la 
calculator şi acesta activează maşinăriile, la fel cum sunt 
deschise de la distanţă uşile garajelor. Aş putea proiecta un 
sistem ca ăsta care să nu coste mai mult de câteva mii de dolari, 
dar Pentagonul nici nu vrea să audă de aşa ceva. 

— Probabil că ai aduce întreaga economie în stare de faliment, 
şopti Hawthorne. 

— Aşa spune şi tata, dar surioara mea este de acord cu mine. 

— lar tinerii vor moşteni tot Pământul şi toate butoanele lui. 

— Ce mai facem acum? Mergem frumos printre bucăţile alea 
mari de bumbac şi sunăm la uşă? 

— Nu, nu mergem, ne târâm pe burtă fără nici un zgomot, 
ocolim acele bucăţi mari de pânză cu multă grijă şi facem pe 
dracu' în patru să nu facem nimic să sune. 

— Ce căutăm? 

— Orice ne cade sub ochi. 

— Şi după aia? 

— Depinde de ce găsim. 

— Imi place că eşti tot numai planuri şi alternative. 

— Există lucruri pe care nu le poţi vâri într-un calculator, 
flăcău. Hai să mergem. 

Se furişară peste pajiştea acoperită cu iarbă aspră şi ţepoasă 
şi trecură pe lângă falşii palmieri dezrădăcinaţi, privind amândoi 
la mecanismele din interior şi atingând primul trunchi ce le ieşise 
în cale. Poole dădu din cap a încuviinţare, ca şi cum ar fi dorit să 
arate că presupunerile lui anterioare erau perfect confirmate de 
realitate şi că obiectul pe care-l pipăiau ei nu era decât un tub de 
plastic turnat, aproape imposibil de deosebit de modelul real, dar 
care constituia o sarcină mult mai redusă pentru mecanismele 
care-l manevrau. Hawthorne arătă spre o gaură ce se vedea în 
verdeață, făcându-i semn locotenentului să îl urmeze. 

Unul după altul, cei doi bărbaţi se târâră prin tunelul acoperit 

cu pânză vopsită, în direcţia uneia dintre razele de lumină ce 
răzbătea printr-un oblon care nu se închisese bine. Când 
ajunseră, se ridicară amândoi, tot în tăcere şi priviră în interior. 
Cum nu se zărea nici ţipenie, Tyrell mai trase puţin de oblon, 
căscându-l încă un pic, ca să poată vedea mai bine. Şi rămaseră 
amândoi cu gura căscată! 

Interiorul casei se asemăna cu vila unui doge de pe timpul 
Renaşterii, arcade uriaşe te conduceau dintr-o încăpere în alta, 
peste tot marmură aurită, pereţii albi erau acoperiţi cu tapiserii 
de o calitate pe care nu o întâlneai decât în muzee - dar nu în 
toate. Apăru şi o siluetă, un bătrân într-un scaun pe rotile, cu 
motor. Trecea pe sub arcade dintr-o cameră în cealaltă. Le 
dispăru din vedere, dar, urmându-l pe bătrân, apăru un uriaş 
blond, cu umeri masivi, care întindeau să plesnească guayabera 
ce o avea pe el. Hawthorne îl atinse pe Poole pe umăr, arătând 
de-a lungul casei şi spunându-i, tot prin semne, să îl urmeze. 
Ceea ce locotenentul şi făcu, croindu-şi amândoi drum în tăcere, 
până când Tyrell ajunse acolo unde presupunea că se află zona 
în care dispăruse bătrânul. Obloanele nu lăsau să scape nici 
urmă de lumină, aşa că Hawthorne îl luă pe Poole de braţ, îl trase 
lângă el şi forţă, cu mare grijă, un oblon, la nivelul ochilor. 

Imaginea din interior era de necrezut, o fantasmă, creaţie a 
unui maniac al jocurilor de noroc. Era un cazinou în miniatură, 
construit ca pentru un împărat, un împărat chinuit de insomnie. 
Erau acolo maşini pentru poker mecanic, o masă de biliard, o 
masă joasă şi curbă pentru zaruri, o ruletă, toate de înălţime 
redusă, nedepăşind talia, pentru a putea fi folosite de invalidul 
din scaunul pe rotile. Toate suprafeţele maşinilor şi meselor erau 
literalmente acoperite de teancuri de bancnote şi de fişicuri de 
monede şi era cât se poate de clar că bătrânul miza şi pentru 
bancă şi împotriva ei. Şi nu avea cum să piardă. 

Bodyguard-ul cel blond - nu putea fi altceva - stătea lângă 
bătrânul stafidit, al cărui păr cărunt era subţiat de un început de 
chelie, căscând plictisit, în timp ce acesta băga monedă după 
monedă într-o maşină de poker şi râdea sau se strâmba, după 
cum erau rezultatele. Apoi apăru un al doilea bărbat, împingând 
o masă pe rotile - plină cu mâncare, pe care se afla şi o carafă 
de vin - pe care o alinie lângă invalid. Bătrânul aruncă o privire şi 
începu să urle la bucătarul-gardian, care se înclină respectuos, 
luă o farfurie de pe masă şi, probabil, promise că respectivul fel 


158 


de mâncare va fi înlocuit imediat. 

— Hai! şopti Tyrell. E cel mai bun moment pe care-l putem 
prinde. Trebuie să intrăm imediat înăuntru, până nu revine gorila 
care tocmai a plecat. 

— Unde a plecat? 

— De unde dracu' să ştiu? Hai, să-i dăm drumul! 

— Stai puţin, şopti Poole. Ştiu cum sunt făcute ferestrele 
astea: sunt două foi de geam montate etanş, iar spaţiul dintre 
ele este vidat, pentru a le mări rigiditatea. Dar dacă interstiţiul 
vidat se umple din nou cu aer, poţi să le spargi ca pe orice 
geamuri ordinare. 

— Şi cum facem asta? 

— Pistoalele noastre au amortizoare, da? 

— Da! 

— Şi, când plătesc, maşinile de poker fac zgomot în draci, nu? 

— Bineînţeles! 

— Aşteptăm până când vedem că are un câştig serios, dăm 
repede două găuri în colţuri şi năvălim peste ei. 

— Locotenente, s-ar putea să fii, totuşi, un geniu. 

— Asta tot încerc să-ţi explic şi eu de-o grămadă de vreme, 
dar n-ai vrut să mă crezi. Tragem în partea de jos, eu în colţul din 
dreapta, tu în colţul din stânga. Aşteptăm câteva secunde şi 
după aia îi dăm bătaie. Şi, de fapt, dacă spaţiul dintre geamuri 
nu mai e vidat şi va acţiona ca o pernă de aer, probabil că vom 
face chiar mai puţin zgomot decât atunci când spargi o fereastră 
ordinară. 

— Cum zici dumneata, generale. 

Işi desfăcură tocurile şi îşi scoaseră amândoi pistoalele, 
pregătindu-se. 

— Acum Tye, a dat lovitura! strigă Poole, în timp ce bătrânul 
din casă începea să dea din mâini în faţa maşinii, ce arunca 
fulgere orbitoare şi clipea din toate luminile ei colorate. 

Traseră amândoi, aproape simultan, dădură la o parte 
obloanele exterioare, observând că fereastra se opacizase, ca şi 
cum între cele două geamuri ar fi pătruns o ceaţă lăptoasă şi se 
năpustiră prin ea, în timp ce maşina continua să clipească şi să 
scuipe monede, iar ecourile sunetelor de clopot pe care le scotea 
reverberau din pereţii de marmură. Aterizară pe podea printre 
cioburi, pe când bodyguard-ul, uluit, sărea într-o parte, ducându- 
şi mâna la centură. 

— Nici măcar să nu te gândeşti la asta! spuse Hawthorne într- 
o şoaptă stridentă, pe când zgomotele asurzitoare ale maşinii 
amuţeau. Dacă vreunul dintre voi vorbeşte doar o idee prea tare, 
va fi ultimul sunet pe care-l va scoate. Credeţi-mă pe cuvânt, nu- 
mi place de loc de voi. 

— Impossibile! ţipă, gâtuit, bătrânul din scaun, şocat de 
apariţia celor doi invadatori în costume negre. 

— Ba e al dracului de posibil, răspunse Poole, ridicându-se în 
picioare şi îndreptându-şi pistolul spre invalid. Am învăţat puţină 
italiană, mulţumită unui individ despre care credeam că-mi este 
prieten, dar, dacă tu şi el aveţi vreun amestec în moartea lui 
Charlie, n-o să mai ai nevoie nici măcar o secundă de scaunul ăla 
al tău. 

— Avem nevoie de el viu, nu mort, îl întrerupse Tyrell. 
Locotenente, îţi ordon să te potoleşti! 

— Greu de respins tentaţia nesupunerii, domnule comandant. 

— Acoperă-mă, îi spuse Hawthorne. El se apropie de uriaşul 
blond, îi ridică guayabera şi-i scoase revolverul de la centură. Du- 
te acolo lângă arcadă, Jackson şi lipeşte-te de perete, continuă 
Tyrell, cu atenţia concentrată asupra blondului, care devenise 
furios şi agitat. Dacă te gândeşti la ce cred eu că te gândeşti, se 
răsti el la omul din faţa lui, mai bine renunţă. Am spus că-l vrem 
pe domnul Matusalem viu. Asta nu te include şi pe tine. Du-te 
acolo, între maşinile alea două. Mișcă! Şi scoate-ţi din cap ideea 
să sari la mine. Păduchii nu-mi plac de loc. De obicei îi strivesc 
fără nici o remuşcare. Mişcă! 

Uriaşul se înghesui între cele două maşini, cu sudoarea 
curgându-i pe frunte şi cu flăcări în ochi. 

— Nu ieşiţi vii de aici! murmură el într-o engleză stricată. 

— Crezi? Hawthorne se deplasă rapid lângă una din maşinile 
de lângă blond, îşi trecu pistolul în mâna stângă şi-şi scoase 
radioul din apărătoarea lui. Deschise aparatul şi-l apropie de 
buze şi vorbi calm: 

— Mă auzi, doamnă maior? 

— Fiecare şoaptă, domnule comandant. Vocea feminină care 
izbucnise din micul difuzor îl uimi pe gardian şi, pentru o clipă, îl 
enervă cumplit pe bătrânul neajutorat din scaun, al cărui trup 
începu să tremure de furie şi de frică. Apoi, tot aşa de brusc 
precum apăruse, furia îi dispăru. Il privi însă pe Hawthorne şi 
rânji, cel mai malefic rânjet pe care-l văzuse acesta vreodată şi 

care, pentru o clipă, păru să-l hipnotizeze. 

— Cum staţi? se auzi din nou vocea lui Nielsen. 

— Am intrat în casă, Cathy, răspunse Hawthorne, luându-şi 
ochii de pe faţa bătrânului, ce părea o încarnare a răului în cea 
mai pură stare. Ne găsim într-un loc ce pare să fie rudă apropiată 
cu vila lui Hadrian. Am pus mâna pe doi dintre locuitori şi-l 
aşteptăm pe al treilea. Cine mai e aici, dacă mai e cineva, încă 
nu am aflat. 

— Să transmit toate astea la vedeta de patrulare din larg? 
auzindu-i vorbele, bătrânul tresări puternic în scaunul lui, din nou 
furios, iar mâna lui acţiona ceva pe suportul capitonat pe care-şi 
sprijinea braţul. Dar fu oprit imediat de piciorul lui Poole şi mâna 
îi căzu moale într-o parte, apucând o spiţă a roții. 

— Vedeta e în afara transmisiei militare directe, nu-i aşa? 

— Ba da. 

— Atunci aşteaptă până când îşi bagă nasul Jackson prin 
echipamentele de aici. N-aş prea vrea să le comunicăm totul şi 
altora. Dar, dacă se întâmplă să pierdem contactul, cheamă 
imediat vedeta! 

— Ţineţi-vă aparatele deschise! 

— S-a făcut. Sonorul o să fie înăbuşit puţin de apărătoare, dar 
o să auzi destul. Se aud paşi! Tocuri pe marmură, dintr-o altă 
încăpere. Terminat, încheie Tye în şoaptă. Hawthorne îşi puse 
aparatul înapoi, în apărătoare, îşi trecu arma în mâna dreaptă şi 
o îndreptă spre capul uriaşului blond, aflat la mai puţin de un 
metru de ţeavă. 

— Alt! ţipă bătrânul italian, pornindu-şi brusc scaunul spre 
arcada din faţa lui. Pe când el făcea mişcare asta, blondul se 
aruncă în maşina din stânga lui, trimiţând-o spre Tyrell cu atâta 
forţă, încât îl dobori la podea şi căzu, apoi, peste el, prinzându-i 
sub ea şi mâna dreaptă, cea în care ţinea pistolul, urmată 
imediat de omul care o împinsese. Simultan, dinspre arcadă se 
auzi mai întâi zgomot de veselă spartă şi, pe când degetele 
uriaşului se înfigeau în gâtul lui Tyrell, răsună pocnetul slab al 
unui foc tras de o armă cu amortizor, care zbură jumătate din 
ţeasta acestuia, făcându-l să cadă, mort, într-o parte. Tye reuşi 
să-şi smulgă mâna prinsă sub maşina masivă, ce continua să 
clipească în tăcere şi sări în picioare, doar ca să privească la 
Andrew Jackson Poole V, care-l termina pe cel de-al doilea 
gardian cu o serie de lovituri rapide, cu mâinile şi cu picioarele, 

în urma cărora omul îşi pierdu orice brumă de control. Apoi îl 
înşfăcă bine şi-l aruncă în spinarea bătrânului, care încerca să 
fugă, tăindu-i avântul brusc şi fără menajamente. 

— Hawthorne?... Poole? se auzi vocea lui Cathy din aparatul 
de radio. Ce s-a întâmplat? Am auzit o groază de zgomote! 

— Un moment, răspunse Tyrell cu răsuflarea încă tăiată, 
trecând pe lângă cadavrul de lângă el, aplecându-se, scoțând din 
priză maşina şi oprind astfel clipitul exasperant al acesteia. 
Bătrânul continua să se zbată sub greutatea corpului gardianului 
încă inconştient, până când Poole ajunse lângă el, i-l luă din 
spinare şi-l lăsă să se prăbuşească pe podea. 

— Controlăm din nou situaţia, vorbi mai departe în aparat 
Hawthorne. O să insist până-n pânzele albe ca un locotenent de 
nici treizeci de ani pe nume Andrew Jackson Poole să fie avansat 
cel puţin general. /isuse, mi-a salvat viaţa! 

— Are obiceiul să le facă prietenilor unele mici servicii. Ce 
urmează? 

— O să controlăm mai întâi împrejurimile, apoi echipamentul 
electronic. Rămâi pe recepţie. 

Tye şi Jackson legară strâns mâinile şi picioarele bătrânului şi 
ale gardianului, le puseră câte un căluş în gură. Apoi îi legară 
bine de scaun, respectiv de o maşină, cu fâşii rupte din nişte feţe 
de masă găsite într-un mic oficiu şi plecară să cerceteze mai întâi 
restul casei, apoi toată proprietatea. Când ieşiră din casă, 
începură să se târască din nou, ţinându-se la sud-est de cuşti le 
cu gratii ale câinilor, care erau la mai puţin de patruzeci de metri 
de clădirea principală, până ce zăriră o cabană micuță, vopsită în 
verde, pentru camuflaj şi înconjurată de palmieri înalţi, în care, 
printr-o fereastră foarte mică, se vedea pulsând o lumină difuză. 
Se strecurară până în dreptul ferestrei şi, înăuntru, văzură o 
siluetă într-un balansoar, având în jur plante mari, înflorite, care 
bătea aerul cu pumnii, privind la o secvenţă de desene animate 
de la televizor. 

— Băiatu' nu-i întreg la minte, şopti Poole. 

— Nu, nu e, răspunse Hawthorne, dar e un robot capabil să 
asculte de nişte ordine şi poate face ceva ce s-ar putea să nu ne 
placă absolut de loc. 

— Ce vrei să facem? 

— Uşa e în partea cealaltă. Intrăm, îl legăm şi îl pocneşti 
cumva, ca să-l scoţi din funcţiune vreo două ore. 

— Bine, nu-i nici o problemă, răspunse locotenentul. 

— Bun... Ssst! A auzit ceva! Se duce la o cutie roşie de pe 
masă, din partea cealaltă. Hai! 

Cele două siluete în negru o luară la fugă în jurul cabanei, 
năvăliră pe uşa acesteia şi se treziră faţă în faţă cu un om mirat, 
care zâmbea la ei şi care continuă să zâmbească şi atunci când 
opri aparatul de pe masă, care emitea un fel de scârţăit sonor. 

— Asta e semnalul meu, să dau drumu' la câini, zise el ezitant. 
E totdeauna semnalul pentru asta, adăugă el, întinzându-se spre 
un levier roşu, de lângă perete. Trebuie să le dau drumu' 
imediat. 

— Nu! urlă Hawthorne. Semnalul a fost greşit! 

— Oh, nu e niciodată greşit, spuse grădinarul parcă visător. Nu 
e greşit niciodată, niciodată... Şi trase de levier. In câteva 
secunde se auziră urletele întărâtate ale câinilor, în timp ce 
treceau pe lângă cabană şi se năpusteau spre clădirea 
principală. Gata, zise jumătate-de-om, continuând să zâmbească. 
Băieţii mei buni sunt liberi. 

— Cum ai primit semnalul? îl întrebă Tyrell. Cum? 

— Un buton la scaunul lui // padrone. Am făcut multe exerciţii, 
dar, uneori, când bea vin, il padrone îl mai apasă şi din greşeală. 
Am mai auzit semnalul odată, acum câteva minute, dar s-a oprit 
foarte repede şi atunci am crezut că e o greşeală. Dar nu acum, 
nu a doua oară. Chiar vrea asta şi eu trebuie să mă duc la băieţii 
mei. Este foarte important. 

— Are cel puţin o doagă lipsă, spuse Poole. 

— Poate şi ceva cercuri, locotenente, dar noi trebuie să ne 
întoarcem în casă... Rachete de semnalizare. 

— Ce? 

— Câinii urmăresc mirosul sau lumina puternică, exploziile de 
lumină. Scoate două rachete de semnalizare, bagă una sub 
costum şi freac-o la subţioară. Freac-o bine şi roagă-te să fi 
transpirat destul până acum! 

— Este foarte neplăcut, spuse Poole, ascultându-l. 

— Fă ce ţi-am spus! 

— Asta şi fac! 

— Aprinde-o pe cealaltă şi arunc-o pe uşă, la stânga, cât de 
departe poţi. Apoi o arunci şi pe cea de la subţioară, fără să o 
aprinzi. 

— Uite-le! 

În câteva clipe câinii trecură în goană pe lângă cabană, 
năpustindu-se spre lumina orbitoare. Lătrau isteric, învârtindu-se 
pe lângă tubul care fâsâia, simțind mirosul de om al celui 
neaprins şi scheunând frustrati. 

— Ascultă domnule, spuse Hawthorne, întorcându-se spre 
grădinar. Asta este un joc - lui ;/ padrone îi plac jocurile, doar ştii! 

— Oh, da, da, îi plac foarte mult! Uneori stă toată noaptea şi 
se joacă. 

— Ei, toată povestea asta nu e decât un joc nou, ne distrăm 
împreună. Poţi să te întorci la televizor, nu e nevoie să te mai 
duci nicăieri. 

— Oh, mulţumesc. Mulţumesc foarte mult! Omul se aşeză 
înapoi în balansoar şi începu din nou să râdă, privind la desenele 
animate de pe ecran. 

— Mulţumesc, Tye. Nu-mi place deloc să pocnesc flăcăi bătrâni 
ca ăsta... 

Scuturându-şi capul nerăbdător, Tyrell îl îndemnă pe 
locotenent să-l urmeze, o luă la fugă până în casă, trântind după 
el uşa de la intrare şi nu se opri decât în faţa bătrânului din 
scaunul cu rotile. 

— In regulă, ticălosule! urlă Tyrell. Vreau să aflu tot ce ştii. 

— Nu ştiu nimic! răspunse răstit italianul, pe chipul căruia 
apăruse din nou rânjetul acela malefic, oribil. Mă omori - nu afli 
nimic! 

— S-ar putea să fie o presupunere greşită, padrone - aşa-ţi 
spune, i/ padrone, nu-i aşa? Aşa te numea leguma aia de om din 
cabană. Ce i-ai făcut, lobotomie? 

— Dumnezeu a fost cel care l-a făcut un servitor perfect, nu 
eu. 

— Am vaga impresie că, în mintea ta, Dumnezeu şi cu tine 
sunteţi rude foarte apropiate. 

— Blasfemie, comandante... 

— Comandante...? 

— Nu aşa ţi-au spus şi colegul tău şi femeia cu care vorbeai la 
radio? 

Hawthorne privi ţintă la figura satanică din faţa lui. De ce avea 
impresia că omul ăsta îl ştie bine? 

— Locotenente, vezi ce e cu echipamentul electronic. Este 
acolo, în... 

— Ştiu unde este, îl întrerupse Poole. Şi abia aştept să-mi vâr 

nasul în memoriile alea. Sunt numai capete de serie! Aviatorul 
plecă grăbit, îndreptându-se spre biroul lui i/ padrone. 

— Cred că trebuie să te avertizez, zise Hawthorne, continuând 
să stea în picioare, în faţa bătrânului. Colegul meu este arma 
secretă a guvernului nostru. Încă nu s-a construit calculatorul 
căruia să nu fie în stare să-i spargă toate sistemele de securitate. 
Tot el a dat de tine, a găsit locul ăsta. Plecând de la o transmisie 
via-satelit din Mediterana. 

— N-o să găsească nimic - nimic. 

— Atunci de ce am, oare, impresia că sesizez o umbră de 
îndoială în vocea ta?... Ah, da! Cred că ştiu. Nu eşti absolut sigur 
şi asta te sperie ca toţi dracii. 

— Nu înţeleg nimic din toată discuţia asta. 

— Nu e chiar aşa, răspunse Tyrell, scoţându-şi pistolul. Şi 
vreau să ştii cum stai. lar ce-ţi spun acum, sper să înţelegi foarte 
bine. Cum băgăm câinii înapoi, în cuşti? 

— Habar n-am... Hawthorne apăsă pe trăgaci, glonţul atinse 
lobul urechii drepte a lui ;/ padrone şi sângele începu să-i curgă 
pe gât. Mă omori - nu afli nimic! urlă bătrânul. 

— Dar, dacă nu te omor, tot nimic nu aflu, nu-i aşa? Tyrell 
trase din nou şi, de data asta, glonţul lăsă o dungă pe obrazul 
stâng al lui // padrone, din care izbucni sângele. Mai ai o singură 
şansă, continuă Hawthorne. Nu sunt un începător. Am la 
experienţă din Europa... Câinii care pot fi lăsaţi liberi la comandă, 
pot fi băgaţi înapoi în cuşcă tot cu o comandă. Fă-o, sau 
următorul glonţ îţi intră exact în ochiul stâng. // sinistro, corect? 

Fără o vorbă, invalidul îşi mişcă încet, neîndemânatic şi cu 
greutate, mâna dreaptă, încă legată, până ce reuşi să atingă cu 
degetele un mic panou montat pe laterala scaunului şi pe care se 
găseau cinci butoane, dispuse în semicerc. Apăsă pe al cincilea 
şi-i răspunse imediat un cor de urlete şi de lătrături care se 
îndepărtau, până ce, dintr-o dată, amuţiră. 

— Sunt înapoi în cuşti, spuse i/ padrone, cu o nemulţumire 
vădită în glas. Uşile se închid automat. 

— Butoanele celelalte pentru ce sunt? 

— Nu te privesc pe tine. Primele trei sunt pentru camerista 
mea, celelalte două pentru gardieni. Camerista nu mai e aici, iar 
pe gardianul meu şef l-aţi omorât. Celelalte două sunt pentru 
câini. 

— Minţi. Unul din semnale merge la leguma din cabană. £E/a 

dat drumul la câini. 

— Semnalul ajunge la el oriunde s-ar afla şi, dacă am oaspeţi 
sau personal nou-venit, trebuie să stea cu câinii, pentru că 
ascultă de el. Se întâmplă frecvent ca oameni cu un intelect 
inferior să se înţeleagă cu animalele mult mai bine decât oamenii 
inteligenţi. Cred că este o problemă de încredere reciprocă. 

— Noi nu-ţi suntem oaspeţi, aşa că cine este nou-venit? 

— Cei doi gardieni ai mei, incluzându-l pe cel pe care l-aţi 
omorât. Sunt aici de mai puţin de o săptămână şi câinii încă nu îi 
cunoşteau. 

Hawthorne se aplecă peste bătrân şi-i dezlegă mâinile, apoi se 
duse la o masă joasă, de marmură, de unde luă un vas aurit, plin 
cu şerveţele şi i-l aduse. 

— Şterge-ţi rănile. 

— Te tulbură cumva vederea sângelui pe care l-ai vărsat? 

— De loc. Şi când mă gândesc în ce eşti amestecat, când mă 
gândesc la Miami, la Saba, la St Martin şi la căţeaua aia 
psihopată... imaginea ta în stare de cadavru mi-ar produce o 
satisfacţie enormă. 

— Nu vei putea afla dacă sunt amestecat în ceva decât 
prelungind viaţa acestui trup ruinat, spuse italianul, ştergându-şi 
urechea dreaptă şi punându-şi un tampon gros pe obrazul stâng. 
Nu sunt decât un invalid care-mi trăiesc ultimii ani de viaţă într-o 
izolare luxoasă, pe care o merit din plin. N-am făcut nimic ilegal, 
m-am întreţinut cu nişte buni prieteni, vorbind cu ei via-satelit şi 
am primit alţi câţiva, care au venit să mă viziteze. 

— Să începem cu numele tău. 

— N-am nici un nume. Sunt ;/ padrone. 

— Da, am auzit asta şi în cabană şi mai înainte, pe Saba, unde 
doi mafioţi au mituit toate echipajele din port şi au încercat să 
mă omoare. 

— Mafiosi? Ce să ştiu eu despre Mafia? 

— Unul dintre ăia doi, cel care a supravieţuit, avea foarte 
multe de spus, când l-am confruntat cu perspectiva unei partide 
de înot printre rechini, cu un umăr rănit şi sângerând. Am 
impresia că atunci când îţi vom transmite amprentele, inclusiv la 
Interpol, o să aflăm urgent cine eşti şi nu cred că va fi vorba de 
un bunicuţ dulce, căruia îi place să joace poker mecanic. 

— Crezi? /I padrone aruncă şerveţelele şi pe faţă i se întipări 
din nou zâmbetul lui urât şi arogant, în timp ce-şi întorcea 

mâinile cu palmele în sus şi le întindea spre Hawthorne. Uimit, 
Tyrell văzu că vârful fiecărui deget era perfect alb şi neted. 
Pielea fusese arsă de mult şi înlocuită cu un ţesut grefat, probabil 
o piele de animal. 

— Mâinile mele au fost arse de un tanc german în flăcări, în 
timpul celui de-al doilea război mondial. Am fost totdeauna 
deosebit de recunoscător chirurgilor americani, cărora li s-a făcut 
milă de tânărul partizan ce eram pe vremea aia şi m-au îngrijit 
atât de bine. 

— Ei, asta e chiar frumos, zise Tye. Presupun că ai fost şi 
decorat. 

— Din nefericire, nici unul dintre noi nu-şi putea permite una 
ca asta. Cei mai fanatici dintre fascişti aveau, încă, obiceiul să 
treacă la represalii. Toate dosarele ce ne priveau au fost 
distruse, pentru protecţia noastră şi a familiilor noastre. Ar fi 
trebuit să faceţi şi voi la fel, pentru cei care au luptat în Vietnam. 

— Foarte frumos! 

— Aşa că vezi... nimic. 

Nici unul dintre ei nu-şi dăduse seama că silueta lui Poole se 
găsea în dreptul arcadei. Locotenentul se apropiase în tăcere, 
stătea acolo şi asculta. 

— Este aproape corect, zise el. N-am găsit aproape nimic, dar 
nu absolut nimic. Sistemul dumitale este teribil, trebuie să 
recunosc, dar orice sistem nu poate fi mai bun decât persoana 
care îl utilizează. 

— Ce tot spui acolo? întrebă Tyrell. 

— Cred că echipamentul de aici e-n stare să facă şi luna să 
răsară ziua-n amiaza mare şi a fost utilizat de cineva care se 
pricepe să şteargă memorii. Nu e nimic pe toate discurile, 
exceptând trei sectoare de la capătul ultimului disc. Cel care a 
utilizat sistemul - şi a fost o persoană diferită de utilizatorul 
curent - a uitat să dea comanda de/ete memory. 

— Eşti drăguţ să vorbeşti engleza umană? 

— Am găsit trei numere de telefon, cu prefix internaţional şi 
local, absolut complete şi am verificat de unde sunt. Unul e din 
Elveţia şi pariez solda mea pe un an că e de la o bancă. Altul e 
de la Paris, iar ultimul din Palm Beach, Florida. 

Limuzina albă şi luxoasă opri în faţa impozantei intrări a 
hotelului The Brekers din Palm Beach, fiind imediat întâmpinată 
de portarul-şef, de ajutorul acestuia şi de trei boys în uniforme 
roşii. De la distanţă scena aducea a Belle Epoque, un tablou în 
care stăpâni şi servitori îşi cunoşteau la perfecţie rolurile şi le 
interpretau cu entuziasm. Prima persoană care a coborât din 
maşină era o grande dame de vârstă mijlocie, cu siluetă 
împlinită, purtând o toaletă cu iz pregnant de Via Condotti - 
sediul din Roma al creatorilor de vestimentaţie high-fashion: o 
rochie de mătase înflorată şi o pălărie cu boruri largi, umbrind o 
faţă bronzată, ale cărei trăsături emanau, prin toţi porii, originea 
aristocratică, trăsături ferme, armonioase şi un ten neted cu 
nişte riduri atât de fine, încât aveai impresia că mai degrabă ţi le- 
ai imaginat, decât că le-ai văzut. Amaya Bajaratt nu mai era 
terorista sălbatică dintr-o barcă din largul mării, nici luptătoarea 
în uniformă din Valea Baaka, nici o diformă fostă femeie-pilot din 
aviația israeliană. Acum era contesa Cabrini, una dintre cele mai 
bogate femei din Europa, sora industriaşului din Ravello, a cărui 
avere o depăşea cu mult pe a ei. Contesa îşi aruncă grațios capul 
pe spate şi zâmbi, în timp ce din maşină îşi făcea apariţia un 
tânăr înalt şi extrem de chipeş, îmbrăcat cu un sacou bleumarin, 
pantaloni gri de stofă uşoară şi purtând pantofi de piele, 
Imperiale. 

Directorul elegantului hotel, în costum de dimineaţă, îşi făcu 
grăbit apariţia pe uşă, însoţit de doi asistenţi, unul dintre ei cu 
alură de italian - evident un translator. Urmară saluturi de bun- 
venit şi de bun-sosit, rostite în ambele limbi, până când mătuşa 
şi îngerul păzitor al tânărului barone-cadetto le curmă cu o 
ridicare a mâinii, anunţându-i pe cei de faţă că: 

— Tânărul barone are foarte multă treabă în această 
extraordinară ţară, care este patria dumneavoastră şi ar prefera 
să i se vorbească în engleză, ca să poată învăţa cât mai repede 
limba. La început n-o să înţeleagă prea mult din ceea ce i se 
spune, dar o să-i fiu şi eu permanent alături şi o să-i traduc, 
atunci când va avea nevoie. 

— Madame, spuse calm directorul, stând lângă Bajaratt şi 
urmărindu-i din ochi pe boys cum iau în primire bagajele, destul 
de numeroase. Nu este nevoie de efortul dumneavoastră decât 
dacă aceasta vă este voia, dar, într-una din cele mai mari săli de 
conferinţe ale noastre, vă aşteaptă nişte ziarişti, însoţiţi de 
fotografii lor. Evident şi-ar dori o scurtă întâlnire cu tânărul 
baron. Nu am idee cum de au reuşit să afle de sosirea 
dumneavoastră, nu pot decât să vă asigur că asta nu s-a 
întâmplat datorită vreunei indiscreţii a personalului nostru. 
Reputația noastră în materie de confidenţialitate este greu de 
egalat. 

— Ah, probabil că cineva nu a fost cuminte! exclamă contesa 
Cabrini, zâmbind resemnată. Nu vă faceţi griji, signor 
Amministrattore, tot aşa se întâmplă ori de câte ori nepotul meu 
ajunge la Roma sau la Londra. Doar la Paris e linişte, pentru că 
Franţa abundă de nobilime închipuită şi presa lor socialistă nu 
mai este interesată de asemenea subiecte. 

— Aveţi, desigur şi posibilitatea să îi evitaţi. Acesta este şi 
motivul pentru care am dat dispoziţie serviciului nostru de 
securitate să îi ducă în sala de conferinţe. 

— Nu, o să vorbesc cu // barone-cadetto. Le vom acorda 
acestor ziarişti câteva minute. In fond, el a venit aici pentru a-şi 
face prieteni, nu pentru a vă ofensa ziariştii. 

— Mă voi duce imediat să le comunic. Şi le voi transmite 
răspicat că nu va fi decât o discuţie foarte scurtă. Oboseala 
zborurilor transatlantice este binecunoscută. 

— Nu, signore, nu este cazul. Am sosit în ţară încă de ieri şi 
ne-am petrecut mare parte din zi la cumpărături, la nici cinci 
minute de hotelul dumneavoastră. N-ar fi demn de noi să uzăm 
de un fals care poate fi dovedit atât de simplu. 

— Dar... rezervarea este pentru astăzi, madame. 

— Ei, ei... doar am fost şi noi tineri ca el, signore. 

— Tot ce pot spune este că eu, unul, n-am avut niciodată 
parte de o înfăţişare ca a sa. i 

— Sunt foarte puţini cei care-i pot sta alături. Insă nici 
înfăţişarea, nici titlul, nu-i pot diminua nişte apetituri perfect 
normale la vârsta lui, sper că mă înţelegeţi. 

— Nu este prea dificil, madame. O seară plăcută în compania 
unei prietene apropiate? 

— Nici măcar eu nu-i cunosc numele! 

— Am înţeles. Vă va conduce adjunctul meu, eu o iau înainte, 
pentru a pregăti totul cum trebuie. 

— Sunteţi Un om minunat, signor Amministrattore. 

— Grazie, doamnă contesă! 

Directorul salută, dând scurt din cap şi începu să urce scara de 
la intrare, pe când Bajaratt se întoarse şi se apropie de Nicolo, 
care stătea de vorbă cu directorul adjunct şi cu translatorul. 

— Dante, ce conspirație puneţi voi trei la cale acolo? întrebă 
contessa în italiană. 

— Niente, răspunse Nicolo, zâmbind spre translator. Noul meu 
prieten îmi povestea cât de frumoase sunt împrejurimile, mai 
ales pe vremea asta splendidă, continuă el tot în italiană. lar eu 
i-am povestit că studiile şi afacerile tatălui meu mi-au ocupat tot 
timpul şi nu am mai avut când să mai învăţ să joc şi golf. 

— Va bene. 

— Mi-a spus că îmi poate recomanda un instructor. 

— Ai prea multe de făcut, ca să te poţi ocupa şi de aşa ceva, 
răspunse Bajaratt, luându-l pe Nicolo de braţ şi conducându-l 
spre covorul ce acoperea treptele scării. Nico, nu te purta atât de 
familiar cu ceilalţi, îi şopti Amaya. Fii cordial, dar nu uita că cel 
din faţa ta este mai prejos de tine. 

— Mai prejos de mine? întrebă aşa-zisul barone-cadetto, pe 
când uşile hotelului erau deschise în faţa lor, lăsându-i să intre în 
hol. Uneori te contrazici, signora. Vrei să fiu şi omul despre care 
am citit şi, în acelaşi timp şi eu însumi. 

— Exact asta vreau, spuse Bajaratt într-o şoaptă aspră, tot în 
italiană. Singurul lucru pe care nu îl vreau este să gândeşti tu 
însuţi. Eu gândesc pentru tine, s-a înţeles? 

— Sigur, Cabi. Te rog să mă ierți. 

— Aşa e mai bine. Şi îţi promit o noapte nebună Nico, pentru 
că te doresc cu o intensitate fantastică, de neimaginat, eşti atât 
de frumos, exact aşa cum mi-am închipuit că vei fi! Cum băiatul 
crescut în docuri încercă să-i cuprindă afectuos umerii cu braţul, 
se depărtă brusc de el: Termină! Directorul adjunct vine spre noi 
şi ne va conduce la ziariştii şi la fotografii care ne aşteaptă. 

— Ce...? 

— Ţi-am spus de azi-noapte. O să ai o întâlnire cu presa. Nimic 
deosebit, doar nişte semnatari ai rubricilor mondene. 

— Ah, da! Şi eu nu înţeleg engleza decât foarte puţin. Aşa că o 
să apelez la tine pentru lămuriri. Corect? 

— La absolut toate întrebările. 

— Pe aici vă rog, îi invită directorul adjunct. Ajungem imediat 
la Sala Regală. 

Conferinţa de presă a durat exact douăzeci şi trei de minute. 
Micul grup de ziarişti şi fotografi îi întâmpinase cu oarecare 
ostilitate pe cei doi aristocrați europeni, putred de bogaţi, dar 
atmosfera tensionată fusese risipită rapid de înaltul, timidul şi 
îndatoritorul barone-cadetto. Întrebările curseseră, la început cu 
intenţii manifest ostile, anulate cu amabilitate de contesa 
Cabrini, mătuşa tânărului barone-cadetto di Ravello, a cărei 
prezenţă, conform celor convenite din start, nu urma să fie 
menţionată decât ca interpret. Apoi un reporter de la Miami; 
Herald i se adresă direct tânărului baron, în limba sa maternă: 

— De ce credeţi că vi se acordă atâta atenţie? Credeţi că o 
meritaţi? Aţi realizat personal ceva în viaţă, în afara faptului că v- 
aţi născut ca moştenitor al unui titlu impozant şi al unei mari 
averi? 

— Adevărul este că nu cred că merit într-adevăr ceva, până ce 
nu-mi voi dovedi propria-mi capacitate, ceea ce va mai dura 
destul de mult... Pe de altă parte signore, ce-ar fi să facem 
împreună câteva scufundări în apele Mediteranei, la peste o sută 
de metri adâncime, pentru studii oceanografice? Sau să ne 
alăturăm unei echipe Salvamont din Alpii Maritimi şi să 
escaladăm pereţi de sute de metri înălţime, prinşi în corzi, ca să 
readucem la viaţă nişte oameni consideraţi deja morţi?... Viaţa 
mea signore, este viaţa unui privilegiat, dar asta nu înseamnă că 
nu încerc să-mi aduc şi eu modesta mea contribuţie, acolo unde 
simt că sunt în stare de ceva folositor. 

Contesa Cabrini traducea simultan pentru întreaga asistenţă, 
reuşind să se ferească cu abilitate de blitzurile ce fulgerau spre 
figura frumoasă a tânărului baron, atmosfera se încălzise. 

— Hei, Dante! strigă una dintre corespondente. N-ai vrea să 
renunţi la titlul nobiliar şi să te apuci de seriale TV? Eşti o 
bomboană de băiat, puştiule! 

— Non capisco, signora. 

— Sunt de acord cu fetele, interveni un reporter mai în vârstă 
din primul rând, reuşind să se facă auzit peste râsul general. 
Sunteţi un flăcău care arată teribil de bine, dar nu cred că aţi 
venit la noi numai pentru a va apleca atenţia asupra tinerelor 
noastre doamne. 

După ce ascultă traducerea inutilă, tânărul baron răspunse: 

— Sper că v-am înţeles exact domnule şi vreau să vă spun că 
mi-ar face mare plăcere să cunosc cât mai multe fete din 
America, pe care le voi trata totdeauna cu tot respectul de 
rigoare. Acolo unde le-am văzut până acum, adică la televizor, mi 
s-au părut deosebit de pline de viaţă şi atât de fascinante, atât 
de ita/iene, dacă-mi permiteţi să mă exprim astfel. 

— Aveţi de gând să alergat? după vreo funcţie politică? 
întrebă un alt reporter. De votul femeilor puteţi fi sigur! 

— De alergat nu alerg decât dimineaţă. Vreo cincisprezece 
kilometri, zilnic. Este foarte util pentru condiţia fizică. 

— Domnule baron, ce program aveţi aici? reveni reporterul din 
primul rând. Am luat legătura cu familia dumneavoastră, mai 
exact chiar cu tatăl dumneavoastră şi domnia sa mi-a explicat că 
trebuie să vă întoarceţi acasă cu o serie de recomandări de 
investiţii, pe baza propriilor dumneavoastră observaţii legate de 
investiţii americane similare, de viabilitatea acestora, de 
perspectivele pe care le prezintă. Este adevărat? 

Traducerea dură destul de mult şi se făcu în şoaptă, câteva 
amănunte fură repetate de mai multe ori, în aşa fel încât s-au 
putut strecura, fără a atrage atenţia şi indicaţiile asupra 
răspunsului. 

— Tatăl meu m-a pregătit intens, signore, în domeniul 
afacerilor şi vom ţine legătura telefonic, în fiecare zi. Sunt ochii şi 
urechile lui aici şi are încredere absolută în mine. 

— Veţi călători mult? 

— Mai degrabă cred că va fi vizitat de destul de mulţi 
întreprinzători şi patroni, răspunse contesa, fără să mai traducă. 
Firmele în sine sunt aidoma celor ce le conduc. // barone-cadetto 
are o pregătire foarte solidă în domeniul economic, pentru că va 
trebui să preia nişte responsabilităţi uriaşe. Va evalua 
convingerea şi integritatea solicitanţilor şi le va compara cu ceea 
ce spun cifrele. 

— |n afară de contul de profit şi pierderi, începu o 
corespondentă cu păr scurt şi mutră acră, se vor avea în vedere 
şi condiţii socio-economice la desemnarea zonelor în care 
urmează să se investească, sau se va proceda ca de obicei, se va 
merge acolo unde profiturile sunt deja sigure? 


12 joc de cuvinte intraductibil în textul original: to run for = a 
Candida la. To run = a alerga, (N.T.). 

— Cred că asta este - cum se spune? - o întrebare care poate 
genera prejudicii, răspunse contesa. 

— O întrebare încărcată, o corectă o voce masculină, de 
undeva din spate. 

— Totuşi, îmi va face plăcere să vă răspund, continuă contesa. 
Poate că doamna va binevoi să ia legătura cu orice ziarist 
preferă, din Ravello sau din regiune, sau chiar cu unul de la 
Roma. Va afla atunci cu urechile domniei sale cât de preţuită şi 
de stimată este această familie în provincia. Atât în vremuri 
bune, cât şi în cele mai puţin bune pentru ei, au arătat o 
generozitate deosebită în domenii ca medicină, locuinţe, şomaj. 
Ei îşi consideră bunăstarea ca fiind un dar ce le-a fost făcut 
întâmplător şi care reclamă din partea lor atât responsabilitate 
cât şi autoritate. Au dovedit deja că ştiu ce înseamnă o conştiinţă 
socială şi asta nu se va schimba tocmai aici. 

— Puştiul nu poate răspunde personal? insistă corespondenta 
cea certăreaţă. 

— Puştiul - cum îl numiţi dumneavoastră - este mult prea 
modest pentru a proslăvi în public virtuțile propriei sale familii. 
După cum probabil aţi observat, nu vă înţelege încă prea bine 
limba, dar privirea lui vă poate spune cât de ofensat se simte, 
mai ales că nu înţelege motivul ostilităţii dumneavoastră. 

— Scusi moltissimo, interveni reporterul de la Miami Herald în 
italiana lui fluentă, am sunat şi eu la Ravello - pentru 
documentare - şi am vorbit cu domnul baron, tatăl 
dumneavoastră. De aceea mă simt obligat să vă cer scuze 
pentru atitudinea colegei noastre. Adevărul este, adăugă el 
zâmbind răutăcios şi dispreţuitor spre femeia în cauză, că ne stă 
tuturor ca un spin în fund. 

— Grazie. 

— Prego. 

— V-aş ruga să revenim la engleză, spuse un ziarist corpolent 
din primul rând, din dreapta. Nu subscriu câtuşi de puţin la 
insinuările colegei mele, dar purtătoarea de cuvânt a tânărului 
baron a atins o coardă foarte sensibilă. După cum probabil ştiţi, 
avem în ţară regiuni care duc o lipsă acută de locuri de muncă. 
Acea conştiinţă socială de care s-a pomenit mai devreme, va 
orienta investiţiile familiei şi către astfel de zone? 

— In cazul în care apar proiecte viabile, sunt sigură că se vor 
bucura de prioritate. // barone di Ravello este un om de afaceri 

dur, de talie internaţională, care însă consideră loialitatea ca 
fiind o valoare dincolo de bani şi care apreciază satisfacția adusă 
de facerea de bine. 

— O să aveţi multă bătaie de cap cu telefoanele când vom 
publica asta, spuse reporterul cel corpolent. Deşi la prima vedere 
nu pare o ştire de senzaţie, până la urmă s-ar putea dovedi exact 
pe dos. 

— Doamnelor, domnilor, aş dori ca pe moment să ne oprim 
aici. Am avut o dimineaţă destul de obositoare şi am vrea să ne 
odihnim puţin, înainte de a ne continua programul pe ziua de azi. 
Zâmbind, Bajaratt îi salută pe ziarişti dând grațios din cap şi îşi 
conduse protejatul afară din încăpere, încântată de comentariile 
flatante pe care le auzea despre el. Era sigură că vor urma multe 
telefoane, exact cum plănuise ea. 


Reţeaua de comunicaţii a societăţii mondene din Palm Beach 
funcţiona cu o eficienţă înspăimântătoare. Până la ora patru 
după-amiaza primiseră deja douăzeci şi opt de invitaţii ferme, iar 
alte paisprezece persoane se interesaseră când ar fi putut oferi 
un prânz sau un dineu în onoarea lui Dante Paolo, barone- 
cadetto di Ravello. 

La fel de eficientă, Bajaratt îşi consultă notele şi alese 
unsprezece dintre cele mai prestigioase invitaţii, pentru a le 
accepta, case în care urma să întâlnească, aproape sigur, elita 
politicienilor şi a industriaşilor. Apoi sună la cele respinse, 
mulţumi şi îşi ceru scuze din tot sufletul, sperând să se poată 
întâlni la... şi la... şi la... care fuseseră primii care-i invitaseră... 
Vorbărie goală, fără nici un sens, considera Bajaratt. Pentru că, 
oricum, vor fi toți prezenţi acolo unde vor merge ei. 

Muerte a toda autoridad. 

Nu era decât începutul ultimei ei călătorii, dar auspiciile erau 
foarte favorabile. Sosise însă momentul să afle ce se întâmpla la 
Londra, la Paris şi la lerusalim. Moarte tuturor negustorilor care 
vânduseră uneltele mortii de la Askelon. 


— Askelon, răspunse calm vocea bărbătească din Londra. 

— Bajaratt. Progresaţi? 

— Într-o săptămână vom acoperi Downing Street integral. 
Oameni în uniforme de poliţişti, cei din echipele de diversiune 
deghizați în gunoieri. Răzbunare pentru Askelon. 

— S-ar putea ca eu să am nevoie de mai mult timp. 

— Nu contează, răspunse Londra. Abia ne vom împământeni 
mai bine, vom fi mai familiarizați cu toate. Nu vom da greş! 

— Askelon pentru vecie! 


— Askelon, zise vocea feminină din Paris. 

— Bajaratt. Cum merge? 

— Uneori am impresia că totul e prea simplu. Omul nostru 
vine şi pleacă flancat de nişte gardieni atât de indolenţi, încât 
acasă, în Valea Baaka, i-am executa fără multă vorbă. Francezii 
sunt atât de aroganţi, atât de nepăsători faţă de pericole - e 
ridicol. Am verificat acoperişurile - nici ţipenie de om! 

— Fiţi foarte atenţi cu francezii ăştia aparent nonşalanţi, se 
trezesc pe negândite şi atunci lovesc la fel cum atacă o cobră 
furioasă. Amintiţi-vă de Rezistență. 

— Asta-i merde, cum spun ei. Dacă ştiu ceva despre noi, 
atunci nu ne iau în serios. N-or fi înţeles că suntem dispuşi să 
murim? Răzbunare pentru Askelon! 

— Askelon pentru vecie! 


— Askelon, şopti vocea guturală de la Ierusalim. 

— Ştii cine sunt. 

— Sigur. Am condus rugăciunile pentru tine şi pentru soţul tău, 
când v-aţi căsătorit. Il vom răzbuna, cauza noastră va fi 
răzbunată, crede-mă. 

— Prefer să-mi raportezi cum staţi. 

— Ah, eşti aşa de rece Baj, aşa de rece. 

— Soţul meu nu era de aceeaşi părere. Raportul? 

— La dracu'. Arătăm mai evrei decât cei mai habotnici dintre 
evrei!  Pălăriile noastre negre, redingotele noastre negre, 
stupidele noastre şaluri albe, toate se clatină în ritmul în care ne 
tot plecăm capetele în faţa împuţitului ăla de zid al lor. Îl putem 
face bucăţi pe ticălosul de aici, când iese din Knesset. S-ar putea 
să şi scape unii dintre noi şi să lupte mai departe. Nu aşteptăm 
decât vestea cea mare, semnalul tău. 

— Va mai dura puţin. 

— Poate dura oricât ai nevoie, Baj. Când se lasă seara, ne 
îmbrăcăm în uniforme IDF şi ne punem pe încălecat nesătulele 
de muieri Sabra, rugându-ne lui Allah să facă aşa ca pântecele 
lor păcătoase să rodească arabi mititei. 

— Băgaţi-vă minţile în cap, prietene. 

— Ni /e băgăm în curvele astea de evreice! 
— Nu cu preţul misiunii voastre! 

— Niciodată. Răzbunare pentru Askelon. 
— Askelon pentru vecie! 


Amaya Bajaratt părăsi grupul de telefoane publice din holul 
hotelului, punându-şi la loc, în poşetă, diversele cartele de credit 
ce-i fuseseră puse la dispoziţie de Bahrein. Luă ascensorul, apoi 
o porni pe culoarul elegant ce ducea la apartamentul lor. 
Inăuntru sufrageria era goală, pustie. O traversă şi intră pe uşa 
deschisă a dormitorului cufundat în întuneric, Nicolo dormea 
buştean, gol puşcă şi cu faţa în sus, cum îi era obiceiul. Privindu- 
|, îi veni în minte fostul ei soţ şi scurta lor căsnicie. Amândoi 
bărbaţii aveau trupuri zvelte şi musculoase, cel pe care-l privea 
era, desigur, mult mai tânăr. O atrăgeau asemenea trupuri de 
bărbaţi, aşa cum, cu nici două zile în urmă, o atrăsese şi trupul 
gol al lui Hawthorne. Brusc îşi auzi gâfâitul din respiraţie, îşi simţi 
sfârcurile sânilor întărite şi conştientiza arsura dureroasă pe care 
o simţea în pântece. Era singurul substitut pentru ceva de care 
nu va mai putea avea vreodată parte. Cu ani înainte, la Madrid, 
un doctor îi făcuse o operaţie simplă, în urma căreia pierduse 
pentru totdeauna posibilitatea de a rămâne gravidă - asta era tot 
ce-i mai rămăsese. 

Se apropie de capul patului şi se dezbrăcă, rămânând tot atât 
de goală ca şi trupul din faţa ei. 

— Nico, zise ea cu blândeţe. Nico, trezeşte-te! 

— Ce...? mormăi tânărul, clipind des. 

— Sunt lângă tine, uite-mă, sunt aici pentru tine... iubitule. 
Trebuie să te trezeşti, continuă ea în gând. E tot ce mi-a mai 
rămas. 


— Care e numărul de la Paris? întrebă Hawthorne, încă aplecat 
deasupra lui i/ padrone, dar vorbind cu Poole, aflat în pragul uşii. 

— Pe ăla l-am verificat deja, îi răspunse locotenentul. Acolo e 
aproape zece dimineaţă, aşa că mi am zis că nimeni nu va fi 
şocat dacă o să sun. 

— ŞI? 

— Ceva lipsit de sens, Tye. O agenţie turistică, de pe Champs 
Elysees. 

— Ce s-a întâmplat când ai sunat? 

— Sunt absolut sigur că mi s-a răspuns de la Un telefon 
personal, al cuiva de acolo. O femeie mi-a spus ceva în franceză 
şi, când am spus, în engleză, că sper că nu e o greşeală, m-a 
întrebat, tot în engleză, dacă nu cumva căutam o agenţie de 
turism franţuzească, iar eu i-am răspuns că exact asta căutam ca 
toţi dracii şi că mai era şi ceva urgent... Şi atunci gagica m-a 
întrebat ce culoarea am şi, evident, am răspuns alb, iar ea a 
spus. Și? Şi eu n-am mai ştiut ce să spun, iar ea a închis. 

— N-ai ştiut parola, Jackson şi nici nu văd cum am fi putut s-o 
ştim. 

— Şi eu cred la fel. 

— O să-l pun pe Stevens să verifice, dacă nu cumva reuşesc 
să-l conving pe domnul ;/ padrone aici de faţă să coopereze ceva 
mai activ cu noi. 

— Nu ştiu nimic despre asemenea lucruri! urlă invalidul. 

— Da, probabil că nu ştii nimic, încuviinţă Tyrell. Aceste ultime 
convorbiri, cele la care numărul n-a fost şters, n-au fost ale tale, 
le-a făcut cineva care nu ştia cum să şteargă totul când termină. 
O fantomă puţin cam neglijentă, ;// padrone. 

— Nimic. Nu ştiu nimic! 

— Locotenente, dar cu cel din Palm Beach ce e? 

— La fel de lipsit de sens, domnule comandant. Este numărul 
unui restaurant extrem de elegant şi de exclusivist de pe Worth 
Avenue. Mi-au spus că, dacă nu sunt pe lista lor preferenţială, 
trebuie să-mi rezerv masa cu două săptămâni înainte, ca să pot 
să fiu lăsat să intru. 

— Nu e de loc lipsit de sens, Jackson, e doar o piesă a 
mozaicului, o parte a acestei murdării bine plătite. Lista aia 
preferenţială este, de fapt, un nume, pe care nu-l ştiai, urmat de 
nişte alte cuvinte, pe care, la fel, nu aveai de unde să le ştii. O 
să-l punem tot pe Stevens pe urma lor, la fel cu cutia poştală de 
la Paris. Tyrell privi în jos, spre bătrân. Sângerarea din obrazul 
stâng al acestuia încetase, oprită de tamponul de şerveţele, care 
rămăsese lipit de pielea fleşcăită. 

— O să faci o scurtă excursie, îi spuse el. 

— Nu pot părăsi casa asta. 

— O să pleci, scungilli, o să pleci... 

— Mai bine trage-mi un glonţ în cap pe loc, e totuna. 

— Tentant, dar prefer soluţia cealaltă. Vreau să te întâlneşti cu 

nişte foşti colegi de-ai mei, nişte tipi care făceau parte din viaţa a 
mea anterioară, cum s-ar spune... 

— Aici există tot ce e necesar pentru a mă ţine în viaţă! Ai de 
gând să te trezeşti în braţe cu un cadavru? 

— Nu neapărat, deşi, în ceea ce te priveşte, nu-mi pasă prea 
mult, răspunse Tyrell. Aşa că îţi sugerez să ne arăţi de ce 
aparate ai nevoie pentru o excursie scurtă, numai chestiile 
esenţiale. În câteva ore o să fii într-un spital de pe continent şi 
ştii ce cred? Sunt convins că o să ai parte de o rezervă. 

— Nu pot fi mişcat de aici! 

— Facem pariu? întrebă Hawthorne, apucând aparatul de radio 
care începuse să funcţioneze. 

Vocea lui Nielsen era monotonă, cuvintele încercau să 
mascheze neliniştea vorbitoarei, prin tonul controlat pe care şi-l 
impunea aceasta: 

— A apărut o nouă problemă. 

— Ce s-a întâmplat? întrebă Poole. Ai necazuri? 

— Despre ce e vorba? întrebă şi Tyrell. 

— Pilotul hidroavionului a luat legătura cu vedeta englezilor - 
palonierul stânga s-a blocat, apoi s-a rupt şi s-a desprins cu totul! 
S-a prăbuşit la aproximativ o sută douăzeci de kilometri nord de 
vedetă. Au plecat după el, sperând că o să supravieţuiască 
accidentului. 

— Cathy, te rog să-mi spui cu cel mai înalt grad de certitudine 
de care eşti în stare, zise Hawthorne. Din cele ce le ştii tu despre 
avionul ăla, ar putea fi vorba de un sabotaj? 

— Tu cu ce crezi că mi-am spart capul de când am aflat? Nici 
nu m-am gândit la una ca asta şi ar fi trebuit să o fac! 
Dumnezeule, doar şi avionul nostru a fost aruncat în aer - şi 
Charlie! 

— Gata, calmează-te. Fii cuminte. Cum s-ar fi putut sabota 
hidroavionul? 

— Cablurile, luate-ar toţi dracii! Cathy îi explică precipitat că 
toate suprafeţele de comandă ale unui avion erau acţionate prin 
intermediul a câte două cabluri, distincte şi independente. 
Forfecarea accidentală a ambelor cabluri simultan era, practic, 
de neconceput. 

— Sabotaj, trase Tyrell calm concluzia. 

— Cablurile au fost scurtate la fel, ca să se rupă simultan, 
adăugă Nielsen, ceva mai stăpânit. Şi mie nici nu mi-a dat prin 

cap una ca asta! Rahat! 

— Vrei să încetezi cu autoînvinuirile, doamnă maior? Nici mie 
nu mi-a dat prin cap. Cineva a reuşit să treacă peste paza 
instituită de Deuxieme şi, dacă acel cineva ar fi avut 
posibilitatea, probabil că acum eram toţi trei oale şi ulcele. 

— Mecanicii! se auzi strigătul lui Cathy. Prindeţi-i pe toţi 
blestemaţii de mecanici de pe insula aia şi ardeţi-i la tălpi până 
găsiţi vinovatul. Unul dintre ei a făcut asta! 

— Cathy, vinovatul a dispărut deja, crede-mă pe cuvânt. Aşa 
se întâmplă totdeauna. 

— Nu mai pot suporta! Englezul ăla s-ar putea să fie mort! 

— Asta este, încercă Hawthorne s-o liniştească. Poate că acum 
o să înţelegi mai bine de ce o groază de oameni de la 
Washington, de la Londra, de la Paris şi de la Ierusalim sunt atât 
de speriaţi, încât nu îndrăznesc să plece de la birourile lor şi de 
lângă telefoane. Nu avem de-a face pur şi simplu cu o teroristă 
psihopată, este vorba de o obsedată care conduce o întreagă 
reţea de fanatici, dornici să moară dacă asta le va permite să-şi 
îndeplinească misiunile ucigaşe. 

— lisuse! Şi noi ce-o să facem? 

— Pe moment, vei eşua submarinul în golfuleţ şi vii încoace. O 
să deschidem obloanele, să ne poţi vedea mai bine. 

— N-ar trebui să ţin mai departe legătura cu vedeta... 

— Asta nu ajută la nimic, o întrerupse Tyrell, scurt. Vreau să 
vii încoace... 

— Unde e Poole? 

— În momentul ăsta îl duce pe pacientul nostru în hol. Eşuează 
submarinul, maior şi vino încoace, nu mai poţi face nimic pentru 
pilotul ăla. E un ordin! 

Dar brusc, fără nici un avertisment prealabil, începu dezastrul. 
Explozii în toate părţile, pereţi care cădeau, coloane de marmură 
care cedau şi se prăbuşeau la podea. Dincolo de arcada ce ducea 
la camera de comunicaţii, echipamentul începuse să se facă 
bucăţi, cabluri rupte, dezizolate, se atingeau, făcând să 
ţâşnească în aer fulgere scurte. Tyrell năvăli în hol, rostogolindu- 
se pe podea şi evitând fragmentele de dărâmături care picau de 
peste tot, cu ochii pe Poole, aflat dincolo de o arcadă ce începea, 
la rândul ei, să pice la pământ, cu piciorul prins sub un fel de 
dulap. Hawthorne sări în picioare şi fugi spre locotenent, îl trase 
de sub dulap şi îl târî mai departe, spre arcadă. Aceasta însă 

cedă, trimițând spre podea o salvă de bucăţi grele de marmură. 
Tye se retrase puţin, ţinându-l bine pe Poole, până când ploaia 
de dărâmături păru să se potolească o clipă şi atunci se năpusti 
din nou înainte, trăgându-l şi pe locotenent după el. În timp ce 
arcada se prăbuşea complet, antrenând şi un zid care, dacă ar fi 
rămas pe loc, i-ar fi strivit pe amândoi. Hawthorne aruncă o 
privire peste mormanul de dărâmături şi-l văzu pe i/ padrone în 
scaunul lui pe rotile, râzând isteric, în timp ce totul se prăbuşea 
în jurul lui. Cu un ultim efort, îşi trecu mâna dreaptă pe după 
pieptul lui Poole şi, cu umărul înainte, se aruncă în uşa grea de 
sticlă, trecând şi prin geam şi prin obloanele ce o acopereau. Se 
opriră lovindu-se de trunchiul unui palmier fals, iar locotenentul 
strigă imediat: 

— Stai! Piciorul! Nu mă mai pot mişca! 

— Ai face al dracului de bine să-ţi dai osteneala să poţi. 
Urmează la rând palmierii ăştia! Şi Hawthorne îl trase mai 
departe pe Poole, alergând în zig-zag printre frunzele adevărate 
şi false de palmieri, până ce ajunseră pe iarba uscată. 

— Dă-mi drumul, pentru numele lui Dumnezeu! Suntem la 
adăpost şi mă doare rău de tot! 

— O să-ţi spun eu când te doare într-adevăr rău, strigă Tyrell, 
vocea lui reuşind să răzbată prin zgomotul exploziilor care 
zguduiau continuu clădirea ce, mai devreme, semăna cu un 
palat. Ceea ce prezisese el se întâmplă peste nici treizeci de 
secunde când, cu o furie nemaipomenită, toţi falşii palmieri 
explodară, făcându-se praf. 

— Nu-mi vine să-mi cred ochilor! şopti Poole - intrat aproape 
în comă din cauza durerilor - zăcând întins lângă Hawthorne pe 
pajiştea întunecată. Moşu’ şi-a aruncat în aer toată hardughia! 

— Nu avea de ales, locotenente, răspunse Tye morocănos. Dar 
Poole nu îl asculta. 

— Dumnezeule - Cathy! strigă el. Unde e Cathy? 

De cealaltă parte a pajiştei apăruse o siluetă în negru, care 
alerga printre flăcări şi ţipa ceva incoerent. Hawthorne se ridică 
în picioare şi alergă înaintea ei, strigând din toate puterile: 

— Cathy! Suntem aici! Am scăpat! 

Doamna maior Catherine Nielsen o luă, alergând, peste 
pajiştea luminată de flăcări şi sfârşi prin a se arunca în braţele 
locotenent-comandantului (în rezervă) Tyrell Hawthorne. 

— Slavă Domnului că aţi scăpat! Unde e Jackson? 

— Aici, Cathy! strigă Poole din spatele lor. Ticălosul acesta de 
yankeu şi cu mine suntem chit. El m-a scos de acolo! 

— Oh, iubitule! strigă doamna maior într-o manieră de loc 
conformă cu regulamentele militare, smulgându-se din braţele 
comandantului şi fugind spre locotenent, lăsându-se să cadă 
lângă el şi îmbrăţişându-l. 

— Am senzaţia că aici este ceva care îmi scapă, mormăi 
Hawthorne calm, vorbind cu sine însuşi, pe când se îndrepta spre 
cele două siluete aşezate pe pământ. 

Un cvartet de coarde cânta cu graţie, în surdină, într-un balcon 
situat deasupra terasei de lângă piscina albastră ce scânteia din 
cauza reflectoarelor de sub apă. Decorul, până la cele mai mici 
detalii, corespundea în totalitate unei recepții ce avea loc seara, 
devreme, pe Coasta de Aur de la Palm Beach. In jurul pajiştii 
mari, bine întreţinute, se aflau trei baruri şi de două ori pe atâtea 
bufete, luminate cu lanterne, la care servitori în veste galbene 
serveau politicoşi pe cei din elita celebrei staţiuni, ce defilau în 
splendoarea ţinutelor de gală, adecvate unei seri de vară. Un 
tablou perfect edificator al vieţii îmbelşugate, bogate, meritată 
din plin de privilegiați. lar punctul de atracţie al serii era un tânăr 
înalt, extrem de chipeş şi uşor nedumerit, ce purta o eşarfă 
purpurie cu blazon peste smoching. Tânărul nu-şi dădea seama 
prea bine ce i se întâmplă, dar cu siguranţă era cu mult mai bine 
decât tot ce i se întâmplase vreodată până atunci la Portiei. 

După ce îi fuseseră prezentaţi oaspeţii, care îl aşteptaseră 
aliniaţi la intrare, iar mătuşa lui, contessa, jucase rolul 
interpretului, gazda - o doamnă extrem de posesivă, cu dinţi 
foarte albi, un pic prea mari pentru gura ei şi cu păr alb-albăstriu, 
aranjat într-o coafură sofisticată - continuase să-l plimbe de la un 
invitat la altul, din mulţimea impozantă a acestora. In tot acest 
timp Amaya Bajaratt îi urmase îndeaproape, nelăsând nici un 
moment ca între ea şi nepotul ei să fie o distanţă mai mare de un 
pas. 

— Cel spre care te duce acum - l-ai cunoscut la intrare - este 
un senator, unul foarte influent, şopti ea pe când gazda se 
îndrepta către un bărbat scund şi gras. După ce o să ţi-l prezinte 
din nou, bolboroseşte ceva în italiană şi, când o să vorbească el, 
dirijează-l spre mine. Asta e tot. 

— Bine, bine, signora. 

Gazda, entuziasmată, făcu din nou prezentările: 

— Domnul senator Nesbitt, il barone di Ravello... 

— Scusi signora, o întrerupse Nicolo politicos. // barone- 
cadetto di Ravello. 

— Da, da, desigur... Italiana mea nu mai e prea corectă. 

— A fost vreodată, Sylvia? Senatorul zâmbi bine dispus spre 
Nicolo şi o salută pe contessa cu o scurtă înclinare a capului, îmi 
face multă plăcere să te cunosc, tinere, continuă el, în timp ce-i 
strângea mâna. Incă nu i-ai luat locul tatălui tău şi sper că asta 
nu se va întâmpla prea curând. 

— Si? răspunse falsul cadetto, întorcându-se spre Bajaratt, 
care traduse în italiană. Non per cent” anni, Senatore! exclamă 
Nicolo. 

— Spune că speră că asta nu se va întâmpla nici peste o sută 
de ani, îi explică Bajaratt senatorului. Este un fiu foarte iubitor. 

— Imi pare bine să aud aşa ceva în zilele noastre, zise Nesbitt, 
privind ţintă spre contessa! Poate aţi putea să-l întrebaţi pe 
tânărul baron - iertaţi-mă, probabil că titlul nu e corect... 

— Barone-cadetto, îl corectă Bajaratt zâmbind. Nu înseamnă 
nimic altceva decât moştenitorul titlului. Un termen ceva mai 
uzual este baronino, dar tatăl lui e de şcoală veche şi are 
impresia că barone-cadetto este şi mai autoritar şi mai puţin 
diminutiv. Dante Paolo nu a vrut decât să-şi precizeze titlul în 
raport cu tatăl lui, fapt care este mult mai puţin important pentru 
el decât ceea ce ar putea învăţa de la un om cu o experienţă atât 
de bogată ca a dumneavoastră, domnule senator... Ce doreaţi 
să-l întreb? 

— Am citit în ziar articolul referitor la conferința 
dumneavoastră de presă de ieri - ca să fiu sincer secretarul meu 
mi-a atras atenţia asupra lui, eu nu prea citesc paginile cronicii 
mondene - şi m-au izbit declaraţiile sale în legătură cu loialitatea 
şi binefacerea. Faptul că el şi familia lui consideră loialitatea ca 
fiind o valoare dincolo de bani şi că apreciază satisfacția adusă 
de facerea de bine. 

— Foarte adevărat, domnule senator. 

— Eu nu sunt din acest stat, doamnă - scuzaţi-mă, contessa... 

— Nu are nici o importanţă, vă rog să mă credeţi. 

— Vă mulţumesc... Cred că cea mai corectă apreciere, în ceea 
ce mă priveşte, ar fi aceea de avocat de ţară, care a ajuns mult 
mai sus decât şi-a imaginat vreo dată. 

— Acel de țară de care vorbiţi este, de fapt, adevărata coloană 
vertebrală a oricărei naţiuni, signore. 

— Frumos spus, foarte frumos spus, într-adevăr. Sunt 
senatorul senior din statul Michigan, un stat în care, foarte 
sincer, avem foarte multe probleme, dar, aşa cum gândesc eu şi 

un număr mare de posibilităţi de investiţii foarte rentabile, mai 
ales la preţurile de astăzi. Credinţa mea este că viitorul unor 
astfel de investiţii stă în creşterea unei întreprinderi dispunând 
de o forţă de muncă atât loială, cât şi cu o calificare înaltă, iar 
oamenii de la noi au ambele calităţi, din plin. 

— Vă rog, domnule senator, sunaţi-ne mâine. Voi da dispoziţie 
la recepţie să vă facă legătura şi-i voi explica lui Dante Paolo cât 
de mult m-a impresionat discuţia noastră. 


— De fapt, sunt în vacanţă, zise bărbatul cu păr cărunt, ce 
purta un ceas Rollex încrustat cu diamante - simbolul succesului 
său personal - la care se uita pentru a treia oară în ultimele 
patru minute. Aştept un telefon în curând - spiriduşii aceia fără 
somn din Geneva - vă rog să mă scuzaţi. 

— Desigur, nu e nici o problemă, îi răspunse Bajaratt. // 
bparone-cadetto şi cu mine am fost deosebit de impresionați de 
sugestiile dumneavoastră - nişte investiţii remarcabile. 

— Vă asigur, contessa, familia Ravello poate avea profituri 
foarte serioase. Intreprinderile mele din California acoperă 
efectiv şapte la sută din furniturile Pentagonului şi procentul nu 
poate decât să crească. Este vorba de înaltă tehnologie, 
comparaţi cu noi, toţi ceilalţi dispun numai de tehnologii 
ordinare. Dacă se va prăbuşi cineva, nu noi vom fi aceia: pe 
statele noastre de plată sunt doisprezece foşti generali şi opt 
foşti amirali. 

— Vă rog, sunaţi-ne mâine. O să dau dispoziţie să vi se facă 
legătura. 


— Doamnă, sper să mă înţelegeţi, nu sunt împuternicit să vă 
dau detalii dumneavoastră sau tânărului moştenitor aici de faţă, 
dar este evident că viitorul este în tehnologie spațială şi aici 
suntem noi tari. Suntem în atenţia tuturor membrilor Congresului 
care au cât de cât un dram de clarviziune - şi nu puţini dintre ei 
au investit sume serioase în laboratoarele noastre de cercetare şi 
dezvoltare din Texas, din Oklahoma şi din Missouri - iar 
profiturile promit să fie imense! Vă pot pune în legătură, la o 
manieră discretă, evident, cu o droaie de congresmeni şi de 
senatori. 

— Vă rog, sunaţi-ne mâine. O să dau dispoziţie să vi se facă 
legătura. 

— Politica de partid este un fel de sport naţional, spuse un 
bărbat cu păr roşu, de vreo treizeci de ani, după ce dăduse mâna 
cu i/ barone-cadetto şi se înclinase, mai mult decât era necesar, 
în faţa contesei. Dacă aţi fi trecut pe la invitaţi neînsoţiţi de 
Madame du Farge - gazda noastră - v-aţi fi dat imediat seama de 
asta. 

— Începe să se facă târziu şi cred că Sylvia a cedat, spuse 
Bajaratt râzând. Ne-a părăsit de câteva minute bune, după ce a 
fost sigură că Dante şi cu mine am făcut cunoştinţă cu toţi 
invitaţii de marcă. 

— Oh, atunci de mine a uitat, ripostă chică-roşie. Deşi n-ar fi 
trebuit să o facă, în fond invitaţia mi-a fost transmisă în ultimul 
moment. 

— Şi cine sunteţi dumneavoastră? 

— Doar unul dintre cei mai buni planificatori de campanii 
politice din ţară, deşi reputaţia mea nu depăşeşte nivelul de stat 
- al mai multor state, evident. 

— Atunci, într-adevăr, nu sunteţi o personalitate foarte 
importantă, trase contessa concluzia. Şi totuşi, aţi primit o 
invitaţie. Cum asta? 

— Pentru că talentul meu îmi permite să-mi public aproape cu 
regularitate editorialele în New York Times. Nu se plăteşte cine 
ştie ce, dar, în meseria mea, dacă numele îţi apare destul de des 
în această Mamă a Ziarelor, perspectivele nu pot fi decât bune. 
Simplu ca bună-ziua. 

— Da, am înţeles, mă bucur că v-am cunoscut şi ne-a făcut 
plăcere discuţia pe care am avut-o, dar il barone-cadetto şi cu 
mine suntem obosiţi. Aşa că vă vom spune noapte bună, signor 
giornalista. 

— Vă rog, contessa, un moment numai. Poate că n-o să vă 
vină să credeţi, dar, dacă sunteţi ceea ce pretindeţi a fi, dacă el 
este chiar cel care pretinde că este, eu, unul, sunt de partea 
dumneavoastră. 

— Ce vă face să credeţi că nu ar fi aşa? 

— Pe mine - nimic. Dar trebuie să-l convingeţi şi pe el. Tânărul 
ziarist făcu un semn cu capul spre un bărbat de înălţime medie, 
cu figură inteligentă, care-i privea fix din mulţimea de invitaţi. 
Era reporterul de la Miami Herald, cel care vorbea curent 
italiana. 

— Lui trebuie să-i spuneţi asta, nu mie. Are impresia că 
sunteţi, amândoi, nişte impostori. 


Hawthorne, pe care, după efortul depus pe colina în erupție, îl 
dureau toate oasele, stătea împreună cu Poole pe plaja luminată 
doar de strălucirea lunii. Amândoi bărbaţii îşi scoseseră 
costumele de scafandru şi rămăseseră în slipuri. O aşteptau pe 
Cathy Nielsen să se întoarcă de la minisubmarin, acum eşuat şi 
fixat în nisip sub greutatea proprie. 

— Cum stai cu piciorul? întrebă Tyrell. Abia vorbind din cauza 
oboselii. 

— Nimic rupt, doar câteva vânătăi şi julituri al dracului de 
dureroase, îi răspunse locotenentul. Tu cum stai cu umărul? 
Parcă am văzut că mai curge sânge, cu tot bandajul lui Cathy. 

— Se opreşte. N-a strâns ea bine, de-asta mai curgea. 

— Indrăzneşti să-mi critici superiorul direct? întrebă Poole, 
zâmbind. 

— Ferita sfântu', mai ales în faţa ta, /ubitule. 

— Hei, chestia asta te râcâie chiar aşa de tare? 

— Nu, Jackson, nu mă râcâie de loc. Am însă senzaţia unei 
situaţii contradictorii, mai ales în lumina unei anume discuţii 
anterioare dintre noi, în care te-ai referit la o anume afecţiune 
necondiționată. 

— Mi se pare că am folosit şi cuvântul impuls, domnule 
comandant şi asta înseamnă că nu e vorba de ceva permanent. 

— Mi se pare mie, sau îmi vorbeşte un alt Poole? 

— Nu, îţi vorbeşte un fost-viitor-ginere din Luisiana, a cărui 
mireasă n-a mai ajuns la biserică. 

— Scuză-mă, n-am înţeles! zise Hawthorne, căscând ochii mari 
şi privindu-l pe ofiţerul de aviaţie, pe faţa căruia, în lumina lunii, 
se putea vedea un început de zâmbet. 

— Ei, pe chestia asta eu trebuia să-mi cer mult mai multe 
scuze decât vei avea tu vreodată nevoie să faci, atât de multe 
încât totul s-a transformat într-o glumă, la fel cu iubitule. 

— Te-ar deranja totuşi să fii ceva mai clar? 

— De loc. Poole zâmbi, apoi chicoti, aducându-şi aminte. M-am 
supărat foc şi m-am făcut praştie. Fosta-mea-viitoare şi cu mine 
umplusem cu lume cea mai renumită biserică baptistă din Miami 
- ceea ce nu-i chiar aşa de uşor de făcut în acest oraş minunat - 
era acolo familia mea şi familia ei şi, după două ore de aşteptare, 

a apărut domnişoara ei de onoare ţipând şi plângând, cu un bilet 
pentru mine... Mireasa mea o ştersese cu un chitarist. 

— Doamne, îmi pare rău... 

— Să nu-ți pară. Mai bine că s-a întâmplat atunci, decât după 
ce ar fi apărut şi vreo doi copii... dar, pe moment, m-am făcut 
praştie. j 

— Praştie? In ciuda faptului că simțea o nevoie imperioasă de 
a dormi, Tyrell nu-şi putea lua ochii de la Poole. 

— Am întins-o ca din puşcă din locul ăla afurisit, mi-am 
cumpărat două sticle de whisky, m-am suit în maşina pregătită 
pentru plecarea în luna de miere - cu cutii de conserve atârnate 
de ea, cu fel de fel de chestii scrise pe geamuri cu spray-uri cu 
vopsea, mă rog, tot tacâmul - şi m-am dus glonţ în cartierul rău 
famat din Miami, unde m-am înfipt în cele mai împuţite baruri de 
striptease pe care le-am putut găsi. Cu cât beam mai mult, cu 
atât eram mai convins că, pe ziua aia, am cel puţin dreptul să 
regulez zdravăn - Doamne iartă-mă. 

— Pentru numele lui Dumnezeu, să nu cumva să nu-ți termini 
povestea! 

— Ei, Cathy, Sal şi Charlie şi-au imaginat că o să mă fac 
praştie şi au venit după mine. Nici măcar n-a fost nevoie de prea 
multă isteţime să mă găsească - maşina aia a mea cam ieşea în 
evidenţă, oriunde o lăsam, cred că-ţi dai seama. 

— Evident. Şi ce s-a mai întâmplat? 

— S-a întâmplat că a avut loc o revoltă, domnule comandant, 
asta s-a întâmplat. Au dat de mine într-o bombă, unde mă 
purtam puţin cam libertin cu gagica-favorită-pe-săptămâna-în- 
curs a patronului, un cubanez. Sal şi Charlie s-au dovedit la 
înălţime când a fost vorba de corp-la-corp - nu de clasa mea, dar 
acceptabili - şi au reuşit să convingă o parte din adversari să mă 
lase în pace. Dar problema era să mă scoată pe mine de acolo. 

— lisuse, de ce? 

— Incă mai voiam să mă regulez. 

— Dumnezeule! Falca lui Hawthorne pică spre piept, pe 
jumătate de uimire, pe jumătate din cauza oboselii. 

— Şi, până la urmă, Cathy mi-a luat capul în braţe şi-mi tot 
şoptea la ureche, destul de tare ca să aud, iubitule, iubitule, 
iubitule, până când am ajuns afară. Aşa a fost. 

— Asta e tot? 

— Asta e tot! 

Tăcere. În cele din urmă Tyrell reuşi cu greu să vorbească: 

— Ştii, chiar că sunteţi nebuni! 

— Hei, domnule comandant, da' cine ţi-a găsit locul ăsta? 

— De acord, nu sunteţi nebuni de legat... 

— Ascultaţi! strigă spre ei Nielsen, ieşind din submarin şi 
lăsându-se în valurile ce-i ajungeau până la talie. Vedeta 
englezilor ne-a transmis noi ordine, confirmate şi de Washington 
şi de Paris. In zori o să vină încoace un hidroavion de la Patrick - 
asta înseamnă peste trei sau patru ore - şi o să ne ia de aici. Ah, 
da! Pilotul englez a supravieţuit: are un picior rupt şi era pe 
jumătate înecat când l-au găsit, dar a scăpat. 

— Unde ne duce? întrebă Hawthorne. 

— Nu mi-au spus. Doar că ne ia de aici. 

— Şi căţeii? întrebă Poole. Lătratul lor se auzea permanent în 
depărtare. Nu mă mişc de aici până când nu sunt sigur că are 
cineva grijă de ei! 

— In avion o să fie şi un dresor, care va avea grijă şi de ei şi 
de grădinar. Va însoţi echipa de investigaţii. Vor rămâne aici cel 
puţin o zi. 

— Repet, unde ne duce avionul ăla de la Patrick? 

— Nu ştiu. Probabil înapoi la bază. 

— In nici un caz! Eu rămân pe Gorda, chiar dacă o să fiu 
obligat să sar cu paraşuta pentru asta. De altfel, am mai făcut-o. 

— De ce? 

— Pentru că acolo au fost omorâţi doi prieteni de-ai mei şi 
vreau să aflu cine şi de ce a făcut asta! Asta e pista pe care 
vreau s-o urmăresc acum, e singura acceptabilă. Căţeaua aia 
psihopată acţionează de aici, din insule. 

— Când o să fim în avion, poţi să iei legătura cu oricine 
doreşti. Şi ne-ai dovedit că poţi ajunge la cei ce au dreptul să dea 
ordine şi să ia decizii. 

— Ai dreptate, încuviinţă Hawthorne, coborându-şi tonul, îmi 
pare rău, nu trebuia să mă răţoiesc aşa la voi. 

— Nu, nu trebuia. Tu ai pierdut doi prieteni şi ceva asemănător 
ni s-a întâmplat şi nouă. Credeam că suntem de aceeaşi parte a 
baricadei. Acum câteva ore parcă aşa ziceai. 

— Cred că doamna maior vrea să spună că, dacă tu ai de gând 
să sari când trecem peste Gorda, te urmăm şi noi, zise Poole. 
Ordinele pe care le-am primit au fost foarte clare. Am fost puşi la 
dispoziţia ta şi, pe deasupra, vrem foarte mult să te ajutăm, 

adăugă el strâmbându-se de durere în timp ce-şi îndrepta 
spatele şi se rezema de peretele de beton camuflat. 

— Locotenente, în halul în care eşti tu, nu prea poţi să fii de 
prea mult folos cuiva. 

— Asta o să treacă în cel mult o zi, cu două băi fierbinţi şi cu 
ceva cortizon, răspunse Jackson. Nu uita că în chestii de genul 
ăsta am ceva experienţă. Ştiu să fac deosebirea între nişte 
julituri şi nişte răni. lar eu nu sunt rănit. 

— Bine, spuse Tye, a cărui dorinţă de rezistenţă era depăşită 
de oboseală, dacă consimt şi nu vă trimit înapoi, la bază, o să 
acceptaţi că eu sunt cel care conduce barca? O să faceţi exact ce 
vă spun? 

— Normal, răspunse Cathy. Tu eşti comandantul. 

— Până acum nu s-a prea văzut. 

— Cred că doamna maior vrea să spună că... 

— Vrei să încetezi odată să-mi tot tălmăceşti vorbele? spuse 
Cathy, lăsându-se să pice pe nisip, cu picioarele încrucişate, în 
timp ce-l privea ameninţător pe Poole. 

— Bine, bine, îi întrerupse Tye. S-a făcut, vă iau la bord. Însă 
încotro o s-o luăm, doar Dumnezeu poate şti. 

— Fiindcă veni vorba de luat la bord, spuse Nielsen privindu-l 
pe Tyrell. Nu te împaci prea bine cu căpitanul Stevens, nu-i aşa? 

— N-are nici o importanţă. Nu-i dau lui socoteală. 

— Dar este superiorul tău direct... 

— Este pe dracu'. Am fost angajat de MI 6. 

— Angajat! exclamă Poole. 

— Exact. M-au plătit cât le-am cerut, locotenente. Hawthorne 
îşi dădu capul pe spate, se simţea complet extenuat. 

— Dar, după tot ce ne-ai spus despre terorista asta infernală şi 
despre armata de fanatici din spatele ei, gata să comită 
asasinate în masă - tu te-ai angajat pentru bani! 

— Da, este absolut exact. 

— Eşti un individ tare ciudat, domnule comandant Hawthorne. 
Şi nu mai sunt de loc sigură că te înţeleg. 

— Faptul că mă înţelegi sau nu, doamnă maior, este lipsit de 
orice importanţă, din punct de vedere al acestei operaţii. 

— Aşa este... sir! 

— Nu are nici o importanţă, Cathy, pentru că începi să tai în 
carne vie, spuse Poole, cu spatele sprijinit mai departe de zidul 
acoperit de viţă. 

— Ce dracu' vrei să spui? întrebă Hawthorne. Avea ochii pe 
jumătate închişi, se lupta din răsputeri cu oboseala, clipind 
mereu să-şi alunge somnul, dar, de fiecare dată când ochii i se 
închideau, capul îi mai pica puţin spre piept. 

— Am ascultat şi eu ce-ai vorbit cu Patrick. Soţia ta a fost 
omorâtă din nişte motive pe care tu le consideri neîntemeiate, 
cel puţin eu aşa am înţeles şi din cauza asta nu ai fi revenit la 
fostul tău serviciu nici dacă ţi s-ar fi oferit pe tavă jumătate din 
proprietăţile din Washington. 

— Eşti un observator absolut remarcabil, spuse Hawthorne 
încet, cu bărbia înfiptă în piept. Chiar şi atunci când n-ai habar 
despre ce e vorba. 

— Apoi s-a întâmplat ceva, continuă Poole. Când te-am luat de 
pe Saba, făceai pe indiferentul, dar nu erai de loc indiferent. Şi 
când echipamentul meu a început să lucreze, parcă luaseşi foc. 
Incepuseşi să-ţi dai seama de ceva ce, până atunci, îţi scăpase şi 
ai devenit, dintr-o dată, dur ca toţi dracii. Ba ai mai şi pus gheara 
pe Sal Mancini, în doi timpi şi trei mişcări. 

— Ce vrei să spui, Jackson? întrebă Cathy. 

— Că mai ştie ceva ce nu ne-a spus şi nouă, răspunse Poole. 

— ... Ticăloşii, şopti Tyrell, bălăbănindu-şi capul în sus şi în jos, 
cu ochii închişi. 

— De când n-ai mai închis ochii? îl întrebă Cathy, mişcându-se 
prin nisip până lângă el. 

— N-am nimic... 

— Pe dracu’, îi răspunse ea, sprijinindu-l ca să nu se mai 
clatine. Ai intrat în vrie, domnule comandant, eşti terminat de 
tot. 

— Dominique? murmură din senin Tyrell, lăsându-se pe braţul 
lui Cathy. 

— Stai aşa, Cath, spuse Poole, întinzându-şi mâna spre ei. Pe 
soţia ta o chema Dominique! 

— Nu, articulă Tye, doar pe jumătate conştient. Ingrid... 

— Ea a fost cea omorâtă? 

— Minciuni! Mi-au spus că era... plătită de sovietici. 

— Şi nu era? întrebă Nielsen, luându-l în braţe de-a binelea, ca 
să nu-l lase să cadă în nisip. 

— Nu ştiu, răspunse Tyrell abia audibil. Ea voia să se termine 
totul. 

— Ce totul! 

— Nu ştiu - totul. 

— Culcă-te, Tye, dormi, spuse Cathy, lăsându-l pe nisip. 

— Nu, protestă Poole. Cine e Dominique? Dar Hawthorne 
dormea deja tun, pe plajă. Omul ăsta are probleme serioase! 

— Taci din gură şi fă focul, ordonă doamna maior. 
Optsprezece minute mai târziu, în lumina flăcărilor, Poole se 
îndreptă şchiopătând spre ea şi se aşeză pe nisip, în timp ce 
Cathy privea ţintă în jos, la Tyrell. 

— Are probleme serioase, nu-i aşa? zise ea. 

— Mult mai multe decât toate cele de care am avut noi parte 
la un loc, chiar dacă includem momentele Pensacola şi Miami. 

— Dar e un om cumsecade, Jackson. 

— Cathy, poate-mi spui şi ceva mai nou. Ştii, m-am tot uitat la 
voi, la tine mai ales şi, cum spunea şi domnul comandant aici de 
faţă, sunt un observator absolut remarcabil. Voi doi aţi putea fi 
un cuplu formidabil. 

— Nu fi ridicol. 

— Dar uită-te la el! E cu nu ştiu câte clase peste tipul de la 
Pensacola. Asta e bărbat în toată firea, nu un puţoi care nu ştie 
decât să se uite în oglindă. 

— Nu este absolut formidabil, răspunse Cathy Nielsen, pilot 
USAF, ridicându-i capul lui Tyrell şi făcând o moviliţă de nisip sub 
el, pe post de pernă. Să zicem că e acceptabil. 

— Cathy, încearcă! Nu sunt eu geniul echipei? 

— El nu e încă pregătit pentru aşa ceva, Jackson. Şi nici eu. 

— Vreau să-mi promiţi ceva. 

— Ce anume? 

— Că o să faci exact ce te îndeamnă inima. 

Cathy se uită lung la locotenent, apoi în jos, la faţa obosită a 
lui Tyrell Nathaniel Hawthorne, care dormea cu capul pe 
jumătate în poala ei. Se aplecă şi-i sărută buzele întredeschise. 

— Dominique? 

— Nu domnule comandant. Altcineva. 


— Buona sera, signore, spuse Bajaratt, conducându-l pe il 
barone-cadetto - speriat şi reticent - spre reporterul de la Miami 
Herald care vorbea italiana. Tânărul acela cu părul roşu mi-a 
sugerat că ar trebui să stăm puţin de vorbă. De fapt, cred că 
trebuie să vă mulţumim. Relatarea dumneavoastră de la 
conferinţa de presă ne-a fost cât se poate de favorabilă. 


191 


— Vă rog să mă scuzaţi că nu a apărut decât la pagina 
mondenă, pentru că băiatul e formidabil, contessa. De fapt, 
amândoi sunteţi teribili. Dacă-mi permiteţi, numele meu este Del 
Rossi. 

— Şi totuşi, este ceva ce vă dă bătăi de cap? 

— Aşa s-ar zice, dar încă nu pot publica nimic. 

— Despre ce este vorba? 

— Ce joc faceți dumneavoastră, doamnă? 

— Mi-e teamă că nu vă înțeleg... 

— Dar e/ ne înţelege. Ințelege fiecare cuvânt pe care-l rostim 
noi acum, în engleză. 

— Ce vă face să credeţi una ca asta? 

— Faptul că şi eu vorbesc ambele limbi. E ceva ce se citeşte în 
ochi, nu credeţi? O sclipire de înţelegere, o licărire de 
nemulţumire sau de umor care nu au nici o legătură cu tonul 
unei voci, sau cu mimica unei feţe. 

— Nu poate fi şi o înţelegere parţială, datorită unei traduceri 
anterioare, signore! 

— Orice este posibil, contessa, dar eu sunt absolut sigur că 
dânsul vorbeşte şi înţelege engleza, nu-i aşa, tinere! 

— Ce... che cosa! 

— Comentariile sunt de prisos, stimată doamnă. Del Rosi 
zâmbea, sub privirea intensă a lui Bajaratt. Dar să ştiţi că nu vă 
condamn deloc pentru asta, contessa. De fapt, ideea este chiar 
foarte isteaţă. 

— Şi asta ce mai înseamnă? întrebă Bajaratt cu răceală. 

— Se numeşte negare datorită unei traduceri eronate. 
Sovieticii, chinezii şi băieţii de la Casa Albă sunt experţi în 
materie. El poate să spună orice, apoi să retracteze totul, sub 
pretext că nu a înţeles exact despre ce e vorba. 

— Dar la ce ne-ar folosi? insistă Bajaratt. 

— Incă nu mi-am dat seama, de asta nici n-am publicat nimic. 

— Totuşi, dumneata eşti unul dintre ziariştii care au sunat la 
Ravello şi au vorbit şi cu ;/ barone însuşi, nu-i aşa? 

— Exact şi, sincer să fiu, domnia sa nu a fost prea darnic cu 
amănuntele. O ţinea într-una cu faceia quglunque şi qualsiasi 
cosa sia necessaria. Cu alte cuvinte „tot ce spune el este 
adevărat”. Ce este adevărat, contessa! 

— Faptul că vor să investească aici, evident. 

— Poate, dar de ce oare - atunci când am vorbit cu baronul 

am avut senzaţia că îmi răspundea o bandă de magnetofon? 

— Cred că aveţi o imaginaţie prea bogată, signore, care vă 
joacă o festă. S-a făcut târziu şi trebuie să plecăm. Buona notte. 

— Trebuie să plec şi eu, răspunse reporterul. Până la Miami 
am de condus o bucată destul de bună. 

— Trebuie să o găsim pe gazda noastră. Bajaratt luă braţul lui 
Nicolo, conducându-l spre ieşire. 

— Vă voi urma la douăzeci de paşi, adăugă Del Rossi, pe care 
situaţia părea să-l amuze. 

Bajaratt se întoarse spre el, privindu-l dintr-o dată cu căldură 
pe reporter, fără nici urmă de resentiment. 

— De ce, signor giornalista! Nu cred că ar fi prea corect din 
partea dumneavoastră. Ar fi ca şi cum ne-aţi dezaproba, ca şi 
cum ne-aţi dezaproba intenţiile. 

— Ah nu, contessa, eu nici nu aprob nici nu dezaprob. Meseria 
mea nu este să rostesc sentinţe, ci să prezint fapte, exact aşa 
cum sunt ele în realitate. 

— Atunci aşa vei face, dar acum te rog să vii lângă mine şi voi 
fi mândră să-mi iau rămas bun de la gazdele noastre, însoţită de 
doi cavaleri italieni atât de drăguţi. 

— Asta este cu totul altceva, doamnă. Del Rossi se apropie de 
ea şi-i oferi, curtenitor, braţul. 

— Trebuie, totuşi, să vă spun că nu vă înţeleg prea bine, 
adăugă Bajaratt, pe când porneau să traverseze pajiştea, spre 
ieşire. Şi, dintr-o dată, contessa Cabrini se prăbuşi, ca şi cum 
tocul pantofului i s-ar fi prins într-un smoc de iarbă, sau de un 
stropitor. Scoase un țipăt de spaimă, în timp ce Nicolo şi Del 
Rossi se repezeau spre ea, îngenunchind amândoi şi întinzându-i 
mâinile. 

— Piciorul meu! Eliberaţi-mi tocul, vă rog, sau scoateţi-mi 
pantoful! 

— Gata, s-a făcut, spuse reporterul, ridicându-i cu grijă glezna 
din iarbă. 

— Oh, mulţumesc mult, spuse Bajaratt, apucându-l pe Del 
Rossi de picior, ca să se sprijine, în timp ce erau înconjurați de 
musafirii veniţi în grabă, din toate părţile. 

— Au! făcu reporterul, pe pantalonii căruia apăruse o şuviţă de 
sânge, pe când se apleca, împreună cu Nicolo, pentru a o ridica 
pe contesă în picioare. 

— Vă mulţumesc, vă mulţumesc tuturor. Mi-e bine, mi-e într- 

adevăr bine, dar mă simt groaznic de prost, din cauza 
neîndemânării mele! Vorbele îi fură oprite de un cor de voci care- 
şi exprimau înţelegerea faţă de ea şi bucuria că nu i se 
întâmplase nimic grav. Contesa şi cei doi însoțitori ai ei îşi 
continuară drumul spre gazde, care se aflau în patio, unde îşi 
luau rămas bun de la oaspeţii ce plecau. 

— Dumnezeule! spuse Bajaratt, văzând şuviţa de sânge de pe 
cracul drept al pantalonului lui Del Rossi. Când v-am apucat de 
picior, blestemata asta de brățară a mea v-a rupt pantalonii. Ba 
mai mult, v-a şi tăiat! Imi pare teribil de rău! 

— Nu face nimic, contessa, nu e decât o zgârietură. 

— Vă rog să-mi trimiteţi nota de plată pentru pantalonii 
dumneavoastră!... Ador brăţara asta, dar spinii ăştia, chiar dacă 
sunt de aur, sunt groaznic de periculoşi. Jur că n-o s-o mai port 
niciodată de-acum încolo! 

— Aştia sunt nişte pantaloni de gata, cumpăraţi de la solduri. 
Nu vă faceţi griji cu nota de plată... Şi oricum, doamnă, amintiți- 
vă că pot fi politicos, ca şi dumneavoastră de altfel, dar asta nu 
mă va împiedica să continui să sap. 

— Să sapi... după ce, signore! După murdărie? 

— De murdărie nu mă ating niciodată, contessa, le-o las 
altora. Dar când este vorba de pământ poluat, infestat cu toxine, 
atunci e altceva. 

— In cazul ăsta, poţi să sapi liniştit, spuse Bajaratt, uitându-se 
la brăţara de aur fixată ferm la încheietura mâinii ei, la spinul 
auriu, mânjit de sânge, la orificiul fin din vârful acestuia... acum 
deschis. Nu vei găsi nimic de genul acesta. 


Miami Herald 
Reporter mort într-un accident. 


WEST PALM BEACH Marţi, 12 August - Angela Del Rossi, 
laureat al premiului Pulitzer şi unul dintre cei mai buni reporteri 
ai cotidianului nostru, a decedat noaptea trecută pe şoseaua 95, 
atunci când maşina sa a ieşit de pe carosabil, izbindu-se de 
clădirea unui transformator electric. Se presupune că Del Rossi a 
adormit la volan. Mai mulți dintre colegii săi îndurerați şi-au 
exprimat compasiunea lor, confirmând, însă, cauza probabilă a 
accidentului. „Era un tigru, un adevărat vânător de ştiri” spune 

unul dintre ei. „Ar fi fost în stare să na doarmă zile întregi atunci 
când dădea de un subiect interesant”. Aseară, Del Rossi se 
întorcea de la o recepţie oferită în onoarea lui Dante Paolo, 
barone-cadetto di Ravello, recent sosit în țară. Tânărul viitor 
baron a fost pur şi simplu şocat când a aflat ştirea, spunându-ne, 
prin intermediul interpretului său, că se împrietenise pe loc cu 
Del Rossi, care vorbea italiana şi care-i promisese să-l înveţe să 
joace golf. 

Urmaşii domnului Del Rossi sunt soția sa, Ruth şi cele două 
fiice ale sale. 


II Progresso Ravello 
(traducere) 


RAVELLO, 1 August - Baronul Carlo Vittorio di Ravello, 
acuzând o stare generală proastă a sănătăţii sale se va îmbarca 
pe iahtul său, Il Nicolo, pentru o croazieră prelungită pe 
Mediterana. „Insulele frumoasei noastre mări mă vor întrema cu 
siguranță şi voi putea reveni la îndatoririle mele”, a declarat 
înălțimea sa la un cocteil oferit pe cheiul din Napoli chiar înaintea 
plecării. 

Deasupra apei albastre-verzui a mării strălucea un soare 
portocaliu, puternic, ce parcă pulsa, iar în palmieri şi în frunzişul 
tropical abundent păsările ciripeau sonor. Tyrell deschise brusc 
ochii, nedumerit, nesigur, apoi uimit să-şi dea seama că atingea 
cu capul umărul lui Cathy, al cărei chip adormit se odihnea pe 
nisip, la câţiva centimetri de al lui. Incet, cu grijă, se rostogoli 
într-o parte, se ridică în patru labe, continuând să clipească des 
în lumina puternică şi, auzind trosnetele focului, se răsuci brusc, 
dând cu ochii de Poole care, şchiopătând, arunca scurtături şi 
resturi de lemn în flăcări. Fumul negru care se ridica din 
grămada arzândă era tot ce întuneca cerul perfect senin, fără 
urmă de nor. 

— Pentru ce ai făcut focul? întrebă Hawthorne, vorbind imediat 
în şoaptă, când locotenentul îşi puse un deget pe buze şi 
repetând întrebarea: Pentru ce ai făcut focul? 

— Mi-am închipuit că, dacă întâmplător pilotului i s-au dat 
nişte coordonate greşite, fumul ăsta i-ar putea fi de folos. Un fel 
de asigurare suplimentară, nimic altceva. 

— Poţi să mergi...? 

— Ţi-am spus că nu sunt decât nişte julituri. Am stat o 
jumătate de oră în apă, mişcându-mă tot timpul şi acum durerea 
este deja tolerabilă. 

— La ce oră trebuie să sosească avionul? 

— La şase, aproximativ, în funcţie de starea vremii, răspunse 
Cathy Nielsen, cu ochii încă închişi. Puteţi să terminaţi cu 
şopăcăiala. Se săltă în coate, trase mâneca costumului de 
scafandru şi se uită la ceas. Dumnezeule, e fără un sfert! 

— Şi? zise Poole. Eşti cumva programată la coafor? 

— Nu eşti prea departe de adevăr, Jackson. Trebuie să fac o 
excursie până în tufişuri şi, cu costumul ăsta, ceea ce urmează 
este demn de un contorsionist... Şi, fiindcă veni vorba de costum, 
domnilor, sunteţi amabili să vi le îmbrăcaţi pe ale voastre? Doi 
bărbaţi în slip, unul cu el evident ud şi o femeie, singuri pe o 
insulă absolut pustie - sunt sigură că nu e tocmai imaginea ce 
doresc să mă însoţească la revenirea la bază. 

— La bază? La Patrick? se răsti Hawthorne. Cine a zis că 
mergem la bază? 

— Am vorbit deja despre asta, Tye şi, dacă nu-ţi aduci aminte, 
nu e vina ta. Acum trei ore erai cel mai obosit om ce mi-a fost 
dat vreodată să-l văd. Şi încă mai cred că ai avea nevoie să 
dormi neîntors o săptămână. 

— Ai dreptate, nu cu somnul, îmi aduc aminte. Indiferent care 
sunt ordinele, îl sun pe Stevens la Washington şi cobor pe Gorda. 

— Greşit! protestă Poole. Nu cobor? pe Gorda, coborâm pe 
Gorda. Tu poţi să ai de plătit o poliţă sau zece, eu nu ştiu decât 
că avem şi noi una, Cathy şi cu mine şi plata pentru poliţa asta 
este al dracului de importantă pentru noi. Se cheamă Charlie - îţi 
mai aduci aminte de el? 

— Da, răspunse Tyrell, privindu-l fix pe locotenent. Coborâm 
pe Gorda. 

— Uite avionul! strigă Cathy, sărind în picioare. Trebuie să mă 
grăbesc. 

— Crede-mă, îi răspunse locotenentul, o să aştepte liniştit 
până când îţi termini tu permanentul. 

— Puneţi-vă costumele! se mai răsti doamna maior la ei, 
luând-o la fugă pe debarcader şi dispărând în tufişuri. 


— Askelon, şopti vocea din Londra. 

— Pentru vecie! răspunse Bajaratt. S-ar putea ca, timp de 
câteva zile, să nu pot lua legătura cu voi, la momentul şi la 
numerele convenite. Mergem la New York şi o să fim groaznic de 
prinşi. 

— N-are nici o importanţă. Noi ne descurcăm splendid. Unul 
dintre ai noştri a fost angajat în detaşamentul de securitate al 
garajului de la Downing Street. 

— Splendid! 

— Tu cum stai, Baj? 

— La fel. Cercul se măreşte, dar devine din ce în ce mai select. 
Răzbunarea va fi a noastră, prietene. 

— Nu m-am îndoit niciodată de asta. 

— la legătura cu Parisul şi cu lerusalimul şi spune-le despre 
mine, dar atrage-le atenţia să se ţină strict de plan, în cazul în 
care intervine vreun pericol. 

— Am vorbit cu lerusalimul azi dimineaţă. Ticălosul ăla cu 
mintea înfierbântată era în extaz. 

— De ce? 

— S-a împrietenit cu un grup de ofiţeri de stat major din IDF, 
cu care s-a întâlnit într-un restaurant din Tel Aviv. Se îmbătaseră 
şi le-a plăcut cum cântă el. Şi a fost invitat deja la mai multe 
petreceri. 

— Spune-i să fie atent. Actele lui sunt tot atât de false ca şi 
uniforma pe care o poartă. 

— Totuşi, Baj, cu greu ar fi putut găsi o acoperire mai bună. Pe 
deasupra, a şi recunoscut doi dintre ofiţeri: nişte porci din turma 
măcelarului de Sharon. 

— Interesant, zise Bajaratt după un moment de tăcere. Sharon 
ar putea fi un supliment binevenit. 

— Tot aşa spunea şi lerusalimul. 

— Dar în nici un caz sacrificând premiul cel mare, clar? 

— E perfect conştient. 

— Ceva nou de la Paris? 

— Nimic, după cum ştii deja, ea se culcă cu un membru 
marcant al Camerei Deputaţilor, un prieten foarte apropiat al 
Preşedintelui. E o fată focoasă şi foarte deşteaptă. 

— Ar fi fost mai bine dacă ar fi reuşit să se culce chiar cu 
Preşedintele. 

— S-ar putea să se întâmple şi asta. 

— Askelon, zise Bajaratt, terminând convorbirea. 

— Pentru vecie! îi răspunse vocea din Londra. 


Cei mai mulţi dintre locuitorii insulei britanice Virgin Gorda 
încă mai dormeau când avionul militar, cu aprobarea 
guvernatorului insulei, amerizase la două mile sud de clubul de 
iachting. Hawthorne nu ceruse să fie aşteptaţi de nici o 
ambarcaţiune, pentru că în echipamentul standard al 
hidroavionului erau incluse mai multe bărci de cauciuc 
gonflabile, iar el dorea ca sosirea lor să fie cunoscută de cât mai 
puţine persoane, pentru siguranţă. După ce pusese telefonul 
înapoi, în suportul lui din panoul despărțitor al avionului, o auzi 
pe Cathy Nielsen chemându-l din scaunul de lângă el, pe un ton 
destul de ridicat ca să domine zgomotul motoarelor. 

— Un moment, conducător profund, n-ai uitat ceva? 

— Ce? O să rămânem pe Gorda, ce mai vrei? 

— Ce-ai zice de nişte haine? Ale noastre sunt pe vedeta de 
patrulare englezească şi am senzaţia că, în costumele astea de 

Oameni-Păianjeni, am fi cam bătători la ochi. lar dacă crezi 
cumva că eu o să defilez frumuşel pe insula asta în sutien şi 
chiloţei, însoţită de două gorile nebărbierite, în slipuri, cum 
sunteţi voi acum, te rog frumos să te mai gândeşti odată, 
domnule comandant. 

— Cred că problemele de ţinută te cam depăşesc, Tye, 
adăugă, zâmbind, Poole. Sunt convins că ţie-ţi plac salopetele 
jegoase, dar trebuie să înţelegi că noi suntem oameni de o 
calitate un pic mai bună în privinţa asta. 

Aşa că Hawthorne revenise lângă telefon şi sunase la recepţia 
de la iacht-club. 

— Cu domnul Geoffrey Cooke, vă rog. Tyrell aşteptase, dar 
ţârâitul insistent de la celălalt capăt al firului rămăsese fără 
răspuns. |n cele din urmă se auzise din nou vocea 
recepţionerului: 

— Imi pare rău, sir. Nu răspunde nimeni în cameră. 

— Atunci încercaţi, vă rog, la domnul Ardisonne, domnul 
Jacques Ardisonne. 

— Imediat, sir. Din nou se auzise ţârâitul, care rămăsese tot 
fără răspuns şi din nou revenise recepţionerul: 

— Mi-e teamă că nici dânsul nu răspunde sir. 

— Uite ce este, sunt Tyrell Hawthorne şi am o problemă... 

— Căpitanul Hawthorne? Am avut eu impresia că 
dumneavoastră sunteţi, dar nu eram sigur, e mult zgomot acolo 
unde sunteţi acum. 

— Cu cine vorbesc? 

— Cu Beckwith, sir, recepţionerul de noapte. Engleza mea 
sună chiar atât de bine, sir? 

— Parcă ai veni direct de la Buckingham Palace, răspunse Tye, 
uşurat să-şi amintească de omul cu care vorbea. Uite ce e, 
Beckwith, trebuie să dau de Roger, barmanul şi mi-am lăsat 
agenda cu numere de telefon acasă, pe barcă. Poţi să-mi faci 
dumneata rost de el? 

— Nu-i nevoie, domnule căpitan. Roger îl înlocuieşte pe 
barmanul de zi. Băiatul care trebuia să vină la rând e la 
închisoare, din cauza unei bătăi. Vă fac imediat legătura. 

— Unde-ai fost toată noaptea, Tye-boy? se auzi glasul lui 
Roger. Te mişti ca o şopârlă din loc în loc şi nu scoţi o vorbă! 

— Unde sunt Cooke şi Ardisonne? i-o tăie Hawthorne. 

— Am încercat toţi să dăm de tine pe St Martin, dar parcă 

intraseşi în pământ, mon. 

— Unde sunt? 

— Nu mai sunt aici, Tye-boy. Pe la zece şi jumătate au primit 
un telefon din Porto Rico, o convorbire foarte ciudată, mon, atât 
de ciudată, încât s-au dus imediat la reşedinţa guvernatorului şi 
au început să se întâmple fel de fel de lucruri ciudate! Au plecat 
cu o maşină a poliţiei până la Sebastian Point, de acolo i-a luat o 
vedetă a pazei de coastă şi i-a dus la un hidroavion din larg, 
unde-i aştepta un pilot, care urma să-i ducă în Porto Rico, asta 
mi-au spus să-ţi transmit! 

— Asta e tot? 

— Nu, mon, am păstrat ce era mai bun pentru la urmă... sper. 
Mi-au zis să-ţi spun că au pus mâna pe o persoană numită 
Grimshaw... 

— Penetrarea! urlă Hawthorne în telefon, atât de tare încât 
vocea i se auzi în tot fuzelajul. 

— Ce s-a întâmplat? strigă Nielsen. 

— Ce este, Tye? urlă şi Poole. 

— Am pus mâna pe unul dintre e;/... Altceva, Roge? 

— Nimic deosebit... doar că păsările alea două călătoare mi-au 
lăsat pe cap două consumaţii neplătite, pe care a trebuit să le 
achit din buzunar. 

— O să fii plătit de cincizeci de ori mai mult, amice! 

— Jumătate ar fi de ajuns, restul pot să-l fur singur. 

— Incă ceva, Roge. Sunt cu încă doi prieteni, venim cu avionul 
spre tine şi ne-ar trebui nişte haine... 


Roger îi întâmpină pe plaja de est, mai izolată, la vreo sută şi 
ceva de metri de docurile iacht-clubului şi trase pe nisip barca 
grea de cauciuc. 

— Pentru turişti e prea devreme, iar din port nu se poate 
vedea aici, aşa că veniţi după mine. Am făcut rost de o vilă 
goală, unde vă puteţi schimba, hainele sunt deja acolo... Un 
moment. Ce trebuie să fac cu barca asta? E o chestie de două 
mii de dolari ca popa... 

— Dezumfl-o şi vinde-o, îi răspunse Hawthorne. Dar ai grijă să- 
i ştergi marcajele. Dacă nu ştii cum, te învăţ eu. 

Hainele erau cât se poate de potrivite, iar în cazul doamnei 
maior, chiar mai mult decât acceptabile. 

— Hei, Cathy, arăţi fantastic! Poole fluieră lung când o văzu 

ieşind din dormitorul în care se schimbase, purtând o rochie 
uşoară, în culori vii, tropicale, un imprimeu cu pene de păun şi de 
papagal stilizate, gândit să pună în valoare rotunjimile 
superioare şi inferioare ale unei femei. 

Cathy se roti pe călcâie, lăsându-se admirată ca o fetişcană. 

— Vai, locotenente, nu te-am mai auzit spunându-mi una ca 
asta până acum... Poate cu o singură excepţie, într-un bar cu 
striptease din Miami. 

— Chestia aia din Miami nu intră la socoteală, ştii prea bine, 
dar, cu excepţia acelei nunţi ratate, de care nu-mi mai aduc 
exact aminte, nu te-am mai văzut niciodată într-o rochie şi, în 
nici un caz, într-una ca asta. Tu ce zici Tye? O avansăm mus- 
major? 

— ţi vine foarte bine, Cathy, îi spuse Hawthorne simplu. 

— Mulţumesc, Tyrell. Nu prea sunt obişnuită cu asemenea 
complimente. Şi cred că o să roşesc toată, vă puteţi imagina una 
ca asta? 

— Mi-ar place s-o cred, răspunse Tye încet, cufundat în 
gânduri, răsărindu-i dintr-o dată în minte faţa lui Cathy dormind 
lângă el - sau era Dominique? - dar oricum, nu conta, ambele 
chipuri îl emoţionau adânc... faţă de ultima avea chiar un fel de 
presimţire a unei pierderi ireparabile. Oare de ce îl părăsise din 
nou? 

— O să primim în curând veşti de la Cooke şi de la Ardisonne, 
din Porto Rico, spuse Hawthorne brusc, cu voce aspră, rupând 
vraja melancolică şi întorcându-se spre o fereastră. 

— Il vreau pe Grimshaw ăsta, vreau să-l interoghez chiar eu, 
să-l sparg şi să-mi spună cum i-au descoperit pe Marty şi pe 
Mickey. 

— Şi pe Charlie, adăugă Poole. Nu uita de Charlie... 

— Cine dracu sunt oamenii ăştia şi cum reuşesc să facă ceea 
ce fac? strigă Hawthorne, izbind cu pumnii în cel mai apropiat 
corp de mobilă. 

— Parcă spuneai că sunt din Orientul Apropiat, zise Cathy. 

— Aşa e, dar e ceva prea general. Voi nu-i ştiţi pe cei din Valea 
Baaka, eu îi cunosc bine. Sunt o duzină de facţiuni care se luptă 
una cu alta pentru supremație, fiecare dintre ele reclamând 
dreptul de a fi sabia lui Allah pe Pământ. Dar grupul ăsta e altfel. 
Or fi fanatici, dar fanatismul lor depăşeşte mult simpla credinţă 
în Allah, în lisus, în Mohamed sau în Moise. Sursele lor de 

informaţii sunt prea diversificate, infrastructura lor e prea întinsă 
- Doamne, scurgeri la Washington şi la Paris, de care ştim deja, 
legături cu Mafia, insula-fortăreaţă, sateliți japonezi, conturi în 
Elveţia, echipe de şoc la Miami şi la Palm Beach şi cine mai poate 
şti ce! Asemenea contacte nu pot fi rezultatul unor apeluri 
fanatice, făcute unor credincioşi bigoţi. Nu, în nici un caz, or fi 
bigoţi, dar sunt şi mercenari, capitalişti ai terorismului 
conducând o afacere pe scară mondială! 

— Şi probabil că lista clienţilor lor e al dracului de lungă, 
completă Poole. De unde fac rost de ei? 

— E o listă dublă, Jackson, o listă de furnizori şi de clienţi. Tipii 
ăştia vând şi cumpără. 

— Ce cumpără, Tye? 

— In absenţa unui cuvânt mai potrivit, să-i spunem 
destabilizare. Căile care duc spre şi mijloacele de a ajunge /a 
asta. 

— Logic, presupun că următoarea întrebare trebuie să fie de 
ce, zise Nielsen încruntată. Pot înţelege motivele ce îi fac pe 
nişte fanatici să acţioneze, dar de ce i-ar ajuta nişte oameni care 
nu au nici o legătură cu cauza pentru care luptă ei - Mafia, de 
exemplu - ba mai mult, să îi şi plătească pentru asta? 

— Pentru că asemenea oameni sunt interesaţi să fie haos, iar 
asta nu are nimic de-a face cu convingeri religioase sau 
filosofice. Are de-a face cu deținerea puterii. Şi cu bani. Oriunde 
există destabilizare, se creează un vid de putere şi, în asemenea 
condiţii se pot face milioane, pe dracu’, miliarde. Datorită panicii 
se pot infiltra oameni în guverne, în anumite posturi utile în viitor 
şi se pot controla ţări întregi, ce pot fi astfel aservite unor grupuri 
de interese, care nu sunt descoperite până când nu termină de 
supt tot ce se poate suge, lăsând în urma lor piatră seacă, 
moment în care de obicei dispar, sau li se garantează undeva azil 
politic. 

— Chiar se poate întâmpla aşa ceva în realitate? 

— Draga mea, am văzut cu ochii mei întâmplându-se aşa 
ceva. Din Grecia până în Uganda, din Haiti până în Argentina, din 
Chile până în Panama şi în cele mai multe din ţările fostului bloc 
comunist din Europa de est - birocraţii care le conduceau erau 
tot atât de comunişti ca Rockefeller-ii. 

— Ei bine, cred că sunt un măgar şi jumătate! exclamă 
locotenentul Poole. N-am gândit niciodată în astfel de termeni. 

Mi-e pur şi simplu ruşine de mine, pentru că tot ce spui tu ţine de 
bunul-simţ elementar. 

— N-ai de ce să-ţi fie ruşine. La mine era vorba de meserie, o 
profesie care nici măcar nu reclamă deosebit de multă 
inteligenţă. 

— Şi acum ce-o să facem noi, Tye? întrebă Cathy. 

— Aşteptăm să ne sune Cooke şi Ardisonne. Şi probabil că 
vom pleca imediat în Porto Rico, sub pază militară, cu avionul. 

Se auzi o bătaie în uşă, o bătaie complet inutilă, pentru că 
vocea ce se auzi imediat după aceea era a lui Roger, barmanul. 

— Eu sunt. Trebuie să-ţi spun ceva, Tye-boy. 

— Pentru numele lui Dumnezeu, Roge, uşa nu e încuiată! 

— Poate că nu vreau să intru, zise Roger, strecurându-se 
înăuntru cu un ziar în mână şi închizând uşa după el. Traversă 
încăperea până în dreptul lui Hawthorne şi-i întinse ziarul. 

— E ediţia de dimineaţă a lui San Juan Star. A venit cu avionul 
acum o jumătate de oră şi la recepţie, la iacht-club e un adevărat 
infern. Articolul e pe pagina a treia, e deschis la el. 


Două cadavre aruncate pe țărm 
la Moiro Castle Rocks. 


SAN JUAN, Sâmbătă - Azi dimineaţă devreme, pe coastă, în 
această zonă, au fost descoperite două cadavre ale unor bărbați, 
înțepenite între stânci, la vest de diguri. Cei doi, identificaţi 
datorită actelor pe care le aveau asupra lor, sunt Geoffrey Alan 
Cooke, cetățean englez şi Jacques Rene Ardisonne, din Franța. 
Cei doi au murit înecați, înainte de a fi aruncaţi pe stânci. 
Autorităţile vor solicita informații suplimentare din Anglia şi din 
Franța. 


Tyrell Hawthorne arunca ziarul pe podea, se întoarse, se 
repezi la fereastră şi izbi cu sete în geam, pumnii înroşindu-i-se 
instantaneu de sânge. 


Apartamentul de lux din Manhattan, situat la mare înălţime 
faţă de carosabilul de pe Fifth Avenue, avea vedere spre lămpile 
din Central Park şi era scăldat în lumina plăcută a unor 
candelabre de cristal, cărora li se alăturau lumânări în sfeşnice 
de sticlă, lucrate în motive florale, aşezate pe mesele acoperite 

cu damasc imaculat. Printre invitaţi se numărau toţi cei ce 
dădeau tonul şi făceau legea în marele oraş: politicieni, rechini ai 
afacerilor cu locuinţe şi proprietăţi, bancheri, câţiva ziarişti 
proeminenţi, plus un număr de vedete de film sau de televiziune 
ce puteau fi remarcate imediat, împreună cu o serie de autori 
recunoscuţi şi la modă, ale căror cărţi fuseseră publicate şi în 
ltalia. Răspunseseră toţi convocării gazdei, un antreprenor 
strălucit, ale cărui manevre la bursa de materiale trecuseră 
neobservate, în timp ce marea majoritatea a asociaţilor lui 
ajunsese la închisoare. Insă şi soarele lui părea să se apropie de 
apus, pentru că în curând imensele datorii pe care le avea 
ajungeau la scadenţă. Şi totuşi, amintindu-şi de serviciile şi de 
favorurile făcute la un moment sau altul de el, oaspeţii lui îi 
acceptaseră invitaţia şi erau toți prezenţi. Obiectul atenţiei lor 
era un tânăr înalt, ale cărui recomandări favorabile către tatăl 
său - extrem de bogatul baron di Ravello - ar fi putut uşura 
considerabil dificultăţile prin care trecea gazda. 

Serata se desfăşura într-o atmosferă perfectă şi plăcută, cu o 
precizie de mecanism bine pus la punct, oaspeţii fuseseră 
prezentaţi tânărului barone-cadetto şi mătuşii sale, contessa, iar 
ei le primiseră saluturile la fel cum ar fi făcut şi fiul favorit al 
ţarului şi sora acestuia, la St Petersburg. Spre nemulţumirea lui 
Bajaratt, imediat ce se terminaseră prezentările şi se serviseră 
cocteilurile, o tânără actriţă de televiziune, ce vorbea italiana, îl 
angajase pe Dante Paolo într-o discuţie prelungită. Nu era vorba 
de gelozie, pe Bajaratt o deranja pericolul potenţial pe care-l 
reprezenta momentul. Pentru că o femeie tânără, poliglotă, 
sofisticată şi cosmopolită avea posibilitatea de a depista cu 
relativă uşurinţă golurile serioase din educaţia nobila a lui Nicolo. 
Pericolul închipuit se risipi, însă, ca un nor de fum când Nicolo se 
întoarse spre ea, cu tânăra actriţă încă alături: 

— Cara zio, noua mea prietenă vorbeşte foarte bine italiana, 
exclamă el bine dispus. 

— Am remarcat şi eu, răspunse Bajaratt tot în italiană, fără 
prea mult entuziasm. Ţi-ai făcut cumva studiile la Roma, copila 
mea? Sau în Elveţia? 

— Vai de mine, nu contessa! După ce am terminat liceul, 
singurii mei profesori au fost nişte manuale de artă dramatică, 
până când am reuşit să ajung la televiziune. 

— Ai văzut-o şi dumneata, dragă mătuşă. En am văzut-o! La 

noi serialul respectiv se numeşte Vendetta delle Selle, toată 
lumea se uită! Ea o joacă pe fata aceea drăguță, care are grijă 
de fratele şi de sora ei, după ce bandiții le omora părinţii. 

— Traducerea titlului nu e prea inspirată, Dante. Nu prea are 
nici o legătură cu Revenge of the Saddles”. Dar cui îi pasă de 
una ca asta? 

— Atunci de unde fluenţa dumitale...? 

— Tatăl meu este proprietarul unui magazin de delicatese din 
Brooklyn. În zona în care locuim noi, nu sunt prea mulţi oameni 
de peste patruzeci de ani care să vorbească englezeşte. 

— La tatăl ei poţi găsi provoloni şi alte brânzeturi din 
Portofino, ca şi cel mai bun prosciutto din sud. Oh, cât de mult 
mi-ar place să pot merge în acest loc din Brooklyn! 

— Mi-e teamă că nu e timp, Dante. Mâine dimineaţă plec 
înapoi pe coastă, cu avionul, îi răspunse actriţa. 

— Draga mea copilă, interveni repede Bajaratt tot în italiană, 
răceala ei diminuându-se rapid, pe măsură ce întrevedea 
avantajele ideii ce i se înfiripase în cap şi care o făcu să-i 
zâmbească afectuos tinerei şi să-i vorbească pe un ton mult mai 
cald: Este absolut necesar să te întorci pe... pe... 

— Pe coastă, aşa-i spunem noi, o completă actriţa. Asta 
înseamnă în California. Peste patru zile trebuie să fiu gata de 
filmare şi am nevoie de cel puţin două zile de alergătură pe plajă, 
ca să scap de adaosurile pe care le-am căpătat din cauza 
bucătăriei din familie. Sora cea mare a Saddles-ilor trebuie să 
arate exact cum îi cere rolul. 

— Dar, dacă ai mai rămâne încă o zi, tot ai mai avea la 
dispoziţie două zile pentru alergătură, nu-i aşa? 

— Da, dar de ce? 

— Văd că nepotului meu îi place foarte mult de dumneata... 

— la staţi puţin, doamnă! izbucni actriţa în engleză, ofensată. 

— Nu, te rog, o întrerupse Bajaratt, tot în engleză. M-ai înţeles 
greşit. Rispetto, rispetto totale. Nu veţi fi decât în locuri publice 
şi eu vă voi însoţi tot timpul - ca doamnă de companie a 
dumitale. M-am gândit că, după atâtea întâlniri de afaceri, cu 
oameni mult mai în vârstă decât el, o zi liberă petrecută cu 
cineva de o vârstă apropiată de a lui, vizitând oraşul, ar fi o 


13 Traducerea exactă din engleză: Răzbunarea celor din familia 
Saddles; traducerea în italiană este o simplă analogie fonetică, nu 
semantică: Răzbunare din şa, (N.T.). 

destindere cât se poate de plăcută pentru nepotul meu. Probabil 
că este mai mult decât sătul de prezenţa bătrânei lui mătuşi. 

— Dacă dumneavoastră sunteţi bătrână, contessa, replică 
tânăra, revenind liniştită la italiană, atunci eu sunt încă elevă de 
şcoală primară. 

— Atunci rămâi? 

— Ei bine... de ce nu? răspunse tânăra actriţă, privind 
zâmbitoare la faţa chipeşă a lui Nicolo. 

— Şi pentru că programul nostru de mâine va începe devreme, 
n-ai dori să-ţi reținem o cameră la hotel, după ce se termină 
dineul? 

— Se vede că nu-l cunoaşteţi pe papa. Când sunt la New York, 
n-am voie să dorm decât acasă, contessa. Unchiul meu, Ruggio, 
care este proprietarul unui taxi, este jos şi mă aşteaptă. 

— Putem să te conducem noi acasă, în Brooklyn, insistă Nicolo 
surescitat. Avem o limuzină! 

— Atunci v-aş putea arăta şi magazinul lui papa! Brânzeturile, 
salamurile, chiar şi acel prosciutto. 

— Te rog, cara zia. 

— Unchiul Ruggio poate veni după noi şi atunci papa nu ar 
avea nici un motiv să se supere pe mine. 

— Tatăl dumitale are foarte multă grijă de dumneata, nu-i 
aşa? 

— Nu-mi mai pomeniţi de asta! De când sunt obligată să 
locuiesc şi la Los Angeles, prin apartamentul meu au trecut toate 
femeile nemăritate din familie. Pleacă una şi, la nici douăzeci de 
minute, răsare alta! 

— Un foarte bună tată de familie italian, care are grijă de 
copiii săi conform tradiţiilor noastre. 

— Angelo Capelli, tatăl lui Angel Capell - ăsta e numele meu 
de actriţă, impresarul meu consideră că Angelina Capelli nu e 
bun decât pentru o crâşmă din New Jersey. Cel mai rigid tată din 
tot Brooklyn-ul. Dar dacă îi spun că i-am adus în vizită un 
adevărat barone, care vrea să-l cunoască pe el şi pe mamma... 

— Zia Cabrini, spuse Nicolo, cu o umbră de autoritate în glas. 
Am făcut cunoştinţă cu toată lumea, n-am putea pleca? N-am în 
nas decât miros de brânzeturi, iar în gură gust de prosciutto. 

— Să vedem dacă se poate, nepoate - dar putem să vorbim 
două secunde între patru ochi?... Nu e nimic deosebit, 
domnişoară, doar două cuvinte despre un om cu care trebuie să 

vorbim înainte de a pleca. Nişte probleme de afaceri... 

— Da, desigur. De altfel, tocmai am observat că este prezent 
un critic dramatic de la Times, care mi-a făcut o cronică 
formidabilă pentru un mic rol pe care-l jucam în Greenwich 
Village. Şi, datorită acelei cronici, am ajuns să joc în serial. l-am 
trimis o scrisoare, dar n-am avut niciodată, până acum, ocazia 
să-i mulţumesc şi personal. Revin în câteva minute. Şi tânăra 
actriţă plecă de lângă ei, ţinând în mână o cupă de şampanie 
plină cu apă minerală şi se îndreptă spre un bărbat obez, cu 
barbă grizonată, ce avea nişte ochi de leopard şi buze de 
urangutan. 

— Ce este signora? întrebă Nicolo. Am greşit cu ceva? 

— De loc, dragul meu, te distrezi împreună cu cineva de 
vârsta ta şi asta este foarte bine. Dar adu-ţi aminte, nu ştii de loc 
englezeşte! Nu mai lăsa nici măcar o sclipire a ochilor să te 
trădeze! 

— Cabi, dar între noi nu mai vorbim decât italiana... Eşti 
cumva supărată pentru că îmi place de ea? 

— Ai fi un prost să nu-ţi placă! Dar fii atent, chiar dacă morala 
mic-burgheză nu înseamnă nimic pentru tine sau pentru mine, 
ceva îmi spune că n-ar fi bine să o tratezi ca pe o femeie 
oarecare, de la tine de acasă, de la Portiei, care nu vrea decât să 
se culce cu tine. 

— In nici un caz! O fi ea o actriţă cunoscută, dar nu este decât 
o fată italiană inocentă şi o voi respecta la fel cum mi-aş 
respecta propriile-mi surori. Ea nu face parte din lumea asta în 
care m-ai adus tu. 

— Nu-ţi place lumea asta, Nico? 

— Cum ar putea să nu-mi placă? N-am trăit niciodată - aşa - 
nici măcar în vis. 

— Bine. Acum poţi să te duci la această bellissima ragazza, O 
să vin şi eu imediat. 

Bajaratt îi întoarse spatele şi se îndreptă mergând grațios spre 
gazda lor, care era prins într-o discuţie aprinsă cu doi bancheri. 
Dintr-o dată simţi o mână apucându-i cotul, o atingere uşoară 
dar fermă. Işi întoarse brusc capul şi se trezi faţă în faţă cu un 
bărbat în vârstă, cărunt, cu o figură extrem de plăcută, ce părea 
ieşit direct dintr-o reclamă a unei reviste englezeşti pentru 
automobilele Rolls-Royce. 

— Ne-am cunoscut cumva, sir? întrebă Bajaratt. 

— Ne cunoaştem acum, contessa, îi răspunse el. Ridicându-i 
mâna stângă şi ducându-i-o la buze. Am sosit mai târziu, dar văd 
că, în ceea ce vă priveşte, totul merge bine. 

— Evident, este o seară foarte plăcută. 

— Oh, ăştia de aici sunt figuraţia cea mai potrivită pentru una 
ca asta, mă puteţi crede pe cuvânt. Farmec emanând prin toți 
porii, cred că este fraza cea mai potrivită, iar aici este chiar în 
exces. Putere şi avere, reunite pentru a transforma nişte viermi 
în fluturi - fluturi monarh! 

— Sunteţi cumva scriitor... romancier? Am mai făcut, 
cunoştinţă cu câţiva în seara asta. 

— Nu, Doamne fereşte! Fără secretară abia sunt în stare să 
mă descurc cu o scrisoare banală. Dar observaţiile picante fac 
parte din stocul meu de mărfuri. 

— Şi cu ce gen de afaceri vă ocupați, signore? 

— Cu valorificarea unei anumite moşteniri aristocratice, pe 
care o distribui în primul rând printre membrii corpului diplomatic 
- e vorba de corpurile diplomatice din mai multe ţări - în general 
în beneficiul Departamentului de Stat. 

— Interesant! 

— Aşa este, desigur, încuviinţă străinul zâmbind. Nefiind 
alcoolic, fiind lipsit de ambiţii politice şi având o proprietate 
splendidă, pe care îmi face realmente mare plăcere să o arăt 
oaspeţilor mei, cei de la Departamentul de Stat consideră că pot 
fi o gazdă neutră excelentă pentru diverşi demnitari aflaţi în 
vizită la noi. Vă puteţi imagina că nu poţi călări împreună cu un 
bărbat sau cu o femeie, apoi să joci tenis sau să înoţi în piscina 
de sub cascadă şi să iei o masă bună, iar după aceea să 
negociezi câineşte diverse probleme cu aceeaşi persoană... lar la 
mine se mai pot găsi şi diverse alte facilităţi speciale, persoane 
foarte amabile şi îndatoritoare, atât masculine cât şi feminine şi, 
mai ales, discrete. 

— Dar de ce, îmi spuneţi mie toate astea, signore? întrebă 
Bajaratt, studiindu-l atentă pe aristocratul autoproclamat. 

— Pentru că tot ce posed, tot ce am învăţat, se datorează unui 
om pe care l-am întâlnit cu mulţi ani în urmă la Havana, draga 
mea, răspunse bărbatul privind-o drept în ochi. Asta vă spune 
ceva, contesă? 

— Ar fi trebuit să-mi spună? zise Amaya, reuşind să-şi păstreze 
o expresie impasibilă a feţei, deşi respiraţia i se tăiase pentru o 

clipă. 

— Atunci voi fi mai explicit şi mă voi grăbi, pentru că putem fi 
întrerupţi în orice clipă de unul din neisprăviţii ăştia. Ai primit mai 
multe numere de telefon, dar nu cunoşti codurile zonale de aici, 
iar acum a sosit momentul să le afli. [i-am lăsat la hotel un plic 
sigilat cu ceară, te rog să-l controlezi cu mare atenţie, dacă 
observi cea mai mică urmă pe sigiliu te rog să mă suni imediat la 
Piaza şi vom schimba totul. Numele meu este Van Nostrand, 
apartamentul 9B. 

— Şi dacă sigiliul este intact? 

— Atunci, începând de mâine, poţi să utilizezi acele trei 
numere de telefon pentru a lua legătura cu mine. Mă vei găsi 
oricând la unul dintre ele. Ţi-ai găsit, prietenul de care aveai 
nevoie. 

— Un prieten de care am nevoie! vorbiţi cam ciudat, mi-e, 
teamă că nu vă înţeleg. 

— Termină, Baj, şopti mutra de reclamă zâmbind. // padrone a 
murit! 

Bajaratt simţi că i se opreşte respiraţia. 

— Ce spui...? 

— S-a dus... Pentru Dumnezeu, controlează-ţi mimica! 

— Deci până la urmă l-a doborât boala. 

— N-a murit din cauza asta. Şi-a aruncat casa în aer şi a rămas 
înăuntru. Nu a avut de ales. 

— Dar de ce? 

— Pentru că fusese descoperit. Era oricând posibil să se 
întâmple aşa. Ultimele lui instrucţiuni au fost ca în cazul în care 
lui i se întâmplă ceva, să mă împrietenesc cu tine şi să-ţi ofer tot 
ajutorul de care sunt capabil. Astfel încât, în anumite limite, poţi 
să mă consideri umilul tău servitor... contessa. 

— Dar ce s-a întâmplat? Nu mi-ai spus de fapt nimic! 

— Nu acum, mai încolo. 

— Tatăl meu spiritual... 

— Nu mai este. S-a dus. Acum mă ai pe mine la dispoziţie şi, 
prin mine, ai la dispoziţie şi considerabilele mele resurse. Van 
Nostrand îşi dădu capul pe spate, ca şi cum ar fi râs la o remarcă 
spirituală a contesei. 

— Dar dumneata cine eşti? 

— Ţi-am spus deja, sunt prietenul de care ai nevoie. 

— Eşti omul de legătură al lui ;/ padrone de aici, din America? 

— Al lui şi al altora, dar mai mult al lui. În orice altă privinţă n- 
am fost decât al lui... Havana, ţi-am spus de Havana. 

— Ce ţi-a spus... despre mine? 

— Te adora, te admira teribil de mult. Ai fost o mare 
mângâiere pentru el şi de aceea mi-a cerut să te ajut prin toate 
mijloacele de care dispun. 

— In ce sens să mă ajuţi? 

— Să-mi utilizez agenţii pentru a te duce dintr-un loc în altul, 
de la o persoană la alta. Cu publicitate mai multă sau mai puţină, 
după cum ţi-e voia. Şi să-ţi îndeplinesc orice dispoziţie, cât timp 
nu le contrazice pe ale mele - pe ale noastre. 

— Ale noastre? 

— Eu sunt conducătorul reţelei Scorpio. 

— Scorpioni! Bajaratt vorbea într-o şoaptă abia audibilă, vocea 
ei era complet acoperită de murmurul discuţiilor din jurul lor şi îşi 
controla perfect mimica feţei. Preşedintele Marelui Consiliu mi-a 
vorbit de voi. Mi-a spus că voi fi urmărită, testată şi, dacă voi fi 
considerată corespunzătoare, va lua cineva legătura cu mine şi 
voi deveni una de-a voastră. 

— A exagerat puţin, contessa, nu vom merge atât de departe, 
dar îţi vom acorda asistenţă extraordinară... 

— N-am făcut niciodată vreo legătură între // padrone şi 
reţeaua Scorpio, spuse Bajaratt. 

— Dovadă că încrederea oarbă este totdeauna înşelătoare, nu 
crezi?... /| padrone este cel care a creat această reţea, cu 
ajutorul meu, bineînţeles. In ceea ce priveşte testarea ta, ceea 
ce ai reuşit să realizezi la Palm Beach elimină orice problemă. A 
fost pur şi simplu ultragiant şi minunat de simplu! 

— Poţi să-mi spui cine sunt Scorpionii? 

— Numai în linii mari, fără a intra în detalii. Suntem în număr 
de douăzeci şi cinci, ăsta e maximul. Van Nostrand izbucni din 
nou în râs la o glumă inexistentă. Avem profesii şi ocupaţii 
diverse, selectate cu grijă, pentru a ne asigura avantaje maxime 
- eu am făcut alegerea, având în vedere obţinerea unor profituri 
majore de la clienţii noştri. // padrone avea senzaţia că, dacă 
trece o zi fără a realiza un profit de un milion de dolari, ziua 
aceea este o zi pierdută. 

— Nu am cunoscut niciodată această latură a... a... a tatălui 
meu spiritual. Se poate avea încredere în aceşti Scorpioni! 

— Nu pot să-ţi spun decât că ar fi îngroziţi să te audă. Ascultă 

ordinele, sau moartea este cea mai blândă alternativă pe care o 
au la dispoziţie. 

— Ştii de ce sunt aici, signor Van Nostrand? 

— N-aveam nevoie de prietenul nostru comun ca să aflu asta. 
Sunt în relaţii foarte strânse cu mai mulţi înalţi funcţionari 
guvernamentali. 

— Şi? insistă Bajaratt, privindu-l ţintă pe Van Nostrand. 

— E nebunie curată! răspunse el în şoaptă. Dar îmi pot da 
seama ce găsea i/ padrone fascinant în povestea asta. 

— Şi dumneata? 

— In moarte, ca şi în viaţă, nu sunt legat decât de el. Fără // 
padrone n-am fost şi nu voi fi decât un nimic. Ţi-am mai spus 
asta, nu? 

— Da, mi-ai spus. Era chiar aşa cum se vorbeşte despre el la 
Havana? 

— Era ca un zeu. Mândru şi cu păr de aur. Marte al Caraibelor, 
tânăr şi strălucitor. Dacă Fidel ar fi avut atâta minte încât să-l 
păstreze în loc să-l alunge, să se folosească de geniul lui, 
probabil că azi Cuba ar fi fost o insulă ca un paradis, dincolo de 
orice închipuire. 

— Dar insula lui // padrone, cum a fost descoperită? 

— Un individ pe nume Hawthorne, un fost ofiţer din NI. 

Bajaratt simţi că se albeşte la faţă. 

— Omul acela va muri, zise ea calmă. 


Pentru Bajaratt, episodul din Brooklyn fusese suportabil doar 
pentru că-i permitea aplicarea unei strategii foarte solide. Angelo 
Capelli şi soţia lui, Rosa, un cuplu de oameni deosebit de frumoşi 
- cum ar fi putut să iasă tânăra actriţă Angel Capell din altfel de 
părinţi? - erau încântați de modestul barone-cadetto care, la 
rândul lui, era copleşit de atmosfera din Sa/umeria Capelli, un 
magazin de delicatese impregnat de tradiţie, în care din ce în ce 
mai mult însemna şi din ce în ce mai bun şi unde se găseau şi 
câteva mese mici, rotunde, la care clienţii se puteau aşeza şi 
puteau consuma pe loc ceea ce cumpăraseră de la Cassa Capelli. 
Peste tot se vedeau fotografii ale fiicei lor, cele mai multe 
reprezentând scene din serialul de succes în care juca, iar fratele 
acesteia, un băiat de şaisprezece ani, ceva mai scund, dar 
aproape tot atât de chipeş ca Nicolo, se împrietenise rapid cu îl 
barone-cadetto. Se tăie provolone, salami, prosciutto, iar Rosa 

apăru cu o pastă rece, garnisită cu propriul ei sos tomat şi cu 
câteva sticle de Chianti Classico. Se lipiră mesele, se aşezară şi 
toată lumea începu să se servească. 

— Vezi, cara zia, ţi-am spus eu! strigă Dante Paolo în italiană. 
Nu e mai bine decât să luăm masa cu toţi îmbuibaţii ăia? 

— Gazda noastră a rămas înmărmurit când am plecat. 

— De ce? Ce cur mai aveam de sărutat? Parcă nu mai 
rămăsese nici unul! 

Hohotul de râs, care urmă. Nu fu decât întețit de mustrarea 
amuzată a lui Bajaratt: 

— Te rog, Dante... chiar dacă mi-e greu să te contrazic! 

— Aici nu e nevoie să săruţi nici urmă de cur! mugi Angelo 
Capelli. 

— Te rog, papa, cum poţi să vorbeşti aşa... 

— Fată, te rog!... El este // barone-cadetto di Ravello. Şi el a 
vorbit primul aşa! 

— Are dreptate Angelina - Angel - eu am început. 

— Un tânăr atât de drăguţ, zise Rosa. Aşa de natural şi aşa de 
cu capul pe pământ! 

— De ce n-aş fi aşa, famiglia Capelli? întrebă Nicolo, aflat într- 
o dispoziţie euforică. Nu eu am cerut să mă nasc cu un titlu de 
nobleţe. Pentru asta nu sunt eu vinovatul, vă rog să mă credeţi 
că n-am nici o vină! 

Urmă încă o explozie de râs. Atmosfera se destinsese complet, 
instaurându-se un spirit egalitar, perfect democratic. Şi apoi se 
auzi un ciocănit la uşa încuiată a magazinului, moment în care 
Bajaratt li se adresă în engleză: 

— Vă rog să mă iertaţi, familia Capelli, nepotul meu dorea atât 
de mult să aibă o amintire din seara asta, încât mi-am permis să 
chem un fotograf, pentru câteva fotografii. Dacă vă deranjează, îi 
spun că nu mai este cazul. 

— Să ne deranjeze? strigă Capelli-tatăl. Este o onoare pentru 
noi, o onoare de care nu ne-am închipuit că putem avea parte. 
Fiule, du-te şi deschide şi lasă omul să intre, repede! 


După ce se asigurase la recepţie că în dimineaţa următoare 
limuzina va continua să le stea la dispoziţie, Bajaratt traversă 
holul hotelului, îndreptându-se spre telefoanele publice. După ce 
scoase o bucăţică de hârtie din poşetă, formă numărul de la 
Piaza, cerând apartamentul 9B. 

— Alo? îi răspunse vocea masculină. 

— Van Nostrand, eu sunt. 

— Sper că nu suni din cameră... 

— Nu merită să răspund la o asemenea întrebare. Poţi fi 
convins că nu sun din cameră, sunt în hol. 

— Dă-mi numărul telefonului de la care vorbeşti, o să mă duc 
şi eu în hol. 

Bajaratt i-l dădu şi, şapte minute mai târziu, aparatul lângă 
care aştepta începu să sune. 

— Chiar sunt necesare atâtea precauţii? întrebă ea, după ce 
ridicase receptorul înainte de a se termina primul apel. 

— Nu merită să răspund la o asemenea întrebare, replică Van 
Nostrand chicotind. Poţi fi convinsă că sunt necesare, pentru că 
sunt cunoscut în calitate de confident al multor funcţionari din 
Departamentul de Stat şi există mulţi oameni care pot fi vital 
interesaţi de convorbirile mele. lar centralistele de hotel pot fi 
mituite extrem de uşor, preţul e minim, iar beneficiile sunt, de 
cele mai multe ori, absolut impresionante. 

— Spionaj? 

— La ora actuală puţin probabil să se ocupe cineva din 
străinătate de aşa ceva, mai degrabă Washington-ul. Se cheamă 
adulmecarea vânatului. Dar destul despre mine şi despre 
precauţiile mele, poate exagerate. Plicul de la mine era intact? 

— Da, l-am examinat cu lupa, într-o lumină extrem de 
puternică. 

— Bun. Nu cred că mai e nevoie să-ţi spun că este de preferat 
să suni, pe cât posibil, de la telefoane publice. Nu este absolut 
necesar, dar este de preferat, când ai intenţia să dai mai multe 
telefoane din acelaşi loc. Nu ne plac şabloanele. 

— Ai dreptate, nu era nevoie să-mi spui asta, îl întrerupse 
Bajaratt. Dar, cum ziceai că ai legături strânse cu funcţionari 
guvernamentali, mi-ai putea spune unde se găseşte acum acest 
fost ofiţer NI pe nume Hawthorne? 

— Aş prefera să-l laşi în seama mea. Aşa cum văd eu lucrurile, 
dacă te apuci să-l cauţi pe el ţi-ai putea periclita atingerea 
obiectivului pe care ţi l-ai propus şi, de aici şi pe cele ale 
asociaţilor tăi. 

— Omul ăsta este prea deştept pentru tine, bătrâne. 

— Spui asta ca şi cum l-ai cunoaşte... 

— li cunosc reputaţia. Era cel mai bun din Amsterdam... şi el şi 

soţia lui. 

— Interesant. Întâmplător ştiu că această informaţie este strict 
secretă. 

— Am şi eu sursele mele, signor Van Nostrand. 

— Nici măcar // padrone nu ştia asta, nu am avut când să-i 
spun. Extrem de interesant... Cât priveşte faptul că sunt bătrân, 
draga mea, dă-mi voie să-ţi spun că resursele mele în materie de 
anihilare le depăşesc de o mie de ori pe ale tale, cel puţin. 

— Dar nu înţelegi... 

— Ba da, înţeleg şi încă cum! o întrerupse el, cuprins de o furie 
bruscă. Chiar dacă îi tot spui tu tată/ meu spiritual, pentru mine 
el a fost şi rămâne viața mea! 

— Poftim? 

— Exact cum ai auzit, continuă Van Nostrand, cu răceală. Sunt 
treizeci de ani de când împărţeam totul, absolut totul. Havana, 
Rio, Buenos Aires - peste tot vieţile noastre au fost una, el fiind, 
desigur, stăpânul. Până acum zece ani, când s-a îmbolnăvit şi m- 
a trimis aici, unde am continuat să-l servesc cu credinţă. 

— Nu ştiam... 

— Atunci dă-mi voie să-ţi pun o întrebare, tânăra mea 
doamnă. În cei doi ani pe care i-ai petrecut pe insula lui, câte 
femei ai văzut acolo, în afară de Hectra, negresa lui 
credincioasă? 

— Oh, Doamne! 

— Te simţi cumva şocată? 

— Nu, de loc, de fapt e ceva care nu mă priveşte. Doar că nu 
mă gândisem niciodată la aşa ceva. 

— Nimeni nu s-a gândit. Marte şi Neptun, aşa zicea despre noi, 
unul domnind peste Caraibe la lumina zilei, celălalt nevăzut, 
îndrumându-l, învăţându-l atunci când era vorba de maniere 
elegante, de subtilităţi ce nu pot fi obţinute decât printr-o 
educaţie superioară... Acum sper că înţelegi, Baj! Acest 
Hawthorne nu va muri decât de mâna mea, numai de mâna mea. 


Limuzina traversa Manhattan-ul în toate direcţiile, de la est la 
vest. De la nord la sud, de la clădirea Naţiunilor Unite la 
studiourile de televiziune de lângă Hudson River, de la Battery 
Park la Muzeul de Istorie Naturală, fiecare nouă privelişte 
minunându-l pe surescitatul Dante Paolo, spre deliciul lui Angel 
Capell, a cărei prezenţă binecunoscută făcea să se deschidă 

instantaneu uşile în faţa lor şi să fie organizate, pe loc, tururi 
speciale de vizitare. Şi, întâmplător, peste tot se găseau 
fotografi. Pentru Angel, obişnuită să i se acorde atenţie, nu era 
nici o surpriză, îi spunea de fiecare dată lui Nicolo: 

— 1 paparazzi hanno bisogno di sussistenta - trebuie să 
câştige şi ei o pâine. 

Ceea ce nu observă nici tânăra actriţă, nici însoţitorul ei, era 
faptul că Amaya Bajaratt nu fusese fotografiată nici măcar o 
singură dată. Era, de fapt, o condiţie stabilită în prealabil, cerută 
de contessa în schimbul comunicării itinerariului. 

Luară prânzul la The Faur Seasons, pe Strada 52, iar la 
sfârşitul mesei cei doi proprietari se simţiră obligaţi să le prezinte 
personal desertul - Chocolate Velvet, specialitatea casei - pe 
care trona o inscripţie cu litere albe ce saluta vizita arătosului 
barone-cadetto şi a frumoasei lui însoţitoare, o adevărată 
comoară a America, în localul lor. 

In timp ce tinerii se luptau din greu cu o a doua porţie de 
prăjitură, contesa reluă conducerea ostilităţilor: 

— Poate că ar trebui să mergem la maşină, spuse Bajaratt. l- 
am promis lui Dante că vom mai vizita încă patru locuri. 

— Atunci o să-l rog pe chelner să pună restul prăjiturii într-o 
cutie, pentru şofer. 

— Eşti foarte atentă cu oamenii din jurul tău, Angelina. 

Pe drumul spre ieşire, pe scară, Bajaratt micşoră pasul pentru 
că jos, dincolo de garderobă, aşteptau trei fotografi. Işi făcură 
treaba rapid, imortalizându-i pe cei doi tineri privilegiați 
zâmbindu-şi cu graţie unul-altuia. 

Perfect. 


New York Times 
(Secţiunea Business) 


BROOKLYN. 28 August - Dante Paolo, barone-cadetto di 
Ravello, care se afla într-o călătorie de afaceri, ca reprezentant al 
bogatului său tată, s-a împrietenit cu una dintre cele mai 
cunoscute vedete de televiziune ale Americii, Angel Capell din 
serialul TV Revenge of the Saddles. Fotografia alăturată o 
reprezintă pe domnişoara Capell, născută Angelina Capelli, 
vorbitoare fluentă a limbii italiene, împreună cu viitorul baron şi 

cu familia sa, acasă, în Brooklyn. Am fost înştiințaţi că mai multe 
corporații se interesează de personal de conducere, care 
vorbeşte italiana. 


New York Daily News 


TÂNĂRUL MOŞTENITOR ITALIAN ŞI FRUMOASA 
AMERICANA - UN CUPLU? 


Alte fotografii în cuprins. Să fie vorba de o dragoste la prima 
vedere? 


National Enquirer 
ESTE OARE ÎNGERUL AMERICII GRAVIDĂ? 


Cine poate şti? Dar, cu siguranță, sunt mai mult decât simpli 
„prieteni”. 


— Este dezgustător! urlă Nicolo. Se plimba nervos prin camera 
de hotel, cu ziarele în mână. Mă simt atât de prost faţă de ea! 
Ce-o să pot să-i spun? 

— Pe moment nu poţi să-i spui chiar nimic, Nico, este în avion, 
în drum spre California. Ţi-a dat numărul ei de telefon, aşa că o 
să poţi s-o suni mai târziu. 

— O să creadă că sunt un monstru! 

— Nu cred. Am impresia că are destulă experienţă în privinţa 
asta, ca să nu ia în serios asemenea articole. 

— Dar de unde au răsărit toţi fotografii ăia? Cum de ştiau unde 
să ne aştepte? 

— Ţi-a răspuns chiar ea la întrebarea asta, băiat frumos. 
Aceşti paparazzi trebuie să-şi câştige şi ei o pâine, dovadă că 
poate înţelege despre ce e vorba. Dar nu ne-a spus, probabil din 
modestie, că este atât de cunoscută... ceea ce eu, una, ar fi 
trebuit să ştiu. 


Bajaratt ieşi din lift şi traversă holul, spre telefoanele publice. 
Formă unul dintre numerele memorate şi luă legătura cu Van 
Nostrand. 

— Ei bine, tânărul şi cu prietena lui au apărut cu siguranţă în 

toate ziarele, îi spuse el. Dumnezeule, ce publicitate - aproape la 
egalitate cu Grace şi Rainier! lar publicul american sare pe 
asemenea subiecte, e slăbiciunea lor! 

— Deci mi-am atins scopul. Cum sunt acoperite ziarele din 
Washington, e suficient? 

— Suficient? De la Post şi de la Times, până la fiţuicile ordinare 
ce se distribuie gratuit în supermarket-uri, cei doi sunt numai pe 
prima pagină. Şi trebuie să-ţi mai spun că - dat fiind că în mai 
multe rubrici mondene s-a scris că am fost la New York - am 
primit o droaie de telefoane de la elita de pe Beltway, care m-au 
întrebat dacă îl cunosc pe tânărul baron, mai precis dacă îl 
cunosc pe tatăl lui. 

— Şi ce le-ai răspuns? 

— Fără comentarii, ceea ce înseamnă mai mult decât foarte 
multe comentarii, pentru că, în oraşul ăsta, singurul lucru care nu 
se comentează fără motive foarte bine întemeiate sunt prietenii 
apropiaţi. Până acum, din punct de vedere al notorietății, nu 
sunteţi destul de sus, dar va ajunge şi acolo. Nu pentru că ar fi 
prea important, doar să ştii. 

— Deci a venit timpul să ne mutăm la Washington - fără 
publicitate. 

— Cum doreşti. 

— Poţi să ne iei în grija ta? 

— Ce vrei să spui? Pot. Desigur, să trimit un avion după voi. 

— M-ar interesa mai mult să ne găzduieşti la tine, la 
proprietate aia pe care o ai de pe urma Havanei. 

— Absolut exclus, i-o tăie scurt Van Nostrand. 

— De ce? 

— Am şi eu programul meu. Domnul comandant Tyrell 
Hawthorne va fi oaspetele meu, în cel mult patruzeci şi opt de 
ore. Douăsprezece ore mai târziu puteţi veni încoace şi puteţi 
face absolut orice cu tot ce e aici, pentru că eu voi pleca. 

Tyrell Hawthorne, purtând o jachetă uşoară, gen safari, cu 
multe buzunare şi o pereche de pantaloni kaki, îşi privea în 
lumina lunii mâinile bandajate. | le pansase Cathy Nielsen cu o zi 
înainte, pe Virgin Gorda. Acum stăteau amândoi pe terasa 
luminată de făclii a hotelului San Juan de pe Isla Verde, Porto 
Rico, aşteptându-l pe locotenentul Poole, care trebuia să se 
întoarcă de la o şedinţă a USNI, o şedinţă la care Tyrell refuzase 
să se ducă. 

— Dacă nu mă duc, nu voi fi obligat să îndeplinesc nişte ordine 
stupide, îşi argumentase el poziţia. Mai bine să fie Jackson 
purtătorul meu de cuvânt. Dacă mi se ordonă să fac vreo 
tâmpenie, pot cel puţin să-l împuşc pe el şi să susţin că n-am 
auzit nimic. 

Un chelner aduse al treilea pahar de Chablis. Doamna maior 
AF încă se mai necăjea cu ceaiul la gheaţă pe care-l comandase 
când sosiseră. 

— De ce am eu oare senzaţia că eşti obişnuit cu nişte chestii 
mult mai tari? spuse Cathy, făcând un semn cu capul spre 
paharul de vin. 

— Pentru că aşa şi era, până când am descoperit că nu-mi 
foloseşte la nimic. Explicaţie suficientă? 

— Nu încercam să... 

— Unde dracu' stă? Şedinţa aia afurisită nu ar fi trebuit să 
dureze mai mult de zece minute, dacă le-ar fi spus exact ce i-am 
zis eu să le spună! 

— Tye, ştii prea bine că ai nevoie de ei. Nu poţi să rezolvi totul 
de unul singur, fără un sprijin serios. 

— Am aflat numele pilotului care i-a dus pe Cooke şi pe 
Ardisonne de la un mecanic de aviaţie, asta e tot ce-mi trebuie. 
Alfred Simon, derbedeu emerit! 

— Hei! Dar chiar tu spuneai că este un om plătit - un orb, aşa 
i-ai spus, deşi nu am habar ce înseamnă, de fapt, asta. 

— E simplu. Cineva angajat pentru o anumită treabă, dar care 
nu e în cercul iniţiaţilor - de fapt nici nu ştie cine l-a angajat. 

— Şi atunci, la ce-ţi foloseşte că i-ai aflat numele? 

— Dacă acea brumă de abilitate pe care o aveam nu m-a 
părăsit complet, există o şansă să pot pătrunde în cercul acela, 
de iniţiaţi. 

— De unul singur? 

— Cathy, nu sunt nici prost, nici idiot, iar rasa eroilor post- 
mortem mi-a displăcut din totdeauna. Când voi ajunge acolo, voi 
chema toată artileria grea pe care o voi avea la-ndemână, poţi să 
fii convinsă. Dar, până atunci, mă mişc mai repede de unul 
singur şi nu am nevoie de interferenţe. 

— Asta ce mai vrea să însemne? 

— Că n-am nevoie de nimeni care să-mi spună că pot sau că 
nu pot să fac cutare lucru, pentru că va afecta altceva, ceva 
despre care nu-mi poate spune nimic. 

— Vorbeşti ca şi cum ne-ai da din nou la o parte, pe Jackson şi 
pe mine. 

— Ah, nu, doamnă maior, tu rămâi în joc până când treaba 
începe să se împută, iar geniul tău făcut praştie poate rămâne 
până la sfârşit, dacă nu o să vrea să mă abandoneze pe drum. 
Am absolută nevoie de o bază de operaţii unde să ştiu că am 
oameni de încredere. 

— Mulţumesc şi pentru că tot sunt la capitolul ăsta, 
mulţumesc şi pentru haine. Unele magazine de pe aici sunt 
foarte bine garnisite. 

— Asta este unul dintre domeniile în care poate fi util şi un 
Henry Stevens. Trimite bani, ca şi cum ar avea cifrurile tuturor 
seifurilor de la Fort Knox... De fapt, cred că le şi ştie! 

— Am păstrat toate chitanţele... 

— Arde-le, sunt hârtii a căror provenienţă poate fi depistată, 
extrem de periculoase. Şi chiar nu ştii nimic, doamnă maior 
Nielsen? Cred că ai fi un agent operativ înfiorător. Din fondurile 
de urgenţă nu trebuie să rămână nici o leţcaie, nu e etic! 

— O să încerc să ţin minte asta, domnule comandant. 

— Şi, cum zicea Poole, arăţi formidabil. 

— Vai, dar vă mulţumesc, sir. Jackson mi-a ales combinaţia 
asta. 

— Ştii, până la urmă am senzaţia că puştiul ăsta poate să 
creeze un sindrom obsesiv în mintea oricui. Ar trebui prins, legat 
şi pus într-o celulă cu fratele meu mai mic. Probabil că indivizii 
ăştia doi ar fi fericiţi să-şi delecteze reciproc creierele cu 
intelectualitatea lor intensă. 


219 


— Fiindcă vorbeam de lup, tocmai a apărut şi locotenentul 
Jackson, parcă e sub presiune. Se uită după noi. 

Andrew Jackson Poole V îşi trase un scaun şi se aşeză, 
ţinându-şi spatele ţeapăn, ca şi cum ar fi înghiţit un par. 

— Data viitoare, când mai e vreo şedinţă cu nişte dobitoci ca 
ăştia, te duci singur, ca un băiat mare! şopti el aspru. Tâmpiţii 
ăia nu sunt capabili să rostească nici măcar o singură propoziţie 
inteligibilă. 

— Asta se cheamă provocare de confuzie mintală, 
locotenente, răspunse zâmbind Hawthorne. Ca şi cum ei nici n-ar 
fi spus vreodată ceea ce tu ai auzit, iar tu ai tras singur nişte 
concluzii pe care ei, mai târziu, le pot respinge şi nega. De 
aceea, tot ce va merge prost va fi din cauza ta, nu dintr-a lor... 
Le-ai transmis mesajul meu? 

— Da, nu e nici o obiecţie. Poţi să te iei oricând după pilotul 
ăla al tău, orb sau legat la ochi, dar a apărut o şmecherie nouă, 
care ar putea face toată chestia asta inutilă. 

— Ce anume? 

— Un mare mahăr, care trebuie că e chiar mare bine la 
Washington, are nişte informaţii pentru tine şi, pe cât e de sigur 
că aligatorii papă cărniţă, poţi fi şi tu sigur că este ceva legat de 
situaţia actuală. 

— Să auzim despre ce e vorba. 

— Şmecheria mai are şi o chichiţă, Tye. Individul ăsta a trecut 
peste capul prietenului tău Stevens şi nota lui a ajuns aici direct, 
din ordinul Secretarului Apărării, care a dat dispoziţie să fii 
localizat şi să-ţi fie transmisă. Stevens habar n-are de asta. 

— Ce...? 

— Gagiu' nu vrea să vorbească decât cu tine. 

— De ce? De cine dracu' e vorba? 

Poole îşi băgă mâna în recent cumpăratul şi foarte scumpul lui 
sacou de marinar şi scoase un plic cu aspect oficial, care avea 
lipită în mijloc o bucată de bandă adezivă roşie, pe post de 
sigiliu. 

— Asta numai tu ne poţi spune, îi spuse locotenentul. Ăsta e 
pentru tine şi vreau să-ţi spun că şeful biroului NI de aici - un fel 
de motan cu ochii cât cepele, care m-a luat în biroul lui şi abia 
acolo mi-a zis, în şoaptă, că i s-a ordonat să-şi ţină gura foarte 
închisă - era speriat de tremura şi rahatul din el. Zicea că te 
aştepta pe tine personal şi, când i-am povestit că nu eşti 

disponibil, a zis că nu-mi dă mie drăcia asta, iar eu i-am răspuns: 
„In regulă, atunci o să-l primească la sfântu' aşteaptă” aşa că, 
până la urmă, a spus că mi-l dă, dar că îmi dă un însoțitor, care 
va trebui să se asigure că-ţi voi preda plicul în mână şi care, 
probabil, va şi fotografia momentul solemn. 

— Jocuri de copii tâmpiţi din grupa mică. 

— Probabil că e vorba de flăcăul ăla care ne mănâncă din ochi 
din dreptul jardinierei din stânga, zise Cathy. Tye şi Jackson se 
întoarseră, capul iţit pe deasupra orhideelor se lăsă brusc în jos 
şi nu se mai văzu decât o cămaşă albă, cu epoleţi, care o zbughi 
la dreapta, spre ieşire. 

— Pisica este la dumneata în grădină, domnule comandant. 

— Hai să vedem dacă e chiar aşa, spuse Tyrell, smulgând 
banda adezivă şi deschizând plicul. Scoase din el o notă scrisă pe 
o singură pagină de hârtie şi, după ce o citi, închise ochii. Ce-o 
mai fi de spus? rosti el abia audibil. Dădu drumul hârtiei pe masă 
şi rămase privind în gol. 

— Imi dai voie? întrebă Cathy, apucând hârtia şi ridicând-o 
încet, fără a o întoarce spre ea ca să o poată citi până când, din 
muţenia lui Hawthorne, nu fu evident că acesta nu are nici o 
obiecţie. 


Cândva s-a întâmplat un lucru oribil, care trebuie îndreptat. 
Mă refer, desigur, la Amsterdam. Dumneata nu ştii că exista o 
legătură între soția dumitale şi Valea Baaka. Ea a fost sacrificată 
în numele unei strategii abandonate, dar care s-ar putea să fie 
folosită în cadrul operațiunii actuale. Ceea ce am eu să-ți spun 
trebuie să rămână doar între noi, pentru că s-ar putea să ştii 
mult mai multe decât ai impresia şi, în ciuda crizei curente, 
numai dumneata poţi decide cum să întrebuinţezi acele 
informații. Ţi-ai câştigat acest drept. 

Când vei primi această notă, eu voi fi plecat, dar voi reveni 
mâine după-amiază, în jurul orei trei. Te rog să iei legătura cu 
mine, la numărul de telefon de mai jos şi voi aranja să fii adus 
imediat la mine acasă, la ţară. 

Cu toată sinceritatea al dumitale, 

NVN 


În colţul din stânga, jos, al hârtiei, era un număr de telefon şi, 
în afară de cele trei iniţiale, nu mai era nimic ce putea permite 

identificarea autorului notei scrise de mână. Sub iniţiale, se mai 
afla, însă, un post-scriptum: 

Urăsc stilul melodramatic, dar te rog să distrugi această notă, 
după ce-ţi vei nota numărul meu personal de telefon. 

— Ce poate şti omul ăsta? spuse Hawthorne, reuşind să-şi 
regăsească o voce firavă, nesigură şi părând că vorbeşte mai 
degrabă cu sine însuşi, decât cu cei doi companioni ai lui. Cine 
este omul ăsta? 

— Dacă şeful de la bază ştie, atunci nu mi-a spus, ceea ce 
înseamnă că nu ştie nici el, pentru că altfel mi-ar fi spus. 

— Cum poţi fi aşa de sigur? îl întrebă Cathy. 

— Pentru că i-am zis că şeful meu n-are nevoie de note care 
nu au trecut pe la sediul NI şi pe la Stevens. Şi abia atunci mi-a 
dat în cap cu Secretarul Apărării şi cu toată povestea pe care v- 
am spus-o. 

— Da, văd că ştii să fii băţos bine, îi spuse Tyrell sincer. 

— Sunt şi destul de militar ca să-mi sară muştarul când văd că 
lanţuri de comandă extrem de stricte sunt ocolite, din cauza unor 
civili aroganţi. Când canalele sigure de comunicaţii sunt ocolite, 
am întotdeauna impresia că ceva e putred şi că se vrea să fie 
înfundat un militar. Pot să-ţi citez o întreagă enciclopedie de 
exemple, mergând până la Pearl Harbor. 

— În cazul ăsta ar putea exista un motiv foarte întemeiat, 
locotenente. La Amsterdam a fost asasinată soţia mea. 

— Ştiu, dar de ce a tăcut individul ăsta ca un peşte timp de 
cinci ani. Dacă avea să-ţi spună ceva? Şi de ce s-a trezit chiar 
acum? 

— A explicat foarte clar de ce, ai spus-o şi tu. Crede că există 
o legătură cu situaţia actuală, a scris-o negru pe alb. Şi că soţia 
mea a fost sacrificată. 

— Imi pare tare rău de ce s-a întâmplat atunci, dar am văzut 
de ce sunt în stare spurcăciunile astea, am văzut ce au făcut, ce 
contacte au la Washington, la Paris şi la Londra... şi tu ne tot spui 
că asta nu e decât partea vizibilă a aisbergului, corect? 

— Da, aşa e. 

— Şi că, dacă lovitura reuşeşte, situaţia internaţională o să 
semene foarte mult cu un rahat mare de tot şi foarte puturos, 
nu? 

— Cred că am fost destul de clar în privinţa asta. 

— Atunci cine eşti tu, ca să-l împiedici pe acest mare mahăr să 

se ducă direct la Preşedinte, sau la agenţiile naţionale de 
securitate, unde pare să poată intra ca la el acasă? 

— Nu ştiu ce să spun. 

— Atunci, mai gândeşte-te! Scrie că ai dreptul să faci ce vrei 
cu informaţiile pe care e/ crede că tu le deţii. Poţi să-mi spui şi 
mie ce fel de judecată e asta? Viaţa Preşedintelui Statelor Unite, 
a celui mai puternic şef de stat din lume, la discreţia unui fost 
locotenent-comandant din Navy, care nici măcar nu se bucură de 
prea multe aprecieri favorabile? Gândeşte-te, Tye! 

— Nu pot, murmură Hawthorne, ale cărui mâini începuseră să 
tremure, în timp ce el clipea des, cu ochii umezi. Pur şi simplu nu 
pot... A fost soţia mea. 

— Dă-o dracului, domnule comandant, de lacrimi îţi arde 
acum? 

— Termină, Jackson! 

— Termin pe dracu'. Toată chestia asta pute, Cathy! 

— Trebuie să ştiu... vocea lui Tyrell se frânse, apoi, dintr-o 
dată, la fel de brusc precum apăruse, clipa de slăbiciune se risipi, 
lăsând în urma ei un Hawthorne extrem de stăpân pe el, clipind 
doar un pic cam des: O să aflăm oricum mâine, nu credeţi? zise 
el îndreptându-se în scaun şi rămânând la fel de ţeapăn ca şi 
locotenentul Poole. Până atunci, mă duc să pun mâna pe pilotul 
ăla. Stă în vechiul San Juan. 

— Probabil că ţi-e foarte greu să te stăpâneşti. Cathy îşi puse 
mâna pe mâna stângă a lui Tyrell, întinsă pe masă. Eşti un om 
foarte tare. 

— Greşeşti, îi răspunse Hawthorne, privind-o drept în ochi. 
Până când n-o să vorbesc cu individul care a scris comunicatul 
ăsta, sunt cel mai laş om din lume. 

— Atunci hai să mergem după pilotul ăla legat la ochi, 
interveni vocea fermă a lui Poole. 

— Jackson, te rog... 

— Cathy, ştiu foarte bine ce fac. Nu poţi să stai şi să fierbi în 
suc propriu, aşteptând să pice luna de pe cer, nu ajută la nimic. 
Hai, domnule comandant, direcţia San Juan, pe drum înainte. 

— Nu, tu rămâi aici, cu Cathy. Mă duc singur. 

— Negativ, sir. Poole se ridicase de pe scaun şi luase poziţie 
de drepţi în faţa lui Hawthorne. 

— Ce-ai spus? Tyrell clipea din ochi, privind în sus, la tânărul 
ofiţer de aviaţie, cu o expresie de supărare tensionată pe faţă. 

Am spus că mă duc singur, n-ai auzit? 

— Afirmativ, sir, răspunse Poole pe ton monoton militar. Dar 
îmi exercit prerogativa de ofiţer subordonat, de a-mi ajuta 
superiorul, dacă consider că acesta are nevoie de ajutor şi dacă 
aceasta nu impietează asupra îndeplinirii corecte a propriilor 
mele îndatoriri curente. Conform regulamentului Air Force, 
articolul şapte, secţiunea... 

— Ho, moară stricată! 

— Te sfătuiesc să nu încerci să-l contrazici, îi spuse Cathy 
blând, strângând uşor mâna lui Hawthorne înainte de a şi-o 
retrage pe a ei. O să-ţi citeze fiecare articol şi paragraf din 
regulamente, până când te va convinge că are dreptate sau până 
când te lasă nervii. Mi-a făcut-o şi mie, de nu mai ţin minte de 
câte ori. 

— OK, locotenente, ai câştigat. Tyrell se ridică şi el de pe 
scaun. Hai să mergem. 

— Vă rog, sir, ne putem opri mai întâi la toaletă? 

— Eu n-am nevoie. Te aştept afară. 

— Insist să mă însoţiţi, sir. 

— De ce? 

— Răspunsul vă va explica şi de ce a durat atât de mult 
şedinţa cu prietenii dumneavoastră de la NI. Cum avem baza în 
Florida, cunosc destul de bine San Juan-ul. Totuşi mi-a luat ceva 
timp să găsesc genul de magazine de care aveam nevoie, mai 
ales unul în care să fiu şi servit. Dar până la urmă am găsit unul, 
proprietarul era prea speriat să spună nu. 

— Despre ce dracu' vorbeşti? 

— Ţinând cont că armele noastre au rămas pe Gorda, mi-am 
permis să cumpăr două pistoale, gândindu-mă că o să vrei să 
mergem după pilot şi cunoscând câte ceva despre reputaţia de 
care se bucură vechiul San Juan. Walther PK automatice, opt 
focuri, trei încărcătoare de căciulă, cu ţeava de doi țoli şi 
jumătate - aproape că nu se observă din buzunarul unei haine. 

— Se pricepe şi la arme? întrebă Hawthorne calm, privind în 
jos, la Cathy. 

— Nu cred că a tras vreodată de nevoie, răspunse ea, dar are 
echivalentul unei diplome universitare în analiza sistemelor de 
armament. 

— Cu chirurgia pe creier cum stai? 

— Am ajuns până la lobotomie, dar era prea multă mizerie... 

uite ce e, nu cred c-aş fi prea deştept să-ţi dau aşa, în văzul 
lumii, un pistol şi trei încărcătoare. Sincer să fiu, sunt prea înalt şi 
arăt prea bine ca să nu atrag atenţia oamenilor. Sper că eşti de 
acord, nu? 

— Eşti modestia întruchipată, locotenente. 

— La dracu, nici cu tine nu mi-e ruşine cum arăţi, chiar dacă 
eşti ceva mai matur. 

— Cathy, du-te în apartament, spuse Tyrell. 

— Să mă sunaţi din jumătate în jumătate de oră. 

— Dacă vom putea, doamnă maior. 


— Askelon! ţipă vocea în receptorul telefonului public aflat în 
holul hotelului Hay-Adams, din Washington. 

— Te ascult, lerusalim, răspunse Bajaratt. Ce s-a întâmplat? 

— Şeful nostru, a fost prins de Mossad! 

— Cum? 

— A fost o petrecere la kibuțul Irshun, de lângă Tel Aviv. 
Câţiva erau mai puţin beţi decât ceilalţi şi l-au găsit pe câmp, în 
timp ce viola o Sabra. 

— Idiotul! 

— L-au pus în lanţuri şi acum e în închisoarea kibuţului, iar 
evreii îşi aşteaptă superiorii să vină de la Tel Aviv. 

— Puteţi ajunge la el? 

— E un evreu pe care l-am putea mitui, suntem siguri de asta. 

— Atunci mituiţi-l. lar pe el omorâţi-l. Nu ne putem permite să 
fie interogat sub narcoză. 

— Am înţeles. Aske/on, pentru vecie! 

— Pentru vecie, răspunse Bajaratt, punând receptorul în furcă. 


Nils Van Nostrand intră în biroul de acasă - imensa lui 
proprietate din Fairfax, Virginia. Incăperea enormă era lipsită de 
decoraţiunile ei normale, pentru că acestea erau împachetate în 
lăzi de carton, pe care erau lipite etichete arătând că urmau să 
fie expediate la un depozit de mărfuri din Lisabona, Portugalia. 
De acolo, vor fi preluate şi transferate în secret până în Elveţia, 
la o vilă de pe malul lacului Geneva. Restul casei, mobilierul, 
pământul, grajdurile, caii şi feluritele animale, sălbatice cât şi 
domestice, fuseseră vândute în secret unui şeic saudit, care 
urma să intre în posesia lor în treizeci de zile. Fusese tot ce îi mai 
trebuise lui Van Nostrand, de fapt chiar peste aşteptările lui. Se 

duse lângă birou, ridică telefonul lui roşu special şi formă un 
număr. 

— Scorpio 3, răspunse o voce de la celălalt capăt al firului. 

— Aici Scorpio 1, o să fiu foarte scurt. Mi-a sunat ceasul. Mă 
retrag. 

— Dumnezeule, ce veste! Ai fost ca o stâncă pentru noi toţi. 

— Se întâmplă oricui. Trebuie să ştii când să pleci. Diseară, 
înainte de a dispare, o să programez acest telefon să transfere 
toate apelurile la tine şi o să-i informez pe Sponsorii noştri. In 
curând vor lua legătura cu tine, pentru că de acum nu vei mai fi 
subordonat decât în faţa lor. Dacă întâmplător te caută o femeie, 
care se va recomanda Baj, fă tot ce îţi va cere. Ordin de la // 
padrone. 

— Am înţeles. Vei mai lua legătura cu noi? 

— Sincer să fiu, mă îndoiesc. Mai am de rezolvat o ultimă 
problemă, după care mă retrag complet. Scorpio 2 are şi 
experienţă, este şi foarte capabil, dar probabil că nu ar face faţă 
în calitate de conducător, nu ar fi în mediul lui. Nu are nici poziţia 
ta socială şi nici diplomaţia de rigoare. 

— Cred că vrei să spui că nu are firma mea de avocatură, din 
Washington. 

— Orice s-ar întâmpla, începând de mâine vei fi Scorpio 1. 

— Este o onoare căreia mă voi strădui să-i fac faţă. 

— Sunt convins şi am încredere în tine. 


Bajaratt cobori din taxi şi-i făcu semn lui Nicolo să se 
grăbească. Tânărul se dădu şi el jos, în timp ce ea-i plătea 
şoferului pe fereastră. 

— Vă mulţumesc, doamnă. Hei, flăcăul ăsta nu e tânărul care 
a apărut în toate ziarele? Din Italia? 

— Ba cred că este chiar el, signore. 

— Să vedeţi ce-o să zică nevastă-mea! A cumpărat un snop 
întreg de ziare cu fotografii ale actriţei ăleia, Angel Capell şi ale 
înălţimii Sale. 

— Nu sunt decât nişte prieteni foarte buni... 

— Hei, ce-mi pasă mie doamnă ce fac ei când sunt singuri? Ea 
e o puştoaică formidabilă, toată lumea o iubeşte, ce scrie în 
fiţuicile alea nu interesează pe nimeni. 

— Este, într-adevăr, o fată foarte drăguță. Mulţumesc, signore. 

— Hei, da' mi-a făcut mare plăcere! 

— Hai, Dante! Bajaratt îl luă pe Nicolo de braţ, împingându-l 
spre intrarea cafenelei la modă din Georgetown. Mulțimea care 
lua prânzul acolo era o amestecătură de matroane îmbrăcate în 
mătăsuri, de femei mai tinere purtând bluze Armani şi driluri 
Klein, pe lângă care puteau fi văzuţi un roi de tineri bogaţi - 
funcţionari proaspăt numiţi, pe ale căror chipuri era definitiv 
întipărită ideea de ce/ mai bun şi cel mai deştept în raport cu 
propria lor persoană - precum şi câţiva membri ai Congresului şi 
ai Senatului, care-şi priveau nerăbdători ceasurile de la mână. 

— Adu-ţi aminte, Nico, spuse Bajaratt în timp ce maftre d'hotel 
gesticula în faţa lor în semn de salut, este vorba de senatorul pe 
care l-ai întâlnit la Palm Beach, avocatul din statul Michigan. Il 
cheamă Nesbitt. 

Când se găsiră în faţa acestuia, se salutară cu efuziune, se 
aşezară şi comandară câte o cafea. Senatorul vorbi primul: 

— Vin aici pentru prima dată, dar unul din secretarii mei ştia 
de locul ăsta. Se pare că este destul de renumit. 

— N-a fost decât un capriciu, signore. Gazda noastră din Palm 
Beach a pomenit de locul ăsta în treacăt, de aceea am propus să 
ne întâlnim aici. 

— Da, desigur. Senatorul aruncă, amuzat, o privire în jurul lor. 
Aţi primit materialele pe care vi le-am trimis aseară, la hotel? 

— Da, bineînţeles, le-am şi studiat deja câteva ore împreună 
cu Dante Paolo - Coretto, nipote mio? I documenti di ieri sera. Ti 
ricordi? 

— Ma certa, zia mia, che sento. 

— El şi baronul, tatăl lui, sunt foarte interesaţi, dar mai trebuie 
clarificate o serie de probleme... 

— Evident. Acel studiu nu-i decât o trecere în revistă a 
diverselor domenii industriale susceptibile, nu o analiză 
amănunţită a fiecărei posibilităţi. Dacă există interes într-o 
anumită direcţie, personalul meu poate furniza toate datele 
suplimentare necesare. 

— Aceasta va fi, cu siguranţă, necesar, înaintea angajării 
oricăror negocieri serioase, dar poate că am mai putea vorbi 
despre ceea ce dumneavoastră numiţi o trecere în revistă. 

— Cum doriţi. In ce direcţie? 

— Incentivi, signore... stimulente, cum spuneți 
dumneavoastră. Este vorba de sute de milioane de dolari. Riscuri 
acceptabile sunt inerente - iar baronul nu a dat niciodată înapoi 


227 


din faţa lor...... totuşi este nevoie de un anumit control, care să 
garanteze, într-un fel, faptul că toate părţile vor proceda cât mai 
onest cu putinţă, nu credeţi? 

— Insist, contessa, să vă exprimaţi mai clar. La ce vă referiţi? 
Control este un termen cam dur pe limba noastră. 

— Cred că pungi cu şomaj ridicat este un termen chiar mai 
dur. Totuşi, control ar putea crea, într-adevăr, o doză de inhibiţie. 
Cred că ar fi mai bine să-l înlocuim cu manifestări de încredere 
reciprocă mai acceptabil, nu? 

— Cum ar fi? 

— Sinceră să fiu, dacă la primele semne de însănătoşire 
financiară diverse organizaţii sindicale vor începe să ridice 
pretenţii excesive, asta ar putea fi extrem de neplăcut... 

— Asta este o problemă asupra căreia nu trebuie să vă faceţi 
griji, o întrerupse Nesbitt. Personalul meu de aici şi din Lensing s- 
a interesat de atmosfera din zonă, am dat şi eu personal câteva 
telefoane şi mi s-au confirmat părerile lor. Sindicatele se pare că 
au evoluat deosebit de mult în ultimii ani, când e vorba de 
probleme de economie. Nu au în nici un caz intenţia să spargă 
ouăle de aur ale unei găini ce-şi asumă riscurile unei investiţii. 
De altfel, puteţi să-i întrebaţi şi pe japonezi, au deja uzine la noi 
şi în Pennsylvania şi în cele două Caroline şi în multe alte părţi. 

— Asta uşurează mult situaţia, signore. 

— lar tot ce v-am spus eu acum va fi garantat în scris, toate 
problemele legate de productivitate şi de amortizarea 
investiţiilor. Altceva? 

— Nu este oare peste tot la fel? Probleme legate de relaţiile 
întreprinderilor cu autorităţile. 

— Impozite? întrebă legislatorul, a cărui frunte se încruntă 
uşor, în semn de nemulţumire. Sunt destul de echitabile, 
contessa. 

— Nu, nu, nu, signore! M-aţi înţeles greşit. Vorba 
dumneavoastră, a americanilor, este că moartea şi impozitele 
sunt absolut inevitabile... Nu, mă refer la ceea ce oamenilor de 
afaceri italieni consideră a fi intervenţia nedorită şi chiar 
dăunătoare a guvernului în economie. Fără a pune în discuţie 
probleme legate de garanţiile pe care trebuie să le asigure 
fiecare investitor, am auzit adevărate poveşti de groază despre 
întârzieri ce au costat milioane, datorate unor proceduri 
birocratice, la nivel local, de stat şi federal - parcă asta e 

ordinea. 

— Garanţiile nu pot fi, evident, discutate, răspunse senatorul 
zâmbind. Insă în rest, autorităţile politice din statul meu vor lua 
toate măsurile ca orice gen de probleme să fie ca şi inexistente. 
Nu ne putem permite să procedăm altfel şi, ţinând cont că este 
vorba de interesul direct al propriilor mei alegători, vă pot da eu 
însumi garanţii scrise în privinţa asta. 

— Excelent, asta e într-adevăr minunat... Ar mai fi o singură 
problemă, signor legislatore, o problemă relativ personală şi, 
dacă vom fi refuzaţi, asta nu va impieta cu nimic asupra relaţiile 
noastre. 

— Ce anume, contessa? 

— Ca toţi oamenii cu o anumită notorietate, fratele meu, 
baronul, are şi el o doză serioasă de mândrie, poate că în parte 
justificată. Această mândrie nu este legată numai de realizările 
lui personale, ea priveşte întreaga familie şi, mai ales, pe fiul 
său, care şi-a sacrificat o adolescenţă normala pentru a-l 
seconda. 

— Tânărul este o persoană remarcabilă. Am citit şi eu în ziare 
despre prietenia cu tânăra noastră actriţă Angel Capell... 

— Ah, Angelina, spuse Nicolo visător, accentuând fiecare 
silabă a numelui. Una bellissima ragazza! 

— Basta, nipote mia. 

— Mi-au plăcut deosebit de mult fotografiile cu familia ei, în 
magazinul lor de delicatese din Brooklyn. Nici cel mai bine plătit 
organizator de campanie n-ar fi putut găsi ceva mai bun. 

— A fost o întâmplare... dar are o anumită legătură cu 
rugămintea pe care vreau să v-o adresez. 

— Desigur. Mândria baronului, legată de familia sa, mai ales 
când e vorba de fiul său. Cu ce vă pot ajuta? 

— Aţi putea aranja o întâlnire, personală şi foarte scurtă, a lui 
barone-cadetto cu Preşedintele? Doar un minut sau două şi o 
fotografie, pe care să o trimit fratelui meu. Asta l-ar face 
deosebit de fericit, iar eu voi avea grijă să-i spun cui datorăm o 
atare favoare. 

— Cred că da deşi, foarte sincer, în ultima vreme a fost destul 
de multă gălăgie pe tema investiţiilor străine, nu totdeauna în 
sens favorabil... 

— Vă înţeleg foarte bine, signore, doar citesc şi eu ziarele! De 
aceea am şi spus scurtă şi personală, doar Dante Paolo şi cu 

mine şi o simplă fotografie pentru baronul di Ravello, fără 
publicitate, fără ziare... Dacă însă consideraţi că n-ar fi posibil, 
prefer să nu mai discutăm despre asta şi îmi cer scuze că mi-am 
permis să vă adresez o asemenea rugăminte. 

— Un moment, contessa, spuse Nesbitt calm şi gânditor: O să- 
mi ia câteva zile, dar cred că se va rezolva. Senatorul junior din 
statul nostru este din acelaşi partid cu Preşedintele şi, nu cu mult 
timp în urmă, am susţinut o lege a lui, pe considerent că era 
necesară, dar asta o să mă coste ceva voturi... 

— Nu vă înţeleg. 

— Este prieten intim cu Preşedintele, a apreciat gestul meu - 
ştie al dracului de bine ce poate însemna o investiţie ca a 
baronului în statul nostru - şi e conştient ce ar însemna asta şi 
pentru el, chiar dacă e implicat fie şi numai tangenţial... Da, 
contessa, se va aranja. 

— Parcă am fi în Italia. 

— Machiavelli este practic universal, contessa. 


Hawthorne şi Poole mergeau precauţi pe străzile pavate cu 
piatră ale celui mai sărac cartier al vechiului San Juan. Zona era 
lipsită de atracţii turistice, singurele puncte de interes erau 
casele destinate satisfacerii poftelor carnale ale soldaţilor, ale 
marinarilor şi ale toxicomanilor. Felinarele de pe stradă nu 
funcționau decât în mică măsură, cam unul din patru, astfel încât 
clădirile vechi şi dărăpănate erau „scăldate” mai degrabă în 
întuneric, decât în lumină. Apropiindu-se de adresa la care locuia 
pilotul cu care zburaseră Cooke şi Ardisonne de la Gorda la Porto 
Rico, cei doi fură surprinşi de zgomotul de voci venind din 
clădirea veche, de piatră, cu trei etaje. 

— Văgăuna asta depăşeşte net Burbon Street, Tye. Ce dracu' 
s-o întâmpla acolo? 

— Se pare că e o petrecere, locotenente, iar noi, neavând 
invitaţie, probabil că vom sparge uşa. 

— Te deranjează dacă mă ocup eu de treaba asta? 

— Care treabă? 

— Spartul uşii. Am un picior deosebit de antrenat în asemenea 
proceduri. 

— Hai mai întâi să batem, să vedem ce se întâmplă. Tyrell 
bătu şi aflară repede. In centrul uşii se deschise o ferestruică şi 
se iviră nişte ochi mari, rimelaţi din abundență. 

— Ni s-a spus că putem să venim aici, zise Hawthorne voios. 

— Cum cheamă la voi? 

— Smith şi Jones, aşa ne-a zis să spunem. 

— Voi căraţi de aici, gringos. Uşiţa se trânti cu zgomot. 

— Cred că e cazul să-ţi întrebuinţezi piciorul, Jackson. 

— Ai pistolul pregătit? 

— Executarea, locotenent! 

— Am înţeles, domnule comandant! Poole izbi uşa cu piciorul 
stâng, o făcu aproape ţăndări şi năvăliră înăuntru, evitând 
aşchiile, cu armele la vedere. 

— Dacă cineva mişcă un deget, trag! urlă locotenentul. Ce 
dracu' e aici? 

Amenințarea nu era necesară. Cineva căzuse, de frică, peste 
magnetofon şi rupsese firele boxelor. Liniştea nu era deranjată 
decât de nişte masculi trăgându-şi pantalonii pe ei în grabă, 
care, odată treaba făcută, o luară la goană pe scări. Lipsa de 
decenţă era greu de observat prin fumul din sufrageria abia 
luminată, de la parter, deşi majoritatea tinerelor şi nu prea 
tinerelor doamne erau cu sânii goi, iar în rest nu purtau decât un 
bikini minuscul, aproape invizibil. Exhibiţionismul, evident 
profesional, părea să fie accentuat de un bărbat blond, de vârstă 
mai mult decât mijlocie, care părea să fie complet desprins de 
realitatea înconjurătoare. Omul continua să-şi mişte fesele în sus 
şi-n jos deasupra unei femei brunete, pe o canapea într-un colţ, 
deşi partenera lui de interludiu ţipa şi se zbătea, încercând din 
răsputeri să-l facă să înţeleagă că este cazul să nu o mai 
omagieze cu atâta râvnă. 

— Ce... ce? Gura... stai pe loc! 

— Poate că ar trebui să o asculţi, Simon şi să tai motoarele, îi 
spuse Hawthorne, apropiindu-se de canapeaua acoperită cu 
perne îmbrăcate în catifea din colţul întunecat. 

— Care mă-ta!... urlă omul răsucindu-se, uimit, dar nu speriat, 
la vederea pistoalelor îndreptate spre el. 

— Hei, fetelor! urlă Poole, adresându-se nu numai celor din 
încăpere, dar şi celor care coborau în fugă pe scări. Cred că e 
cazu' s-o ştergeţi. Avem ceva de discutat în linişte şi nu avem 
nevoie de asistenţă, chestiuni personale... E valabil şi pentru 
tine, dacă poţi să-l dai afară pe porcu' ăsta. 

— Gracias, senor! Muchas gracias. 

— Şi spuneţi-le prietenelor voastre să-şi găsească alte slujbe! 

urlă tânărul ofiţer de aviaţie, pe când ele se înghesuiau să iasă 
pe uşă. Aici se poate şi muri uneori! 

Incăperea rămăsese pustie, nu mai era acolo decât pilotul, pe 
jumătate beat, care-şi trăsese pe el cuvertura subţire, roşie, 
acoperindu-şi talia despuiată. 

— Cine dracu' sunteţi? îi întrebă el. Ce vreţi de la mine? 

— Pentru început, vreau să ştiu ce învârţi, răspunse Tyrell. 

Că am impresia că nu eşti normal, Simon. 

— Asta nu e treaba ta, iubi. 

— Pistolul ăsta de lângă capul tău zice că e, iubi. 

— Crezi că mă sperii? Trage, iubi, îmi faci un serviciu. 

— Clar că eşti sărit de pe fix. Mă împuțiciune... eşti militar? 

— Cândva de mult, acum o sută de ani. 

— Şi eu am fost militar. Cine te-a măturat de pe cer? 

— Ce-ţi pasă? 

— Imi pasă, pentru că sunt pe urma unor oameni răi de tot. 
Vorbeşte, sau eşti mort. 

— OK. OK! Am fost pilot, aveam baza la Vientiane, lucram 
pentru Royal Lao Air... 

— Subsidiar CIA, îl întrerupse Hawthorne. 

— Ai  nimerit-o, amice. Au început negocierile de la 
Panmunjon, Senatul începuse să pună întrebări, iar băieţii de la 
spionaj au trebuit să se descotorosească rapid de mizeria aia 
împuţită şi să o arunce în cârca cuiva. Mi-au vândut şase avioane 
cu o sută de mii de dolari, bani pe care mi i-au dat tot ei, ca 
împrumut. Mie, un neisprăvit de pilot care nu aveam nici măcar 
vârsta legală, că la înrolare am falsificat semnătura bătrânei - ăl 
bătrân se dusese de mult - da' pentru numele lui Dumnezeu, n- 
aveam decât optsprezece ani! Am pierdut toate avioanele, afar' 
de unu’, datorită defecţiunilor mecanice şi dezmembrărilor, da’ în 
acte sunt încă toate pe numele meu, cumpărate pe căi extrem 
de neortodoxe. 

— Mai aveai un avion şi echipament care valora cel puţin două 
milioane de dolari. Ce-ai făcut, le-ai vândut şi ţi-ai cumpărat 
stabilimentul ăsta, ca să-ţi măreşti veniturile? 

— Pe dracu', am furat destul şi mi-am cumpărat locu' ăsta de 
ani de zile, răspunse Alfred Simon, trăgându-şi nasul. 

— Cu reactorul ce s-a-ntâmplat? Era o valoare! 

— Era şi este. Am zburat cu el pe rute clandestine, mituind 
unde trebuie. Şi acu' e aici, da' nu-l mai folosesc. L-am pus la 

conservat, e în perfectă stare de zbor şi îl ţin ascuns. N-o să-l 
folosesc până când n-o să-mi cumpăr o fermă, iar atunci n-o să 
fac altceva decât că o să mă arunc în picaj peste nenorocirea aia 
de Pentagon şi o să-i fac bucăţi pe puii ăia de târfe, care mă ţin 
legat de mâini şi de picioare de treizeci şi patru de ani! Ticăloşii 
ăia pretind că am furat avioane în valoare de zece milioane de 
dolari de la guvernul SUA - adică mă aşteaptă patru'ş de ani de 
Leavenworth!... Nu cred că mai am de trăit nici măcar pe sfert. 

— Da' laţul pe care-l ai în jurul gâtului a fost destul să te facă 
să-i iei pe tipii ăia doi de la Sebastian Point, de pe Gorda. 

— Da, da’ nu eu i-am aruncat din avion înainte de aterizare! 
Cu asta n-am nici o legătură! 

— Da' cine i-a aruncat? mugi Poole, dând la o parte pistolul lui 
Hawthorne şi punându-l pe al lui în frunte. Omule, eşti în aceeaşi 
gaşcă cu ăia care l-au omorât pe Charlie, dacă nu ciripeşti chiar 
că eşti mort! 

— Hei, stai puţin! strigă pilotul, zbătându-se sub cuvertură. 
Gagiul ăla mi-a arătat legitimaţia şi mi-a spus că dacă-i 
pomenesc numele nu-mi mai dau nimic de lucru! 

— Cum îl cheamă? 

— Hawthorne. Tyrone Hawthorne sau ceva de genul ăsta. 

Pajiştea bine tunsă din faţa casei strălucea de rouă, dar Nils 
Van Nostrand era tot la birou, privind în gol pe fereastra 
încăperii, adâncit în gânduri. Nu mai avea prea mult timp la 
dispoziţie şi avea în faţă o zi foarte grea, în care trebuia să pună 
la punct absolut toate amănuntele necesare în vederea unei 
dispariţii complete, trebuia să-şi asume o nouă identitate şi să 
şteargă orice urmă care ar fi putut duce la el, în aşa fel încât 
moartea lui să fie de necontestat. Totuşi viaţa lui, atâta câtă mai 
avea de trăit, trebuia să fie civilizată, putea accepta deplin 
anonimatul, asta nici măcar nu-i displăcea, dar nu ar fi putut 
îndura absenţa unui anume grad minim de confort şi nici nu avea 
de gând să i se-ntâmple una ca asta. 

Cu mulţi ani în urmă, prea mulţi ca să le mai ţină socoteala, el 
şi partenerul lui de viaţă, // vizioso elegante - Marte şi Neptun - 
cumpăraseră o casă retrasă, înconjurată de ziduri înalte, pe 
malul lacului Geneva, un refugiu pentru bătrâneţe. Proprietatea 
fusese trecută pe numele unui colonel argentinian, un burlac 
bisexual, care fusese mai mult decât încântat să poată face un 
serviciu atotputernicului // padrone şi prietenului său. De atunci 
proprietatea fusese lăsată în grija unei agenţii de închiriere 
extrem de obscure din Lausanne, pe bază de contract, contra 
unei sume ce permitea agenţiei să funcţioneze liniştită, având 
numai încă doi sau trei clienţi. Contractul avea câteva clauze 
foarte drastice, a căror încălcare ar fi dus la rezilierea lui 
imediată. Unu: agenţia nu trebuia să încerce, sub nici o formă, să 
afle identitatea proprietarilor reali. Doi: proprietatea nu putea fi 
închiriată pe mai puţin de doi ani, sau pe mai mult de cinci ani. 
Trei: plăţile se făceau într-un cont secret din Berna, după ce 
agenţia reţinea o sumă suplimentară de douăzeci la sută din 
chirie, o bonificaţie nedeclarată, menită să asigure tăcerea. 
Actualii chiriaşi petrecuseră mai mult de patru ani în acea casă, 
dar, de curând, primiseră o notă prin care erau rugaţi ca în 
termen de şaizeci de zile să pună casa la dispoziţia proprietarilor, 
notă împreună cu care le fusese restituită şi chiria pe şase luni, 
însoţită de o compensație pentru deranjul lor. Van Nostrand avea 

de gând să utilizeze din plin cele două luni: era intervalul ce-i era 
necesar pentru a dispare fără urmă. lar odiseea lui urma să 
înceapă prin uciderea celui care provocase moartea lui // 
padrone, acel locotenent-comandor Tyrell Hawthorne. Diseară. 

Dar ziua aceea era preludiul călătoriei lui. Avea de luat 
legătura cu mai mulţi oameni pe care-i ajutase, pe când era la 
Washington şi care-i vor îndeplini cu siguranţă rugăminţile 
politicoase, oricât de stranii ar fi fost. Era însă esenţial ca nici 
unul dintre ei să nu-şi dea seama că nu este singurul care fusese 
solicitat. Dar, cum capitala era un focar de dezinformare, 
zvonuri, diversiuni şi autoprotecţie continuă, era necesar ca 
poveştile lui să aibă un subiect de bază unic, astfel încât 
dezvăluirea adevărului şi eliminarea neadevărului să le reducă 
pe toate la un nucleu comun, care se va presupune că este 
adevăr gol-goluţ. Van Nostrand parcă auzea deja comentariile de 
rigoare: 

Și pe tine te-a rugat? Doamne, după câte a făcut el pentru 
țară, de cele mai multe ori pe banii lui, nu puteam să nu-l ajutăm 
şi noi măcar cu atâta lucru. Nu crezi? 

Desigur că toată lumea va fi de acord, pentru că la 
Washington autoprotecţia era legea de bază a supravieţuirii. lar 
orice anchetă se va stinge rapid, odată ce se va presupune că a 
murit. 

Subiectul de bază? Neclar, incomplet, dar sfâşietor, mai ales 
venind de la un om lipsit de ambiţii politice, un patriot, un om 
care părea să aibă totul - bogăţie imensă, relaţii, respect şi, mai 
ales, o modestie cu totul ieşită din comun. Poate că ceva legat 
de un copil, noţiunea de copil avea în ea ceva universal 
înduioşător. Ce fel de copil...? O fată, evident! Uite cum suspină 
oamenii după actriţa aia, Angel nu-ştiu-cum. Imprejurările? lar 
evidente. Sânge din sângele lui, de care fusese despărţit de ani 
de zile, datorită unei situaţii tragice. Evenimentul? Căsătorie? 
Moarte?... Moarte, atingea nişte corzi mult mai sensibile. Van 
Nostrand era gata, cuvintele de umplutură veneau de la sine, 
totdeauna era aşa. Marte avea obiceiul să-i spună lui Neptun: 

— Gândurile tale sunt tare ocolite. Gândeşti mult mai departe 
decât oamenii ordinari. Imi place, am nevoie de aşa ceva. 

Aristocratul ridică din furcă telefonul roşu şi formă numărul 
direct al Secretarului de Stat. 

— Alo? îi răspunse vocea acestuia din Washington. 

— Bruce, aici e Nils. Îmi pare rău că te deranjez, mai ales la 
telefonul ăsta, dar nu prea ştiu cui să mă adresez. 

— lţi stau la dispoziţie, prietene. Ai făcut atâtea pentru noi 
încât ţi-ai câştigat cu vârf şi îndesat dreptul de a cere ceva. 
Despre ce e vorba? 

— Ai două minute libere? 

— Sigur. Să fiu sincer, tocmai am avut o întâlnire foarte 
enervantă cu ambasadorul Filipinelor şi mi-am scos pantofii, să 
mă relaxez puţin. Cu ce te pot ajuta? 

— Este ceva extrem de personal, Bruce, o problemă intimă şi 
confidențială. 

— Linia telefonică este sigură, doar ştii, îl întrerupse Secretarul 
de Stat. 

— Da, de aceea am şi folosit-o. 

— Atunci dă-i drumul, prietene. 

— Dumnezeule, chiar că am mare nevoie de un prieten! 

— Te ascult. 

— N-am discutat asta niciodată, sunt puţini oameni care ştiu. 
Cu ani în urmă, când trăiam în Europa, căsătoria mea s-a 
destrămat - eram  nepotriviţi, ea o germană foarte 
temperamentală, eu un soţ mai placid, căruia nu-i plăceau 
certurile. Ea a preferat o viaţă mai alertă, distracţii excitante, iar 
eu s-a întâmplat să mă îndrăgostesc din tot sufletul de o femeie 
măritată care, la rândul ei, s-a îndrăgostit tot atât de profund de 
mine. Circumstanţele nu-i permiteau să divorţeze - soţul ei era 
membru marcant al unui partid de orientare catolică şi nu şi-ar fi 
dat niciodată acordul - dar am avut un copil, o fată. A fost 
trecută, evident, pe numele soţului, dar el ştia adevărul şi i-a 
interzis soţiei să mă mai vadă, iar mie să-mi zăresc vreodată, fie 
şi în treacăt, copilul. 

— Groaznic! Dar ea nu putea face nimic, nu putea forţa deloc 
nota? 

— l-a spus că, dacă încearcă ceva, orice, le va omori pe 
amândouă, cu mult înainte de a-i fi distrusă cariera politică. 
Vreun accident trucat, evident. 

— Ticălosul! 

— Da, ai perfectă dreptate. Asta a fost şi asta este. 

— Este? Ai nevoie să-ţi aranjez transport de urgenţă pentru... 
Secretarul de Stat făcu o pauză... mamă şi fiică, până la noi, cu 
escortă militară şi imunitate diplomatică? Spune şi se face, Nils. 

lau imediat legătura cu CIA şi treaba e ca şi rezolvată. 

— Mi-e teamă că e prea târziu, Bruce. Fata mea are doar 
douăzeci şi patru de ani, dar e pe moarte... 

— Oh, Dumnezeule...! 

— Ce aş vrea, ce te implor să faci, este să mă duci până la 
Bruxelles, fără nici o înregistrare, nici la ieşirea din ţară nici la 
sosirea acolo - individul ăla are ochi şi urechi peste tot, pentru el 
sunt mai mult decât o obsesie. Trebuie să ajung în Europa fără să 
ştie cineva că sunt acolo. Trebuie să-mi văd copilul înainte să 
moară şi, după ce o să se întâmple asta, iubita mea şi cu mine o 
să ne retragem undeva, să recuperăm într-un fel tot timpul ăsta 
pierdut... 

— lisuse, Nils, prin ce treci, prin ce-ai trecut tot timpul! 

— Bruce, mă poţi ajuta...? 

— Sigur. Un aeroport internaţional, ceva mai departe de 
Washington - să nu te recunoască cineva. Escortă militară la 
plecare şi la Bruxelles, primul suit la bord, ultimul care vei cobori, 
cuşetă cu draperii, care vor fi trase şi păzite permanent. Când 
vrei să pleci? 

— Astă seară, dacă se poate. Evident, costurile le voi suporta 
eu, în totalitate. 

— După tot ce ai făcut pentru noi? Nici să nu-ţi imaginezi. Te 
sun în cel mult o oră. 

Cât de uşor vin cuvintele, se gândi Van Nostrand, punând 
receptorul în furcă. Esenţa răului, spunea Marte, este să-/ îmbraci 
pe Satana în hainele pure şi albe ale bunătăţii şi milei. Dar asta o 
învățase de la el, de la Neptun. 

Il sună apoi pe directorul CIA, organizaţie ce folosea frecvent 
una din casele lui de oaspeţi ca adăpost sigur pentru diverşi 
defectori, sau pentru agenţi suprasolicitaţi, aflaţi în recuperare, 
sub supraveghere medicală. 

— ... Doamne, Nils, e teribil! Spune-mi cum îl cheamă pe 
ticălos. Am destui agenţi negri în toată Europa, o să-l îndepărtez 
imediat. Să nu crezi că vorbesc aiurea, evit totdeauna măsurile 
extreme, dar împuţitul ăsta nu mai merită să trăiască nici măcar 
o singură zi! Dumnezeule, copila ta! 

— Nu prietene, eu unul nu cred în violenţă. 

— Nici eu, dar ceea ce ţi s-a întâmplat ţie şi mamei fiicei tale 
este cea mai cumplită formă de violenţă posibilă. Să trăiască ani 
de zile amândouă sub ameninţarea morţii? O fată şi mama ei? 

— Există şi o altă cale şi te rog să mă asculţi. 

— Care ar fi? 

— Pot să le asigur securitatea, asta mă va costa serios, dar, 
după cum ştii, banii nu sunt o problemă. Totuşi, dacă voi utiliza 
căile normale de transfer, comunitatea bancară din Europa va 
afla şi el va şti că e vorba de mine. 

— Chiar ai de gând să dispari? 

— Câţi ani crezi că-mi mai rămân de trăit lângă iubita mea, 
lângă marea mea dragoste? 

— Vrei să fii, te rog, mai clar? 

— Dacă el află ceva, o va omori. A jurat că aşa va face! 

— Ticălosul. Zi-mi cum îl cheamă! 

— Convingerile mele religioase nu-mi permit una ca asta. 

— Şi atunci? Ce-ţi mai rămâne de făcut? 

— Asigurarea unui incognito absolut. Banii mei sunt toţi aici - 
evident, am de gând să-mi plătesc impozitele până la ultimul 
dolar pe care-l datorez ţării mele - dar am nevoie ca restul să fie 
transferat, confidenţial şi legal, la o bancă oarecare din Elveţia, 
la oricare ai putea tu s-o faci. Mi-am vândut şi proprietatea cu 
douăzeci de milioane de dolari, toate hârtiile sunt semnate, dar 
nu va fi dat publicităţii nimic decât peste o lună. 

— Numai cu atât? Face pe puţin de două ori mai mult! 

— Ştiu, dar n-am avut vreme să mă tocmesc. Fiica mea este 
pe moarte, iar iubita mea este disperată şi terorizată. Poţi să mă 
ajuţi? 

— Trimite-mi o procură pentru dosar - pentru dosarele noastre 
ultra-secrete - şi sună-mă când ajungi în Europa. O să fie totul 
deja aranjat. 

— Să nu uiți de impozite... 

— După tot ce-ai făcut tu pentru noi? O să discutăm asta altă 
dată. Să fii sănătos, Nils şi să dea Domnul să-ţi găseşti măcar o 
brumă de fericire. O meriţi din plin! 

Cât de uşor vin cuvintele. Van Nostrand începu din nou să 
răsfoiască agenda lui personală cu numere de telefon. Când nu o 
folosea, o ţinea totdeauna într-un sertar blindat, de oţel, al 
biroului, încuiată, iar diseară, când va dispare, agenda îl va 
însoţi. Găsi numele şi telefonul direct, personal, al celui cu care 
dorea să vorbească, şeful Forţelor Speciale - Operații 
Clandestine ale Armatei SUA. Omul era un cvasi-psihopat, care 
resimțea aceeaşi mândrie atunci când îşi nedumerea superiorii, 

ca şi atunci când îşi atingea obiectivele unul după altul. Fenomen 
care avea loc cu atâta consecvență, încât până şi rivalii lui, de la 
CIA, îl tratau cu deosebit respect, chiar dacă mormăiau tot 
timpul. Agenţii lui reuşiseră să se infiltreze în KGB, în MI 6, în 
Deuxieme şi, în cele din urmă, până şi în sfânta-sfintelor, în 
impenetrabilul Mossad. Reuşitele se datorau în egală măsură 
faptului că utiliza agenţi poligloţi, selecționați cu deosebit de 
multă grijă, cărora le furniza acte false extraordinare, ce nu 
puteau fi deosebite de originale nici prin mijloace electronice... 
cât şi datelor pe care i le furnizase Van Nostrand, un om extrem 
de umblat şi extraordinar de bine informat. Erau prieteni buni, iar 
domnul general-locotenent petrecuse multe weekend-uri plăcute 
în Fairfax, la Van Nostrand, în compania unor tinere frumoase şi 
dornice să-i fie pe plac, pe când soţia sa era convinsă că este în 
misiune, la Bangkok, sau la Kuala Lumpur. 

— N-am auzit niciodată o porcărie mai mare. Nils! Cine mă-sa 
crede ăla că e? Mă duc chiar eu să-l învăţ minte! lisuse Cristoase, 
fiica ta pe moarte şi mama ei ameninţată cu moartea timp de 
douăzeci şi patru de ani! E terminat, amice, poţi să-l consideri de 
domeniul trecutului! 

— Nu vreau asta, domnule general, te rog să mă crezi. Când 
fata noastră dragă se va duce. Singura alternativă ce ne rămâne 
este să dispărem. A-l ucide pe el ar însemna să-l transformăm 
într-un martir în ochii susținătorilor lui - mulţi şi fanatizaţi. Ăştia 
ar bănui imediat că e amestecată cumva şi soţia lui - se ştie că-l 
urăşte, dar că îi e şi frică de el - şi probabil că ar avea loc imediat 
acel accident, pe care i l-a pregătit el de atâţia ani. 

— Ţi-a trecut prin minte că, dacă va crede că ea a fugit cu tine 
- şi aşa va face - o să înceapă să vă hăituiască pe amândoi? 

— Sincer să fiu, prietene, nu prea cred că o să se întâmple aşa 
ceva. Copilul nostru va fi mort şi atunci va pieri şi pericolul 
existent pentru el. O soţie poate să părăsească un politician în 
tăcere, se întâmplă destul de frecvent. Dar un om care a trăit 
mai bine de douăzeci de ani crezând că este tatăl unui copil care 
nu era al lui - asta eo bombă după care s-ar da în vânt toate 
ziarele. Pentru că, dacă a fost încornorat o dată cu dovezi 
concrete, câte alte dăţi or mai fi fost? Aici era pericolul, putea fi 
compromis definitiv. 

— OK, nu-l terminăm... Cu ce te pot ajuta? 

— Am nevoie de un paşaport mai special până după-masă, un 

paşaport care să nu fie american. 

— Serios? răspunse generalul, a cărui voce se încălzise auzind 
despre ce e vorba. De ce? 

— İn parte pentru motivele pe care le-ai menţionat şi 
dumneata. Individul ar putea să ne ia urma, cu ajutorul 
sistemelor computerizate de rezervare a locurilor utilizate în 
traficul aerian internaţional. Dar, cum ţi-am spus, nu cred că se 
va întâmpla una ca asta. Motivul principal este că vreau să-mi 
cumpăr o proprietate. Şi, cum nu sunt chiar un necunoscut, n-am 
chef să văd presa pe urmele mele. Asta ar fi mai mult decât o 
invitaţie. 

— Am înţeles. La ce te-ai gândit? 

— După cum ştii, am stat mulţi ani în Argentina şi vorbesc 
curent spaniola, aşa că n-ar fi rău să am un paşaport argentinian. 

— Nici o problemă. Le-am duplicat plăcile - nu numai ale lor, 
sunt douăzeci şi opt de ţări în aceeaşi situaţie - iar grafica este 
mai bună decât a originalelor. Te-ai gândit la un nume, o dată de 
naştere? 

— Da. Cunosc un om care a dispărut. Colonel Alejandro 
Schrieber-Cortez. 

— Dictează-mi literă cu literă, Nils. 

Van Nostrand repetă şi-i dădu şi data naşterii. 

— Mai e nevoie de ceva? 

— Culoarea părului şi a ochilor şi o fotografie de paşaport 
făcută în ultimii cinci ani. 

— O să ţi le trimit până-n prânz, printr-un curier... Sper să mă- 
nţelegi, generale, aş fi putut apela şi la Bruce, dar cei de la 
Departamentul de Stat nu sunt tocmai experţi în domeniul ăsta... 

— Fundu’ ăla belit nu ar putea face mai mult decât dacă s-ar 
trezi singur cu cea mai bună târfă din oraş, adică nimic. lar civilul 
ăla de la Agenţie probabil că te-ar putea înfunda şi mai rău!... 
Vrei să vii până aici, să te pozeze băieţii mei? Culoarea părului, 
lentile de contact?... 

— lartă-mă prietene, dar noi am discutat despre asemenea 
probleme de multe ori. Şi mi-ai şi spus numele unora dintre 
specialiştii voştri, nu-ţi mai aduci aminte? 

— Să-mi aduc aminte! Generalul izbucni în râs. De vizite /a 
tine acasă! Chestiile alea mi s-au şters din memorie! 

— In cel mult o oră vine la mine unul din băieţii, Crowe. 

— Păsăroiul? Când e vorba de fotografii, e un adevărat 

vrăjitor... Să-i spui să aducă marfa direct la mine, restul mă 
priveşte. Măcar atât, bătrâne! 

Mai avea în plan o ultimă convorbire, cu Secretarul Apărării, 
un om extrem de inteligent şi de fin, aflat într-un post ce nu i se 
potrivea, fapt de care, după cinci luni de la numire, începea să-şi 
dea şi el seama. Avusese o carieră strălucită ca manager, 
ajungând să fie ales preşedinte al Consiliului de Administraţie al 
companiei situată pe locul trei în ierarhia corporațiilor americane, 
dar nu putea face faţă generalilor şi amiralilor Pentagonului. Se 
simţea complet străin de această lume în care bilanţurile anuale, 
conturile de profit şi pierderi erau nu numai inutile ci pur şi 
simplu necunoscute, era în afara mediului său normal, în care 
dădea randament maxim. In mediul specific al administraţiei 
marilor corporaţii era un maestru al gândirii calme, lăsând 
securile de război în grija unor subordonați bine plătiţi, dar 
competiţia brutală dintre diverse comandamente pentru 
obţinerea de furnituri militare nu avea nimic în comun cu 
profiturile. Pentagonul aplaudase în bloc numirea lui. 

— Toți au fost de acord cu numirea mea! îi spusese el 
confidenţial prietenului său Van Nostrand, un fel de funcţionar 
public onorific, ce dispunea în egală măsură de un arbore 
genealogic impresionant, de bani şi de multă minte. Dar de 
fiecare dată când ridic problema reducerilor bugetare, sar pe 
mine cu sute de scenarii, din care nu înţeleg mare lucru, dar pe 
baza cărora ei prevestesc apocalipsa, în caz că nu primesc ceea 
ce cer. 

— Trebuie să fiţi mult mai decis decât ei, domnule Secretar. 
Aţi mai avut de-a face cu bugete limitate şi mai înainte... 

— Sigur că da, răspunse Secretarul, ce fusese invitat de Van 
Nostrand la un coniac în seara aceea. Dar atunci când dădeam 
vreo dispoziţie, aceasta era însoţită automat de o alternativă 
implicită, anume că acela dintre subordonații mei care nu o 
respectă îşi poate pierde urgent slujba... Din păcate, ticăloşii 
ăştia nu pot fi concediaţi! Şi, în plus, o atmosferă de confruntare 
continuă nu prea e-n stilul meu. 

— Atunci lăsaţi disputele în seama subordonaţilor civili. 

— Asta e partea stupidă! Oameni ca mine vin şi pleacă din 
post, dar acei înalţi funcţionari guvernamentali - în fond nişte 
birocraţi - rămân, sunt permanenţi. Şi, poţi să-mi spui cum obţin 
diverse gratuităţi, inclusiv deplasări în staţiuni din Caraibe, în plin 

sezon, pentru, să zicem, probleme tehnice sau cartografiere? Nu 
te osteni să-mi răspunzi, am aflat! 

— Deci, un fel de concubinaj? 

— O situaţie de-a dreptul imposibilă, cel puţin pentru unul ca 
mine sau ca dumneata, cred. Mai am de gând să rămân trei sau 
patru luni, după aceea o să inventez un motiv ca să-mi dau 
demisia în mod onorabil. 

— Sănătate? Unul dintre cei mai buni mijlocaşi din istoria 
echipei de fotbal a Universităţii Yale? O adevărată reclamă vie 
pentru programele de revigorare fizică ale Preşedintelui? N-o să 
vă creadă nimeni, în toate reclamele de jogging sponsorizate de 
guvern nu apăreţi decât dumneavoastră. 

— Atletul de şaizeci şi şase de ani, zise Secretarul, izbucnind 
în râs. Soţia mea detestă Washington-ul. Va fi mai mult decât 
încântată dacă motivul va fi legat de sănătatea ei şi aş fi în stare 
să-l mituiesc, pur şi simplu, pe doctorul ei. 

Din fericire pentru Van Nostrand, Secretarul Apărării încă nu 
demisionase. De aceea era absolut firesc să facă parte din cercul 
celor iniţiaţi în operaţia Litt/e Gir/ Blood şi, atunci când Van 
Nostrand îl sunase, mărturisindu-i că are impresia că s-ar putea 
să fie o anume legătură între conspirație şi acel fost ofiţer NI, pe 
nume Hawthorne, Secretarul îi îndeplinise imediat rugămintea de 
a lua legătura cu el. Van Nostrand îi spusese o poveste simplă şi 
alarmantă, demonstrând că trebuie să ia legătura direct cu 
Hawthorne, trecând peste căpitanul Henry Stevens, care ar fi 
putut să strice totul prin intervenţia lui. Şi astfel, scrisoarea 
ajunsese direct la Hawthorne... Lumea în care se învârtea 
terorista Bajaratt era un fel de conglomerat internaţional, o lume 
de care cineva precum Van Nostrand trebuia să ţină seama şi, 
dacă prin mulţimea informatorilor săi auzea sau afla ceva, să o 
ajute din toate puterile! 

— Bună Howard! 

— In sfârşit, Nils! Eram pe punctul să te sun eu, nu mă reţinea 
decât rugămintea ta de a nu o face. Dar nu cred că mă mai 
puteam stăpâni prea mult. 

— Te rog să mă scuzi, dar s-au suprapus prea multe probleme: 
mai întâi criza asta a noastră, apoi o chestiune personală, extrem 
de dureroasă, de care abia sunt în stare să vorbesc... Hawthorne 
a primit mesajul meu? 

— Au developat filmul azi-noapte şi ne-au trimis negativele cu 

avionul - nu acceptăm fax-uri - avem confirmarea. Tyrell N. 
Hawthorne a primit plicul de la tine aseară, la ora 9:12, pe terasa 
unei cafenele de la hotelul San Juan. Am verificat fotografiile cu 
clişeele noastre martor - este chiar el. 

— Bun. Deci domnul comandant mă va căuta şi va veni 
încoace, să mă vadă. Mă rog lui Dumnezeu ca întâlnirea asta să 
dea rezultate. 

— Nu poţi să-mi spui, totuşi, despre ce e vorba? 

— Nu pot, Howard pentru că detaliile s-ar putea dovedi false şi 
ar însemna să ofensăm un om cât se poate de onorabil. Tot ce-ţi 
pot spune e că, în conformitate cu informaţiile pe care le deţin, 
există o oarecare şansă ca acest Hawthorne să facă parte din 
piaţa internaţională A/fa. Dar ipoteza asta s-ar putea dovedi şi 
complet falsă. 

— Piaţa A/fa? Ce e asta? 

— Alfa, A de la Asasinat. Omoară pentru cel ce-i plăteşte mai 
bine şi, fiind în mare majoritate foşti agenţi speciali, sau militari 
de carieră foarte bine instruiți, reuşesc să scape. Totuşi, în ceea 
ce-l priveşte pe Hawthorne, nu am nici o dovadă directă. 

— lisuse Cristoase! Vrei să spui că, în loc să o urmărească pe 
această Bajaratt, s-ar putea să lucreze împreună? 

— Nu-i decât o teorie bazată pe logică, o teorie ce s-ar putea 
dovedi teribil de falsă, sau tragic de adevărată. Vom afla diseară. 
Dacă totul merge bine, individul va fi aici între şase şi şapte. Şi 
vom afla adevărul. 

— Cum? 

— O să-i spun ceea ce ştiu şi o să văd cum reacţionează şi ce- 
mi răspunde. 

— Nu pot permite aşa ceva! Vom înconjura casa! 

— In nici un caz. Pentru că, dacă reputaţia lui nu e o legendă, 
îşi va trimite cercetaşii înainte, oamenii tăi vor fi descoperiţi, iar 
el nu va mai sosi niciodată. 

— Dar te poate omori! 

— Puțin probabil. Garda mea personală este foarte bine 
antrenată, mă vor păzi de peste tot şi-i pot face uşor faţă acestui 
domn. 

— Asta nu-i suficient! 

— E mai mult decât suficient, prietene. Dar, ca să fii cu 
conştiinţa curată, trimite o maşină, care să rămână la intrarea pe 
domeniu. Să ajungă pe la şapte. Dacă Hawthorne va pleca de aici 

într-o limuzină, înseamnă că informaţiile mele sunt false şi totul 
trebuie dat uitării. In caz contrar, oamenii mei vor controla fără 
probleme situaţia şi vor lua imediat legătura cu tine, pentru că 
nu voi mai avea timp să te sun personal. Programul meu este 
extrem de încărcat. Va fi un ultim act de patriotism, al unui 
bătrân înainte de... Plec din ţară, Howard! 

— Poftim...?! 

— Acum câteva minute ţi-am spus că am două probleme. De 
fapt două catastrofe, care mi-au căzut pe cap în acelaşi timp, 
încât, deşi sunt un om profund religios, am ajuns să mă întreb 
dacă mai există un Dumnezeu şi pentru mine! 

— Ce s-a întâmplat, Nils...? 

— A început de mult, pe vremea când locuiam în Europa. 
Căsnicia mi se destrăma... Van Nostrand îşi expuse cu acelaşi 
talent litania tristă, obţinând acelaşi efect ca şi în cazul 
interlocutorilor precedenţi... Trebuie să plec Howard şi probabil 
că nu voi mai reveni niciodată! 

— Nils, îmi pare foarte rău! Groaznică poveste! 

— Ne vom descurca într-un fel şi iubita mea şi eu, va trebui să 
facem faţă. De fapt mă pot considera, în multe privinţe, un om 
norocos şi nu pot să mă plâng de prea multe. Afacerile îmi sunt 
puse la punct, transportul îmi este asigurat. 

— Va fi o mare pierdere pentru noi toţi! 

— Dar pentru mine va fi un mare câştig, prietene, cel mai 
mare trofeu pe care-l puteam obţine, după atâţia ani de modeste 
realizări. La revedere, dragul meu Howard. 

Van Nostrand puse receptorul în furcă şi-şi mătură instantaneu 
din minte imaginea  îndureratului,  compătimitorului şi 
plicticosului Secretar al Apărării. Nu mai reţinu decât faptul că 
Howard Davenport era singura persoană în faţa căreia 
menţionase numele lui Hawthorne. Trebuia să găsească o soluţie 
şi pentru asta, dar ceva mai târziu. Acum trebuia să se 
gândească la piesa de rezistenţă a zilei, moartea lui Hawthorne. 
Va fi brutală şi rapidă, executată cu precizie chirurgicală, în aşa 
fel încât să producă cât mai multă durere. Primele gloanţe vor fi 
trase în organele cele mai sensibile. Apoi îi vor stâlci faţa cu 
patul pistolului, iar în final va sfârşi cu un pumnal în ochiul stâng, 
il sinistro. lar el, Van Nostrand, va privi totul, ca răzbunare pentru 
moartea iubitului său, // padrone. lar după aceea, de departe, va 
continua să audă şoapte admirative la adresa lui, şoapte rostite 

pe culoarele culiselor puterii... Un adevărat patriot! Un adevărat 
american! Prin ce-a trecut omul ăsta! N-ar fi permis niciodată aşa 
ceva, dacă acel nenorocit de Hawthorne nu l-ar fi amenințat cu 
ceva deosebit! Tăcere! Nu trebuie să se nască suspiciunii. 

Marte ar fi ţipat la el, fără nici o îndoială: 

— Ma perche? Poţi folosi oamenii noştri, fără nici o cheltuială! 
De ce aşa? 

— Mente da serpente, aşa i-ar fi răspuns, fără nici o îndoială, 
Neptun. Gândirea unui şarpe, i/ padrone mio. Lovesc, apoi dispar 
în ascunzătoarea mea şi nu voi mai fi văzut niciodată. Dar 
oamenii trebuie să afle că şarpele a fost acolo, chiar dacă 
îmbrăcase hainele unui sfânt. Pe de altă parte, dacă aş apela la 
familie, ar dura prea mult, prea multă vorbă, prea multă 
tocmeală. Soluţia cea mai rapidă este aşa cum am gândit eu, iar 
oficialii care m-au ajutat mă vor jeli împreună, deplângând 
moartea unui adevărat sfânt. Finito! Completo! 


— Se numea Hawthorne? întrebă Tyrell, uluit. Ce dracu' vrei să 
spui cu asta? 

— lţi spun ce mi-a zis şi mie gagiu' ăla, îi răspunse Alfred 
Simon - cele două arme aţintite spre capul lui îl făceau să se 
trezească destul de repede din beţie. Şi ce am putut citi în 
lumina din carlingă. Numele de pe legitimaţie era Hawthorne. 

— Cine este omul tău de legătură? 

— Ce om... 

— Cine te angajează? 

— De unde dracu' să ştiu? 

— Dar primeşti mesaje, instrucţiuni! 

— Prin una din fete. Vine cineva, îmi verifică marfa şi-i lasă 
gagicii un bilet şi câţiva dolari în plus. In cel mult o oră biletul e la 
mine. Aşa se întâmplă totdeauna şi nici măcar nu o mai pun să 
dea socoteală de banii primiţi în plus, pentru că e ceva 
accidental şi eu îmi tratez fetele foarte corect, chiar ele mi-au 
spus asta. 

— Nu înţeleg. 

— Când are o noapte plină, care din aceste putas îşi mai poate 
aminti cine a fost ultimul sau penultimul client? 

— Asta chiar că e orb, domnule comandant, zise Poole. 

— Comandant? Pilotul se aplecă în faţă. Eşti un ştab? Destul 
de mare pentru tine, iubi... Care dintre fete ţi-a adus 

instrucţiunile pentru Gorda? 

— Gagica pe care o rădeam... e o puştoaică dată dracului, n- 
are decât şaptesprezece ani... 

— Mă ticălosule! urlă Poole, trimiţându-şi pumnul în mutra 
pilotului şi aruncându-l în pernele canapelei, cu gura plină de 
sânge. Când sora mea avea tot vârsta asta, l-am făcut bucăţi pe 
un individ care voia să se dea la ea! 

— Termină, locotenent!  Potoleşte-te, am venit să ne 
informăm, nu să reformăm! 

— Oamenii ca împuţitul ăsta mă supără foarte tare! 

— Te înţeleg, dar acum te rog să te stăpâneşti... Simon, m-ai 
întrebat dacă sunt comandant. Da. Sunt, aparţin serviciilor de 
informaţii de la Washington, locul meu e undeva foarte sus. Eşti 
satisfăcut? 

— Ai putea să mă scapi de indivizii ăştia? 

— Imi dai ceva care să mă facă măcar să încerc? 

— OK... OK. Cele mai multe din zborurile mele clandestine 
sunt noaptea, decolez între şapte şi opt. Controlorul care-mi dă 
liber la decolare este totdeauna acelaşi, nu a fost niciodată un 
altul. 

— Cum îl cheamă? 

— Tipu' nu se recomandă, dar este un flăcău deştept, cu voce 
ascuţită, care tuşeşte des şi este totdeauna repartizat acolo unde 
sunt şi eu. Un timp am crezut că e doar o coincidenţă, dar după 
aia mi-am dat seama că nu se poate. 

— Vreau să stau de vorbă cu fata care ţi-a adus instrucţiunile 
pentru Gorda. 

— Serios? Da’ voi le-aţi dat afară! Nu se mai întorc până când 
nu repar uşa şi până când totul nu va arăta normal! 

— Unde stă? 

— Unde stă - unde stau toate! Aici, în casa asta, au femei de 
serviciu care le spală, fac curăţenie, gătesc... Să-ţi spun ceva. 
Am fost şi eu ofiţer şi ştiu cum să mă port cu echipajul meu de 
sol, ca să fie totdeauna în formă maximă. 

— Deci dacă uşa nu e reparată... 

— Se ţin departe. Tu n-ai face la fel? 

— Hei, Jackson... 

— Nu-i nevoie, ştiu ce vrei, îi răspunse locotenentul. Ai nişte 
scule pe aici, stăpân de curve? 

— Jos, în pivniţă. 

— Mă duc să văd. Poole dispăru pe uşă. 

— Cât durează schimbul controlorilor care sunt de serviciu în 
perioada de la şapte la opt? 

— Intră în tură la şase şi ies la unu, ceea ce înseamnă că mai 
ai o oră şi douăzeci de minute să dai de el - de fapt mai puţin de- 
o oră, pentru că drumul până la aeroport îţi ia cel puţin douăzeci 
şi cinci de minute, dacă ai o maşină bună. 

— N-avem maşină. 

— i-o pot închiria pe-a mea. O mie de dolari ora. 

— Dă-mi cheile, răspunse Hawthorne, sau te alegi cu un tunel 
între urechi! 

— Te rog, replică pilotul, întinzându-se spre masa de lângă el 
şi luând un port-chei. Maşina e-n spate, un Cadillac alb, 
decapotabil. 

— Locotenente! strigă Hawthorne, rupând firul telefonului şi 
pornind-o spre uşă cu spatele înainte, cu pistolul în mână. 
Plecăm, hai repede! 

— Ce dracu'... Am găsit două uşi mai vechi, pe care aş putea... 

— Las-o baltă şi grăbeşte-te. Plecăm la aeroport şi trebuie să 
ajungem cât mai repede! 

— Am venit, domnule comandant, răspunse Poole, urcând 
scările în fugă. Cu ăsta ce facem? întrebă el, arătând la Simon. 

— Vă aştept aici, băieţi, fiţi liniştiţi, răspunse pilotul. Unde 
dracu' mă pot duce? 

Controlorul de trafic nu era de găsit nicăieri în turnul de 
control, deşi ceilalţi îl identificaseră cu uşurinţă atunci când le 
menţionaseră vocea lui ascuţită. Omul se numea Cornwall, iar 
colegii lui încercaseră cu disperare să-l acopere în ultimele 
patruzeci şi cinci de minute. Absența lui din turnul de control era 
atât de periculoasă încât, în cele din urmă, fuseseră obligaţi să-l 
înlocuiască cu un controlor aflat în pauză. 

Dispărutul a fost în cele din urmă descoperit de un bucătar în 
cămara de lângă bucătărie, cu o gaură rotundă şi sângerândă 
exact în mijlocul frunţii. Fusese chemată imediat poliţia 
aeroportului şi fuseseră luaţi la întrebări, interogatoriile durând 
trei ore. Răspunsurile lui Tyrell fuseseră de adevărat profesionist, 
un amestec de ignoranță, nevinovăție şi părere de rău pentru 
pierderea unui prieten al unui prieten, pe care nu-l văzuse 
niciodată până atunci. 

Eliberaţi în cele din urmă, Hawthorne şi Poole se întorseseră 

într-un suflet la bordelul din vechiul San Juan. 

— Acum chiar că trebuie să repar uşa, spuse locotenentul, 
supărat, pornind spre subsol, pe când Tyrell se prăbuşea obosit 
într-un fotoliu moale. Proprietarul stabilimentului dormea tun pe 
sofaua pe care-l lăsaseră. lar Hawthorne îi urmă exemplul în 
interval de câteva secunde. 


Soarele lumina din plin încăperea când pilotul şi cu Tyrell se 
treziră şi, frecându-se la ochi, încercau să revină la realitate. De 
partea cealaltă a încăperii, Poole dormea întins într-un şezlong 
verde, sforăind uşor. In locul uşii sfărâmate apăruse un substitut 
mai mult decât satisfăcător, în aparenţă absolut intact, care avea 
chiar şi vizeta la locul ei. 

— Asta cine dracu' mai e? întrebă Alfred Simon, groaznic de 
mahmur. 

— Ataşatul meu militar, îi răspunse Hawthorne, ridicându-se 
ameţit în picioare. Să nu te pună dracu’ să mă ameninţi cu ceva, 
că te face praf folosind un singur picior. 

— Aşa cum mă simt eu, asta n-ar fi o problemă nici pentru 
Minnie Mouse. 

— Bănuiesc că nu ai de gând să zbori astăzi. 

— In nici un caz, am prea mult respect pentru reflexe ca să 
îndrăznesc să mă apropii, măcar, de un avion. 

— Imi pare bine că te aud vorbind aşa, pentru că nu prea-mi 
dau seama pentru ce altceva mai ai tu respect. 

— Uite ce e, marinarule, n-am nevoie de conferinţe de la tine, 
vreau doar să ştiu cum mă poţi ajuta. 

— De ce-aş face-o? Omul tău era mort când am ajuns noi. 

— Ce? 

— M-ai auzit bine, era mort, împuşcat, avea un glonţ exact în 
mijlocul frunţii. 

— lisuse Cristoase! 

— Poate chiar tu ai anunţat pe cineva că am plecat după el. 

— Cum? Ai rupt firul telefonului. 

— Sunt convins că mai sunt şi altele... 

— Unul singur, în camera mea, la etajul trei. Şi dacă-ţi închipui 
că aş fi putut face drumul până acolo şi înapoi azi-noapte, 
înseamnă că mi-am greşit meseria şi că trebuia să mă fac actor. 
Şi de ce aş fi făcut asta? Am nevoie de ajutorul tău. 

— Trebuie să recunosc că spui nişte lucruri destul de logice... 

Asta înseamnă că noi am fost urmăriţi. Când am ajuns aici, cel 
care ne-a urmărit şi-a dat seama că vom afla ceva de la tine şi 
ne-a luat-o înainte. 

— Îți dai seama ce spui? ochii lui Simon priveau ţintă la 
Hawthorne. Zici că, din moment ce şi eu sunt o verigă în lanţul 
ăsta, aş putea urma eu la rând, m-aş putea trezi eu cu un glonţ 
în mijlocul frunţii! 

— Cam asta mi-a trecut şi mie prin cap... 

— Atunci, pentru numele lui Dumnezeu, fă ceva! 

— Ce propui?... Vreau să-ţi spun că, întâmplător, după ora trei 
am o altă treabă. Voi pleca de aici. 

— Şi mă laşi pe mine vârât în rahatul ăsta? 

— Hai să punem lucrurile la punct, spuse Tyrell, privindu-şi 
ceasul. Este ora şase şi un sfert, deci avem aproape nouă ore 
pentru a face ceva. 

— Ai putea să mă pui sub protecţie în mai puţin de nouă 
minute, dacă ai vrea. 

— Nu-i chiar aşa uşor. Banii contribuabililor americani pentru a 
proteja un fost pilot militar, delapidator, în prezent onorabil 
proprietar de bordel? la gândeşte-te, cum ar suna asta în 
urechile unei comisii a Congresului? 

— Gândeşte-te mai bine la viaţa mea! 

— Azi-noapte mă tot invitai să apăs pe trăgaci... 

— Eram beat, ce dracu'! Vrei să spui că nu ţi s-a întâmplat 
niciodată să simţi că eşti şucărit pe toţi şi pe toate? 

— Bine... treacă de la mine. Dar tot nouă ore mai avem, aşa 
că mai bine să-i dăm drumu’. Cu cât te gândeşti mai bine, cu 
atât mă apropii şi eu de motivul pentru care îţi pot oferi 
protecţie... Cum te-au recrutat? 

— La dracu, asta a fost cu mult timp în urmă, abia-mi aduc 
aminte... 

— Te sfătuiesc să-ţi aminteşti chiar şi mici amănunte! 

— Un tip, un Ştab, aşa ca tine, dar cu păr cărunt, un tip foarte 
rasat - ştii, ca ăia din reclamele de haine pentru bogătani. A 
venit la mine şi mi-a zis că tot rahatul din dosarele mele ar putea 
fi şters şi uitat, dacă făceam ce-mi spunea el. 

— Şi ai făcut? 

— Sigur, de ce nu? Am început cu ţigări cubaneze - îţi poţi 
imagina, contrabandă cu ţigări cubaneze - soseau în cutii 
impermeabile, le aruncam în zonele pescăreşti, cam la şaizeci de 

kilometri sud de Keys, Florida. 

— Droguri, spuse ferm Hawthorne. 

— Mai mult ca sigur că nu erau ţigări. 

— Şi ai continuat să faci asta? 

— Ştii ce, domnule comandant? Am doi copii pe care nu i-am 
văzut niciodată, locuiesc în Milwaukee. Eu unul n-am de gând să 
vând droguri şi, când am adunat doi şi cu doi şi mi-a dat chiar 
patru, le-am spus că mă retrag. Şi atunci ştabu' ăla mi-a zis că 
guvernul o să sară pe mine, că mă vor mânca de viu. Ori îl 
ascultam, ori mă trimetea la Fort Leavenworth. Şi n-aş mai fi fost 
în stare să trimit bani acasă, în Milwaukee. Pentru puştii ăia ai 
mei, pe care nu i-am văzut niciodată. 

— Eşti un om cu multe probleme, domnule pilot. 

— Mie-mi spui! Aş bea ceva! 

— Barul cred că e-n raza ta de târâre. la-ţi singur. Şi te 
sfătuiesc să începi să te gândeşti mai intens şi mai repede. 

— De atunci, continuă proxenetul clătinându-se spre bar, o 
dată, de două ori, cel mult de trei ori pe an, apare un gagiu la 
costum şi cravată, care îmi cere cea mai bună flautistă... 

— Flautistă? 

— Sex oral. Nu ştii atâta lucru? 

— ŞI? 

— Îşi face cheful, dar nu se atinge niciodată complet de 
gagică, înţelegi la ce mă refer? 

— N-aş prea spune că sunt chiar lămurit. 

— Tipul nu-şi dă niciodată hainele jos de pe el. 

— ŞI? 

— Şi asta nu e tocmai normal. Aşa că, normal, am devenit un 
pic curios şi eu şi am pus una din fete să-i dea o rachetă... 

— O rachetă? 

— Un pic de praf în băutură care-l trimite în spaţiu. 

— Mulţumesc. 

— Şi, ghici ce-am descoperit? Că avea în portofel o duzină de 
legitimaţii de identitate, cărţi de vizită, legitimaţii de club, cartele 
de credit, tot tacâmul. E un avocat, unul mare, de la una din 
firmele alea de milioane din Washington. 

— Şi care a fost concluzia ta? 

— Nu ştiu, dar nu e ceva normal, înţelegi ce vreau să zic? 

— Nu sunt sigur. 

— Un ştab dat în mă-sa, ca ăsta, poate găsi tot ce vrea în 

oraşul nou - de ce vine aici, în oraşul vechi? Într-un loc cum e 
ăsta? 

— Poate tocmai pentru că e oraşul vechi şi doreşte să-şi 
păstreze anonimatul. 

— Poate că da, poate că nu. Fetele mi-au zis că le pune tot 
timpul întrebări. Cine sunt clienţii mei, cine arată ca un arab, 
cine ca un sud-american, ca un african de culoare mai deschisă... 
ce mă-sa treabă are unul d-ăsta cu prostituţia practicată onest, o 
negustorie cinstită cu sex? 

— Ai impresia că tipul e o cutie poştală? 

— Nu ştiu ce înseamnă asta. 

— Cineva care duce informaţii dintr-un loc în altul, fără a şti 
neapărat de la cine şi pentru cine. 

— Ai nimerit-o. 

— L-ai putea identifica? 

— Sigur. Un individ rasat cam sare-n ochi pe aici. Pilotul îşi 
turnă o jumătate de pahar de whisky canadian şi-l dădu pe gât 
din câteva înghiţituri. Similia, similibus, curantur, intona el, 
închizând ochii şi strâmbându-se. 

— Poftim? 

— Un fel de rugăciune medievală. Traducerea e ceva de genul 
cui pe cui se scoate. 

— OK, deci avem doi indivizi de rasă: cel care te-a recrutat şi 
avocatul din Washington, care nu se dezbracă atunci când 
ajunge la bordel. Cum îi cheamă? 

— Recrutorul îşi zicea Domnul Neptun, dar nu l-am mai văzut 
şi nici n-am mai vorbit cu el de ani de zile. Şoimul legii se 
numeşte Ingersol, David Ingersol, dar, ţi-am spus, s-ar putea să 
fie numai o impresie. 

— O să verificăm... Inainte de Gorda, care ţi-a fost ultima 
misiune? 

— Curse cu hidroavionul, de obicei o dată pe săptămână, 
uneori şi de două ori, până la o insulă pricăjită, pe care abia 
reuşeam s-o găsesc pe hartă. 

— Care are un mic golf - mai degrabă un refugiu - un 
debarcader foarte scurt şi unde e o casă construită în colină? 

— Da. De unde ştii? 

— Gata, acum s-a dus. 

— Insula? 

— Casa. Ce duceai acolo? Sau pe cine? 

— În general provizii. O mulţime de fructe, de legume, carne 
proaspătă - cel care locuia acolo probabil că nu agreea chestiile 
congelate. Şi vizitatori, oaspeţi care nu rămâneau prea mult, îi 
luam totdeauna înapoi după-masa târziu. Nu a rămas nici unul 
peste noapte, cu o singură excepţie. 

— Ce vrei să spui? Despre cine e vorba? 

— Nu s-au rostit niciodată nume în faţa mea. Era vorba de o 
femeie, o tipa al dracului de bine făcută. 

— O femeie? 

— Şi încă ce femeie, amice! Franţuzoaică, italiană sau 
spaniolă, nu pot spune exact, o gagică cu picioare lungi, în jur de 
treizeci de ani. 

— Bajaratt! murmură Hawthorne ca pentru sine. 

— Ce-ai spus? 

— Nimic. Când ai văzut-o ultima dată? Şi unde? 

— Acum două zile. Am dus-o pe insulă, după ce am luat-o de 
pe St Barts. 

Tyrell tresări şi simţi cum i se taie respiraţia. Nebunie!... 
Dominique? 

— Minţi! Hawthorne îl apucase pe pilot de cămaşa murdară, 
făcându-l să scape din mână paharul, care se sparse cu zgomot 
de podea. Cine dracu' eşti tu? Mai întâi dai numele meu unui 
ucigaş, care era în împuţitul tău de avion cu care te-ai dus la 
Gorda, iar acum îmi spui că o prietenă apropiată, o prietenă 
foarte apropiată, ar fi căţeaua aia psihopată pe care, la ora 
actuală, o caută o jumătate din lume! Eşti un mincinos, luate-ar 
toţi dracii! Cine te-a pus la cale? 

— Ce se întâmplă aici? Jackson Poole, încă somnoros, trezit din 
somn de zgomot, îşi dădu jos picioarele de pe şezlong. 

— Dă-mi drumul, nenicule, lasă-mă în pace! Pilotul se apucase 
zdravăn de bar, ca să-şi menţină poziţia verticală. Tu ai pantofi în 
picioare, ţi-o conveni, dar eu n-am de gând să fac pe fachirul cu 
cioburile astea de sticlă de pe jos! 

— In curând o să-ţi frec şi mutra cu ele! Cine ţi-a spus să faci 
toate astea? 

— Despre ce dracu' vorbeşti? 

— E la fel ca la Amsterdam! Ce ştii despre Amsterdam? 

— Pentru numele lui Dumnezeu, n-am fost niciodată pe acolo! 
„„„ Dă-mi drumul! 

— Femeia de pe St Barts! Avea păr deschis sau era brunetă? 

— Brunetă, ţi-am spus, italiană sau spaniolă... 

— Cât de înaltă? 

— Cu tocuri era cam cât mine, iar eu am unu şaptezeci şi 
cinci... 

— Faţa... machiajul? 

— Bronzată, ca şi cum ar fi stat mult în soare... 

— Cum era îmbrăcată? 

— Nu mai ţin minte... 

— Gândeşte-te! 

— Alb, era în alb - o rochie sau un costum-pantalon - ceva 
sobru. 

— Ticălosule, minţi, urlă Tyrell, împingându-l pe pilot cu 
spatele peste bar. 

— De ce mama dracului aş face asta? 


253 


— Nu minte, Tye, zise Poole. N-are el tăria asta, e terminat. 

— Oh, Doamne! Hawthorne îşi lăsă mâinile să-i cadă pe lângă 
trup şi se întoarse cu spatele la amândoi, continuând să 
vorbească, pe jumătate în şoaptă, pe jumătate ca şi cum s-ar fi 
rugat: Oh, Doamne, oh Doamne, oh Doamne! 

Merse încet până la fereastra largă ce dădea spre strada 
prăfuită, cu ochii strălucind de lacrimi şi de pe buze îi ieşi un 
strigăt gâtuit, venit de undeva, din adâncul fiinţei lui: 

— ... Saba, Paris... St Barts... toate au fost minciuni. 
Amsterdam, Amsterdam! 

— Amsterdam? întrebă inocent pilotul, săltându-se de pe bar 
şi îndepărtându-se încet, extrem de grijuliu să nu cumva să calce 
cu picioarele goale pe cioburile de pe jos. 

— Gura, îi spuse Jackson calm, privind la figura tremurândă a 
lui Tyrell Hawthorne reflectată în sticla ferestrei. Omul ăla are o 
durere mare, porc zburător. 

— Şi ce legătură are asta cu mine? Ce i-am făcut eu? 

— Cred că i-ai spus ceva ce nu-i place de loc. 

— Nu i-am spus decât adevărul gol-goluţ! 

Brusc, furios, Hawthorne se răsuci în loc, având parcă flăcări şi 
groază în ochi. 

— Un telefon! urlă el. Unde e celălalt telefon? 

— La etajul trei, dar uşa e încuiată. Cheia e pe undeva... 

Pilotul nu reuşi să spună mai mult. Tyrell o apucase pe scări în 
sus, sărind treptele câte trei odată, iar zgomotul paşilor lui 
răsuna în toată casa. 

— Comandantul tău e nebun? îl întrebă pilotul pe locotenent. 
Ce-a vrut să spună când a zis că am folosit numele lui? Gagiu' 
din avion mi-a spus foarte clar: Mă numesc Hawthorne. Şi a 
repetat-o de trei sau de patru ori. 

— Te-a minţit. Asta e Hawthorne! 

— Sfinte... 

— Nu-i nimic sfânt în toată porcăria asta, zise Poole calm. 


Hawthorne îşi repezi umărul în uşa de la apartamentul 
pilotului până când broasca cedă, adică de cinci ori. Năvăli 
înăuntru, uimit de curăţenia şi ordinea cu care-l întâmpinară cele 
două camere comandate. Se aşteptase să găsească un fel de 
dezordine soioasă, dar imaginea apartamentului în care intrase 
putea apare foarte bine într-o revistă gen Town and Country, 

mobila degaja un aer masculin - o combinaţie de piele de foarte 
bună calitate şi un lemn de culoare închisă - pereţii erau 
îmbrăcaţi în lambriuri de stejar şi erau decoraţi cu reproduceri 
costisitoare de impresionişti - lumină difuză, culori strălucitoare, 
siluete graţioase şi grădini frumoase. Parcă nu ar fi locuit acolo 
omul cu care vorbise mai devreme. 

Unde o fi telefonul? Tyrell trecu grăbit pe sub o arcadă şi intră 
în dormitor. Peste tot, pe birou, pe masă, pe noptierele patului se 
vedeau fotografii ale unor copii, aceiaşi doi copii la diverse 
vârste. Uite telefonul! Era pe masa din dreapta patului. 
Pregătindu-se să ridice receptorul scoase din buzunar o bucată 
de hârtie şifonată - numărul de la Paris. Se opri la vederea unei 
fotografii, pe care nu o remarcase până atunci. Infăţişa doi tineri, 
un băiat şi o fată, amândoi frumoşi, semănând teribil unul cu 
celălalt. Dumnezeule, sunt gemeni! îi trecu lui Hawthorne prin 
cap. Erau îmbrăcaţi în uniforme de colegiu, fata în fustă plisată 
de culoare închisă şi bluză albă, băiatul cu un sacou tot închis la 
culoare şi cu o cravată în dungi. Erau în picioare, zâmbeau iar 
deasupra lor, pe o plachetă de pe zidul din spate, se putea citi: 


Universitatea Statului Wisconsin 
Biroul de Admiteri 


În partea de jos a fotografiei era scris ceva, literele erau mici, 
dar clare, iar data arăta că fotografia fusese făcută cu câţiva ani 
în urmă: 


AI, sunt încă nedespărțiți, chiar dacă se mai ceartă din când în 
când îşi poartă de grijă reciproc. Ai fi mândru de ei dacă i-ai 
putea vedea, la fel de mândru pe cât sunt şi ei de tatăl lor, care 
şi-a găsit moartea în slujba patriei. Herb îţi trimite salutări, ca şi 
mine, de altfel şi îţi mulțumim pentru ajutorul pe care ni-l dai. 


Pilotul era, într-adevăr, un om cu multe probleme! 

Nu-i vreme de aşa ceva! 

Hawthorne ridică receptorul, aşteptă să vină tonul şi formă 
numărul, citind cu atenţie cifrele scrise pe hârtie. 

— La maison de Couvrier, răspunse o voce feminină. 

— Pauline? 

— Ah, monsieur, dumneavoastră sunteţi? Saba? 

— Asta este una din chestiile pe care trebuie să o discut cu ea. 
De ce n-a fost pe Saba? 

— Am întrebat-o şi eu, monsieur, madame mi-a răspuns că n-a 
pomenit niciodată ceva despre Saba - probabil că nu aţi înţeles 
dumneavoastră cum trebuie. Unchiul ei s-a mutat pe o insulă din 
apropiere, de aproape un an. Vecinii deveniseră prea sâcâitori, 
prea din cale-afară de amabili. lar doamna nu - cum se spune? - 
nu şi-a dat osteneala să vă explice toate amănuntele, pentru că, 
oricum, pleca imediat la Paris şi ştia cum să vă găsească la 
întoarcere. 

— Explicaţie destul de bună, Pauline. 

— Monsieur, sper că nu sunteţi cumva gelos - nu, nu se poate 
şi, oricum nu aveţi nici un motiv! Sunteţi stăpânul inimii 
doamnei, doar o ştiu atât de bine! 

— Vreau să vorbesc cu ea. Imediat! 

— Nu este aici, ştiţi prea bine. 

— La ce hotel stă? 

— Nu stă la hotel. Madame şi monsieur sunt pe un iaht 
monegase, pe Mediterană. 

— Şi pe iachturi sunt telefoane. La ce număr o pot găsi? 

— Nu ştiu, vă rog să mă credeţi. Doamna trebuie să-mi 
telefoneze în cel mult o oră, trebuie să pregătim un dineu pentru 
săptămâna viitoare, vine un elveţian de la Zurich. Mâncărurile lor 
sunt atât de diferite, atât de germane... 

— Trebuie să vorbesc cu ea! 

— Atunci veţi vorbi, domnule. Lăsaţi-mi numărul unde vă 
poate găsi şi o să-i spun să vă sune. Sau reveniţi ceva mai târziu 
şi vă voi da eu numărul dânsei. Nu e nici o problemă. 

— Bine, voi reveni. Sunt pe un iacht în Mediterana şi nu au 
lăsat la Paris nici un număr de telefon, pentru probleme urgente? 
Cine era femeia pe care o luase Simon de pe St Barts? Cât vor 
mai încerca cei ce cunosc povestea de la Amsterdam să-l scoată 
din minţi? O femeie îmbrăcată la fel ca Dominique infiltrată în 
mozaicul ăsta nebunesc!... Sau se mințea singur? Oare se 
minţise singur şi la Amsterdam? Dacă era aşa, trebuia să termine 
cu asta. 

Tyrell închisese telefonul, dar continua să ţină mâna ce-i 
tremura pe receptor, hotărât, în ciuda oricăror reticenţe, să-l 
sune pe Henry Stevens, la Washington. Faptul că acest NVN, 
oricine ar fi fost el, reuşise să treacă peste capul şefului NI şi să 

ajungă la el trebuia să aibă o semnificaţie anume, dar Hawthorne 
nu-şi dădea seama care şi, până la ora trei, nu mai putea afla 
nimic în plus. Putea aştepta până când îl va suna Stevens la 
hotel, ceea ce se va întâmpla în curând, dacă nu se întâmplase 
deja - lisuse, Cathy! Uitase complet de ea şi, mai mult, acelaşi 
lucru i se întâmplase şi lui Poole. Tyrell formă imediat numărul. 

— Unde aţi fost până acum? ţipă Nielsen. Am fost groaznic de 
îngrijorată, era gata să sun la consulat, la baza navală - chiar şi 
la prietenul tău Stevens... 

— Sper că nu l-ai sunat! 

— N-a fost nevoie. A sunat el aici, începând de la patru 
dimineaţa, de trei ori până acum. 

— Ai vorbit cu el? 

— Uiţi că stăm toţi într-un singur apartament şi nu puteam să 
nu răspund la telefon? Aproape că ne spunem pe nume. 

— Sper că n-ai pomenit de mesajul de aseară... 

— Haide, Tye! îl întrerupse Cathy. Mă crezi chiar aşa de 
tâmpită? Sigur că n-am scos o vorbă! 

— Ce-a zis? Şi tu ce i-ai spus? 

— Voia să ştie unde eşti, normal, iar eu i-am răspuns că habar 
n-am, apoi m-a întrebat când te întorci, iar răspunsul meu a fost 
identic. Atunci a explodat şi m-a întrebat dacă am habar de ceva. 
Şi i-am zis că tocmai am învăţat câte ceva despre fonduri pentru 
cheltuieli neprevăzute... dar nu i s-a părut nostim. 

— Nu mai e nimic nostim. 

— Ce s-a întâmplat? îl întrebă ea calmă. 

— L-am găsit pe pilot şi, prin el, am ajuns la altcineva. 

— Deci aţi realizat ceva. 

— Nu prea. Omul era mort înainte să punem noi mâna pe el. 

— Oh, Doamne! Voi n-aţi păţit nimic? Când vă întoarceţi? 

— Revenim imediat ce putem. 

Hawthorne apăsă în furcă, întrerupând legătura. Aşteptă 
câteva secunde, încercând să-şi adune gândurile, deşi acestea 
erau dominate net de unul singur, care i se-nvârtea în cap 
continuu, consumându-l. O femeie înaltă, îmbrăcată în alb, 
frumoasă, cu faţa bronzată de soare, luată de pe St Barts şi dusă 
cu avionul pe insula-fortăreaţă a lui i/ padrone... În lumea în care 
lucrase, pe care o părăsise şi în care revenise pentru moment, 
coincidenţele nu existau. Nu era de conceput nici posibilitatea 
unei infiltrări controlate, prin care o persoană să fie înlocuită cu o 

alta, totul cronometrat la secundă... Cristoase, simţea că se 
prăbuşeşte! Termină! Stăpâneşte-te, vino-ți în fire! Mai apăruse o 
infiltrare, de data asta una reală, căreia trebuia să-i facă faţă 
începând cu ora trei.  Concentrează-te!... Dominique...? 
Concentrează-te. 

Ridică receptorul şi sună la Washington. Henry Stevens îi 
răspunse în câteva secunde. 

— Doamna maior mi-a zis că nu ştie când aţi plecat, unde v-aţi 
dus, sau când vă întoarceţi. Ce dracu’ e asta? i 

—O să primeşti un raport detaliat, dar mai târziu. in 
momentul ăsta însă, o să-ți dau patru nume şi vreau să-mi 
transmiţi tot ce poţi să afli despre persoanele respective. 

— În cât timp? 

— Cel mult o oră. 

— Eşti căpiat. 

— S-ar putea să fie apropiaţi de Bajaratt... 

— Bine. Despre cine e vorba? 

— Primul este un individ care-şi spune Neptun, domnul 
Neptun. Semnalmente: Înalt, distins, păr cărunt, aproximativ 
şaizeci de ani. 

— Sunt valabile pentru jumătate din bărbaţii din Georgetown... 
Următorul? 

— Un avocat din Washington, Ingersol... 

— De la /ngersol and White! îl întrerupse Stevens. 

— Probabil. ÎI ştii? 

— Am auzit de el, majoritatea oamenilor care locuiesc în 
Washington au auzit şi nu numai ei. David Ingersol, fiul unui fost 
judecător de la Curtea Supremă, membru la Burning Tree şi la 
Chevy Chase, prieten cu toţi care au fost, sunt şi vor fi la putere, 
o adevărată forţă el însuşi. Cristoase, doar nu vrei să spui că 
Ingersol ar fi implicat în... 

— Nu vreau să spun nimic, Henry, îl întrerupse Hawthorne. 

— Nu pe dracu’! Dar dă-mi voie să-ţi spun că eşti departe de 
tot. Am aflat, întâmplător, că Ingersol a făcut servicii serioase - şi 
multe - celor de la CIA, în călătoriile lui prin Europa. 

— Şi asta înseamnă că sunt departe? 

— E foarte bine văzut la Langley. Agenția nu prea e în topul 
meu personal de preferinţe, au obiceiul să calce pe prea multe 
bătături, după cum ştii şi tu prea bine, dar sistemul lor de 
verificări este de departe cel mai bun de la noi, bag mâna-n foc 

pentru asta. Nu-mi pot imagina că ar utiliza un individ de genul 
lui Ingersol fără să-i examineze creierul la microscop. 

— Atunci au neglijat părţile de mai jos. 

— Ce? 

— Uite ce e, sursa mea mi-a zis că s-ar putea să fie o eroare, a 
fost însă văzut acasă la cineva care este implicat tangenţial în 
problema noastră, un orb, a fost însă acolo. 

— OK, sunt în relaţii bune cu noul DEI, o să mă duc direct la el. 
Altul? 

— Un controlor de trafic de la aeroportul San Juan, îl cheamă 
Cornwall. Omul e mort. 

— Mort? 

— Împuşcat în cap, cu puţin înainte de a pune noi mâna pe el, 
azi-noapte la ora unu. 

— Cine te-a pus pe urmele lui? 

— Asta e al patrulea nume, dar, de data asta, trebuie să mergi 
pe burtă. 

— E un tip atât de important? 

— Nu, e un orb. El e sursa de care vorbeam mai înainte, dar n- 
a avut de-a face decât tot cu orbi, însă cineva de acolo, de la 
Washington, îl ţine bine în lesă. Şi oricine ar fi la celălalt capăt al 
lesei, sunt aproape sigur că am face o penetrare, dacă-l prindem. 

— Vrei să spui că această Bajaratt are complici printre înalții 
funcţionari guvernamentali de aici? Nu doar nişte slujbaşi care 
acceptă ceva bani, ci oameni cunoscuţi ca oneşti până la 
Dumnezeu, de aici, din Washington? 

— Poţi să fii convins. 

— Care-i e numele? 

— Simon, Alfred Simon. A fost pilot, avea baza la Vientiane, 
Agenţia Internaţională de Dezvoltare, zbura pentru Royal Lao. 

— CIA, răspunse Stevens. Ce vremuri...! Saci întregi cu bani 
aruncaţi din avion triburilor de pe colinele din Laos şi din 
Cambogia. Muntenii au încasat-o cel mai rău. Ei erau cei mai bine 
plătiţi, iar piloţii furau de la ei cât puteau... Cum ar fi putut 
cineva de la Washington să pună laţul de gâtul cuiva care s-a 
ocupat cu chestii d-astea? Mai degrabă invers. 

— l-au aruncat în spinare avioanele pe care le foloseau, l-au 
făcut să semneze nişte hârtii de transfer extrem de dubioase, 
probabil că era beat. Şi a fost stigmatizat ca mercenar, un tip 
care nu s-a înrolat decât pentru bani, fără nici o legătură cu atât 

de purii noştri funcţionari. 

— Inţeleg, aşa se poate, dacă pot demonstra că l-au prins 
umblând la borcanul cu dulceaţă, se schimbă treaba. 

— Un scenariu tare împuţit. 

— Da, dar e clasic şi tipul nu trebuia să fie neapărat beat când 
a semnat, doar mai greu de cap. Dacă cineva e-n stare să creadă 
că i se fac cadou câteva milioane de dolari doar pentru ochii lui 
frumoşi şi nu-şi dă seama că-şi vâră gâtul în laţ pe viaţă, în timp 
ce adevărații responsabili scapă basma curată... Bun, ştiu cu cine 
să vorbesc ca să-i văd dosarul. Alfred Simon, pilot, AID, 
Vientiane. 

— Poţi să te asiguri că n-o să transpire nimic? 

— Bineînţeles, nu-i nici o problemă, afirmă sigur pe sine şeful 
NI. Sursa noastră a fost detaşată în străinătate ca ofiţer operativ, 
dar acum este analistă. Şi-a vârât şi ea mâna în borcanul cu 
dulceaţă, al Agenţiei, iar noi am prins-o chiar când se pregătea 
să-şi bage şi cotul. N-am scos o vorbă, evident, dar de atunci 
joacă pe cântecele noastre. 

— Caută-mă la hotel, spuse Hawthorne. Dacă întârzii sau dacă 
nu mă găseşti, transmite-i totul doamnei maior Nielsen. Are 
acreditare de nivel patru, doar dacă idioţii voştri nu i-au 
modificat-o între timp. 

— După cum vorbeşti tu, trebuie să înţeleg că are şi alt gen de 
credite? 

— Scuteşte-mă, Henry. Dacă nu era ea, eram mort. 

— lartă-mă, încercam să mai destind niţel atmosfera asta 
apăsătoare. 

— Şi mai turnai puţin plumb deasupra... Pune-te pe treabă, 
Henry, sună-mă şi după aia du-te acasă la nevastă. Hawthorne 
trânti telefonul, conştient că fruntea îi era transpirată. Şi acum? 
Trebuia să se mişte! Trebuia să se mişte tot timpul, nu se putea 
gândi la nişte lucruri... la care nu îndrăznea să se gândească. Şi 
totuşi era obligat să o facă! li putea minţi pe alţii, dar nu se 
putea minţi pe sine, la infinit. Saba, unchiul acela retras, 
confidenta de la Paris, cauzele de binefacere, şoaptele de 
iubire... Minciuni, toate fuseseră numai minciuni! 

Dominique! Dominique Montaigne era una şi aceeaşi persoană 
cu Bajaratt! 

li va da de urmă şi o va dobori, sau va fi el însuşi omorât. Nu-l 
mai putea opri nimeni şi nimic pe lumea asta. 

Trădătoarea! 


La sediul Poliţiei din San Juan soţia controlorului de trafic 
omorât, o anume Rose Cornwall, dăduse un spectacol 
impresionant în faţa detectivilor de la brigada de omucideri. Poza 
într-o atitudine stoică şi curajoasă, în ciuda tragicei pierderi pe 
care o suferise şi care, era vizibil, o afectase în cel mai înalt 
grad... Nu, nu, nu le prea putea fi de folos, nu-i prea putea ajuta. 
lubitul ei soţ nu avea nici un duşman, fusese cel mai cumsecade 
şi cel mai blând om pe care Dumnezeu îl adusese pe lume, 
întrebaţi-l şi pe preotul parohiei noastre... Datorii? Nu, trăiau 
bine, dar nu-şi depăşeau veniturile. Obiceiuri cum ar fi jocurile de 
noroc? Rar de tot, doar poker mecanic, nu jucau decât la 
maşinile la care miza era de douăzeci şi cinci de cenți şi se 
limitau totdeauna la cel mult douăzeci de dolari. Droguri? 
Niciodată. Abia-l putea convinge să ia o aspirină, îşi redusese 
mult şi ţigările, nu mai fuma decât câte una după masă. De ce au 
venit acum cinci ani în Porto Rico de la Chicago? Stilul de viaţă 
de aici era mult mai confortabil. Clima, plajele, pădurea Rain - lui 
îi plăcea să se plimbe ore-n şir prin această pădure - şi mai ales 
eliberarea din presiunea teribilă la care era supus pe vremea 
când lucra la aeroportul O'Hare din Chicago. 

— Acum îmi puteţi permite să mă duc acasă? Aş vrea să stau 
câteva minute singură, în linişte, înainte de a-l suna pe părintele 
paroh. E un om minunat şi se va îngriji de toate cele necesare. 

Rose Cornwall fu condusă de poliţişti până la locuinţa ei, un 
apartament de lux de pe Isla Verde, dar nu telefona preotului, ci 
formă un număr din Mayaguez. 

— Uite ce e, ticălosule, v-am acoperit tâmpeniile, dar acum îmi 
vreau partea mea, rosti văduva Cornwall. 


Telefonul începu să sune pe când Cathy Nielsen se găsea la 
birou, citind nota din ziar despre crima de la aeroport. Se duse în 
grabă la aparatul ce ţârâia sonor şi ridică receptorul. 

— Alo? 

— Stevens, doamnă maior. 

— Apelul numărul cinci, dacă ştiu eu să număr bine. 

— Ştii şi sper că e şi ă/a acolo. Am vorbit cu el acum vreo oră 
şi jumătate. 

— Da, mi-a spus. E la duş, amândoi sunt la duş şi daţi-mi voie 

să vă spun că trebuie să stea destul de mult acolo. Miroseau mai 
rău ca o drogherie. 

— 0... ce? 

— Ca un bordel, domnule căpitan. De altfel au fost exact într- 
un stabiliment de genul ăsta, aşa că n-ar trebui să mă mir. 

— Ce? 

— Sir, mi se pare mie, sau vă cam repetaţi? 

— Adu-l! E/ mi-a pus pe cap totul cu prioritate absolută. 

— Sper că nu va fi şocat. Un moment, vă rog. Cathy intră în 
dormitorul lui Hawthorne şi se opri la uşa băii. Ascultă cu atenţie, 
avu o scurtă ezitare, apoi o deschise şi dădu nas în nas cu Tyrell, 
gol puşcă, ştergându-se tacticos cu un prosop enorm. 

— Imi pare rău că dau buzna. Washington-ul la telefon. 

— Ai auzit vreo dată de bătutul în uşă? 

— Nu şi atunci când e dat drumul la duş. 

— Ah... am uitat. 

Infăşurat în prosop, Hawthorne trecu grăbit pe lângă Nielsen şi 
ridică telefonul din dormitor. 

— Ce-ai aflat, Henry? 

— Despre Neptun aproape nimic... 

— Ce înţelegi prin aproape! 

— Calculatoarele pe care se află stocate datele referitoare la 
emisfera sudică au dat la iveală o singură înregistrare. Se pare 
că de mult, cu ani în urmă, exista un Weptun în Argentina, 
implicat în una din loviturile de stat ale generalilor de acolo, dar 
asta nu era decât o poreclă a unui străin din anturajul slabilor. 
Nimic altceva în afară de o referire la un domn Marte, aceeaşi 
clasificare. 

— Ingersol? 

— Curat ca lacrima, Tye, dar ai avut dreptate în ceea ce 
priveşte deplasările lui în Porto Rico. Merge acolo de patru sau 
de cinci ori pe an pentru clienţii lui, totul verificat, totul perfect 
legitim. 

— Doar că aici devine şi el client, zise Hawthorne. 

— Ce vrei să spui? 

— Nu contează. O pistă falsă. Dar controlorul, Cornwall? 

— Aici lucrurile sunt ceva mai interesante. Era şef de secţie la 
O'Hare şi câştiga bani frumoşi, fără să-i întoarcă însă chiar cu 
lopata. Dar o mică anchetă a dezvăluit că soţia lui era 
coproprietara unui restaurant din vechiul oraş. Nu e chiar 

Delmonico's, dar este şi acum foarte popular în cartier, iar ea - 
adică ei - şi-a vândut partea pentru mult mai puţin decât valora, 
când s-au mutat în Porto Rico. Dividendele anuale nu erau chiar 
de lepădat. 

— Deci, o primă problemă, îl întrerupse Tyrell. De unde au 
avut bani să cumpere partea aia? 

— A mai apărut o problemă şi asta ar putea fi răspunsul la 
amândouă, replică Stevens. Cum poate un controlor de trafic de 
la aeroportul San Juan, unde salariul nu se compară cu cel de la 
O'Hare, să-şi cumpere un apartament de şase sute de mii de 
dolari, pe Isla Verde, chiar lângă plajă? Banii încasaţi de ea, pe 
restaurant, abia puteau acoperi o treime din sumă. 

— Isla Verde...? 

— Cartierul de lângă plajă, este cel mai „select din tot oraşul. 

— Ştiu, tot aici stăm şi noi acum. Altceva despre această 
plimbăreaţă familie Cornwall? 

— Doar nişte presupuneri, nimic dovedit. 

— Vrei, te rog, să traduci? 

— La Chicago controlorii de trafic au fost supuşi unei baterii de 
teste, pentru a se verifica dacă mai pot face faţă meseriei. 
Cornwall a fost printre cei mai buni - rece ca un sloi de gheaţă, 
rapid şi metodic - dar se pare că prefera turele de noapte, chiar 
insista să fie programat noaptea, ceea ce nu prea se-ntâmplă. 

— La fel proceda şi aici, de aceea i-a şi dat sursa mea de 
urmă. Ce părere aveau cei de la Chicago de asta? 

— Că probabil căsnicia lui era pe butuci, poate chiar de o 
manieră ireparabilă. 

— Dar evident că nu era chiar aşa, din moment ce au venit 
aici împreună şi au cumpărat un apartament de şase sute de mii. 

— Ţi-am spus că sunt doar presupuneri, nu fapte. 

— Teoria de mai înainte ar fi valabilă dacă tipul ar fi început să 
se ţină după fuste. 

— Testele lor nu pot evidenția aşa ceva. Tipii de la aeroport îi 
verificau numai profesional. Dar se pare că individului nu-i prea 
plăcea să stea noaptea acasă. 

— Să văd ce mai pot afla şi eu, răspunse Hawthorne. Despre 
pilot, Alfred Simon, ce-ai aflat? 

— Ori te-a minţit, ori e cel mai nebun autor de umor negru de 
care mi-a fost dat să aud. 

— Poftim? 


263 


— E alb ca laptele, ba îl mai aşteaptă şi două medalii dacă iese 
la iveală. Nu există nici o menţiune despre tranzacţia cu Royal 
Lao, absolut nimic. Dosarul lui precizează că era tânăr locotenent 
şi că s-a oferit voluntar pentru operaţii periculoase, care se 
executau de la Vientiane. Dacă a furat ceva, oricât ar fi furat, nu 
i-a făcut nimeni raport. Dacă se duce mâine la Pentagon, o să-l 
întâmpine cu fanfara, o să organizeze imediat o festivitate şi o 
să-i înmâneze medaliile, însoţite de o groază de strângeri de 
mână şi de un cec de vreo sută şi optzeci de mii de dolari - solda 
lui pentru activitate periculoasă şi pensia după demobilizare, de 
care nu s-a atins până acum. 

— lisuse Cristoase! lţi spun sincer Henry, omul ăsta habar n- 
are de tot ce mi-ai spus tu! 

— De unde ştii? 

— Pentru că ştiu foarte bine unde ar fi trimis banii. 

— Mi-e teamă că nu te înţeleg. 

— Nici nu mă aşteptam. Problema e că tipul a înghiţit drept 
adevăr o minciună ce l-a țintuit ani de zile, iar acum adevărul s- 
ar putea să-l ucidă, pur şi simplu. 

— Tot nu înţeleg... 

— A fost şantajat să lucreze pentru nişte răufăcători. Prieteni 
de-ai lui Bajaratt. 

— Ce ai de gând să faci cu el? întrebă Stevens. 

— Eu n-o să fac nimic, tu o să faci totul. Il trimit pe 
locotenentul Alfred Simon la baza navală de aici şi tu o să-l duci 
imediat cu avionul la Washington şi o să-l pui la adăpost, sub 
pază, până când va putea să iasă la lumina fără riscuri şi să 
devină un erou tăcut şi modest, cu ceva dolari în cont. 

— De ce imediat? 

— Pentru că, dacă mai întârziem, s-ar putea să-i vină de hac 
cineva şi avem nevoie de el. 

— Să-l identifice pe Neptun! 

— Pe el şi pe alţii, de care încă n-am aflat. 

— Bine, am înţeles, una bucată Simon, transport militar clasa 
întâi la Washington, zise şeful NI. Altceva? 

— Nevasta controlorului. Care e prenumele ei? 

— Rose. 

— Am senzaţia că are nişte petale cam veştede. Hawthorne 
puse receptorul în furcă şi privi spre Cathy, care se rezemase de 
tocul uşii. 

— Vreau ca tu şi Jackson să vă duceţi imediat la stabilimentul 
pe care l-am vizitat azi-noapte şi să-l duceţi urgent pe Simon la 
bază. Repede. 

— Sper să nu-mi ofere vreo slujbă. 

— Nu eşti genul. Tyrell ridică o carte de telefon de pe noptiera 
patului şi căută la litera C. 

— Nu sunt sigură că ce-ai zis e un compliment sau o insultă. 

— Târfele nu umblă cu pistoale, umflătura le strică formele, 
aşa că asigură-te că al tău e cât mai vizibil. 

— Dar n-am pistol. 

— la-l pe-al meu, e pe birou... Am găsit, Cornwall, singurul din 
Isla Verde. 

— Ce ştii tu? continuă Cathy, luând pistolul de pe birou. E atât 
de mic, încât îmi încape în poşetă. 

— Ţi-ai luat şi o poşetă? Hawthorne aruncă o privire scurtă 
spre ea, în timp ce scria adresa lui Cornwall pe o bucată de 
hârtie cu antetul hotelului. 

— Ei, normal şi regulamentar, cred c-ar trebui să port o raniţă 
în spate, dar, în ultimele douăzeci şi patru de ore, n-am avut în 
mână decât chestia asta drăguță, din perle. Se asortează cu 
restul, a fost de acord şi Jackson. 

— Ticălosul, îi arăt eu lui... Vreţi să vă căraţi odată? 

— Jackson tocmai a ieşit de sub duş, sunt convinsă. Incă mai 
cântă country, dar se aude prea tare ca să mai fie sub jet. 

— Atunci te rog să te duci să îmbraci copilul şi ştergeţi-o rapid. 
N-am nici un chef să mă trezesc cu încă un cadavru în braţe, de 
data asta purtând numele de Simon. 

— Aye, aye, domnule comandant. 


Tyrell intră cu Cadillac-ul alb al lui Simon în parcarea blocului 
în care locuia familia Cornwall. După cum spusese şi Stevens, era 
cartierul cu cele mai scumpe chirii de pe Isla Verde, fiecare 
apartament avea un balcon mare, cu vedere spre ocean, iar de 
ambele părţi ale clădirii era câte o piscină. 

Hawthorne cobori din maşină, o luă pe poteca ce ducea la 
intrarea în bloc şi-i făcu semn portarului de serviciu. Ca în toate 
clădirile de genul acesteia, portarul era îmbrăcat într-o uniformă 
şi stătea la un birou, într-o nişă protejată de un geam gros. Omul 
apăsă pe un buton din faţa lui şi vorbi: 

— Espanol o ingles, senor! 

— Englez, îi răspunse Tyrell. Trebuie să o văd pe doamna Rose 
Cornwall, este ceva urgent. 

— Sunteţi împreună cu poliţia, senor! 

— Cu poliţia? Hawthorne simţi că îngheaţă, dar avu prezenţa 
de spirit să răspundă calm şi ferm: Sigur că da. Sunt de la 
consulatul Statelor Unite, am fost chemat de poliţie. 

— Intraţi, senor. Se auzi un bâzâit şi Tyrell putu să deschidă 
uşa masivă şi să intre în hol. Se întoarse însă imediat spre 
paznic. 

— La ce apartament locuieşte familia Cornwall? 

— Nouă-zero-unu, senor. Toată lumea este sus. 

Toată lumea! Ce dracu'...? Hawthorne traversă holul, spre 
lifturi şi apăsă pe buton continuu, până când una dintre uşi se 
deschise. Etajele se scurgeau încet, parcă interminabil, dar, în 
cele din urmă, ajunse la nouă. Se năpusti pe culoar, dar se opri 
brusc, la vederea mulţimii şi a luminii blitzurilor care funcționau 
continuu dincolo de o uşă deschisă, la mai puţin de şase metri de 
el, trimițând reflexii în afară. O porni spre oamenii din faţa lui, 
remarcând că majoritatea lor, fie că erau bărbaţi fie că erau 
femei, purtau uniforme de poliţişti. Brusc din apartament ieşi un 
bărbat corpolent, în costum gri şi cu cravată albastră, care-şi croi 
drum printre cei din dreptul uşii, răsfoindu-şi notesul. Îi aruncă în 
treacăt o privire lui Tyrell, apoi se uită din nou la el, de data asta 
atent şi evident deranjat de ceva. Era detectivul cu care se 
întâlnise şi la aeroport, cu mai puţin de opt ore în urmă. 

— Ah, senor, văd că nici unul dintre noi n-a prea avut timp să 
doarmă între aceste două tragedii. Soţul a fost omorât aseară, 
soţia în dimineaţa asta, iar dumneata, care nu-i cunoşteai pe nici 
unul dintre ei, apari întâmplător în ambele locuri. 

— Termină cu chestiile astea, locotenente, n-am vreme de 
rahaturi. Ce s-a întâmplat? 

— Se pare că familia asta te interesează în mod deosebit. 
Poate că vrei să negi că eşti implicat. 

— Ah, sigur, îi termin pe amândoi şi după aia îmi fac apariţia la 
momentul cel mai oportun la locul faptei. Deştept aş mai fi! 
Haide, spune-mi ce s-a întâmplat! 

— Dar vă rog, senor, sunteţi invitatul meu, spuse detectivul, 
conducându-l pe Hawthorne printre poliţiştii din faţa uşii şi 
intrând în sufrageria apartamentului. Totul era vraişte în cameră, 
mobila era răsturnată, peste tot cioburi de sticlă şi de porțelan, 

dar nu se vedeau urme de sânge, nici vreun cadavru. 

— Asta e scena terminării, exact aşa cum vă şi aşteptaţi să fie, 
n-am dreptate, senor! 

— Unde e cadavrul? 

— Nu ştiţi? 

— De unde să ştiu? 

— Poate că numai dumneavoastră puteţi răspunde la 
întrebarea asta. Azi-noapte eraţi chiar în cămara bucătăriei, 
acolo unde a fost găsit cadavrul controlorului, soţul doamnei. 

— Eram acolo pentru că cineva ţipa într-una că îl găsise! 

— lar acum iată-vă şi aici. Ce este asta? 

— Este o problemă confidențială... Nu ne putem permite să o 
vedem apărând în toate ziarele de aici. 

— Nu vă puteţi permite? Dar pot să ştiu cine sunteţi voi! 

— Spune-mi ce s-a întâmplat şi poate că o să-ţi răspund. 

— Deci tu îmi ordoni ce să fac, americano! 

— Este doar o rugăminte. Trebuie să ştiu. 

— Atunci să-ţi facem jocul, domnule deştept. Detectivul îl 
conduse pe Tyrell printre poliţiştii îngenuncheaţi pe podea sau 
aplecaţi deasupra mobilelor, care ridicau amprente, până pe 
balcon. Uşile glisante erau deschise, prelata care acoperea 
laturile de la podea până-n tavan era despicată, ca şi cum ar fi 
fost tăiată cu un cuţit mare şi foarte ascuţit. 

— Pe aici a fost împinsă femeia, pentru a-şi găsi moartea cu 
nouă etaje mai jos. Nu vă e nimic familiar, senor? 

— Despre ce tot vorbeşti? 

— Puneţi-i cătuşele! le ordonă detectivul poliţiştilor din spatele 
lui Hawthorne. 

— Eşti principalul meu suspect şi trebuie să-mi apăr şi eu 
reputaţia mea. 


Trei ore şi douăzeci şi două de minute mai târziu, după ce se 
certase şi urlase cât putuse la detectivul încăpățânat şi plin de 
sine, Tyrell obţinu permisiunea să dea acel unic telefon la care 
avea, conform legii, tot dreptul. Sună la Washington şi la treizeci 
şi opt de secunde după ce închise un subofițer de poliţie îl elibera 
din arest, cerându-şi scuze în numele superiorilor săi. Hawthorne 
nu ştia unde mai era Cadillac-ul lui Alfred Simon, aşa că luă un 
taxi şi se întoarse imediat la hotel. 

— Unde ai fost? îl întrebă Cathy. 

— Am închiriat o maşină şi mă pregăteam să plec să te caut! 
adăugă Poole. 

— Am fost la închisoare, le răspunse calm Hawthorne, 
întinzându-se pe canapea. Cum v-aţi descurcat cu Simon? 

— Au fost oarecari dificultăţi, îi răspunse Nielsen. In primul 
rând, spre dezamăgirea ta, domnul Simon avea, într-adevăr, 
impresia că aş fi o achiziţie acceptabilă pentru prăvălia lui - ceea 
ce e mai degrabă un compliment faţă de ce mi-ai zis tu. 

— Mea culpa! 

— L-am dus la bază şi am turnat în el o găleată de cafea, 
continuă Cathy. Dar, sinceră să fiu, nu cred c-a avut vreun efect, 
pentru că, în timp ce-l duceam într-un scaun pe rotile spre avion, 
a continuat să-mi facă avansuri. 

— Are tot dreptul. Este doar un erou. 

— Drepturi la mine? 

— N-am spus asta, am spus doar că are dreptul să încerce. 

— Ce mai facem acum? 

— Cât e ceasul? 

— Trei fără douăsprezece minute, îi răspunse Cathy, privindu-l 
atentă. 

— Atunci mai avem douăsprezece minute până când vom afla 
ce-o să facem, răspunse Hawthorne ridicându-se în picioare, 
dintr-o dată conştient că începuse să transpire... şi că în cameră 
era, totuşi, răcoare. 

Neliniştea lui Tyrell creştea cu fiecare minut şi, pe măsură ce 
în minte i se iveau în mod absolut de necontrolat imagini ale lui 
Dominique-Bajaratt, simţea cum neliniştea se amestecă cu furie. 
Ştiuse că aşa o să se întâmple - doar nu mai făcea nimic, stătea 
şi aştepta. Nu putea decât să se plimbe în sus şi-n jos prin 
cameră, simțindu-se aproape recunoscător faţă de detectivul 
care-l arestase, pentru că cearta şi urletele de la sediul poliţiei îl 
ţinuseră ocupat şi nu-l lăsaseră să se gândească. 

— E trei, Tye, îi spuse Cathy. Vrei să te lăsăm singur? 
Hawthorne se opri din mers şi-i privi pe cei doi ofiţeri de aviaţie, 
mutându-şi ochii de la unul la altul. 

— Nu, spuse el, vreau să rămâneţi, pentru că am încredere în 
voi. 

— Şi pentru că ne interesează soarta ta, adăugă Cathy. Asta e 
la fel de important ca şi încrederea. 

— Vă mulţumesc. Tyrell se duse la telefon şi ridică receptorul, 

formând numărul lui NVN. 

— Alo? Vocea din Fairfax, Virginia, era rece, controlată, salutul 
parcă fusese smuls cu forţa, ca şi cum omului i-ar fi displăcut să 
vorbească. 

— Hawthorne la telefon. 

— Aşteaptă, te rog, un moment. Urmară o serie de beep-uri 
scurte, apoi NVN reîncepu să vorbească: 

— Acum putem vorbi liniştiţi, domnule comandant, spuse el pe 
un ton mult mai normal, chiar dacă discuţia noastră nu poate 
incrimina pe nici unul dintre noi. 

— inregistrezi cumva convorbirea? Ce erau sunetele alea? 

— Dimpotrivă, am pus în funcţiune un scrambler. Dacă 
înregistrează cineva, nu va auzi decât nişte mormăituri. Pentru 
siguranţa noastră. 

— Atunci spune ce ai de spus. Despre Amsterdam. 

— Nu totul, pentru că am nevoie de ochii dumitale pentru a 
completa integral povestea. 

— Ce înseamnă asta? 

— Fotografii. De la Amsterdam, în care apare soţia ta, Ingrid 
Johansen Hawthorne, însoţită de trei bărbaţi, în patru locuri 
diferite - Zuiderkerk Zoo, Muzeul Rembrandt, pe o şalupă de pe 
canale şi la o cafenea din Bruxelles. Fiecare fotografie pare să fie 
făcută în toiul unei discuţii aprinse. Sunt convins că unul dintre 
cei trei, dacă nu cumva toți trei, a fost responsabil de moartea ei, 
fie pentru că a compromis-o, fie că a fost chiar autorul crimei. 

— Cine sunt? 

— Nici măcar pe scrambler nu-ţi pot spune. Am spus unul dacă 
nu toţi trei şi adevărul este că n-am identificat decât unul singur. 
Dar sunt convins că dumneata îi poţi identifica şi pe ceilalţi doi. 
Eu nu pot, toate dosarele sunt închise, nu mai pot ajunge la ele. 

— De ce eşti atât de sigur? 

— Pentru că am aflat că erau unii dintre agenţii pe care-i 
coordonai la Amsterdam. 

— inseamnă că poate fi vorba de treizeci-patruzeci de 
oameni... Ziceai că există o legătură cu Valea Baaka... 

— In sensul că Valea Baaka are informatori la Amsterdam, tot 
aşa cum îi are şi la Washington. 

— La Washington? 

— E absolut sigur. 

— Şi strategia abandonată, care ar putea să fie valabilă acum? 

Din câte îmi dau seama, faci legătura cu o anume situaţie 
actuală. j 

— Evident. Îți aduci aminte că acum cinci ani, cu aproximativ 
trei săptămâni înainte de a fi omorâtă soția dumitale, 
Preşedintele trebuia să meargă la o conferință NATO, la vârf, la 
Haga? 

— Da, a fost anulată şi s-a desfăşurat la Toronto, peste o lună. 

— Iți aduci aminte de ce? 

— Sigur. Se aflase că din Valea Baaka fuseseră trimise o 
duzină de grupe de şoc, pentru a-l asasina pe Preşedinte... şi pe 
ceilalţi. 

— Exact. Inclusiv pe primul ministru al Angliei şi pe 
Preşedintele Franţei. 

— Dar unde este legătura? 

— lţi voi explica atunci când vei sosi aici - după ce-i vei 
identifica pe cei doi necunoscuţi. Avionul meu va fi la San Juan, la 
terminalul General Aviation, în jurul orei şase. Vei fi aşteptat... 
Numele meu e Van Nostrand, Nils Van Nostrand. Şi dacă ai vreun 
dubiu în ceea ce mă priveşte, te rog să iei legătura cu Secretarul 
de Stat, cu directorul CIA, sau cu Secretarul Apărării. Să nu le 
spui o vorbă despre cele ce ţi le-am spus. Cred că-ţi vor garanta 
toţi pentru mine. 

— Oamenii ăştia fac parte din artileria grea... 

— lar mie îmi sunt prieteni buni şi tovarăşi, de ani de zile, îl 
întrerupse Van Nostrand. Dacă le vei spune că te-am rugat să ne 
întâlnim pentru a lămuri o problemă legată de misiunea dumitale 
actuală, sunt sigur că te vor sfătui să accepţi. 

— Ceea ce înseamnă că e inutil să-i mai deranjez, remarcă 
Hawthorne. Sunt însoţit de doi colegi, domnule Van Nostrand. 

— Da, ştiu. Doamna maior Nielsen şi locotenentul Poole, care 
ti-au fost puşi la dispoziţie de Patrick AFB. Voi fi încântat să 
călătoriţi împreună, dar nu pot să le permit să asiste la discuţia 
noastră. La câţiva kilometri de aici se află un motel foarte bun, o 
să le rezerv camere acolo, pe socoteala mea, evident. După ce 
veţi ateriza, îi va duce maşina. 

— Cristoase!  explodă brusc Hawthorne. Dacă deţineai 
asemenea informaţii, de ce-ai aşteptat atât până să iei legătura 
cu mine? 

— N-a trecut totuşi prea mult timp, domnule comandant şi 
este evident că abia acum a sosit momentul. 

— La dracu' cine e bărbatul pe care ai reuşit să-l identifici? 
Sunt profesionist. Van Nostrand, am luat masa de nu ştiu câte ori 
cu oameni despre care ştiam că sunt agenţi dubli sau triplii şi mă 
distram minunat! 

— Insişti? 

— Insist! 

— Foarte bine. Este omul pe care l-ai suspectat tot timpul. 
Căpitanul Henry Stevens, actualmente şeful USNI. Van Nostrand 
făcu o pauză apoi reluă: Nu avea încotro. Ori îl omorai dumneata 
pe el, ori o omorau sovieticii pe soția dumitale. Erau amanți de 
mai mulţi ani. Şi el nu o putea lăsa, pur şi simplu, în pace. 


271 


17 


Silueta parcurgea fâşiile de umbră de pe poteca din parcul 
Rock Creek, din Washington, întrerupte din loc în loc de lumina 
felinarelor, care cu greu putea răzbate prin frunzişul bogat al 
coroanelor copacilor. Auzi zgomotul apei în râpa de sub el şi îşi 
dădu seama că se apropie de locul de întâlnire, o bancă aflată 
între două felinare, la distanţă egală de ele, în semiîntuneric, de 
fapt mai mult în întuneric, pentru că cei doi bărbaţi nu-şi puteau 
permite, sub nici o formă, să fie văzuţi împreună. Era un ordin ce 
nu trebuia încălcat niciodată. Pentru că amândoi erau Scorpio. 

Zărindu-şi colegul deja aşezat pe bancă, cu o ţigară aprinsă în 
mână, al cărei tăciune scânteia roşu în noapte, David Ingersol se 
apropie, aruncă o privire în sus şi în jos pe potecă, asigurându-se 
că sunt singuri şi se aşeză. 

— Bună, David, îl salută Scorpio 2, un om corpolent, cu păr 
roşu şi început de chelie, pe a cărui faţă buhăită trona un nas 
mare şi borcănat. 

— Bună seara, Pat. Cam umedă seara asta, nu crezi? 

— Tipii de la buletinul meteo susţin că n-o să plouă, dar 
imbecilii ăia o dau, de obicei, în bară. Aşa că, eu unul, mi-am 
cumpărat o umbrelă, un model stupid, care se pliază în aşa fel 
încât poţi s-o bagi în buzunar. Mă întreb dacă mai foloseşte şi la 
altceva în afară de asta. 

— Eu am uitat să mi-o iau. Am atâtea pe cap. 

— Ştiu, se şi vede. De altfel, au trecut mai bine de trei ani de 
când ne-am întâlnit ultima dată. 

— Acum situaţia e mult mai proastă. 

— De ce? 

— Este o nebunie curată, probabil că ştii despre ce e vorba, 
răspunse Scorpio 3. 

— Nu e treaba mea să fac asemenea aprecieri. Am devenit un 
om destul de bogat executând nişte ordine, nu discutându-le. 

— Poţi împinge asta până la autodistrugere? 

— Haide, Davey, fii serios, doar am ieşit din rândul 
candidaţilor la sanctificare cu ani în urmă, când ne-am vândut 
sufletele Sponsorilor. 

— Nu cred că mă interesează la ora actuală genul ăsta de 
speculaţii filosofice. Mă interesează, mai degrabă, să ne păstrăm 
poziţiile pe care le-am câştigat până acum. Bătrânul ăla bolnav, 
cu minte întortocheată, este acum mort şi, odată cu el, s-a dus şi 
nebunia senilă care a produs mizeria asta... Intreabă-te singur, 
O'Ryan, ce beneficii putem avea noi dintr-un asasinat, un 
asasinat multiplu? 

— Nici unul, în afară de faptul că nu ne-am opus înfăptuirii, 
ceea ce s-ar putea dovedi, până la urmă, un beneficiu destul de 
serios. Să zicem că echivalent cu diferenţa dintre a supravieţui şi 
a fi omorâţi. 

— Doamne, Dumnezeule, cine să facă una ca asta? 

— Maniacii ăia, pe care operaţia în curs îi obsedează. Femeia 
nu e singură, are susţinătorii ei, la fel ca şi Abu Nidal şi tipii lui. 
Poate că grupul ei e ceva mai restrâns, dar nu e mai puţin 
hotărât, sau mai lipsit de resurse. Nu, David, o să facem exact ce 
ne ordonă Scorpio 1 şi, dacă se va întâmpla ca locomotiva să 
deraieze, vom putea să raportăm că noi ne-am îndeplinit 
obligaţiile. Şi nimeni nu va putea, în nici un caz, să ne blameze în 
mod direct pentru asta. 

— Să raportăm...? 

— lisuse. Domnule consilier juridic, să nu mă faci să-mi schimb 
părerea despre tine, spunându-mi că nu te-ai gândit niciodată 
care e locul nostru în schemă. Chiar dacă practica avocaturii nu 
reclamă asemenea gen de analize - ceea ce nu prea cred - eu, 
unul, lucrez în serviciile de informaţii de douăzeci şi şase de ani 
şi cred că pot să recunosc o structură piramidală atunci când îmi 
apare în faţă un tetraedru cât toate zilele. Noi doi suntem cam la 
trei sferturi din înălţime, Scorpio 1 cam la şapte optimi, dar mai 
e, sigur, cineva în vârf, cineva care nu e cunoscut de nici unul 
dintre noi. 

— Sunt perfect conştient care e ierarhia noastră, O'Ryan. Şi 
mai sunt conştient şi de ceva ce tu încă nu ai aflat. 

— Greu de crezut, din moment ce, exceptându-l pe Scorpio 1, 
eu eram principalul om de legătură dintre ;/ padrone şi grupul 
nostru de aici. Sincer să fiu, în calitatea mea de numărul doi, am 
fost ultima persoană cu care a vorbit il padrone înainte de a 
trage obloanele. Mi-a spus-o cu gura lui. 

— Mi-e teamă că a mai avut o convorbire. 

— Da? 

— Vreau să te anunţ că, începând de mâine dimineaţa, eu voi 
deveni Scorpio 1. Mi-e teamă că au găsit de cuviinţă să mă pună 
pe mine deasupra ta. N-ai decât să suni la numărul secret şi vei 
vedea că ajungi la mine. Sper ca dovada asta să te satisfacă. 

Analistul de la CIA privi lung la trăsăturile fine şi totuşi dure, 
ale feţei lui David Ingersol. In cele din urmă vorbi din nou: 

— Nici nu încerc să-mi ascund dezamăgirea, pentru că eu am 
fost mult mai util şi mai valoros decât tine şi sunt mult mai puţin 
cunoscut. Pe de altă parte, tu ai firma aia a ta şi poţi ajunge atât 
de uşor la o groază de oameni, încât, din cauza asta, cred că o 
asemenea decizie era inevitabilă. Dar, ţinând cont de profesia 
mea, dă-mi voie să te previn Davey. Fii atent, fii foarte atent. Eşti 
prea transparent, pentru prea multă lume. 

— Nu mă înţelegi, O'Ryan, asta e tocmai viclenia mea. Sunt 
respectabilitatea întruchipată. 

— Atunci să nu te mai duci vreodată în Porto Rico. 

— Ce? Ingersol se simţea ca şi cum ar fi fost pocnit de un 
camion în plină viteză, pe când se plimba gol puşcă pe Beltway. 
Ce vrei să...? 

— Ştii foarte bine despre ce e vorba. Să zicem că am anticipat 
puţin vestea pe care mi-ai dat-o. Clovnul irlandez ce mănâncă 
prea mult, e prea temperamental şi mai poartă uneori şi şosete 
albe... era evident că va fi abandonat, în favoarea distinsului 
avocat dat în mă-sa, care are toate relaţiile posibile. Doar e 
membru în /vy League, tatăl lui a fost judecător la Curtea 
Supremă, familia este veche şi a făcut totdeauna parte din 
cluburile cele mai selecte - asta să facă din tine Scorpio 1? Chiar 
crezi că pot accepta una ca asta?... // padrone ştia prea bine că 
practic eu conduceam treburile aici şi nu pot crede că dispoziţia 
asta vine de la el. Tu n-ai nici pe departe accesul pe care-l am eu 
la informaţii privind situaţia internaţională. 

— De ce ai pomenit de Porto Rico? întrebă Ingersol îngrozit, 
părând să nu fi auzit ditiramba lui Scorpio 2. 

— Am mărturii - nu le am decât ev, nimeni altcineva - ale 
târfelor din bordelul ăla, de pe Caile del Ochio, din vechiul San 
Juan. 

— Am mers acolo pentru că mi-a ordonat Scorpio 1! Îi 
verificam pe pilot! 

— Ca să zic aşa, ai mers cam prea departe, Scorpio 3! Într-o 
seară ţi-ai pierdut chiar cunoştinţa... 

— Doar un moment, mai puţin de un minut şi nu s-a întâmplat 
absolut nimic! Banii, portofelul, toate erau intacte! Eram prea 
obosit! 

— Are vreo importanţă? Eu am însă o droaie de fotografii, 
făcute în Caile del Ochio de oamenii mei personali, care nu au 
nici o legătură cu mica noastră confrerie de aici. 

Ingersol dădea din cap lateral, cu mişcări încete, respirând 
adânc şi aparent uşurat, ca orice avocat ce recunoaşte realitatea 
propriei înfrângeri când aceasta îi apare în faţă. 

— De fapt ce vrei tu, Patrick? 

— Controlul. Sunt mult mai bine pregătit decât tine pentru 
asta. Tot ce ştii tu ai învăţat de la mine. lar eu sunt în cercul 
operaţiei Litt/e Girl Blood, pe când tu nu eşti. 

— Nu se mai poate face nimic, numele meu a fost, deja, 
înaintat mai sus. 

— Dar, pentru numele lui Dumnezeu, poţi să-ţi păstrezi liniştit 
titlul, nu-mi pasă mie de aşa ceva. Dacă aş râvni la asta, tu ar 
trebui să dispari şi asta i-ar face pe oameni să-şi pună prea multe 
întrebări. Nu, tu eşti şi rămâi Scorpio 1 până îţi va veni şi ţie 
vremea, dar sforile le trag eu, e mai bine aşa pentru toată lumea. 
N-o să fie prea dificil pentru tine, te voi ţine la curent cu absolut 
totul. 

— Eşti foarte generos, spuse sarcastic avocatul. 

— Nu, e o necesitate. Nu sunt un om generos, dar sunt 
maleabil, nu e ăsta termenul clasic? De exemplu, sunt de acord 
cu tine că nebunia de acum trebuie abandonată. Nu poate duce 
decât la acel gen de haos în care toată lumea nu are decât de 
pierdut. Se vor face asemenea anchete, încât fiecare piatră va fi 
luată de la locul ei, întoarsă cu faţa-n jos şi examinată la 
microscop. Nu ne putem permite una ca asta. 

— Dar, după cum spuneai chiar tu, nu putem îndrăzni să /e 
stăm în drum. lar dacă /; se va întâmpla ceva dubios, noi vom fi 
cei dintâi suspecți şi nu-mi doresc prea mult să mă trezesc cu un 
cuţit din Valea Baaka în gât. 

— Atunci trebuie să facem totul cu deosebită grijă, astfel încât 
tot meritul să revină eficientelor noastre servicii de informaţii. 

— Totuşi, s-ar putea să descopere totul şi singuri. 

— Nu prea cred că ţi-ar place una ca asta, Davey-boy. Dar nu 
se va întâmpla aşa ceva, o să am eu grijă să-i trimit după ţigări 
atunci când e cazul, chiar dacă îmi voi cere scuze-n gura mare 

după aceea. Ai idee unde e femeia aia acum? 

— Nu ştie nimeni. Ea şi tânărul lituanian au dispărut, pot fi 
oriunde. 

— Eu le-am aranjat intrarea în ţară, au sosit prin Fort 
Lauderdale şi de acolo s-au dus la West Palm Beach. Conform 
celor raportate de Scorpio 22, ultima dată au fost văzuţi locuind 
într-un motel oarecare, după aceea s-au evaporat. 

— Ar putea fi oriunde, repetă Ingersol. Nu ştim nici unde sunt, 
nici cum arată, n-avem semnalmente, nici fotografii... 

— Noi avem nişte fotografii ale ei, ni le-au trimis cei de la MI 6 
şi de la Deuxieme, dar nu ne pot fi de nici un folos. Poate fi vorba 
la fel de bine de o aceeaşi persoană, sau de trei femei diferite. 
Ţinând cont de talentul de deghizare pe care-l reclamă o 
asemenea performanţă, orice asemenea informaţii sunt inutile. 

— Deci, după cum spuneai, au dispărut. Nici măcar nu mai 
ştim dacă sunt împreună sau separat, sau care este rolul 
tânărului în povestea asta. 

— Rolul lui e dublu, o combinaţie de gorilă - un paznic 
personal orb, care execută ce i se ordonă - şi de companion 
absolut necesar. 

— Nu înţeleg. 

— Din cele ce şi le amintesc vameşii de la Marsilia, este un 
puşti foarte solid, care probabil nu ştie nici să scrie, nici să 
citească, dar care părea să aibă suficientă forţă să rupă un om în 
două, dacă i s-ar fi ordonat s-o facă. 

— Şi ce înseamnă un companion absolut necesar? 

— Psihologii noştri, pe baza datelor trimise de la Mossad, de la 
Paris şi de la Londra, au schiţat un portret al femeii. O droaie de 
aiureli d-ale lor, dar mai sunt şi nişte chestii de mult bun-simt... 
Ca majoritatea fanaticilor, această Bajaratt face totul la modul 
excesiv, acţiunile ei au totdeauna un caracter extrem - psihologii 
numeau asta absența unui control emoţional - ca un fel de 
justificare a hotărârilor ei. Portretul sugerează că tipa este foarte 
activă din punct de vedere sexual, aproape nimfomană, dar, în 
acelaşi timp, este prea precaută ca să sară din pat în pat, în 
afara cazurilor când face asta pentru un scop anume. Deci tipa 
are nevoie de un mascul la-ndemână, pe care să-l poată 
controla. 

— Dar au dispărut. Ar putea fi oriunde, ar putea avea orice 
identitate şi se pot apropia de ţinta lor cu fiecare clipă. Ce putem 

face noi? Ar putea fi nişte simpli turişti care vizitează Casa Albă, 
nişte protestatari care demonstrează în faţa ei, sau s-ar putea 
ascunde pe una dintre aleile laterale, cu un sac de grenade lângă 
ei. 

— Vizitele la Casa Albă au fost suspendate - din cauza unor 
reparaţii la interioare - iar cavalcadele prezidenţiale motorizate 
au fost complet anulate. Ambele măsuri nu erau necesare, 
pentru că ceea ce sugerezi tu nu e-n stilul lui Bajaratt. Tactica ei 
este să fie mai deşteaptă decât opozanţii ei şi să lovească atunci 
când îi convine şi este sigură de rezultat, nu să iasă la bătaie cu 
pistolul în mână şi să rişte să fie măcelărită fără nici un rost. Aşa 
a făcut din copilărie. 

— Din copilărie? 

— Astea sunt informaţii la care eu am acces şi tu nu ai, Davey- 
boy. Şi de aceea eu voi fi Scorpio 1 în toate privinţele, cu 
excepţia numelui. 

— Dar ce putem noi să facem? repetă Ingersol. 

— Aşteptăm. Inainte de a da lovitura, ea va trebui să ia 
legătura cu tine, Scorpio 1, dacă nu pentru altceva, măcar pentru 
a-şi asigura retragerea, în caz că va supravieţui tentativei. 

— Şi dacă îşi ia măsuri de una singură în sensul ăsta? 

— In meseria ei şi într-un fel şi în a mea, nimeni nu riscă să se 
bizuie pe o singură alternativă în asemenea circumstanţe. Asta 
se pare că e încă unul dintre lucrurile pe care nu le ştii, Scorpio 
3. Am avut agenţi care au fost în stare chiar să ia legătura cu 
celelalte trei servicii paralele ale noastre, ca să fie siguri că îi 
ajută cineva în cazul în care eu n-aş fi ajuns la timp la ei. 
Procedura este standard. Crede-mă, loialitatea este un rahat de 
paradă, numai pentru ochii lumii, nimeni nu se gândeşte decât la 
propria supravieţuire. 

— Deci tu crezi că ea mă va suna? 

— Dacă are ceva minte în capul ăla al ei şi, din câte ştiu, are 
creier, nu glumă, o să te sune... Sigur. 


Amaya Bajaratt mergea destinsă prin holul hotelului, cu ţinuta 
adecvată a contesei de patruzeci de ani pe care o întruchipa, 
când se opri brusc, simţindu-şi tot corpul ca paralizat. Bărbatul 
blond de la recepţie - părul era de fapt vopsit, oxigenat - era un 
agent secret al Mossad-ului, care mai demult era brunet şi pe 
care ea îl cunoscuse la Haifa, se culcase cu el la Haifa! Işi reveni 

rapid din şoc, se adună şi se grăbi spre lifturi, hotărându-se 
instantaneu pentru ceea ce era evident că aveau de făcut în 
continuare. Ea şi Nicolo trebuiau să se mute imediat - dar unde? 
Şi ce explicaţii o să dea? Primea atât de multe telefoane la hotel, 
de la oameni importanţi, membri ai Senatului şi ai Camerei 
Reprezentanţilor, tot felul de politicieni atraşi de momeala pe 
care le-o aruncase, mai ales acel senator de Michigan, Nesbitt, 
omul care o putea ajuta să-şi atingă scopul, acea întâlnire cu 
Preşedintele SUA, întâlnirea ei supremă. Istoria de la Rastenburg 
revizuită, iar ea va avea grijă să aibă mult mai mult succes decât 
generalii disperaţi ce i se opuneau lui Adolf Hitler... Gata. Trebuia 
să părăsească imediat hotelul! Se năpusti în ascensor şi apăsă 
butonul corespunzător etajului la care era apartamentul lor. 

— Nu-i aşa că este foarte frumoasă, Cabi? strigă Nicolo. Stătea 
în faţa televizorului, în sufragerie şi se uita la reluarea unui 
episod din serialul western în care juca Angel Capell. Acum o oră 
am vorbit cu ea şi acum uite-o în faţa mea. Aproape să nu-ţi vină 
să crezi! 

— Basta, Nico! Nu uita că pe ea o interesează // barone- 
cadetto di Ravello, nu un derbedeu de pe docurile din Portiei! 

— De ce vrei să mă răneşti, signora! o întrebă Nicolo, privind-o 
ţintă, evident supărat. Spuneai că nu e nimic rău dacă am 
anumite sentimente faţă de Angelina. 

— Nu mai e cazul. Ne mutăm! 

— De ce? 

— Pentru că aşa vreau eu, prostânacule, replică Bajaratt, 
ducându-se la măsuţa unde era telefonul. lmpachetează, Nicolo! 
Imediat! Bajaratt formă numărul ce i se întipărise definitiv în 
memoria ei extraordinară. Nu va fi decât o singură convorbire, 
deci putea să folosească telefonul din cameră. 

— Alo? răspunse vocea din Fairfax, Virginia. 

— Eu sunt, trebuie să-mi găsesc un adăpost, nu la acest hotel 
şi nici în Washington. 

— Imposibil, nu te pot primi aici, nu în seara asta. 

— iți ordon în numele lui // padrone şi în numele tuturor 
prietenilor lui din Valea Baaka, de la Palermo şi de la Roma! O să 
te urmărească toţi, până la moarte, dacă mă refuzi! 

Linişte. In cele din urmă: 

— O să trimit o maşină după tine, dar nu ne vom putea vedea. 
Nu în seara asta. 


278 


— N-are nici o importanţă. Îmi trebuie un număr de telefon. 
Aştept mai multe convorbiri şi trebuie să le transfer undeva. 

— O să staţi în cea mai izolată casă de oaspeţi de pe domeniu 
şi fiecare dintre ele are propriul ei telefon. Când vei ajunge aici, 
poţi suna la hotel şi poţi să le dai atunci numărul. Convorbirile 
vor fi retransmise undeva în statul Utah şi apoi aici, via satelit, 
aşa că nu trebuie să-ţi faci probleme cu securitatea. 

— Grazie. 

— Per cento anni, signora. Dar trebuie să te previn, de mâine 
vei fi singură aici. 

— Perche? 

— Pentru că voi pleca şi nu am de gând să-ți spun când şi 
unde. Vei fi o prietenă a mea din Europa, care aşteaptă să iau 
legătura cu ea în curând, în orice moment. Vei putea folosi tot 
numărul ăsta ca să iei legătura cu succesorul meu. 

— Am înţeles. O să mai dai vreun semn de viaţă? 

— Nu. Niciodată. 


Gulfstream-ul trecu linia coastei Statelor Unite la est de 
Chesapeake Bay, în dreptul Capului Charles, din Maryland. 

— Nu mai avem mai mult de cincisprezece minute, le spuse 
pilotul. 

— Ceva mai mult, îl întrerupse copilotul, studiind harta pe care 
calculatorul de bord o proiectase pe display-ul din faţa lui. Avem 
un front atmosferic destul de puternic drept în faţă, va trebui să-l 
ocolim pe la nord şi pe deasupra. 

— Chiar puteţi ateriza cu obuzul ăsta pe o proprietate 
particulară? întrebă Poole. Aveţi nevoie de o pistă de peste o mie 
de metri... 

Pilotul îi aruncă o privire curioasă lui Poole, care era îmbrăcat 
în haine civile. 

— Sunteţi pilot, domnule? 

— Am şi eu câteva ore de zbor, nu atâtea câte aveţi voi, dar 
destule ca să ştiu că drăcia asta nu poate ateriza într-un câmp cu 
varză. 

— Acolo unde mergem nu vom folosi grădina de legume, sir, 
avem la dispoziţie o bandă de asfalt de peste o mie trei sute de 
metri, cu turnul de control propriu, de fapt un fel de cabană de 
sticlă lângă pistă. Am făcut câteva exerciţii de dimineaţă şi, dați- 
mi voie să vă spun, la domnul Van Nostrand totul este pus la 

punct clasa-ntâi. 

— Aşa s-ar zice, spuse Hawthorne de pe unul din scaunele din 
spate, deranjat vizibil de conversaţie. 

— Te simţi bine, Tye? îl întrebă Cathy. 

— Da. Vreau doar să mă văd ajuns cât mai repede. Douăzeci şi 
unu de minute mai târziu avionul înconjura imensa proprietate 
din Virginia, cufundată în semiîntuneric. Jos se vedea clar pista 
mărginită de lumini de culoare gălbuie - avea peste un kilometru 
şi jumătate. Pilotul ateriză şi apoi trase avionul lângă limuzina 
care aştepta şi lângă care se putea vedea o maşină mică, fără 
caroserie, un bugy de genul celor folosite pe terenurile de golf. 

Când coborâră din avion, cei trei pasageri fură întâmpinați de 
doi oameni, unul într-o uniformă neagră, cu şapcă cu cozoroc pe 
cap, celălalt cu capul gol, îmbrăcat cu o jachetă sport şi o 
pereche de jeanşi. Amândoi stăteau la vedere, în faţa luminilor 
pistei. 

— Domnul comandant Hawthorne? întrebă cel cu capul gol, 
adresându-i-se lui Tyrell. Vă voi conduce cu maşina cea mică la 
clădirea principală, e la câteva sute de metri de aici. 

— Bine. Mulţumesc. 

— lar doamna şi domnul vor veni cu mine, spuse şoferul în 
uniformă. Camerele dumneavoastră au fost deja rezervate, 
sunteţi aşteptaţi la motelul Shenandoah Lodge. Este la numai 
zece minute de aici. Vreţi să vă urcați, vă rog, în maşină? 

— Da, desigur, răspunse Cathy. 

— Frumoasă limuzină! spuse Poole. 

— Vin şi eu ceva mai târziu, adăugă Hawthorne. Bărbatul cu 
capul gol se opri şi se uită la Tyrell. 

— Dumneavoastră veţi fi găzduit în clădirea principală de aici, 
sir. V-am pregătit toate cele necesare. 

— Drăguţ din partea domnului Van Nostrand, dar am alt 
program după întâlnirea noastră. 

— Va fi foarte dezamăgit şi sunt sigur că va insista să 
rămâneţi, domnule comandant, adăugă şoferul, deschizând uşa 
maşinii în faţa lui Cathy şi a lui Poole. Bucătăreasa a pregătit o 
cină teribilă. Ştiu foarte bine, e chiar soţia mea. 

— Vă rog să-i transmiteţi scuzele mele... 

— Doamne, am uitat complet ce înseamnă bunele maniere! 
exclamă Poole, răsucindu-se cu spatele la maşină şi privind spre 
avion. 

— Ce-ai uitat? îl întrebă Cathy, aplecându-se în faţă în 
interiorul maşinii. 

— Dumneata şi domnul comandant le-aţi spus la revedere 
piloților, dar eu nu. Şi au fost atât de drăguţi, mi-au arătat cum 
funcţionează toate aparatele de la bord... 

— Ce...? 

— Mă întorc imediat! Locotenentul o luă la fugă spre avion. 
Schimbă câteva cuvinte cu piloţii, care erau încă în carlingă, cu 
lumina aprinsă, dădu mâna cu ei şi apoi o porni repede înapoi 
spre maşină, în timp ce Hawthorne se urca în bugy, privindu-l 
curios pe tânărul ofiţer de aviaţie. Poole nu numai că le spusese 
la revedere piloților înainte de a cobori, o făcuse chiar cu multă 
efuziune. 

— Aşa, acum mă simt mult mai bine. Tata îmi spunea tot 
timpul că trebuie să fiu politicos şi că trebuie să mulţumesc 
totdeauna oamenilor care mă tratează cu bunăvoință, mai ales 
dacă sunt străini. Hai să mergem, domnule. Abia aştept să fac un 
duş. N-am mai făcut unul de zile-ntregi! Mama mi-ar trage 
zdravăn la fund, dacă m-ar vedea în halul ăsta... Vă aşteptăm, 
domnule comandant! Locotenentul se urcă în limuzină. Tyrell se 
încruntă, iar maşinuţa porni printre lumini, peste pajiştea 
imensă, direct spre casă. 


Cadillac-ul se depărta de pistă şi intră pe un drum şerpuit 
care, brusc, deveni drept ca o sfoară bine întinsă, care părea să-i 
tragă spre nişte felinare ce se vedeau în depărtare, în lumina 
cărora putea fi observată şi o gheretă de pază, pe stânga. Apăru 
şi o a doua limuzină, tocmai intrase şi, în câteva secunde, trecu 
pe lângă ei ca fulgerul, fără să-i poată zări pe ocupanţi. Brusc, 
Jackson Poole sări de pe bancheta din spate pe strapontina 
laterală şi, spre uimirea lui Cathy, era cu pistolul în mână. 

— Zău, domnule şofer, trebuie să oprim! Poţi să-ţi imaginezi, 
am mai uitat ceva! 

— Ce anume, sir? întrebă şoferul, surprins. 

— Pe domnul comandant Hawthorne, dobitocule! Ţeava 
pistolului era deja apăsată bine pe tâmpla dreaptă a şoferului 
îngrozit. Întoarce mastodontul ăsta şi stinge luminile! 

— Jackson! urlă Cathy la el. Ce faci? 

— Totul e o capcană, Cathy. Am spus-o şi o spun din nou - 
întoarce ticălosule sau îţi zbor creierii pe fereastră. Limuzina făcu 

un viraj în U, cam nesigur, trecând prin iarbă în timp ce şoferul 
se întinse spre dreapta lui - spre un buton roşu de alarmă! Dar 
nu apucă să-l mai atingă, pentru că pistolul lui Poole îl pocni 
îndesat în ceafă. Omul îşi pierdu pe loc cunoştinţa şi locotenentul 
îl împinse de pe locul lui, se întinse, apucă volanul şi încercă să 
conducă limuzina prin întuneric, în timp ce căuta disperat frâna 
de mână. Reuşiră să se oprească sub ramurile unui pin, la mai 
puţin de doi metri de trunchiul solid al copacului. Poole îşi dădu 
capul pe spate şi respiră adânc. 

— Cred că e cazul să spui ceva, zise Cathy Nielsen, zguduită 
bine pe bancheta din spate. Jackson, vrei să spui că omul ăsta, 
care i-a zis lui Tye să se intereseze de el la Secretarul de Stat, la 
Secretarul Apărării şi la directorul CIA, nu este doar un mincinos, 
ci ceva mult mai rău? 

— Dacă greşesc, o să-mi cer scuze, o să-mi dau demisia din 
armată şi o să mă duc la surioara mea din California, să mă 
îmbogăţesc. 

— Asta nu e o explicaţie, locotenent! Să aud ce ai de spus! 

— M-am întors la piloţii ăia... 

— Evident, minţindu-ne că nu le-ai spus la revedere, când te- 
am auzit cu urechile mele cum ai făcut-o şi după aia ai început 
să o iei razna, spunând că n-ai mai făcut un duş de zile-ntregi, 
când ai stat trei sferturi de oră - acum nici cinci ore - sub duş, la 
San Juan. 

— Sper că Tye a înţeles... 

— Ce să înţeleagă? 

— Că e o capcană. Cei doi piloţi nu sunt cei pe care-i foloseşte 
Van Nostrand de obicei, îi explică el. Aia sunt în concediu. Sper 
că-ţi aduci aminte că ziceau că, de dimineaţă, au făcut câteva 
aterizări de probă? 

— Şi? E vară. Vara oamenii pleacă în concediu! 

— Ce facem noi, când vrem ca o anumită parte a unei operaţii 
să fie absolut secretă? 

— Inlocuim tot personalul de legătură, normal. De obicei 
împrumutăm oameni de la altă bază. Şi? 

— Care nu au voie să se întâlnească cu nimeni, corect? 

— Evident! 

— Atunci încearcă să judeci ce o să-ţi spun acum, Cathy. Piloții 
tocmai cereau aprobarea pentru un plan de zbor spre aeroportul 
internaţional Douglass, de la Charlotte, Carolina de Nord, avionul 

urmând a fi întâmpinat de o escortă guvernamentală într-o zonă 
de maximă securitate. La bord se presupune că va fi un singur 
pasager, cu viză diplomatică emisă de Departamentul de Stat. 
Sunt convins că piloţii ăia doi n-au mai avut niciodată de-a face 
cu nişte chestii de nivelul ăsta. Erau cam nervoşi şi am impresia 
că tocmai pentru că nu sunt chiar nişte îngeri. 

— Jackson, ce vrei să spui, de fapt? 

— Mi-au spus că pasagerul lor va fi însuşi Van Nostrand şi că 
trebuie să decoleze în aproximativ o oră. 

— Intr-o oră...? 

— Nu rămâne prea mult timp pentru o cină copioasă şi o 
întâlnire dată dracului de importantă, nu-i aşa? Am impresia că 
ăia doi sunt nişte vagabonzi, se ocupă probabil chiar şi cu 
paraşutări de droguri şi se mută din slujbă în slujbă. 

— Dar păreau aşa de cumsecade... 

— Eşti crescută la ţară, Cathy, nu la New Orleans, ca mine. La 
noi ţi se poate cânta tatăl nostru pe trei voci în timp ce eşti jefuit 
- nu că eu aş fi făcut aşa ceva... 

— Şi acum ce facem? 

— Nu-mi place să fiu pesimist, dar mai ai arma lui Tyrell? 

— Nu şi-a fixat-o la gleznă. 

— Să vedem cum stă şoferul - Cristoase, are două! Unul mare 
şi unul mic, aproape o jucărie... Poftim, ia-l tu pe ăsta mare, pe 
cel mic o să mi-l pun în buzunar. Tu o să rămâi în maşină, dacă 
se apropie cineva nu te mai obosi să pui întrebări, trage fără 
ezitare. Şi dacă ticălosul ăsta începe să mişte, mai dă-i una, să 
stea cuminte! 

— Rahat, nu rămân aici, vin cu tine! 

— Nu cred că e bine, doamnă maior. 

— Poole, îţi ordon, aşa că fii cuminte! 

— Există un articol în Regulamentul Forţelor Aeriene... 

— Poţi să-l uiţi! Unde te duci tu, vin şi eu! Ce facem cu şoferul? 

— Ajută-mă! Jackson îl trase afară din maşină şi-l târî pe iarbă, 
până lângă trunchiul pinului. Scoate-i hainele, mai întâi pantofii, 
continuă el, iar Cathy se grăbi să se execute. Acum pantalonii, 
adăugă Poole, ajungând lângă pin, unde se opri. Haina şi cămaşa 
o să i le scot eu... Lasă-i chiloţii, îi scot tot eu, la urmă. 

Un minut mai târziu corpul încă inert, gol puşcă, al şoferului 
era legat bine de copac cu fâşii din hainele lui, cu un căluş în 
gură şi fără nimic ce i-ar fi putut ocroti pudoarea pe el. 

Locotenentul îl mai pocni o dată în ceafă, de data asta cu mâna 
goală, trupul tremură spasmodic, apoi rămase nemişcat. 

— Nu cumva l-ai omorât? întrebă Cathy, strâmbându-se. 

— Dacă mai stăm cinci secunde, s-ar putea s-o fac. Ticălosul, 
ăsta avea de gând să ne omoare el pe noi, o să ţi-o demonstrez 
imediat, Cathy. 

— Ce tot spui? 

— Hai înapoi în maşină, are telefon. Sunt convins că am 
dreptate. 

Poole porni motorul, punând în funcţiune şi telefonul celular, 
apoi ridică receptorul şi sună la informaţii, de unde ceru numărul 
motelului Shenandoah Lodge. 

— Convorbire urgentă de la Patrick AFB, spuse el pe un ton 
monoton-oficial. Vă rog să-mi faceţi legătura cu maior Catherine 
Nielsen sau cu locotenent A. J. Poole. Repet, este o convorbire 
urgentă. 

— Da, sir - da, sir, răspunse, copleşit, centralistul de la motel. 
Verific imediat pe calculatorul cu evidenţa camerelor. Tăcere; 
treizeci şi una de secunde mai târziu centralistul reveni, uşurat: 
Nu am găsit pe nimeni cu numele ce ni le-aţi dat, nici unul dintre 
ele, sir. 

— Mai vrei ceva, doamnă maior? Locotenentul puse receptorul 
în furcă. Ticălosul trebuia să ne omoare înainte de a ajunge 
acolo. Şi, probabil că peste vreo zece ani, ne-ar fi apărut 
cadavrele într-una din mlaştinile astea, pentru care e renumită 
Virginia. 

— Trebuie să-l găsim pe Hawthorne! 

— De data asta ai nimerit-o! răspunse Poole. 


Hawthorne fusese condus în uriaşa bibliotecă a lui Nils Van 
Nostrand. Refuzase băutura oferită de însoţitorul lui care, după 
ce intraseră în încăpere, se oprise în faţa unui bar sofisticat, 
făcut din cristal. 

— Mulţumesc, nu beau decât vin alb, spuse Tyrell. Cu cât mai 
ieftin, cu atât mai bine şi oricum, foarte puţin. 

— Avem un Pouil/ly-Fume excelent, sir. 

— Cred că stomacul meu s-ar revolta. E obişnuit cu marfă mult 
mai ordinară. 

— Cum doriţi, domnule comandant. Mi-e teamă însă că trebuie 
să vă rog să renunţaţi la pistolul pe care-l aveţi fixat pe piciorul 

dumneavoastră drept. 

— Poftim... ] 

— Vă rog, sir, îi răspunse omul ce-l însoţise, scoţându-şi din 
ureche o cască miniaturală. De la intrare până aici aţi trecut prin 
faţa a patru scanere cu raze X şi arma a fost văzută pe toate 
patru. Vă rog să o scoateţi. 

— Nu-i decât un vechi obicei inofensiv, se lamentă Hawthorne 
ca un copil prins asupra faptului, aşezându-se pe primul scaun 
ce-i veni la-ndemână şi ridicându-şi cracul drept al pantalonilor. 
Aş fi făcut la fel chiar dacă m-aş fi dus la o întâlnire cu Papa de la 
Roma! Desfăcu banda Velcro, luă pistolul şi-i făcu vânt pe podea. 
Satisfăcut? 

— Vă mulţumesc, sir. Domnul Van Nostrand trebuie să vină 
imediat. 

— Deci dumneata eşti responsabilul cu securitatea? 

— Patronul meu este un om precaut. 

— Probabil că are o mulţime de duşmani. 

— Dimpotrivă, nu cunosc nici unul. Dar este un om foarte 
bogat şi, în calitate de şef al securităţii pe acest domeniu, eu 
insist să fie respectate anumite proceduri, mai ales când vin în 
vizită oameni pe care nu-i cunoaşte. Ca fost ofiţer de informaţii, 
sunt sigur că mă înţelegeţi. 

— Evident. Ai lucrat la G2, în armată? 

— Nu, la Serviciul Secret, eram detaşat la Casa Albă. 
Preşedintele nu a fost prea mulţumit când am plecat, dar, în cele 
din urmă, a înţeles că un bărbat căsătorit, cu patru copii, are 
nişte necesităţi financiare ceva mai mari, pe care nu şi le poate 
satisface ca funcţionar public sau ca ofiţer. 

— Normal, se vede că-ţi cunoşti meseria! 

— Ştiu. lar când va sosi domnul Van Nostrand, voi aştepta în 
faţa uşii. 

— Uite ce e, domnule Serviciu” Secret. Am fost chemat aici de 
şeful tău, nu m-am invitat singur. 

— Ce fel de musafir e acela ce-şi prinde pe picior un Walter 
PK? Dacă nu greşesc, e arma favorită a oamenilor periculoşi. 

— Ţi-am spus, e un obicei. 

— Nu şi aici, domnule comandant. Se aplecă şi ridică pistolul 
de pe podea. 

Uşa se deschise şi Nils Van Nostrand intră în încăpere, o 
siluetă impozantă, într-o dispoziţie extrem de jovială. 

— Bună seara, domnule Hawthorne, spuse el, apropiindu-se de 
Tyrell şi întinzându-i mâna. lartă-mă că nu te-am întâmpinat 
personal, vorbeam la telefon cu unul dintre cei cu care ţi-am 
spus că poţi lua legătura ca să mă verifici, cu Secretarul de 
Stat... Am impresia că recunosc croiala jachetei dumitale. 
Safaries, Johannesburg. Marfă excelentă. 

— Imi pare rău. 7ony's Tropic Shop aeroportul San Juan. 

— O imitație al naibii de reuşită, poţi să fii convins, am învârtit 
un timp nişte afaceri cu confecţii de lux. Tot secretul la jachetele 
bărbăteşti stă în buzunare, bărbaţilor le place să aibă o mulţime. 
Incă o dată, te rog să mă scuzi că nu te-am întâmpinat pe pistă. 

— Nu e nici o problemă, omul dumneavoastră a utilizat din 
plin momentul, spuse Hawthorne privindu-l fascinat pe Van 
Nostrand. Un tip înalt... cu păr cărunt şi foarte rasat... ca într-o 
reclamă de modă pentru bogătaşi. Aveţi un serviciu de securitate 
foarte bun. 

— Ah, Brian? Van Nostrand râse fără zgomot, privind cu 
bunăvoința la şeful pazei sale. Uneori omul ăsta îşi ia cam prea în 
serios meseria. Sper că nu au fost neplăceri. 

— De loc, sir. Individul numit Brian îşi strecură pistolul lui 
Hawthorne în buzunar. l-am oferit domnului comandant un pahar 
de Poui/ly-Fume, dar m-a refuzat. 

— Adevărat? E o recoltă excelentă, dar poate că domnul 
Hawthorne preferă ceva mai tare, un whisky sec, de exemplu. 

— V-aţi făcut bine temele, răspunse Tyrell, dar asta e o 
poveste trecută şi depăşită. 

— Da, mi s-a spus. Brian vrei te rog să ne laşi singuri? Omul 
nostru din Amsterdam şi cu mine avem de discutat nişte 
chestiuni confidenţiale. 

— Desigur, sir. Fostul agent al Serviciului Secret se îndreptă 
imediat spre uşă şi ieşi. 

— Suntem singuri, domnule comandant. 

— Suntem singuri, iar dumneata ai făcut o afirmaţie gravă 
referitor la fosta mea soţie şi la căpitanul Henry Stevens. Vreau 
să ştiu pe ce se bazează această afirmaţie. 

— Vom ajunge şi la asta. Te rog să iei loc, mai avem de vorbit 
despre alte câteva probleme înainte. 

— Nu vreau să vorbesc despre nimic altceva! Ce te-a făcut să 
afirmi ce-ai afirmat despre soţia mea? Răspunde-mi întâi la 
întrebarea asta şi după aceea s-ar putea să vorbim şi despre 

altceva, dar va fi, oricum, o discuţie al dracului de scurtă. 

— Da, am fost anunţat că nu poţi rămâne la cină şi că n-ai de 
gând să stai aici peste noapte. 

— N-am venit nici pentru un dineu, nici ca musafir. Am venit 
să aflu ce ştii despre asasinarea soţiei mele, la Amsterdam şi 
despre un anume căpitan Henry Stevens. Individul ăla s-ar putea 
să ştie ceva ce eu nu am aflat încă, dar dumneata ai enunțat o 
ecuaţie absolut nouă. Explică-mi-o! 

— Nu mai e nevoie. Te-am adus aici. Şi sunt la fel de 
nerăbdător să aflu ce s-a petrecut pe o anumită insulă minusculă 
pierdută în Caraibe, pe cât eşti tu să afli despre aceste 
împrejurări. 

Linişte. Stăteau în picioare, la mai puţin de doi metri unul de 
altul şi se priveau intens în ochi. În cele din urmă vorbi 
Hawthorne: 

— Eşti Neptun, nu-i aşa? 

— Da eu sunt Neptun comandante. Dar informaţia asta n-o să- 
ţi folosească la nimic. 

— Eşti sigur? 

— Absolut. Eşti pe punctul de a muri, domnule Hawthorne. 
Acum, Brian! 

Bubuitul împuşcăturilor sparse liniştea ce stăpânea imensul 
domeniu când Poole şi Cathy Nielsen apăsară în grabă, cuprinşi 
de panică, pe trăgaciurile pistoalelor ce le ţineau în mâini, iar 
gloanţele spulberau geamurile de la ferestrele bibliotecii şi 
împrăştiau cioburi atât în cameră cât şi spre afară. Tânărul 
locotenent se năpusti printre ele, se rostogoli pe podea şi, 
ţâşnind în picioare, îşi îndreptă arma spre trupurile ce se 
prăbuşeau. 

— Eşti întreg? urlă el spre Hawthorne încă asurzit, ce nu 
reuşise decât să se adăpostească într-un colţ, în spatele unui 
scaun. 

— De unde dracu aţi răsărit? întrebă Tyrell, cu respiraţia încă 
grea, ridicându-se anevoie în genunchi. Am crezut că mi-a sunat 
ceasul! 

— M-am prins că se pune la cale ceva de genul ăsta... 

— Acel rămas-bun prelungit de la piloţi? îl întrerupse 
Hawthorne, încă gâfâind, cu fruntea acoperită de sudoare. Şi 
duşul după care tânjeai de zile-ntregi? 

— Îți explic totul mai târziu, pe moment trebuie să ştii doar că 
şoferul nostru e legat buştean, în tufişuri şi că nu se va mai duce 
nicăieri. Cathy şi cu mine am înconjurat casa, te-am văzut aici, 
am văzut cum năvălea înăuntru gorila cu pistolul în mână şi ne- 
am zis că nu mai avem timp de pierdut cu gândirea filosofiei 
prea profundă. 

— Slavă Domnului. Individul tocmai îmi spusese că sunt un om 
mort. 

— Trebuie s-o ştergem de aici urgent! 

— Aveţi de gând să mă ajutaţi şi pe mine să trec de fereastra 
asta afurisită, fără să mă tai ca toţi dracii? îi întrebă Cathy 
supărată. Pentru că se apropie în fugă nişte indivizi, care vin de 
la poarta din faţă. 

— O să-i trimitem înapoi, îi spuse Hawthorne, alăturându-i-se 
lui Poole şi ridicând-o pe Cathy prin fereastră, după care fugi la 
uşa bibliotecii şi o încuie. lar atunci când se auziră bătăi 
respectuoase, Tyrell răspunse, străduindu-se să imite vocea şi 

accentul lui Van Nostrand: Totu-i în ordine, Brian mi-a arătat cum 
funcţionează un pistol de tip nou. Intoarceţi-vă la posturile 
voastre. 

— Am înţeles, sir, veni răspunsul. Oamenii de pază reacţionau 
ca automate, la auzul unui nume ce le era familiar şi la un ordin 
dat de o voce autoritară. Se auziră paşi îndepărtându-se. 

— De ăştia am scăpat, zise Tyrell. 

— Ai căpiat de tot! răspunse Cathy într-o şoaptă aspră. Uiţi că 
avem două cadavre pe cap? 

— N-am spus că am scăpat definitiv, doar pe moment. 

— Avionul trebuie să decoleze în treizeci şi cinci de minute, 
interveni Poole. Senzaţia mea este că ar fi mai sănătos pentru 
noi să fim la bord, când se va întâmpla asta. 

— Treizeci şi cinci de minute? exclamă Hawthorne. 

— Nu-i decât o parte din ce am aflat. Trebuia să fie un singur 
pasager, Van Nostrand, iar destinația este aeroportul 
internaţional Charlotte, Carolina de Nord. Primire specială, viză 
diplomatică. Nu prea era timp pentru o cină fastuoasă, sau o 
şedere plăcută peste noapte, doar dacă nu consideri un pardesiu 
de scânduri ca un plăcut loc de odihnă. Prelungită. 

— lisuse, totul era cronometrat la minut! 

— Hai s-o ştergem mai repede spre siguranţa acelei mici 
minuni zburătoare albastre. 

— Nu încă, Jackson, insistă Tye. Aici se află răspunsuri la multe 
din întrebările noastre şi trebuie să le găsim. Van Nostrand era 
domnul Neptun al lui Alfred Simon şi asta-l pune în legătură 
directă cu insula lui // padrone... şi deci este o piesă de bază, din 
apropierea lui Bajaratt. 

— Eşti sigur? 

— Al dracului de sigur, locotenente. A recunoscut de bună-voie 
asta, înainte de a mă anunţa că informaţia nu-mi va fi de nici un 
folos, pentru că nu voi supravieţui ca s-o utilizez. 

— Uau! 

— Când noi plecam, tocmai venea o maşină, zise Cathy.. Ar 
putea avea vreo legătură cu cele întâmplate în seara asta? 

— Hai să aflăm, răspunse Tyrell. 

— Prin împrejurimi sunt mai multe cabane, probabil case de 
oaspeţi, cel puţin patru sau cinci, zise Poole pe când o ajuta - 
împreună cu Tyrell - pe Cathy să iasă pe fereastră. Le-am văzut 
din maşină. 

— Nu se vede nici o lumină pe nicăieri, spuse Hawthorne, 
dând colţul pe latura estică a casei şi privind spre pajiştea 
enormă şi spre copacii ce se întrezăreau în întuneric. 

— Un pic mai devreme erau, le-am văzut acum câteva minute. 

— Are dreptate, îl susţinu şi Cathy. Acolo, în direcţia aia, 
continuă ea, arătând spre sud-vest, deşi în direcţia respectivă nu 
se vedea nimic prin întuneric. 

— Poate că ar fi mai bine să mă duc la pistă şi să le spun 
piloților că totu-i în regulă. Flăcăii erau cam nervoşi şi asta era 
înainte de a se auzi împuşcăturile. 

— Bună idee, încuviinţă Tyrell. Spune-le că Van Nostrand mi-a 
arătat colecţia lui de arme şi că am încercat una, în poligonul de 
trageri din casă. 

— Cine dracu’ o să creadă una ca asta? întrebă Cathy. 

— O să creadă orice seamănă, fie măcar şi pe departe, cu o 
explicaţie. Speră să plece în cel mult o jumătate de oră şi să se 
aleagă cu un cec gras din treaba asta, nu le pasă de nimic 
altceva... Şi dacă o să te vadă şi pe tine, o să capete mai multă 
încredere. Vrei, te rog, să te duci cu Jackson? 

— Şi tu ce-o să faci? 

ură O să cercetez niţel împrejurimile. Dacă aţi văzut lumini un 
pic mai devreme, de ce s-au stins? Putem fi aproape siguri că, 
ţinând cont de ce-mi pregătise Van Nostrand, în casă nu mai e 
nimeni în afară de bucătăreasă şi că nu mai urmează să 
sosească nici un musafir, din moment ce tipul se pregătea să o 
şteargă de urgenţă. 

— Uite-ţi pistolul, îi spuse locotenentul ducându-şi mâna la 
centură, scoţându-l şi întinzându-i-l. L-am găsit în buzunarul 
ticălosului ăla şi i l-am luat, împreună cu al lui propriu. Pot să ţi-l 
dau şi pe ăla, mă simt ca un depozit ambulant de muniții, am 
mai găsit două la şoferul maşinii. 

— Unul mi l-ai dat mie, Jackson, îi aminti Cathy. 

— N-o să-ţi mai fie de prea mult folos, Cath. Dacă am ţinut eu 
bine socoteala, cred că nu mai ai decât un singur cartuş. 

— Pe care, foarte sincer, sper că nu voi mai avea ocazia să-l 
folosesc. 

— Voi doi vă duceţi la pistă. Convingeţi-i pe piloţi că totul este 
în regulă, că, dacă se va întâmpla să apară o întârziere, va fi de 
scurtă durată. Domnul Van Nostrand are de dat nişte telefoane, 
la Doamne-Doamne şi/sau la nişte miniştri cărora trebuie să le 

dea nişte explicaţii. Plecaţi, grăbiţi-vă! 

— Mi-a venit o idee, Tye, spuse Poole. 

— Ce anume? 

— Şi Cathy şi eu putem pilota foarte bine păsăroiul ăla... 

— Las-o baltă, îl întrerupse Hawthorne. Vreau ca piloţii ăia să 
dispară de aici. Nu vreau să fie găsiţi aici şi interogaţi atunci 
când vor fi descoperite cadavrele. Planurile privind asasinarea 
mea au fost foarte bine puse la punct, dar acum singurii de aici, 
ce ne mai pot identifica, sunt cei doi şoferi care ne-au preluat de 
la avion. Unul e mort, celălalt e-n pielea goală, inconştient pentru 
o bucată bună de timp. Asta ne lasă la dispoziţie ceva timp, o 
marjă de manevră de care avem mare nevoie. 

— Bine gândit, domnule comandant. 

— Pentru asta sunt plătit, Cathy. Hai, ştergeţi-o. 

Cei doi ofiţeri de aviaţie plecară grăbiţi, pornind-o spre pistă, 
pe când Tyrell îşi îndrepta atenţia spre partea de sud-vest a 
domeniului. Se vedea o perdea de pini, ca şi cum ar fi fost un fel 
de perdea de protecţie pentru cabanele din spatele ei, care 
puteau cu greu fi distinse în lumina înşelătoare şi slabă a lunii. 
Două dintre ele, se aflau la o distanţă de câteva sute de metri 
una de alta. Se zăreau cu dificultate, dincolo de un drum prăfuit. 
Intr-una din ele, cu mai puţin de zece minute în urmă, luminile 
erau aprinse. In care anume? Datul cu banul nu-i putea da un 
răspuns, trebuia să se apropie. Şi a se apropia însemna să se 
mişte cu multă precauţie, să fie atent la norii succesivi care 
acopereau luna, cufundând totul în beznă, hotărându-se, în 
funcţie de aceasta, când să se târască şi când să o rupă la fugă. 
In mintea lui Hawthorne năvăliră din nou amintiri din viaţa lui de 
dinainte. Incidente care făcuseră ca un ofiţer de protocol şters, 
dintr-un birou oarecare, un om perfect normal, să devină o 
persoană complet diferită, care coordona agenţi secreţi, 
întâlnindu-se cu aceştia noaptea, bărbaţi şi femei pe care-i găsea 
pe câmp sau în catedrale, pe alei dosnice sau la puncte de 
trecere a frontierelor. Momente în care cea mai mică indiscreţie 
sau greşeală putea duce la drept la un glonţ în cap, venind de la 
una dintre părţile implicate. De la inamic sau de la ai tăi. 
Nebunie. 

Hawthorne privi spre cer. Un nor mare, un cumulus foarte 
întunecat, se deplasa spre sud şi urma să treacă prin faţa lunii în 
câteva secunde. Când acest lucru se întâmplă, Tyrell ţâşni în 

picioare, trecu drumul în fugă şi se aruncă pe burtă în iarba de 
pe cealaltă parte. De acolo porni târâş, îndreptându-se spre cea 
mai apropiată casă de oaspeţi, până când norul, continuându-şi 
mişcarea, lăsă din nou luna să se vadă. Atunci rămase nemişcat, 
apucând pistolul şi fiind pregătit pentru orice. 

Voci! Murmur de voci purtate de briză, la fel cum norii erau 
purtaţi pe cer de vânturile de la înălţime. Două voci. Semănau, 
dar nu puteau fi confundate, timbrurile erau diferite, una dintre 
ele era mai gravă, probabil şi ceva mai aspră. Amândouă trădau 
nervozitate, se vorbea repede, dar nu în engleză. In ce limbă? 
Hawthorne îşi ridică uşor capul... Linişte. Apoi cele două voci se 
auziră din nou, dar acum fu sigur că nu se auzeau dinspre cea 
mai apropiată dintre cabane, ci dinspre cea aflată mai departe, 
spre stânga, la vreo câteva sute de metri. 

O lumină! Mică, palidă, abia o sclipire, probabil o lanternă 
camuflată, cu certitudine nu un chibrit, pentru că nu pâlpâia. 
Cineva se mişca în interiorul casei, raza lanternei se plimba de 
colo-colo, cineva căuta ceva, în grabă. Persoanele acelea erau, 
cumva, implicate în toată povestea! Ca şi cum ar fi vrut să-i 
confirme presupunerile, se iviră brusc nişte faruri, mişcându-se 
cu viteză pe drumul prăfuit şi îngust ce separa clădirea principală 
de casele de oaspeţi dinspre sud. Era o maşină, fără nici o 
îndoială cea pe care Poole şi Nielsen o văzuseră intrând pe 
poartă, când se apropiau de aceasta. Cei doi oameni auziseră 
împuşcăturile şi, fără să încerce să găsească vreo explicaţie, 
voiau s-o şteargă de pe domeniul lui Van Nostrand cât mai 
repede cu putinţă! 

Maşina se învârti rapid în jurul unui rond aflat în faţa casei, 
care permitea întoarcerea pe drumul înfundat fără a mai fi 
nevoie de marşarier. Se opri cu pneurile scrâşnind, în timp ce din 
cabană apărură două siluete fugind, cea mai înaltă dintre ele 
cărând şi două valize. Tyrell nu putea să-i lase să fugă, trebuia 
să-i oprească. 

Trase în aer şi, urlând spre cei doi: 

— Staţi pe loc! Nici o mişcare că trag! Sări în picioare şi o luă 
la fugă spre ei. Nuvă apropiaţi de maşină! 

În întunericul din faţă se aprinse un reflector îndreptat direct 
spre Hawthorne, care-i lumină şi pe cei doi bărbaţi ce se urcau în 
limuzină... Reflectoare şi siluete fugind în noapte fuseseră parte 
integrantă din viaţa lui Tyrell de dinainte, aşa că acum reacţiona 

reflex. Se opri din fugă, sări spre dreapta apoi se aruncă la 
pământ spre stânga, rostogolindu-se violent, de mai multe ori, 
pentru a scăpa de fasciculul reflectorului şi reuşi să-şi găsească 
adăpost sub o tufă de căpşuni, în timp ce pajiştea era măturată 
de o rafală de armă automată, trasă în direcţia în care sărise el 
iniţial. Maşina luă viteză, după un demaraj în trombă, cu 
cauciucurile scârţâind nebuneşte pe drum şi împroşcând peste 
tot cu pietre. Tyrell închise ochii de furie, izbind cu sete cu patul 
pistolului în pământ. 

— Hawthorne, unde eşti? Era vocea lui Cathy, strigând 
cuprinsă de panică, în timp ce alerga pe drum, ceva mai jos de 
locul în care se afla el. 

— lisuse, Cathy, asta a fost o rafală în toată regula! i se 
alătură vocea lui Poole, aflat puţin mai în spate. Tye, spune ceva! 
Oh, Dumnezeule, probabil că a fost atins... 

— Nu, nu... 

— Nici eu nu sunt sigur, zise Hawthorne, ridicându-şi glasul şi 
sculându-se cu greu de jos, după ce făcu o pauză în care se 
sprijini cu mâinile de genunchi. 

— Unde eşti...? 

— Aici, răspunse Tyrell şi apăru în lumina lunii, lăsată liberă 
pentru o clipă de nori, pe când o pornea cu mers încă poticnit să 
dea ocol tufişurilor. 

— Uite-l acolo! strigă Cathy, luând-o la fugă spre el. 

— Eşti rănit? îl întrebă locotenentul, pe când ajungea 
împreună cu ea lângă Hawthorne, cu răsuflarea tăiată. Eşti rănit? 
insistă el, apucându-l pe Tyrell de braţ. 

— Nu din cauza împuşcăturilor ălora, răspunse Hawthorne, 
strâmbându-se şi dându-şi capul pe spate. 

— Dar din ce cauză? întrebă Cathy. Chestia aia era un pistol 
automat! 

— O singură armă, o întrerupse Jackson, după zgomot părea 
să fie mai degrabă un MAC, nu un UZI. 

— Poate trage un om cu un MAC, în timp ce conduce o maşină 
foarte mare, pe un drum îngust? 

— Nu prea uşor, de fapt cred că nu. 

— Atunci şi eu aş putea fi deja mort, dar s-ar putea să te 
înşeli, locotenente. 

— Dar ce importanţă are asta? protestă Nielsen. 

— Nici una, într-adevăr, admise Hawthorne. Voiam doar să 

demonstrez că până şi Papa al nostru de la Fontchattain, adică 
domnul locotenent, se mai poate înşela... Nu, nu sunt rănit, doar 
nişte zgârieturi, din cauza unei manevre la care nu m-am mai 
antrenat în ultima vreme. Ce e cu piloţii lui Van Nostrand? 

— Aproape că şi-au pierdut minţile, răspunse Cathy şi sunt 
convinsă că asta are o oarecare legătură cu părerea lui Jackson, 
că nu sunt tocmai potriviţi pentru a fi nominalizați pentru o 
medalie de bună-purtare. Vor s-o ştergem imediat de aici! 

— l-aţi lăsat singuri înainte de a se întâmpla asta... rafala? 

— Acum trei minute, nu mai mult! răspunse tot ea. 

— Atunci nu-i mai poate opri nimic să plece şi poate că e mai 
bine aşa. 

— Ei, domnule comandant, poate că există ceva ce i-ar putea 
opri să plece. 

— Ce vrei să spui? Doar pot decola imediat, nu? 

— Auzi ceva care să semene cu motoarele unui avion 
pregătindu-se de decolare? rânji Poole. M-am jucat un pic cu 
frumoşii ăia. De-a uite ce-i acolo! 

— Poole, am impresia că şi dacă te-aş trimite în faţa unui 
pluton de execuţie... 

— La dracu’ jocul e doar aşa de simplu şi merge întotdeauna, 
ca orice lucru simplu. Cum stăteam afară şi discutam cu 
vagabonzii ăia, care erau niţel cam isterizaţi, m-am tras spre 
coada avionului şi am urlat dintr-o dată: Ce dracu’ mai e şi asta? 
lar ei şi-au întors foarte repede capetele în direcţia în care mă 
uitam eu - probabil aşteptându-se să vadă un pluton întreg de 
paznici pe motociclete gonind spre noi - în timp ce eu m-am 
aplecat frumos şi am luat cheile de la uşă, de la locul lor. Sigur, 
ăia nu-şi dau seama de nimic şi răsuflă uşuraţi când le spun că a 
fost, parcă, un cerb şi se liniştesc, pe când eu închid singura uşă 
deschisă a avionului, care, se zăvorăşte automat... Nu vor pleca 
nicăieri, Tye. lar când vor pleca, dacă vor pleca, putem să-i 
însoţim. 

— Aveam dreptate în ceea ce te priveşte, locotenente, rosti 
Hawthorne, privindu-l ţintă. Ai nişte instincte extraordinare, iar 
capacitatea e pe măsura acestora - cum îţi surâde o asemenea 
notare la dosarul tău de serviciu? 

— Al dracului de bine, domnule comandant. Vă mulţumesc 
mult, sir. 

— Nu fi prea grăbit. Aceleaşi atribute ale tale s-ar putea să ne 

bage în rahat până peste cap. 

— Cum? întrebă Cathy pe un ton protector. 

— Din moment ce avionul nu a decolat, depinde de felul în 
care reacţionează paznicii de la poarta din faţă după ce au auzit 
rafala şi de ce se va întâmpla când bucătăreasa nu va putea da 
nici de bărbatul ei, nici de Van Nostrand. Vor fi convinşi că 
suntem încă aici, tocmai pentru că avionul nu a decolat. 

— Dacă ţin bine minte, soţul ei era drăguţul nostru de şofer, 
spuse Nielsen. 

— lar maşina are telefon, adăugă Tyrell. 

— Rahat, are dreptate! exclamă Poole. Ce se întâmplă dacă 
paznicii încearcă să ia legătura cu maşina şi, văzând că nu pot, 
cheamă poliţia? Dacă i-au şi chemat deja? Pot sosi din moment 
în moment şi ne vor vâna peste tot, până când vor pune mâna 
pe noi! 

— Instinctul meu îmi spune că nu vor chema poliţia, îl 
contrazise Hawthorne, dar nu mă mai pot încrede în el aşa cum 
puteam s-o fac pe vremuri. Am stat prea mult timp pe tuşă. 

— Deci totul depinde de reacţia celor de la poartă, spuse 
Poole. 

— Exact, încuviinţă Hawthorne. Dacă am dreptate, ar fi trebuit 
să apară deja maşini şi bugy-uri, oameni cu lanterne, fugind spre 
partea asta a domeniului, dar nu se vede nici urmă de aşa ceva. 
De ce oare? 

— Poate că ar trebui să încercăm să aflăm, spuse Jackson. 
Poate că ar trebui să mă strecor până acolo şi să aflu ce se 
petrece. 

— Şi să te împuşte careva? 

— Haide, Cathy, doar nu crezi că drăcia asta din mâna mea e 
un băț de chibrit. 

— Cathy are dreptate, se împotrivi şi Tyrell. Poate că în 
anumite privinţe sunt cam bătrân, dar nu şi în domeniul ăsta. O 
să mă duc eu şi ne vom întâlni la avion. 

— Aici ce s-a întâmplat? întrebă Nielsen. Ce ai văzut? 

— Doi bărbaţi, unul destul de înalt, cărând două valize, celălalt 
mai scund şi mai slăbuţ, purtând pălărie. Au sărit în maşină când 
m-a prins reflectorul în bătaie. 

— Cine dracu' o purta pălărie pe o vreme ca asta? întrebă 
Poole. 

— Bărbaţii cu chelie, Jackson, răspunse Hawthorne. Aproape 

totdeauna, e ca un semn distinctiv, greu te poţi înşela... Du-o pe 
Cathy înapoi la avion şi încearcă să-i stăpâneşti pe piloţii ăia... 

— Nu-i nevoie să mă ducă el, sunt perfect capabilă să... 

— Hai, Cathy, taci din gură, o întrerupse Poole. Tye vrea să 
spună că, în caz că celor doi ticăloşi le dă prin cap să se revolte, 
e mai bine să-i opresc eu şi să-i putem recupera, decât să-i 
împuşti tu definitiv. OK? 

— Bine. 

— Şi ascultaţi-mă, continuă Tyrell pe un ton ferm. Dacă dau de 
bucluc, o să trag trei focuri, unul după altul. Dacă auziţi aşa ceva, 
decolaţi imediat. 

— Şi pe tine să te lăsăm aici? întrebă Nielsen mirată. 

— Exact, doamnă maior. Mi se pare că ţi-am spus că nu sunt 
genul de erou post-mortem şi nici măcar o perspectivă vagă în 
sensul ăsta nu mă încântă. Dacă dau de necaz, îmi va fi mai uşor 
să scap de unul singur, fără să mai am şi grija bagajului. 

— Mulţumesc din inimă pentru apreciere! 

— Nu uita că eu am fost antrenat şi plătit pentru aşa ceva. 

— Ce-ai zice să vin şi eu cu tine? întrebă Poole. 

— Ai răspuns tu însuţi la întrebarea asta, locotenente, un pic 
mai devreme. Ce-ai zice dacă piloţii se decid pentru revoltă? 

— Hai, Cathy! 


Buick-ul gri-pal de la Departamentul Apărării era parcat în 
afara drumului, ascuns sub copacii ale căror ramuri îi acopereau 
capota şi parbrizul. Se afla cam la jumătatea drumului de 
aproape un kilometru care ducea din şosea la domeniul lui Van 
Nostrand, iar cei patru oameni dinăuntru erau plictisiţi şi foarte 
iritaţi de această sarcină în afara orelor de program, mai ales că 
li se ordonase să nu întreprindă absolut nimic şi nu li se dăduse 
nici o explicaţie din care să reiasă necesitatea prezenţei lor în 
acel loc. Aveau ordin să supravegheze drumul în aşa fel încât, 
sub nici o formă, să nu poată fi văzuţi de cineva. 

— Uite că a apărut! zise şoferul, întinzându-se după pachetul 
de ţigări de pe bord, în timp ce pe poarta domeniului îşi făcea 
apariţia o limuzină care, când ajunse în şosea, o luă la dreapta. 
Dacă va ieşi o maşină după ora douăzeci şi unu, suntem liberi să 
mergem acasă. 

— Atunci hai să mergem acasă! spuse un ofiţer de securitate 
de la Departament, aflat pe bancheta din spate. A fost o alarmă 

falsă. 

— Cineva de sus a vrut probabil să afle cine cui i-o trage, 
adăugă o a doua voce de pe aceeaşi banchetă. 

— Rahat în toată regula, spuse omul de lângă şofer, 
întinzându-se după aparatul de radio. Raportez şi o întindem! 


Bajaratt stătea pe bancheta din spate a  limuzinei, 
înmărmurită, incapabilă să gândească. Bărbatul din lumina 
reflectorului era Hawthorne. Cum aşa? Era imposibil şi totuşi el 
fusese! Simplă coincidenţă? Ridicol, trebuia să existe o explicaţie 
chiar şi pentru această întâmplare aparent imposibilă, dar care 
anume? // padrone? Asta să fi fost? Dumnezeule, asta era... // 
padrone, Marte şi Neptun. Pasiuni carnale, împletite cu o pasiune 
egală pentru putere şi pentru supremație. Unul i-o lua altuia, 
doar pentru a fi omorât de un altul. Ah, dobitoc nenorocit! Van 
Nostrand nu fusese în stare să se stăpânească, îl chemase pe 
Hawthorne la el cu gând să-l omoare - e a/ meu, nu al altcuiva - 
şi Bajaratt era convinsă că nu va mai auzi vreodată ceva despre 
el, începând din seara asta. 

Era ca un joc de şah inventat în iad, regii şi pionii erau legaţi 
indisolubil şi nu se puteau elimina fără a risca să se distrugă 
simultan... Dar aşa ceva nu i se va întâmpla ei. Era atât de 
aproape, încă vreo câteva zile şi Askelon-ul va fi răzbunat, iar 
toată viaţa ei de până acum va căpăta, în sfârşit, o semnificaţie! 
Muerte a toda autoridad. Ea nu putea fi oprită, una ca asta era 
de neînchipuit! 

Paris! Trebuia să afle imediat. 

— Ce se întâmplă? o întrebă Nicolo în şoaptă, încă gâfâind din 
cauza rafalei de armă şi a efortului depus până se urcaseră în 
maşină. Cred că ar trebui să-mi spui şi mie. 

— Nimic ce ne-ar putea privi pe noi, răspunse Bajaratt, 
întinzându-se după telefon. 

Bajaratt formă codul internaţional al Parisului, apoi numărul 
casei de pe Rue du Corniche. 

— Pauline? rosti ea înţepat. Nu vreau să vorbesc cu nimeni 
altcineva! 

— Eu sunt, răspunse femeia din Paris. lar dumneata eşti... 

— Fiica spirituală a lui // padrone. 

— Bine. Cu ce te pot ajuta? 

— Saba a mai sunat? 

— Certainment. Şi era destul de nervos, m-a întrebat de ce nu 
v-a găsit pe insula Saba, nici pe tine nici pe unchiul tău, dar cred 
că l-am domolit. Părea mulţumit de ce i-am spus. 

— Cât de mulţumit? 

— A acceptat faptul că unchiul tău se mutase pe o altă insulă 
şi că, din moment ce ştiai unde să-l găseşti când te întorci în 
Caraibe, nu i-ai mai spus. Şi că o să-l suni la birou. 

— Bine. Adică să sun la O/ympic Charters, la Charlotte Amalie, 
corect? 

— Nu ştiu despre ce e vorba. 

— Atunci uită ce am spus. O să-i transmit un mesaj. 

— Bine. Adieu. 

Bajaratt apăsă pe butonul pe care era scris End, apoi formă 
numărul companiei Olympic Charters. Ceea ce auzi în receptor 
era exact ceea ce sperase să audă la acea oră din noapte: 

— Aici birourile companiei Olympic Charters, Charlotte Amalie. 
Birourile sunt închise până mâine dimineaţă la ora şase. Dacă 
aveţi vreo problemă urgentă, formaţi unu şi veţi fi pus în legătură 
cu Garda de Coastă. In caz contrar, ne puteți lăsa un mesaj. 

— lubitul meu, sunt Dominique! Te sun de pe un iacht, facem 
o croazieră în largul coastei de la Portofino şi, te rog să mă crezi, 
iubitul meu, este groaznic de plictisitoare, un adevărat, coşmar. 
Dar am şi veşti bune, o să mă întorc în cel mult trei săptămâni. 
Mi-am convins soţul că unchiul meu - acum stă pe Dog Island, 
îmi pare rău că nu ţi-am spus, Pauline aproape că mi-a tras la 
fund cu telefonul, atât era de supărată că te-am necăjit - are 
nevoie de mine. Aşa că în curând o să fim din nou împreună. Te 
iubesc mult! 

Bajaratt puse telefonul înapoi în furcă, plictisită de uitătura 
fixă cu care o privea Nicolo. 

— De ce spui vorbele astea Cabi? o întrebă tânărul. Ai de gând 
să te întorci în Caraibe? Unde mergem?... Ce s-a întâmplat în 
seara asta, ce înseamnă împuşcăturile alea şi fuga noastră? Ce 
se întâmplă, signora? Trebuie să-mi spui despre ce e vorba! 

— Nu-ţi pot spune nimic despre ceva ce nu ştiu nici eu însumi 
nimic, Nico. L-ai auzit pe şofer, probabil că jefuieşte cineva 
domeniul. Proprietarul este un om foarte bogat, mult mai bogat 
decât îţi poţi tu imagina şi acum în America sunt vremuri grele. 
Se comit tot timpul fel de fel de crime. De aceea erau paznici la 
poartă, ghereta aceea şi gardurile înalte. Trebuie să poată face 

faţă permanent unor astfel de situaţii. Nu are nimic de-a face cu 
noi, crede-mă. 

— Mi-e foarte greu s-o fac. Dacă erau paznici şi atâtea măsuri 
de siguranţă, de ce am fugit de acolo? 

— Din cauza poliţiei, Nicolo! A fost chemată poliţia şi nouă nu 
ne-ar fi convenit deloc să fim obligaţi să le răspundem la 
întrebări. În fond, nu suntem decât nişte străini în ţara asta. Ar fi 
fost foarte neplăcut, umilitor chiar... Ce-ar fi putut crede 
Angelina, dacă ar fi auzit aşa ceva? 

— Ah... Privirea băiatului se mai îmblânzi. Dar de ce am venit 
în locul ăsta? 

— Pentru că, printr-un prieten, am aflat că proprietarul 
domeniului ne poate găzdui câteva zile într-una din casele sale 
de oaspeţi şi, mai ales, îmi poate pune la dispoziţie o secretară, 
pentru că trebuie să scriu o groază de scrisori. 

— Ai totdeauna explicaţii la-ndemână pentru orice, Cabi şi 
sunt atât de mulţi oameni atât de diferiţi în tine. Tânărul italian 
continuă să privească la femeia cufundată în penumbră, care îi 
salvase viaţa la Portiei. 

— Mai bine gândeşte-te la banii tăi de la Neapole, băiatule. 
Pentru că trebuie să mă gândesc şi eu la ale mele. 

— Poate că ar trebui să te gândeşti mai întâi unde o să stăm 
peste noapte. 

— Ah, ai revenit cu picioarele pe Pământ. Bajaratt apăsă 
butonul interfonului ce făcea legătura cu şoferul. Prietene, îmi 
poţi spune unde am putea găsi un hotel acceptabil, undeva prin 
apropiere? 

— Desigur, doamnă, am luat deja legătura cu unul şi vă 
aşteaptă. Oaspeți ai domnului Van Nostrand. Este vorba de 
motelul Shenandoah Lodge, este destul de acceptabil. 

— Iţi mulţumesc. 


Tyrell mergea cu grijă prin iarbă, ţinându-se pe lângă pini. 
Ghereta de piatră de la intrare era la mai puţin de o sută de 
metri, dar ultimii treizeci sau patruzeci de metri erau complet 
lipsiţi de copaci. Era spaţiu deschis, o bandă de iarbă bine tunsă, 
care se întindea de la drum până la gardul din bare metalice 
ascuţite la vârf, înalt de peste trei metri. N-aveai nevoie de ani 
de experienţă ca să-ţi dai seama că barele erau conectate la 
reţeaua electrică şi nici ca să realizezi că cele două bariere ce 

blocau drumul nu erau din lemn, ci din oţel laminat şi încă gros 
bine de tot. Probabil că ar fi cedat în faţa unui tanc, dar orice 
automobil le-ar fi lovit, n-ar fi avut nici o şansă să le clintească. 
Acum erau coborâte. 

Hawthorne studie atent ghereta. Era o clădire de piatră, 
pătrată. Ferestrele, pe cele două laturi pe care le putea vedea, 
păreau făcute din sticlă groasă încasabilă, iar deasupra 
acoperişului se vedea un turnuleţ ca de castel medieval. 
Răposatul Van Nostrand, cunoscut şi sub numele de Weptun, 
fusese un om precaut. Intrarea pe domeniul său nu ar fi putut fi 
nici forţată, nici mitraliată şi cerul să-l aibă în pază pe cel ce ar fi 
încercat să escaladeze gardul. Probabil că ai fi fost făcut scrum. 

Nu se vedea nimeni, la nici una din ferestre, aşa că Tye o luă 
la fugă peste pajişte, făcându-se una cu zidul când ajunse, lângă 
gheretă. incet, foarte încet, aruncă o privire prin fereastra din 
stânga lui. Ceea ce văzu nu numai că îl ului, i se părea complet 
lipsit de sens! Paznicul în uniformă era aşezat într-un scaun, cu 
pieptul prăbuşit peste un birou care se găsea la vreo trei metri 
de intrare şi cu capul plin de sânge: Omul fusese împuşcat în 
cap, de mai multe ori. 

Hawthorne ocoli clădirea până ajunse la uşă. Nu era încuiată, 
aşa că intră repede, încercând să se familiarizeze cu ceea ce 
privea. Era o adevărată expoziţie de tehnologie avansată în 
materie de supraveghere şi alarmă. Pe trei monitoare se 
proiectau continuu imagini din toate părţile domeniului, însoţite 
şi de sunet, astfel încât se auzea, permanent ciripit de păsărele 
amestecat cu foşnet de iarbă sau de frunze. 

De ce fusese omorât paznicul? De ce? La ce-ar fi folosit asta? 
Un tip precum Weptun şi cu atât mai puţin maniacul şef al 
securităţii, n-ar fi pus niciodată un singur om într-un post cum 
era cel de la intrarea principală. Una ca asta era o tâmpenie 
elementară şi nici Van Nostrand, nici acel extrem de eficient 
Brian nu erau tâmpiţi, poate ticăloşi, dar, în nici un caz, nu 
tâmpiţi. Tyrell se uită la echipamentul electronic, dorindu-şi 
intens să-l fi avut pe Poole alături. Diverse marcaje păreau să 
indice că totul era înregistrat, atât canalul video cât şi cel audio. 
Şi probabil că ar fi găsit răspuns la multe din întrebările care-l 
frământau, dacă ar fi ştiut pe ce butoane să apese şi în ce 
ordine, dar, dacă greşea, putea la fel de bine să şteargă totul. 

Cel mai ciudat era că locul era pustiu. Ce-i făcuse pe oamenii 


300 


de acolo să fugă? Împuşcăturile? Greu de presupus, toţi erau 
înarmaţi, după cum o dovedea şi omul mort din scaun, în 
holsterul căruia încă se mai afla un pistol de calibrul 0,38. lar Van 
Nostrand îşi plătea oamenii probabil suficient de bine, pentru ca 
aceştia să-i fie absolut loiali. De ce nu alergase trupa aceasta, 
loială şi extrem de bine plătită, în ajutorul patronului? Pentru că 
era greu de presupus că oamenii ar fi putut găsi o slujbă mai 
bine plătită. 

Telefonul din gheretă începu să sune, făcându-l pe Hawthorne 
nu numai să tresară, ci pur şi simplu să încremenească... 
Impune-ți un control total. Să fii rece ca gheața şi neutru. Și dacă 
se Intâmplă ceva neaşteptat, forțează-te din răsputeri să tratezi 
acel ceva ca pe un lucru perfect normal. 

Cuvintele unuia dintre foştii lui instructorii de la şcoala de 
ofiţeri de informaţii a marinei, cuvinte pe care şi el, la rândul lui, 
le repetase de atâtea ori pentru alţii... la Amsterdam. 

Tyrell ridică receptorul şi tuşi de câteva ori, înainte de a vorbi. 

— Mda? rosti el mormăind, pe un ton plictisit. 

— Ce se-ntâmplă acolo? urlă o voce de femeie de la celălalt 
capăt al firului. Nu pot să dau de nimeni, nici de domnul Van, nici 
de Brian, nici de bărbatu-meu, de absolut nimeni... Şi tu, unde ai 
fost în ultimele cinci minute? Am tot sunat şi degeaba! 

— Am dat o raită p-afară, răspunse Hawthorne morocănos. 

— Au fost Împuşcături, multe. 

— Poate că vânează cerbi, spuse Tyrell, amintindu-şi de 
povestea lui Poole de mai devreme. 

— Cu pistolul-mitralieră? Noaptea? 

— Câte case, atâtea obiceiuri! 

— Ţăcăniţi, toată lumea s-a ţăcănit! Daa... 

— Dacă dai de domnul Van sau de oricine altcineva, spune că 
stau aici în bucătărie şi că uşile astea mari sunt zăvorâte. Dacă 
vor să mănânce, să mă cheme! După care bucătăreasa trânti 
telefonul. 

Situaţia părea din ce în ce mai uimitoare, pentru că femeia îi 
confirmase presupunerea - toată lumea plecase, probabil că 
singurul om care se împotrivise ideii era mortul din scaunul de 
lângă el. Ca şi cum pe domeniu ar fi apărut din senin o fantomă 
apocaliptică, şoptindu-le la ureche: A sosit momentul, în seara 
asta. Fugiţi, salvaţi-vă cât se mai poate. Ce altceva ar fi putut fi? 
.. ŞI, deşi aici puteau fi găsite multe răspunsuri, singurul cu 

adevărat important, legătura cu Bajaratt, se afla în celulele 
moarte ale creierului lui Nils Van Nostrand, actualmente decedat. 

Hawthorne scoase pistolul stropit cu sânge din holsterul 
paznicului - îl apucase între arătător şi degetul mare - şi se duse 
în mica baie de lângă încăperea principală, unde îl şterse, cu 
şerveţele de hârtie, după care şi-l puse la centură. Se întoarse 
lângă paznic, privi din nou la echipamentul electronic şi-şi 
concentra atenţia asupra unui panou de deasupra biroului, 
despre care credea că acţionează cele două bariere de la intrare. 
Erau şase butoane colorate, grupate în două triunghiuri. Cele din 
stânga erau verzi, cele din dreapta maro, iar cele de deasupra 
roşu-aprins şi ceva mai mari decât celelalte. Sub fiecare dintre 
ele era câte o plăcuţă galbenă, pe care era scris cu negru: 
DESCHIS, INCHIS şi, sub butoanele roşii, cu litere ceva mai 
mari. ALARMA. 

Tyrell alese triunghiul din stânga şi apăsă butonul verde, 
făcând astfel bariera din stânga să se ridice, apoi pe butonul 
maro şi aceasta cobori la loc. Repetă manevra pentru bariera din 
dreapta, ca să fie sigur că şi aceea era acționată la fel. Concluzia 
era clară: triunghiul din stânga era destinat accesului, iar cel din 
dreapta ieşirilor de pe domeniu. Cât priveşte alarma, nu avea 
nici un sens să o pună în funcţiune, ba avea chiar toate motivele 
să nu cumva să facă una ca asta. 

Intre timp se hotărâse ce să facă în continuare. Se va duce 
după Nielsen şi după Poole la pistă şi le va spune ce avea de 
gând. lar ei aveau de ales între a pleca cu avionul, ca să 
urmărească pista ce se deschidea la Charlotte, Carolina de Nord 
- să afle cine anume venea să-l întâmpine pe Van Nostrand şi din 
dispoziţia cui - şi între a rămâne pe loc, cu el, ca să purice 
biblioteca. Cei doi aveau de ales, ambele opţiuni erau la fel de 
utile. Dispoziţia de /iberă trecere de la aeroport putea proveni 
dintr-un mare număr de locuri şi de la foarte mulţi oameni, 
originea ei putea fi îngropată într-un noian de birocraţie sau 
putea fi chiar falsă, dar escorta diplomatică era altceva, cel care 
dăduse o asemenea dispoziţie putea fi depistat fără nici o 
problemă. Pe de altă parte, Tyrell simţea că două perechi de ochi 
în plus nu i-ar fi stricat deloc în percheziţia pe care avea de gând 
să o facă, în biblioteca şi în apartamentul lui Van Nostrand. Un 
om care-şi părăseşte casa în grabă, sub stress, poate deveni cu 
uşurinţă neglijent şi poate uita ceva important. 

Hawthorne trase corpul paznicului mort de pe biroul plin de 
sânge şi-l târî până în baie, oprindu-se un moment să se spele pe 
mâini în chiuvetă. De afară se auzi brusc zgomotul motorului 
unei maşini, ambalat aproape cu furie, apoi scrâşnetul 
cauciucurilor... Işi greşise cumva socotelile? Fusese, totuşi, 
chemată poliţia? leşi aproape în fugă din baie, ridicând de pe jos 
şapca paznicului, pe care şi-o puse pe cap şi se opri în faţa 
ferestrei. Se simţi dintr-o dată uşurat; Chevrolet-ul albastru oprit 
în faţa barierei nu era o maşină a poliţiei, ba, mai mult, nu intra 
pe domeniu, pleca. Aruncă o privire la panoul pe care-l studiase 
mai înainte, amintindu-şi perfect că trebuie să folosească 
butoanele triunghiului din dreapta. 

— Da? rosti Tyrell, apăsând pe butonul de lângă microfonul 
încorporat în panou. 

— Ce dracu vrei să fac cu „da”-ul tău, dobitocule? îi răspunse 
vocea furioasă de femeie din difuzoarele gheretei. Dă-mi drumul 
odată! Şi când o să apară şi tâmpitul ăla de bărbat al meu, cu 
maşina, spune-i că m-am dus la soră-mea şi că mă găseşte 
acolo... la stai puţin! Tu cine mai eşti? 

— Sunt nou aici. Doamnă, spuse Tyrell, apăsând pe butonul 
verde pentru ieşire. Vă doresc noapte bună, doamnă. 

— Ţăcăniţi, v-aţi ţăcănit cu toţii! Avioane, puşti, împuşcături, 
ce-o să mai urmeze? Chevrolet-ul ţâşni înainte şi dispăru rapid în 
întuneric, pe când Hawthorne cobora bariera la loc. Aruncă încă o 
privire în jur, întrebându-se dacă ar mai avea ceva de făcut 
acolo, dacă ar mai fi ceva de luat... Da, probabil că da, pe biroul 
paznicului, plin de sânge încă neînchegat, se afla un registru 
mare. Îl deschise şi dădu câteva pagini. Era registrul de evidenţă 
a intrărilor şi ieşirilor, erau trecute numele, data şi ora tuturor 
celor ce intraseră sau ieşiseră de pe domeniu, de la începutul 
lunii, adică pe ultimele optsprezece zile. In grabă, Neptun părea 
să fi făcut, o primă greşeală. Tyrell închise registrul şi şi-l puse 
sub braţ, apoi, dintr-o dată, izbit de evidenţa faptului, îl trânti 
înapoi pe birou, îl deschise şi îl răsfoi rapid, până ce ajunse la 
ultima pagină, unde erau trecute intrările din seara aceea. 
Maşina care se depărtase, în care fugiseră cei doi din casa de 
oaspeţi. In seara aceea nu intrase pe domeniu decât o singură 
persoană, dar, citind numele, Hawthorne simţi că ia foc! Pentru 
că numele scris pe hârtie conţinea în el un alt nume, despre care 
vizitatoarea era convinsă că urmăritorii ei nu aveau habar, motiv 

pentru care îl şi folosise probabil, pentru a-şi marca astfel 
trecerea prin acel loc pentru anchetatori sau pentru istorici. 
Pentru că femeia dorea ca ultimele ei acţiuni să poată fi 
urmărite, după ce-şi va fi îndeplinit misiunea, pentru că dorea ca 
întreaga glorie să-i revină ei şi numai ei. 

Madame Labajerone, Paris. 

Labajerone. 

Baj. 

Dominique. 

Bajaratt! 

Tyrell Hawthorne a fost ln vreme? Jui un ofiter de ganrină 
deusebit de inteligent, amesteca t'în afaceri de spionaj, insă o datt cu 
meartea suţiei sale — è victimă a jocurilor mo practicate de 
spioni = el şi-A pierdut gustul pentru acțiune. Acu $ va fi târât - 
fără voia sa în cel mai primejdios jec, în vrema ĉe o femeie | 
misterioasă pornește într-o călătorie 2 violenței, în care şi drAgĒ Siea- l 
poate deveni o armă. Printr-o acțiune cu ritm rapid și susținut acest . 
roman ni-l prezintă pe Ludlum în culmea talentului său ne nà rator. 

